
ADNOTARE 

Florian Copcea: Ideea Europeană în opera lui Mihai Eminescu, teză de doctor în 
filologie, Chişinău, 2016. 

Structura tezei: introducere, trei capitole cu concluzii, concluzii generale şi recomandări, 
bibliografie din 117 surse, 126 pagini de text de bază, declaraţia privind asumarea răspunderii, 
CV-ul autorului. 

Rezultatele tezei au fost reflectate în 19 lucrări ştiinţifice. 

Cuvinte-cheie: ideea europeană, europenism, universalism, integrare culturală, dialog 
valoric, personalitate europeană 

Domeniu de studiu: Literatura română. 

Scopul lucrării constă în necesitatea evaluării publicisticii lui Mihai Eminescu în 
legătură cu poezia şi celelalte domenii ale scrisului său, punând în evidenţă propunerile sale 
privind constituirea unor organisme care să armonizeze interesele naţionale cu cele general- 
europene. 

Obiectivele investigaţiei: 

e  Constatarea existenţei unei conştiinţe europene în publicistica Іш M. Eminescu; 

e  Deducerea actualități „ideii europene”, în raport cu procesele integraționiste de astăzi; 

e Evidenţierea constituirii unității moderne printr-un conglomerat de state moderne ţinând cont 
de valorile comune şi de principiul goethean şi eminescian Weltliteratur; 

e Demonstrarea susținerii ideii europocentrismului în creaţia și activitatea marilor personalități 
româneşti; 

e  Relevarea proceselor europenizării demonstrate de modul în саге regionalismul „binelui 
comun al fiecărei naţiuni” s-a armonizat cu interesele general-europene; 

e Investigarea impactului spiritului european eminescian asupra unor personalităţi din anturajul 
contemporan al poetului; 

e  Receptarea operei eminesciene în context continental datorată europenităţii personalității 
sale. 

Noutatea ştiinţifică şi originalitatea lucrării rezidă în valorizarea operei lui Eminescu 
căruia românii îi datorează paternitatea ideii europene privită prin prisma interesului național şi 
al dialogului valoric care, împreună, contribuie la formarea unui „concert al tuturor popoarelor 
europene”. Originalitatea studiului consistă în urmărirea descifrării şi interpretării celor mai 
importante momente din istoria românilor la a căror realizare au contribuit personalități de 
marcă, astfel încât să accentuăm preocupările în acest context ale lui Mihai Eminescu, care 
deține pionieratul în privinţa emergenţei unui nou tip de unitate la nivel european. 

Problema ştiinţifică se poate soluţiona în baza noii perspective de interpretare a operei 
eminesciene, realizată prin prisma ideii europene, care l-a preocupat obsesiv pe Eminescu în 
publicistică, dar şi în întreaga sa creaţie literară, fapt саге a contribuit la recondiționarea viziunii 
lui Mihai Eminescu asupra europenizării şi universalităţii culturii române $1 relevarea vocației 
europenității, reconstituind modalitatea de concepere a Europei ca organism sub semnul unității 
culturale şi evaluând actualitatea ei prin interpretarea atât a contextului socio-politic şi cultural în 
care este gândită, cât și prin trecerea în revistă a altor puncte de vedere privind integrarea 
europeană şi „asigurarea unui mers normal al dezvoltării naţionale” în cadrul ei. 

Importanţa teoretică şi practică rezidă în reactualizarea şi valorizarea operei eminesciene 
prin analiza interpretativă şi comparativ-contrastivă a unor repere naţionale şi europene. 
Urmărindu-se evoluția sa  intelectual-europeană, a fost demonstrată europenitatea şi 
universalitatea modelelor intelectuale urmate de Eminescu. Prin receptarea personalității 
eminesciene în perspectivă europeană şi universală a fost dezvăluită identitate europeană a 
poporului român. 

Implementarea rezultatelor ştiinţifice. Rezultatele tezei au fost implementate în cadrul 
proiectului Congresul mondial al eminescologilor, ediţiile I-V, 2012-2016, Institutul de Filologie 
al AŞM, şi la redactarea comunicărilor ştiinţifice prezentate în cadrul unor colocvii /conferințe 
internaţionale şi naţionale. 


АННОТАЦИЯ 


Копчя, Флориан: Европейская идея в творчестве Михая Еминеску, диссертация на 
звание доктора филологии; Кишинёв, 2016. 

Структура работы: введение, три главы с выводами, общие вывщды и рекомендации, 
библиография из 117 наименований, 133 основных страниц,декларация об ответственности, СУ 
автора. 

Результаты диссертации были освещены в 20 научных работах. 

Ключевые слова: европейская идея, европейская универсальность, культурная интеграция, 
диалог ценностей, европейская личность. 

Область исследования: Румынская литература 

Цель работы: состоит в показе необходимости изучении публицистики Еминеску в 
соотношении с поэзией и других областей его творчества, выявить его предложения касающихся 
создания некоторых организмов которые бы гармонизировали национальные и общеевропейские 
интересы. 

Задачи исследования состоят в следующем: 

Констатация существования европейского сознания в публицистике Еминеску; 

2. Выявление актуальности «Европейской идеи» в соотношении с сегодняшними процессами 
интеграции; 

3. Показ целесообразности создания совершенного единства посредством группы государств, 
исходя из обеих ценностей и принципа Weltliteratur, о котором говорили Гёте и Еминеску; 

4. Выявление идеи Европоцентризма в творчестве и деятельности выдающихся румынских 
личностей; 

5. Определение процессов европейской интеграции в соотношении с региональным 
мировоззрением основанное на «общее достояние каждой нации», которая не исключает 
признание общееиропейских ценностей; 

6. Определение импакта европейского мировоззрения Еминеску на некоторых его 
современников; 

7. Восприятие творчества Еминеску в европейском контексте благодаря его европейской 
личности. 

Научная новизна и оригинальность работы состоит в исследовании творчества Еминеску 
сквозь призмы европейской идеи, которая пристально интересовала его в публицистике и во всём 
его литературном творчестве. Это определило его воззрения касающиеся европейского и 
универсального характера румынской культуры и его взгляд на Европу как на целостный организм 
основанном на единстве культур. Такого рода идея имела исходным пунктом социальный и 
политический контекст, а также европейская интеграция и нормальное развитие нации в её 
рамках. 

Разработанная научная проблема представляет собой новую перспективу в 
интерпретации произведений Эминеску сквозь призму европейской идеи, которая постоянно 
присутствовала не только в его публицистике, но и во всем литературном творчестве, что 
способствовало выявлению взглядов поэта на европеизацию и универсализацию румынской 
культуры и выделению ее принадлежности к европейству с определением Европы как организма 
под знаком культурного единства и оценки ее актуальности путем интерпретации как в 
социально-политическом и культурном контексте, в котором она была задумана, так и в 
освещении в журналистике новых взглядов на европейскую интеграцию и обеспечение 
нормального хода национального развития в ее рамках. 

Теоретическая и практическая значимость работы состоит в реактуализации и 
исследовании творчества Еминеску посредством сравнительного анализа его национальных и 
европейских характеристик. Европейская идентичность румынского народа можно определить с 
помощью творчества личности Еминеску, которая основываются на интеллектуальные 
европейские модели. 

Внедрение научных результатов: результаты диссертации были использованы в рамках 
сообщений представленных на Всемирном конгрессе Еминесковедов (с 2012 по 2016 годах) и в 
рамках нескольких международных научных конференций. 

ANNOTATION 

Florian Сорсеа: The European Idea in the works of Mihai Eminescu, PhD thesis in 
Philology, Chisinau, 2016. 

Thesis structure: introduction, 3 chapters each with conclusions, general conclusions and 
recommendations, bibliography of 117 sources, 133 pages of basic text, the declaration of 
assuming responsibility, the author's СУ. 

Thesis result: were reflected in 20 scientific papers. 

Key-words: European idea, europenism, universalism, cultural integration, quality 
dialogue, European personality 

Field of study: Romanian literature 

The aim of the thesis: consists in the need to appreciate Eminescu's works in the field of 
Journalism in relation to his poetry, and other areas of his writing, highlighting his proposals to 
form organisms capable to unify national interests with the intrests of Europe in general. 

Objectives of the research are the following: 

1. To determine the existence of a European conscience in M. Eminescu's journalistic 
works; 

2. To deduce the actuality of the „european idea”, in relation to the integrationist processes 
occuring nowadays; 

3. To accentuate the formation ofa modern union through a conglomerate of modern states 
taking into consideration the common values and the goethean and eminescian principle of 
Weltliteratur; 

4. To signalize the idea of epocentrism in the works and in the activity of influential 
Romanian personalities; 

5. To reaveal the process of europenisation by demonstrating the way the regional idea of 
the “common good of the nations” has blended with general-european processes; 

6. The perception of Eminescu’s European spirit and its impact on the personalities 
contempory with him; 

7. To reveal the way Eminescu, a European personality, is perceived in the continental 
context. 

The scientific novelty and originality resides in the valorization of Eminescu’s works, 
in which the Romanian European idea originated, in terms of our national interests and quality 
dialogue nowadays which, altogether, subserve the formation of “a concerto of all European 
nations”. The originality of this study consists in its goal to unriddle and to construe the most 
important moments in the Romanian history which had been possible thanks to remarkable 
Romanian personalities. We will emphasize, in this context, Mihai Eminescu's concern with this 
subject, as he pioneered the emergence of a new type of unity on European level. 

The scientific problem that was solved consists in the new perspective of interpretation 
of Eminescu’s work, in terms of the European idea, which was the main concern not only in his 
journalistic activity, but in all of his works. This fact made him bring about his opinion about 
europenisation and universalization of Romanian culture and his view of Europe as a whole 
based on the unity of cultures. The actuality of this subject is revealed through interpreting its 
emergence in social, political and cultural contexts and by passing in review differet points of 
view on European integration and on “the assurance of a normal national development” of the 
integrated states. 

Theoretical and practical value of the thesis consists in the actualization and 
valorization of the works of Eminescu through interpretative, comparative-contrastive analysis. 
Keeping the trace of his European-intelectual evolution, it was proved that the Eminescu’s 
intellectual models were supporting the idea of europenisation and universalisation. Eminescu’s 
personality, analysed in the European and universal perspective, proved the European identity of 
the Romanian nation. 

Implementation of research results: The thesis results were implemented within the 
project “The World Congres of Eminescologists”, I-V editions, 2012-2016, at The Philology 
Institute of ASM; and, also, within scientific communications presented within international and 
national colloquies/conferences. 


LISTA ABREVIERILOR 


ms. — manuscris 
Ed — Editura 

n.n — nota noastră 
f.f. — foi 

У — vezi 


d-lui — domnului 


p. — pagină 
VS. — versus 
ş.a. — şi alţii 


ş.a.m.d. — şi aşa mai departe 


INTRODUCERE 


Actualitatea temei investigate. Publicistica lui Mihai Eminescu, genială, asemenea 
operei sale lirice, a cunoscut o sinusoidă a receptării, determinată, evident, atât de circumstanţele 
istorice, cât şi de orientările ideologice şi paradigmatice ale societăţii româneşti. Subapreciată în 
epocă, aceasta fiind considerată drept ficţiune discursivistă, publicistica lui Eminescu nu este 
inferioară poeziei. În cumpăna evaluativă poetul apărea permanent mai sus cu o treaptă decât 
gazetarul, lucru care a făcut de neacceptat convergenţa poeziei şi a jurnalisticii. 

O frână în calea receptării a constituit-o şi valorificarea fragmentară a operei publicistice, 
ea apărând doar în sumare culegeri tematice. Înserarea tuturor textelor publicistice eminesciene, 
într-o ediţie de Opere, apărută la Chişinău în 8 volume, precum şi în câteva volume selective, а 
impus — în actul exegetic — o nouă grilă: cea а unităţii organice a creaţiei eminesciene. Poezia, 
proza, dramaturgia (deşi rămasă în proiecte), publicistica şi însemnările manuscrise, adunate sub 
genericul Fragmentarium, constituie un univers organic, holomeric, în care orice parte reflectă 
întregul. În fiecare din textele sale Eminescu gândeşte şi rosteşte Fiinţa. Aspecte esenţiale ale 
publicisticii eminesciene sunt analizate de George Călinescu în monumentala sa exegeză în cinci 
volume. După 1990 în atenţia exegeţilor intră cu predilecție textele privind sociologia, economia, 
religia, istoria, socialismul, „psihologia etnică”, care au dezvăluit, toate la un loc, mecanismele 
retorice ale unui spirit vizionar. 

Printre complexele teme şi motive asupra cărora s-a oprit Mihai Eminescu în publicistică se 
află şi ideea europeană. Încă din 1870, când comentează un articol apărut în ziarul ceh Politik, 
ideea europeană apare ca o soluţie radicală de armonizare a intereselor speciale, adică naţionale, 
şi a intereselor general europene. Europa este, în viziunea poetului, un „organism” articulat sub 
semnul unităţii, pus în evidență de unul dintre curentele cele mai importante ale culturii 
universale — romantismul. Plecând de la premiza că „adevăratul progres nu se poate opera decât 
conservând”, Mihai Eminescu urmează, pragmatic, mersul firesc al istoriei şi concepe Europa, 
cum observă Mihai Cimpoi, [7, p. 89] ca „model de alcătuire organicistă” în care „palpită viul” 
şi, spre deosebire de restul lumii, „pare capabilă de a trăi continuu”, în măsură „de a întreprinde 
şi întreţine comunicaţiunea cu toată lumea şi din punctul acesta de vedere ea e situată în mijlocul 
lumii întregi” [52 p. 160]. Pentru el contactul cu civilizaţia europeană nu trebuie să ducă la 
disoluția fondului cultural autohton. 

Eminescu a criticat cu vehemenţă accesul în ţară a capitalurilor apusene şi a militat pentru 
îmbunătățirea condiţiilor de viaţă ale populaţiei obligată să activeze în instituţiile „de import” 


acceptate de guvernele aflate temporar la putere. El avertiza cu ironie, nonşalant: „Teoriile 


acestea nu sunt lipsite de oarecare măreție şi de o manieră de a privi istoria universului, într-un 
mod specific slav. În orice caz, ni se pare ciudat, cum noi, românii care trăim lângă Dunăre 
suntem cu totul confundați în ideile Occidentului, pe când, din toate părţile împrejuru-ne, 
pulsează o viaţă istorică, care în dispoziţia ei generală se deosebeşte atât de mult de istoria 
Occidentului. Câteodată ar trebui cel puţin să ni se pară că suntem o muchie de despărţire între 
cele două lumi cu totul deosebite şi că este interesul nostru de a cunoaşte amândouă lumile 
acestea” [53, р. 133]. 

Eminescu abordează frontal chestiunea cu articolul din Timpul — Înființarea unei 
mitropolii: „Noi, poporul latin de confesiune ortodoxă, suntem în realitate elementul menit a 
încheia lanţul dintre Apus şi Răsărit; aceasta o simţim noi înşine, se simte în mare parte de opinia 
publică europeană, aceasta o voim şi, dacă dinastia va împărtăşi direcția de mişcare a poporului 
românesc, о vom şi face” [53, р. 648]. Mihai Eminescu a fost tot timpul convins că „aspiraţiunile 
noastre, care ne leagă de Occident şi pe care sperăm a le vedea întrupate”, reprezintă idealul 
românilor de regenerare a fiinţei, drept pentru care sugerează necesitatea unei resurecții 
spirituale. În plan substanţial aceste consideraţiuni au fost decisive în alegerea temei noastre. 

În publicistica lui Mihai Eminescu jurnalismul se întâlneşte cu poezia, iar vizionarismul 
coabitează cu discursivismul. De altminteri, dezvoltarea naţiunii reprezintă pentru Eminescu 
şansa angajării „în concertul popoarelor europene”. Adrian Dinu Rachieru în Eminescu după 
Eminescu [102, p. 89], atrăgea atenţia asupra lucidităţii lui Eminescu („vizionar şi criticist”) 
aflat în ipostaza de a se identifica („їп freamătul vieţii naţionale”) cu fiinţa naţională şi a acţiona 
pentru ca poporul „secetos de viață proprie” să acceadă, neîngrădit, la puterea de creaţie, 
recuperând „simţul istoric”. Multe pagini din manuscrise ne dezvăluie sfera preocupărilor sale 
multiple: filozofia, ştiinţa, istoria şi politologia, fapt ce l-a determinat pe Constantin Noica să-l 
declare „ип uomo universale”. Manuscrisele lui Eminescu confirmă, indiscutabil, valorizarea 
lecturilor din diverse lucrări în multe din textele sale publicistice. 

Valorificarea publicisticii lui Eminescu s-a făcut în special după 1989 prin publicarea 
integrală a textelor în ediția Perpessicius, ediția Vatamaniuc în 11 volume 2011 [67-77], ediţia 
Cimpoi de la Chişinău, prin elaborarea unor studii privind tematica lor tabuizată („cestiunea 
Basarabiei”, religia, „naţionalismul”, capitalismul/socialismul, problemele românilor de 
pretutindeni), datorate lui T. Nedelcea, A.D. Rachieru, Th. Codreanu, V. Crăciun, prin editarea 
unor exegeze privind arta retorică (Monica Spiridon), preocupările sociologice (Т. Bădescu, 1. 
Stanomir, S. Pleşca). 

S-a insistat în mod sistematizat asupra problematicii generale abordate de Eminescu şi 


asupra unor aspecte particulare ce ţin de realitățile politice, economice ale epocii, de sfera 


culturii, învăţământului, justiției. S-a impus în mod firesc conceperea unității organice a operei 
eminesciene, indiferent de genul abordat. 

Ideea europeană, care l-a preocupat obsesiv în articolele din Timpul şi în cronicile culturale 
din Curierul de lași, a fost sumar abordată în eminescologia de azi. Importanţa ei a fost 
semnalată de Mihai Cimpoi într-un subcapitol aparte din volumul Europa, sarea Terrei. Deşi în 
unele studii s-au făcut referințe dese la personalitatea europeană a lui Eminescu şi la vocația 
europenității pe care a avut-o їп mod evident, la marile figuri europene care au intrat în aria lui 
vastă de cuprindere enciclopedică, unele cu un rol formator precum Shakespeare, Schopenhauer, 
Goethe, romanticii germani cu care a avut afinități elective, conceptul eminescian de idee 
europeană nu s-a bucurat de cercetări ample, cu aspect monografic. Modul în care o înţelege el 
în contextul conceperii Europei ca organism, sub semnul unităţii culturale (în sensul lui Noica: 
drept Unu Multiplu) e legat fireşte de personalitatea sa europeană, de care a vorbit Maiorescu. 
Avem deplina convingere că ea merită o mai mare atenție din partea eminescologilor, dat fiind $1 
actualitatea pe саге o impune azi, în cadrul proceselor integraționiste europene $1 mondiale. 
Pornind anume de la tratarea încă sporadică, sumară, nesistematică, ne-am ales pentru 
investigație acest aspect tematic al publicisticii lui Eminescu. 

Scopul şi obiectivele cercetării. Scopul lucrării este determinat de necesitatea evaluării 
publicisticii în legătură cu poezia şi celelalte domenii ale scrisului său. Se cer puse în evidenţă 
propunerile sale privind constituirea unor organisme care să armonizeze interesele naţionale cu 
cele general- europene. Activitatea publicistică a Іш M. Eminescu accentuează faptul că „ideea 
europeană” a fost gândită mai întâi ca idee românească, adevăr care îşi găseşte justificarea în 
contextul actual al proceselor de integrare europeană. 

Obiectivele lucrării constau în: 

e  Constatarea existenţei unei conştiinţe europene în publicistica lui M. Eminescu; 

e  Deducerea actualități „ideii europene”, în raport cu procesele integraționiste de astăzi; 

e Evidenţierea constituirii unităţii moderne printr-un conglomerat de state moderne ținând 
cont de valorile comune şi de principiul goethean şi eminescian Weltliteratur; 

e Demonstrarea susținerii ideii europocentrismului în creaţia $1 activitatea marilor 
personalități româneşti; 

e  Relevarea proceselor europenizării demonstrate de modul în care regionalismul „binelui 
comun al fiecărei naţiuni” s-a armonizat cu interesele general-europene; 

e Investigarea impactului spiritului european eminescian asupra unor personalități din 


anturajul contemporan al poetului; 

e  Receptarea operei eminesciene în context continental datorată europenității personalității 


sale. 


Noutatea şi originalitatea ştiinţifică. Lucrarea urmăreşte să susțină paternitatea ideii 
europene gândită de marele „om al timpului modern” care a fost M. Eminescu. Deoarece ideea 
europeană a fost sumar abordată în literatura română. Exegeţii operei eminesciene au comentat 
laconic în lucrările lor demersul jurnalistic al lui Eminescu de a integra ţările române în Europa, 
s-a impus analiza sub aspect sistemic a acestui proces prin raportare la problemele actuale. Am 
urmărit în demersul nostru demonstrarea ideii că un teritoriu naţional, oricare ar fi el, este, în 
concepția lui M. Eminescu, centrul continentului în aparenţă utopic de multiculturalitate şi de 
multilingvism. Lucrarea ţine cont de următoarele direcţii actuale de orientare în interpretarea şi 
analiza priorităţilor europene la care se referă Eminescu şi alte personalități ale culturii 
româneşti: valorificarea în context naţional a culturii europene; raportarea valorilor naţionale la 
cele europene şi universale; proiectarea ideilor lui Eminescu în „oglinzile eminescologiei 
europene”; sincronizarea gândirii eminesciene cu gândirea europeană; raportarea la actualitate a 
„ideii europene” concepută de Eminescu; complexele „geniului latin” vs. proeuropenismul 
românesc; descrierea în discursul eminescian a antimodelelor Orientului şi Occidentului; 
deschiderea spre universalitate a „adevăratului spirit al poporului”. 

Originalitatea lucrării rezidă în valorizarea operei lui Eminescu căruia românii îi datorează 
paternitatea ideii europene privită prin prisma interesului național şi al dialogului valoric care, 
împreună, contribuie la formarea unui „concert al tuturor popoarelor europene”. Valoarea 
studiului consistă în urmărirea descifrării şi interpretării celor mai importante momente din 
istoria românilor la a căror realizare au contribuit personalităţi de marcă, astfel încât să 
accentuăm preocupările în acest context ale lui Mihai Eminescu, care deţine pionieratul în 
privinţa emergenţei unui nou tip de unitate la nivel european. 

Problema ştiinţifică se poate soluţiona în baza noii perspective de interpretare a operei 
eminesciene, realizată prin prisma ideii europene, care l-a preocupat obsesiv pe Eminescu în 
publicistică, dar $1 în întreaga sa creaţie literară, fapt саге a contribuit la recondiționarea viziunii 
lui Mihai Eminescu asupra europenizării şi universalităţii culturii române $1 relevarea vocației 
europenității, reconstituind modalitatea de concepere a Europei ca organism sub semnul unității 
culturale şi evaluând actualitatea ei prin interpretarea atât a contextului socio-politic şi cultural în 
care este gândită, cât și prin trecerea în revistă a altor puncte de vedere privind integrarea 
europeană şi „asigurarea unui mers normal al dezvoltării naţionale” în cadrul ei. 


Rezultatele ştiinţifice principale înaintate spre susţinere: 

1. Am constatat că conștiința europeană а lui Eminescu s-a manifestat nu doar їп 
impactul cu romantismul german şi cu marile personalități ale culturii, ci $1 în conceperea 
Europei ca „organism” unitar. 

2; Am dedus că procesele іпіергаһопіѕіе de astăzi confirmă actualitatea „ideii 
europene” eminesciene. 

3. Am evidenţiat faptul că în publicistica lui Eminescu Europa s-a impus ca un 
conglomerat de state moderne ce se constituie ca unitate în temeiul valorilor culturale comune 
conform principiului goethean și eminescian Weltliteratur. 

4. Am demonstrat, parcurgând istoria receptării ideii europene, că ea fost împărtășită 
de marile personalități ale culturii românești, care s-au dovedit a fi „europocentriste”. 

5. Am remarcat faptul că procesele europenizării au demonstrat armonizarea 
regionalismului al „binelui comun al fiecărei naţiuni” cu interesele general-europene. 

6. Am relevat faptul că asupra spiritului european eminescian au avut un impact 
deosebit contemporanii săi — junimişti, precum Maiorescu, Alecsandri. 

7. Am dedus că receptarea operei eminesciene în context european s-a făcut $1 în 
temeiul europenității sale. 

Importanţa teoretică şi valoarea aplicativă a lucrării constă în modul în care M. 
Eminescu înţelege „ideea europeană”, în analiza contextului socio-politic şi cultural în care este 
gândită şi în trecerea în revistă a altor puncte de vedere privind integrarea europeană şi 
„asigurarea unui mers normal al dezvoltării naţionale” în cadrul ei. Lucrarea poate deveni un 
reper pentru studiul operei şi personalităţii lui Mihai Eminescu în cadrul învățământului 
preuniversitar şi universitar. De asemenea, ea va mijloci accesul tuturor categoriilor de persoane 
interesate de studierea literaturii române în context european şi va actualiza punctele de vedere 
ale unor importante personalități româneşti dinainte şi de după Eminescu în ceea ce priveşte 
construcţia europeană. O ţintă deosebită a cercetării noastre este demonstrarea influențelor 
europene asupra culturii naţionale şi armonizarea raporturilor dintre acestea. Prioritar devine şi 
modul în care paradigma europeană de sorginte românească este receptată dincolo de 
„colectivitatea puterilor europene”. Rezultatele cercetărilor vor fi utile la elaborarea programelor 
şcolare, a cursurilor liceale şi universitare, în valorificarea operei poetului Mihai Eminescu şi a 
altor personalităţi ale culturii româneşti; ca bază în iniţierea şi formarea unor proiecte de 
cercetare a „marelui poet naţional şi universal” în spaţiul Uniunii Europene, precum şi la 
promovarea valorilor literare din Republica Moldova şi România. 

Aprobarea rezultatelor tezei. Rezultatele cercetării sunt reflectate în: 11 monografii 


nerecenzate, peste 40 de articole în reviste de cultură şi specialitate: Philologia, Europa, Lumina, 

Curtea de la Argeş, Amfitrion, Metaliteratura, Analele Universităţii „Ion Creangă”, precum şi 
în volume şi culegeri de articole ştiinţifice apărute în Republica Moldova, Serbia, România: în 
textele comunicărilor la 16 foruri ştiinţifice internaţionale (între care: Contemporaneitatea lui 
Eminescu — Suceava, Drobeta Turnu Severin, (1990 — 2011), Românitate şi latinitate în U.E. — 
Craiova, 2009 — 2010; Filologia modernă. Realizări şi perspective în context contemporan, 
Chişinău, 2011; Literatura română din Banat, 2011 şi 2012, Oameni de seamă ai Banatului, 
ediţiile 2008, 2009, 2010, 2012, Memorialul Radu Flora, ediţiile 2009 şi 2011 din Republica 
Serbia; Simpozion „Mihai Eminescu”, Serbia, 1990 — 2011; în lecturi publice pe care le susţin în 
cadrul unor programe ale Departamentului pentru Românii de Pretutindeni, Uniunii Scriitorilor 
din România, Asociaţiei Scriitorilor din Voivodina, Serbia, şi ale Societăţii Scriitorilor 
Danubieni. 

Suportul metodologic şi teoretico-ştiinţific. Adevărate surse de referință ne-au servit 
fundamentalele exegeze ce aparțin lui T. Maiorescu, Călinescu, T. Vianu, C. Noica, 
eminescologilor-editori Perpessicius, D. Vatamaniuc, D. Murărașu, M. Cimpoi. Un real sprijin 
metodologic $1 teoretico-științific l-am avut în studiile fundamentale ce s-au făcut despre 
publicistica eminesciană, semnate de Ilie Bădescu, Tudor Nedelcea, Adrian-Dinu Rachieru, 
Theodor Codreanu, Monica Spiridon, Caius Dragomir, lon Stanomir, Victor Crăciun. Am luat în 
considerație mai multe lucrări aparținând unor sociologi şi filosofi ai culturii străini (Gellner, 
Keysserling) şi români (A. Marga, V. Nemoianu). Consultarea lor ne-a oferit posibilitatea de a 
raporta „ideea europeană”, drept idee românească $1 eminesciană la procesele integraţioniste care 
au loc astăzi pe continent şi în lume. La investigarea acestui aspect al publicisticii lui Eminescu 
un nou unghi hermeneutic ne-au oferit materialele Congresului Mondial al Eminescologilor 
(ediţia a IV-a), care a avut loc la Chişinău în septembrie 2015 şi au dezbătut tema unităţii culturii 
universale în reprezentarea lui Eminescu. 

Reperele epistemologice utilizate în cercetare sunt studiile semnate de: G. Ibrăileanu, 
Vladimir Streinu, Eugen Simion, Rosa del Conte, Allain Guillermou, Svetlana Paleologu-Matta, 
Marco Cugno, Constantin Ciopraga, Mihai Drăgan, Ion Dur, Emil Manu, Eugen Negrici, N. 
Georgescu, George Munteanu, Ion Rotaru, Dumitru Murăraşu. 

Metodologia cercetării ştiinţifice. În prezentarea abordării temei în eminescologia de 
până acum (capitolul Г) am aplicat metoda de cercetare istorico-literară. Pe criteriul metodologic 
analitico-sintetic a fost axată trecerea în revistă a lucrărilor concrete ale celor mai importanți 
eminescologi (Maiorescu, Călinescu, Ibrăileanu, Perpessicius, Vianu, VI. Streinu): în special în 
subcapitolele 1.1, 1.3 şi 1.4. Comparatismul l-am valorificat în raportarea discursului 


eminescian, care are drept axă Ideea Europeană, la contextul european (subcapitolele 2.1, 2.4; 

3.1). La analiza textuală am recurs în subcapitolele care privesc mai cu seamă transpunerile 
liricii eminesciene în limbile străine (subcapitolul 3.2). În capitolul 3 (subcapitolele 3.3, 3.4) am 
beneficiat de criteriile metodologice pe care mi l-au pus la îndemână noile paradigme din 
domeniul ontologiei, axiologiei şi gnoseologiei. 

Sumarul compartimentelor tezei. Lucrarea este structurată în trei capitole, precedate de o 
introducere și încheiate cu concluzii şi recomandări, la care se asociază bibliografia studiilor şi 
articolele ce au constituit obiectivele cercetării, capitolele încheiate cu concluzii, sintetizate, în 
final, cu concluzii generale. Lucrarea аге ca suport teoretic $1 practic evaluarea operei şi 
personalităţii lui Eminescu prin prisma ideii europene pe care a abordat-o frecvent în publicistică 
şi în creația literară propriu-zisă. 

Introducerea formulează scopul şi obiectivele cercetării, argumentează importanța 
ştiinţifică, noutatea şi actualitatea cercetării efectuate, făcând referințe $1 Іа modul practic şi 
teoretic în care ea poate fi aplicată. 

Capitolul 1, conţine patru subdiviziuni: prima relevă personalitatea europeană a lui 
Eminescu în viziunea unor mari critici români, care au fost preocupaţi de studiul creaţiei sale în 
prima perioadă a postumităţii sale — Titu Maiorescu. G. Ibrăileaniu, Perpessicius, Vladimir 
Streinu şi Tudor Vianu. Este accentuat aspectul fundamental al lucrărilor acestor critici şi anume 
impunerea curentului eminescian în întreg spațiu cultural românesc, precum și a personalității 
europene a lui Eminescu, fapt remarcat încă în articolul lui T. Maiorescu Eminescu și poeziile 
lui, publicat în chiar anul morţii poetului. Cea de-a doua subdiviziune este fundamentată pe 
părerea Іш G. Călinescu, conform căreia orice mare poet reprezentativ pentru spiritualitatea $1 
concepţia despre lume a unui popor are valoare naţională conexată cu o valoare universală. A 
treia subdiviziune se referă, în linii mari, la modelele intelectuale şi lirice care au stat la baza 
formării personalității lui Eminescu. Subdiviziunea а patra trece în revistă dilemele 
eminescologilor contemporani. 

Capitolul al II-lea abordează o idee-cheie a discursului publicistic eminescian şi anume 
ideea europeană, care apare prima dată într-un articol din 1870, dezvoltată, de asemenea, în patru 
subdiviziuni, саге au ca obiectiv conştiinţa europenităţii exprimată în lirica eminesciană, 
formularea de către poet a ideii europene pe care el a conceput-o în formă instituționalizată de 
„Ligă Spirituală Europeană”, faptul marcării formative a personalității eminesciene de marele 
figuri emblematice ale europenității (Ştefan cel Mare, Mihai Viteazul, Alexandru loan Cuza), 
românismul şi europenismul cultural reprezentat de Miron Costin, Varlaam, Dosoftei, Cantemir 


şi Şcoala Ardeleană. Toate aceste patru subdiviziuni au ca scop demonstrarea interconexiunii 

realizată între românismul și europenismul culturii naționale, a cărei sinteză superioară a realizat- 
o însuşi Eminescu. 

Capitolul al III-lea conține o privire sintetică asupra personalității lui Eminescu în 
perspectivă europeană $1 universală. Subdiviziunea întâi e consacrată unui aspect mai puţin 
studiat al publicisticii eminesciene: unitatea culturii universale de care s-a preocupat el atât în 
cronicile dramatice pe care le-a publicat în Curierul de Iași la începutul activității sale 
gazetărești, cât şi în mai multe articole pe care le-a publicat în Timpul. Este un aspect care 
constituie noutatea tezei noastre, fiindcă în eminescologie s-a vorbit mai mult despre 
naționalismul lui Eminescu. Am conferențiat despre acest punct de vedere a lui Eminescu, 
similar noţiunii Weltliteratur a lui Goethe, în cadrul Congresului Mondial al Eminescologilor din 
2015, consacrat în mod prioritar acestei teme. Se subliniază faptul că Eminescu a găsit un fond 
general-uman în dramaturgia universală şi în opera unui şir întreg de scriitori, care reprezintă 
Antichitatea, Evul Mediu $1 Epoca Modernă. Cea de-a doua subdiviziune analizează opera de 
traducere a lui Eminescu în mai multe limbi străine din perspectiva „ldeii europene”. 
Menţionând apariția transpunerilor în 85 de limbi străine, ne-am referit la importanţa valorii 
artistice a acestora și la angajarea unor mari poeţi, precum ar fi Rafael Alberti, Ivan Krasko, 
Anna Ahmatova, Elizabeta Bagreana. Cea de-a treia subdiviziune prezintă o panoramă a studiilor 
eminescologice саге au apărut în diferite țări (India, Italia, Serbia Germania, Franţa, Rusia, 
Ucraina, Turcia ş.a.) şi datorate unor importante personalități culturale care ne-au dat numeroase 
monografii, studii monografice, articole cu aspect comparat, prezentări în enciclopedii şi 
dicționare literare. Cea de-a patra subdiviziune propune o abordare a operei şi personalității 
eminesciene sub semnul unui concept саге l-a preocupat şi ре el: interrelația între text $1 
macrotext. 

Concluziile generale demonstrează dimensiunile personalităţii $1 operei lui Eminescu саге 
s-au axat ре „Ideea europeană”, ajutându-ne să înțelegem mai profund fenomenele 
integraționiste care au loc astăzi, vocația europeană a culturii românești şi modalitatea în care 
trebuie să пе angajăm în dialogul valoric european $1 universal. Eminescu ne serveşte şi-n acest 
context un model, fapt care ne obligă să studiem mai profund atât opera lui literară propriu-zisă, 
cât şi publicistica sa care 151 dovedeşte şi astăzi actualitatea. 

Cuvinte-cheie: ideea europeană, integrarea culturală, dialog valoric, personalitate 


(europeană). 

1. MODELAREA INTELECTUAL-EUROPEANĂ A LUI MIHAI EMINESCU 


1.1. Personalitatea europeană a lui Eminescu în viziunea lui Titu Maiorescu, G. Ibrăileanu, 
Perpessicius, Vladimir Streinu şi Tudor Vianu 
Scopul cercetării noastre constă în necesitatea evaluării publicisticii lui Mihai Eminescu 
în legătură cu poezia şi celelalte domenii ale scrisului său, punând în evidenţă propunerile sale 
privind constituirea unor organisme care să armonizeze interesele naţionale cu cele general- 
europene. 
Obiectivele investigaţiei: 
e  Constatarea existenţei unei conştiinţe europene în publicistica Іш M. Eminescu; 
e  Deducerea actualități „ideii europene”, în raport cu procesele integraționiste de astăzi; 
e Evidenţierea constituirii unității moderne printr-un conglomerat de state moderne ţinând cont 
de valorile comune şi de principiul goethean şi eminescian Weltliteratur; 
e Demonstrarea susținerii ideii europocentrismului în creaţia și activitatea marilor personalități 
româneşti; 
e  Relevarea proceselor europenizării demonstrate de modul în саге regionalismul „binelui 
comun al fiecărei naţiuni” s-a armonizat cu interesele general-europene; 
e Investigarea impactului spiritului european eminescian asupra unor personalităţi din anturajul 
contemporan al poetului; 
e  Receptarea operei eminesciene în context continental datorată europenității personalității 
sale. 
Analiza operei lui Eminescu, întreprinsă de marii critici români este bine cunoscută, 


A 


devenind „canonică” în contextul receptării ei postume şi impunându-se prin clişee didactice în 
învățământul preuniversitar şi universitar şi în eminescologia de tip tradițional „lansonian”, 
biografist-tematică. 

Readucem aceste exegeze în contextul demonstraţiei noastre pentru a focaliza modul în 
care fiecare critic înțelege europenitatea operei eminesciene $1 a eminescianismului. Deşi unitare 
în diversitate, acestea, prin circumscrierea unui limbaj îmbogăţit cu echivalenţe artistice 
dinamice, ele metamorfozându-se totuşi în funcţie de personalitatea criticului, se impune un loc 
comun: toţi consideră orientarea europeană ca o orientare paradigmatică imperativă specifică 
spiritului timpului, (în sens hegelian desigur). FEuropenitatea este echivalentă cu valoarea 


supremă, personalitatea europeană fiind totuna cu о personalitate de excepţie, care iasă 


spectaculos din cadrul cultural tradiţional românesc. 

Caracterul european е asigurat atât de valoarea artistică intrinsecă, de cota înaltă a 
acesteia, cât şi de valorificarea întregii „inteligenţe europene în artă, în ştiinţă, în filozofie” [83, 
р.335], de capacitatea — sub alt aspect — de a revoluţiona gândirea românească, limba română şi 
limbajul poetic. 

În viziunea lui T. Maiorescu europenitatea lui Eminescu constă în însăşi sincronizarea cu 
cultura europeană, în crearea unei osmoze între registrele retorice de amvon şi cele din piaţa 
publică. Afluxurile retorice balansează între construcții lirico-imaginative şi pledoarii 
paradigmatice heteroclite. 

În contextul abordărilor hermeneutice ale prozei jurnalistice eminesciene, lui Maiorescu îi 
revine meritul, sincronizat cu timpul său, de a fi decodificat sensurile contrastelor, generatoare 
ale unui recurs la istorie, în care prezentul devine lumea pe dos, o utopie chiar. Dispunând de o 
intuiţie critică şi un simţ al valorilor ieşite din comun, T. Maiorescu a fost cel dintâi „simbol al 
culturii româneşti moderne” [83, p.335], care a văzut în Eminescu un profet, un vizionar, un 
fenomen în măsură să răstoarne sisteme şi să dărâme modelele existente în literatura română de 
până atunci. Fără a minimaliza bovarismul cultural саге, recunoştea, nu ridica elocinţa 
jurnalistică la nivelul celei europene, T. Maiorescu s-a pronunţat pentru revoluţionarea din 
temelii a „formelor fără fond” şi promovarea neîntârziată а valorilor naționale. Mişcarea 
„Junimea” avea să joace un rol deosebit în formarea vocației multor „stilişti” şi „sens6s” şi în 
inițierea „minorităţii inteligente” în discursul despre cultură reinventat de descendenţii săi. 
Amplul său studiu În contra direcţiei de astăzi în cultura română ilustrează polaritatea unei 
culturi rămasă în urmă faţă de „„lustrul societăţilor străine”. Iată în ce mod propune îndepărtarea 
de „moştenirea culturală autohtonă”: „Cufundată până la începutul secolului XIX în barbaria 
orientală, societatea română, pe la 1820, începu a se trezi din letargia ei, apucată poate de-abia 
atunci de mişcarea contagioasă prin care ideile Revoluţiunii franceze au străbătut până în 
extremitățile geografice ale Europei. Atrasă de lumină, Junimea noastră întreprinse acea 
emigrare extraordinară spre fântânile ştiinţei din Franţa şi Germania, care până astăzi a mers tot 
crescând şi саге a dat mai ales României libere o parte din lustrul societăților străine”. "Din 
nenorocire, numai lustrul dinafară!” [83, p.147]. 

Titu Maiorescu atrage atenția asupra discrepanței care apare între cauze şi efecte, între 
fundamentele adânci și formele superficiale ale civilizației: „Căci nepregătiţi precum erau şi sunt 
tinerii noştri, шті de fenomenele măreţe ale culturii moderne, ei se pătrunseseră numai de 
efecte, dar nu pătrunseseră până la cauze, văzură numai formele de deasupra ale civilizaţiunii, 
dar nu întrevăzură fundamentele istorice mai adânci, care au produs cu necesitate acele forme şi 


fără a căror preexistenţă ele nici nu ar fi putut exista. Şi astfel, mărginiţi într-o superficialitate 

fatală, cu mintea şi cu inima aprinse de un foc prea uşor, tinerii români se întorceau şi se întorc în 
patria lor cu hotărârea de a imita şi a reproduce aparențele culturii apusene, cu încrederea că în 
modul cel mai grăbit vor şi realiza îndată literatura, ştiinţe, artă frumoasă şi, mai întâi de toate, 
libertatea într-un stat modern. $1 aşa de des s-au repeţit aceste iluzii juvenile, încât au produs 
acum о adevărată atmosferă intelectuală în societatea română, o direcţie puternică, ce apucă cu 
tărie egală pe cei tineri şi pe cei bătrâni, pe cei care se duc spre a învăţa şi pe cei care s-au întors 
spre a aplica învăţătura lor” [83, p.187]. 

Superficialitatea cu care înțeleg tinerii procesele de modernizare a societăţii româneşti 
constă în faptul că ei cred că acest proces îl asigură însăşi apariția unor instituții şi întreprinderi 
noi: „Avem de toate cu îmbelşugare — îşi închipuiesc ei — şi când îi întrebi de literatură, îţi 
citează lista coloanelor înnegrite pe fiecare an cu litere române şi numărul tipografiilor din 
Bucureşti, şi când le vorbeşti de ştiinţă, îţi arată societățile mai mult sau mai puţin academice şi 
programele discursurilor ţinute asupra problemelor celor mai grele ale inteligenţei omeneşti; 
dacă te interesez de arta frumoasă, te duc în muzee, în pinacoteci şi gliptoteci, îţi arată expoziţia 
artiştilor în viaţă şi se laudă cu numărul pânzelor spânzurate pe perete; şi dacă, în fine, te 
îndoieşti de libertate, îţi prezintă hârtia pe саге e tipărită constituţiunea română şi îţi citesc 
discursurile şi circulările ultimului ministru care s-a întâmplat să fie la putere” [83, p.148]. 

Aşa stând lucrurile, Maiorescu admite „noua direcţie, în deosebire de cea veche şi căzută, 
se caracterizează prin simțământ natural, prin adevăr, prin înţelegerea ideilor ce omenirea 
întreagă le datoreşte civilizaţiei apusene şi totodată prin păstrarea şi chiar accentuarea 
elementului național” [83, p.158]. După o minuțioasă şi subtilă analiză a „talentelor” care se 
remarcă în „noua mişcare”, Т. Maiorescu se opreşte la M Eminescu, „om al timpului modern”, 
„poet în toată puterea cuvântului”, care „їп mijlocul agitărilor politice şi sociale” s-a declarat 
„pentru curăţenia formei” (poetice — n.n.) dând astfel bătrânei Europe prilejul unei emoţiuni 
estetice ieşită din comun. Maiorescu crede că Eminescu satisface cerințele unei "noi epoci 
literare, [84, p.335]. 

Nu e nici o îndoială, criticul era convins că marele poet încerca să imprime 
„mişcământului” naţional o direcţie spirituală capabilă să atragă „laudele Europei culte”. 
Semnificativ este, în acest sens, studiul Eminescu şi poeziile lui, unde descoperim, pe lângă 
elementele substratului autohton al culturii poetului, influenţe occidentale, care au determinat 
limba română, în special, să-şi părăsească evoluția ei firească, tributară „humusului natal”: 
„Lipsit de orice interes egoist, el se interesa cu atât mai mult la toate manifestările vieții 
intelectuale, fie scrierile vreunui prieten, fie studierea mişcării filozofice în Europa, fie izvoarele 


istorice, despre care avea cunoştinţa cea mai amănunţită, fie luptele politice din ţară” [83, p.153] 

şi „Eminescu este un от al timpului modern, cultura lui individuală stă la nivelul culturii 
europene de astăzi. Cu neobosita lui stăruință de а ceti, de a studia, de a cunoaşte, el îşi înzestra 
fără preget memoria cu operele însemnate din literatura antică şi modernă. Cunoscător a 
filozofiei, în special a lui Platon, Kant şi Schopenhauer, şi nu mai puţin al credințelor religioase, 
mai ales al celei creştine şi budhaiste, admirator al Vedelor, pasionat pentru operele poetice din 
toate timpurile, posedând ştiinţa celor publicate până astăzi din istoria şi limba română, el afla în 
comoara ideilor astfel culese materialul concret de unde să-şi formeze înalta abstracţiune care în 
poeziile lui ne deschide aşa de des orizontul fără margini al gândirii omeneşti” [83, p. 157]. 

Fără doar şi poate Eminescu visa la o Europă unită sub semnul valorilor creştine. 
Constatarea aceasta avea să-l determine pe reputatul eminescolog Mihai Cimpoi să recunoască în 
Eminescu şi Ştefan Cel Mare într-o cronică a serbărilor de la Putna, articol apărut în revista 
Limba Română nr. 7-8/2004, Chişinău: „Eminescu se modelează ca un esenţial Лото 
religiosus”, idee regăsită şi la Mircea Eliade, dar în contextul localizării „centrului lumii”. 
Drept urmare, idealul culturii europene era primit şi asimilat de Eminescu ‚їп chiar 
individualitatea lui intelectuală, iar T. Maiorescu certifică fără reţinere contribuţia acestuia la 
diversitatea şi consolidarea romantismului european care va sta la rădăcina câtorva ipostaze 
fundamentale ale poeziei universale din secolul al XX-lea. Punerea în valoare a personalităţii 
europene a lui Mihai Eminescu a fost una din preocupările lui T. Maiorescu care sugera că opera 
sa va fi punctul de plecare pentru toată dezvoltarea viitoare а „,vestmântului cugetării 
româneşti”[83 II, p.344], generatoare de interpretări şi deschideri spre noi universuri. Prin 
aşezarea lui Eminescu în contextul literaturii universale putem să ne edificăm pe deplin asupra 
sensurilor largi ale gândirii sale: „Fiind astfel câştigată o temelie firească, cea dintâi treaptă de 
înălţare a literaturii naţionale, în legătură strânsă cu toată aspirarea generaţiei noastre spre cultura 
occidentală, trebuia neapărat să răspundă la două cerinţe: să arate întâi în cuprinsul ei o parte din 
cugetările şi simțirile care agită deopotrivă toată inteligenţa europeană în artă, în ştiinţă, în 
filozofie; să aibă, al doilea, în forma ei o limbă adaptată fără silă la exprimarea credincioasă a 
acestei amplificări” [83, p. 148-149]. 

G. Ibrăileanu urmăreşte evoluţia lui Eminescu sub două aspecte care se intersectează şi 
ilustrează unitatea operei sale, asupra căreia atenționează exegeţii odată cu publicarea integrală a 
publicisticii sale: sub acela al evoluţiei spiritului critic manifestat faţă de preluarea elementelor 
civilizaţiei străine şi sub acela al evoluţiei artistice a poeziei sale, în care întrevede câteva faze de 
tranziţie de la particular şi național la general şi universal. 

Pe la sfârşitul deceniului al optulea al secolului al XIX-lea, după cum observă Ibrăileanu, 


statul modern român era constituit; unirea definitivă a principatelor era un fapt îndeplinit, ele 

luând fizionomia unui „stat european” [81, p. 29]. Deşi problemele lingvistice şi literare erau la 
ordinea zilei, mai importantă era problema socială, mai cu seamă din punctul de vedere al 
claselor care aveau de suferit de pe urma stării celei noi de lucruri. Această a treia fază a criticii, 
care începea de la sfârşitul criticii Junimii, era reprezentată de Eminescu. Clasa care a suferit 
economiceşte pe urma introducerii formelor europene, fără ca organizarea politică să-i aducă 
vreun folos a fost țărănimea, răzeşii şi meseriaşii. Este ceea ce-l determină pe publicistul 
Eminescu să facă „procesul nouăi organizaţii politico-sociale, în numele intereselor acelor clase 
politice” [81, p. 42-43]. Chestia socială are întotdeauna la Eminescu, aspectul de chestie 
naţională. 

În mai multe articole şi studii, criticul Vieţii Româneşti este preocupat de etapele poeziei 
eminesciene, pe care le stabileşte în dependenţă de anumite evenimente biografice şi de 
publicarea unor poeme în revistele literare. 

Analizând modul în care se manifestă curentul eminescian, insistă asupra sensibilităţii sale, 
asupra lipsei de voinţă, asupra imposibilității de a se împăca cu viaţa şi asupra a ceea ce naşte 
această neîmpăcare — negarea posibilităţii fericirii şi deci a valorii vieţii, ajungând la concluzia: 
„Și mintea, advocatus diaboli, se pune pe justificat acest sentiment împotriva vieţii, clădind o 
filosofie, care se cheamă pesimism. $1 atunci lumea întreagă, sistemul solar, viața omenească 
trecută, prezentă şi viitoare, totul e privit din acest punct de vedere, prin acest sentiment” [81, p. 
82]. 

Având o atitudine rezervată față de postume, dezaprobând chiar publicarea lor, le compară 
cu antumele care arată „înalta conştiinţă a lui Eminescu” şi faptul „cum, prin acest om, literatura 
românească a făcut o evoluţie enormă” [81, p. 89], progresul în adâncirea vieții şi frumuseţea 
formei. Opera de receptare a lui Eminescu a cunoscut un moment aparte datorită schimbării 
atmosferei morale din ţară şi apariţiei unei generaţii de poeţi care nu l-au admirat ca discipoli, ca 
partizani frenetici, „ci ca simpli cititori care gustă în opera scriitorului pe poetul sentimentelor 
general omeneşti” [81, p. 99]: „Eminescu este nu numai cel mai mare scriitor român. El este о 
apariţie aproape inexplicabilă în literatura noastră. El a căzut în sărmana noastră literatură de la 
1870 ca un meteor din alte lumi. Întâmplarea a făcut ca unul din cei mai mari poeţi lirici ai 
secolului al XIX-lea, secol atât de bogat, cel mai bogat în lirici, să se nască la noi, într-un colţ din 
fundul Moldovei” [81, р. 99]. 

Este interesant că sugestivitatea, muzicalitatea excepţională a liricii eminesciene criticul o 
leagă de voința schopenhaueriană, care constituie un prilej de analiză în mai multe studii. În 
articolul scris cu ocazia împlinirii a treizeci de ani de la moartea poetului, el se referă şi la Ivan 


Turgheniev, considerându-l cel mai mare poet în proză al omenirii, care, atunci când vrea să 

exprime momentul culminant al unui sentiment, recurge la muzică. La fel procedează şi 
Eminescu când vrea să sugereze stări deosebit de profunde scoase din enormul inconștient, 
clipele de fulger din „profundul sufletului nostru”: „De aici senzaţia infinitului, a lucrului în sine, 
a „voinţei” lui Schopenhauer, pe care ne-o dă poezia lui Eminescu” [81, p. 102]. 

Emotivitatea, care este principiul explicativ al poeziei eminesciene, se materializează în 
imagini sugestive, în puncte de vedere înalte $1 în sonorități de formă. Altfel ar fi fost ineficientă: 
„ȘI sufletul lui Eminescu a fost destul de bogat pentru toate. Eminescu а fost un organism 
complect. A avut totul, toată gama senzaţiilor, imaginaţia complectă, inteligenţa înaltă. El a 
concentrat în sine vârstele omenirii şi vârstele omului. Emotiv şi imaginativ ca un primitiv, naiv 
şi curios са un copil, nou în faţa universului, el a fost în acelaşi timp însumat de cunoştinţi ca un 
învăţat $1 abstractor de idei са un metafizician” [81, р. 105]. 

În cele trei faze delimitate se produce, conform criticului, schimbări radicale în concepţia 
poetică: în prima, marcată de romantismul german (poezia tip e Floare albastră) are un stil 
ornat, rezultat din îmbinarea sensibilităţii cu imaginaţia naturii, în faza ultimă dominante sunt 
descripţia epică (din Scrisori), consideraţiile filosofice. Nu mai este atent la natură, ci se 
concentrează asupra propriului suflet, iubeşte femeia, pe când altădată iubea iubirea, conştiinţa îi 
este plină de sentiment, îşi analizează cu înverşunare sensibilitatea, în analiza culoarea 
nemaiavând ce căuta. Stilul clasic se conjugă cu cel romantic: „Dar acest stil este stilul clasic. 
Acum romanticul Eminescu — romantic în această fază prin subiectivism exclusiv şi prin 
concepţia vieţii — ne dă priveliştea rară a unui port, care emoţionează, hipnotizează şi transportă 
prin versuri scrise în stilul clasic” [81, p. 115]. 

Făcând mai multe distincţii de nuanţă între cele două faze, inclusiv cele privind ritmul, şi 
ținând cont şi de poeziile de tranziţie (de la Junii corupți, Venere şi Madonă din 1869 la Epigonii 
din 1870), criticul remarcă şi faptul că poeziile erotice nu sunt „copia” realităţilor morale sau 
materiale: „Cu toată creaţia lui, ele sunt, la maximum, chintesenţiare, „generalizare” afectivă, de 
unde absenţa ocazionalului, universalitatea şi eternitatea lor” [81, p. 166]. 

Asupra europenităţii şi universalității lui Eminescu, G. Ibrăileanu se pronunţă şi în 
numeroasele articole ре care le consacră edițiilor poeziilor lui Eminescu, în special raportului 
dintre scriitor şi operă. Se face menţiunea că fiecare poezie a poetului este un lucru mai presus de 
orice preţ şi merită toată atenţia din partea exegeţilor: „Şi cu atât mai mult, cu cât Eminescu nu 
este numai un poet de geniu. Este ceva mai mult. El este cel dintâi care a dat un stil sufletului 
românesc, — constatarea făcută în alţi termeni şi de d. Rădulescu-Motru — şi românul în care s-a 
făcut fuziunea cea mai serioasă, fuziunea morală, a sufletului daco-român, cu cultura 


occidentală. El, vagabondul, lipsitul de diplome şcolare, feciorul lui Gheorghe Eminovici, de la 

Ipoteşti, este eroul culturii noastre moderne. Aceasta se poate învedera chiar numai prin 
argumentul lingvistic. Comparaţi limba din poeziile lui cu limba oricărui scriitor român, şi veţi 
vedea că la nici unul elementul autohton nu s-a îmbinat atât de armonios cu cuvintele nouă, 
fuziune care este expresie fuziunii perfecte a sufletului naţional cu gândirea europeană” [81, p. 
217]. 

Această situaţie confuză îl determină pe Petru Степа să pronunţe acest verdict: „Generația 
de dinaninte de primul război mondial cu această imagine mitizată a lui Eminescu se va întâlni şi 
generaţii succesive cu ea vor tră1.(...) Trebuie să mai treacă un deceniu şi jumătate pentru са la 
cele de mai sus să se adauge ceva esenţial, care este astăzi o componentă ineliminabilă a mitului 
eminescian: imaginea lui de tribun, cea a ziaristului incoruptibil care a luptat pentru toate valorile 
care definesc națiunea în puritatea ei şi împotriva а tot ce agresa şi altera aceste valori. Este 
vorba în fond de atribuirea unor trăsături care fac din Eminescu un exponent de o rară puritate a 
ideii naţionale, preluată, cum era firesc, nu numai de spiritul public, la noi naţionalist prin 
definiţie şi formaţie...” [48, p. 233-234]. 

Despre contribuția adusă de Eminescu la sporirea tezaurului culturii europene vs. 
universale, comentarii pertinente face, cu un profesionalism indiscutabil, Perpessicius, cel căruia 
îi datorăm editarea a şase volume. Într-un interviu pentru Gazeta literară din 6 februarie 1958, 
Perpessicius aprecia că «toată substanţa operei, a manuscriselor şi a presei eminesciene — unul 
din cele mai senzaţionale "jurnale" de scriitor, din câte s-au redactat -- ar acoperi tocmai bine XX 
de volume”». Dacă europenitatea eminesciană este dedusă de Ibrăileanu din faptul că este un 
produs de excepție al umanităţii, Perpessicius identifică în „astrul poeziei române” un 
„gânditor”. În viziunea sa, poetul nu este un cugetător abstract, pierdut în labirintul sistemelor, ci 
unul aplecat peste toate tainele neamului său, atent la toate zvonurile trecutului, solicitat de toate 
semnele viitorului. Este convins cu fermitate că Eminescu reprezintă „o prezenţă spirituală, de 
fiecare clipă” [100, p. 56]. 

Fiind un fin analist al operei eminesciene, un spirit învăţat şi urban, cum îl gratulează T. 
Vianu, Perpessicius afirmă categoric: „О viaţă de om nu ajunge ca să cuprindă totalitatea 
moştenirii literare а lui Eminescu”[100, p. 56]. Perpessicius îl încadrează pe Eminescu în 
curentul european al vremii, motiv pentru care, prin efortul asumat de benedictin, apucă, 
manifestând un entuziasm ieşit din comun, calea spre restituirea ştiinţifică a operei marelui poet. 
Eminescu devine astfel cel mai vizionar arhitect al spaţiului identitar naţional aflat într-o 
continuă „migrație? spre cultura occidentală. Eruditul istoric şi critic literar era convins că 
românii vor ajunge să gândească european grație lui Eminescu, ale cărui convingeri filozofice şi 


sentimente patriotice erau cunoscute Austriei, Franţei, Germaniei şi Rusiei, ca să menţionăm 


22 


doar câteva {агі саге au influenţat cultural şi politic ţările române. Perpessicius l-a asociat ре 
Eminescu multor construcții filozofice, economice şi politice. De un interes aparte s-au bucurat 
foiletoanele referitoare la genurile literare abordate de Eminescu în scurta sa viață, publicate în 
presa vremii. 

Într-un articol intitulat Eminescu ziarist, apărut în Cuvântul (nr. 2109/6 martie 1931, 
Bucureşti, anul VII, p. 1), deconspiră lapidar, concepţia programatică a unui ilustru reformator: 
„Dacă Eminescu a fost sau nu ideologul doctrinei conservatoare, iată ce este încă de domeniul 
controverselor, dar că a fost cel mai înverşunat critic al liberalismului, întrupat în roşii (liberali — 
n.n.) vremilor acelora, iată ce este de necontestat. Şi critica lui a mers aşa de adânc încât recitite 
astăzi, în plină lichidare liberală (înțelegând prin aceasta toate formele de partid, ale aceluiaşi 
sistem de guvernământ: naţional-ţărănişti, averescani, etc.), articolele lui Eminescu par scrise de 
aseară sau pentru ziua de azi. (...) Schimbaţi numai puţin din termeni şi veţi avea imaginea leită 
a ravagiilor politice din ziua de azi, consecinţă firească a degradărilor semnalate şi înfierate de 
Eminescu cu jumătate de veac în urmă.” [100, р. 461-462]. 

Perpessicius s-a dovedit a fi interesat de întreaga operă a lui Eminescu, investigaţiile sale 
fie că au fost de natură textologică, fie că au atins preocupări istoriografice, au relevat statutul lui 
Eminescu de „patron canonizat al scrisului românesc”. În cel mai amplu studiu de sinteză al său 
— Opere alese — Mihai Eminescu -, Perpessicius semnalează în biografia marelui poet unele 
lacune pe care alți cercetători nu le-au reţinut, iar în ceea ce priveşte interpretarea operei acestuia 
utilizează un alt sistem de analiză, evident, „din perspectiva diacronică” [101, p. ІХ], punându-se 
în vedere „unitatea de gândire şi sensibilitate”. Perpessicius nu exagerează când glosează în jurul 
Operei politice (1880-1883) a lui Eminescu şi demonstrează că acesta a reproşat culturii române 
pierderea sensului din vechime, „când marginile statului nostru nu mai sunt marginile 
naţionalităţii noastre” [56, p. 333]. Perpessicius se afiliază predecesorilor săi care au susţinut 
năzuinţa lui Eminescu de а (re)crea, producând o resurecție atât în forma cât şi în fondul 
limbajului. lată una dintre cele mai sugestive opinii formulată de Eminescu, legată de respectarea 
„culturii vechi şi continuitive” : „,...am repetat-o de atâtea ori, că reacţie în sensul adevărat al 
cuvântului, reacţie ca încercare а unei reconstrucțiuni istorice, anterioare fanariotismului, пи mai 
e cu putință în România şi nu suntem utopişti pentru a cere ce n-ar şi cu putinţă nici pentru 
Dumnezeu din ceruri” [56, p. 246]. 

Adevărata actualitate a lui Eminescu nu poate fi redusă la mode, la subordonarea ideilor 
unor partide sau unor mișcări politice sau culturale. În acest sens Al. Piru amintea că 
Perpessicius se amuza de ipoteza lui Mihail Dragomirescu că în Scrisoarea III „el glorifică 


partidul liberal şi deplânge faptul că, în patruzeci de ani de la moarte, mulţi nu gândesc încă şi nu 

înţeleg adevărata actualitate a lui Eminescu, de „patron canonizat al scrisului românesc” [99, I, o. 
VII]. Memorabilă şi constructivă şi pentru noi, cei de azi, este şi răspunsul pe care-l dădea celor 
care vedeau în manifestările dedicate lui Eminescu (conferinţe, romane, studii, un tribut plătit 
modei şi cultului său, cursuri universitare, ediţii) care, precizează editorul, este „nobil şi cu 
adevărat slujit”. „Este concluzia ce se cuvine nu numai să reținem dar chiar să subliniem pentru 
aceea cari ar fi înclinați să cetească în toate aceste manifestări mai curând iniţiativele îndoielnice 
ale unei mode decât preocuparea consecventă a unei înalte datorii de conştiinţă culturală. Căci şi 
dacă nu s-au scris, astfel de rezerve tot s-au auzit formulele, când şi când. Cei ce gândesc astfel 
fac o îndoită eroare. Întâi că nu iau seama la exemplele altor literaturi, mai vechi şi mai aşezate 
decât a noastră, unde cultul marilor creatori naţionali, ba chiar universali, nu cunoaşte răgaz şi 
unde se poate vorbi de întregi biblioteci închinate nu numai marilor genii dar încă şi celor de-al 
doilea гай. Şi greşesc, după aceea, pentru că nu sunt încă pătrunşi de vastitatea operei 
eminesciene şi de culmile la care s-a ridicat în atât de scurta lui viaţă, cel mai desăvârşit dintre 
creatorii noştri” [99, II, p. 147]. 

Dovedindu-se un foarte bun cunoscător al spiritului idealismului istoric, diseminat în 
diverse articole, Eminescu a manifestat „o înţelegere adâncă a direcțiilor dezvoltării poporului 
român, pe temelia vechilor tradiţii” (Zoe Dumitrescu-Buşulenga): „Odată ce virusul personificat 
prin legăturile orientului, lipsite de iubire de adevăr şi de curaj, a intrat în organismul viu al unui 
popor, nu mai poate fi vorba de aristocrație istorică.Ea rămâne un ideal de invidiat, pe care 
puţine popoare l-au ajuns ăn toată curăţia lui şi de la care alte popoare, a căror viaţă a fost 
coruptă prin demagogie sau prin despotism, cată să renunţe pentru secole înainte., dacă nu pentru 
totdeauna” [56, р. 334]. 

Perpessicius în Етіпеѕсіапа stăruie asupra virtuţilor evocatoare ale lui Eminescu şi 
consimte, adoptând perspectiva comparatistă, că poetul gazetar a satisfăcut toate regulile jocului 
a cărei lungă tradiţie îi era desigur cunoscută. 

Asupra ideilor şi idealurilor lui Eminescu a formulat păreri (unele dintre ele considerate de 
contemporani drept „limitative”) şi Vladimir Streinu [110, p. 73], profund marcat de prezenţa 
intertextului comparativ. 

Indubitabil, meritul său constă în stabilirea unei retorici generatoare de mecanisme tipice 
de persuasiune, a unui excurs sapienţial, lucru care nu alterează raţionamentul potrivit căruia 
Eminescu este „un mandolinist genial”, „un foarte mare poet”, care, structural, face parte din 
marea familie „a poeţilor romantici europeni”, puternic ancorat la paradigme artistice şi la 
arhetipuri spirituale distincte. Criticul credea că este îndreptăţit, spre o mai deplină cunoaştere a 


efectului operei eminesciene asupra conştiinţei noastre culturale, să răstoarne echilibrul impus de 

E. Lovinescu şi G. Călinescu, şi să descifreze ordinea particulară a realităţii descoperită în 
substanța organicistă a „lecturilor  intertextuale”. Furopenitatea lui Eminescu se datorează, 
conform lui Streinu, spiritului său sintetic, darului de a concentra suma lirică a întregului 
romantism european, îmbogățirea şi înnobilarea lexicului limbii române, de acesta depinzând 
dezvoltarea naţiunii, progresul spiritului omenesc. În concepţia sa, rolul sinonimelor nefiind 
acela de a înlocui cuvinte, ci de a lărgi aria semantică şi a asimila „simboluri şi forme 
lingvistice” existenţiale pentru construcția unui nou limbaj. Dacă observăm bine, criticul este de 
părere că, indiferent de ocultările sesizabile în ordinea detaliilor, cea mai accesibilă modalitate de 
a pătrunde în „centrul” creaţiei eminesciene şi a „viziunii lui poetice”, este aceea de a fi de acord 
cu exegetul, recurgând la proiecția interpretantă, că jurnalistul devine, funciarmente, un poligraf, 
care a înţeles exact „căderea de-a fi a lumii”. V. Streinu, fără a adopta un ton polemic, este de 
părere că Eminescu „îşi are locul în societatea marilor spirite, opera lui fiind actul de identitate 
universală al neamului nostru. În conştiinţa conaţionalilor cultivați, el se găseşte alături de Dante, 
Shelley, Goethe, Poe, etc”. În studiile sale, de o eleganţă irecuzabilă, exegetul evită să reitereze 
opiniile altora şi propune о altă abordare pentru a ajunge, sistematic, la esenţa „mitului 
Eminescu”, direcționând astfel analiza critică spre individual, spre „particularitatea 
neclasificabilă”. Nu metoda comparatismului tradițional este combătută cu vehemenţă de V. 
Streinu, (în opoziţie cu rezultatul cercetărilor eminesciene de până atunci), ci prejudecata că 
Eminescu este cantonat în generaţia „stricătorilor” de limbă. Lăsând la o parte faptul că 
Eminescu s-a opus, fatalmente, pătrunderii fără rezerve a influențelor franceze şi slave în lexicul 
limbii române, putem conchide că pentru a nu „,desnaţionaliza” poporul este necesar să 
regenereze tezaurul lexical, rolul acestuia fiind „dezvoltarea cugetării” şi turnarea limbii vechi în 
„formă nouă”. Modernizarea limbajului, prin făurirea unei limbi literare, datorate asimilării de 
cuvinte noi, neînsemnând pentru Eminescu ignorarea cuvintelor „din mormântul trecutului”, 
limba pentru el reprezentând, ca şi la Humboldt, o activitate generativă pentru procesul formării 
culturii române moderne. Acest adevăr îl face pe V. Streinu să afirme în lucrarea Eminescu: 
„Universalitatea poeziei lui (Eminescu — n.n.) e prin urmare pe cale să fie bine stabilită azi, şi, ca 
să existe nu numai pentru conaţionali, a fost nevoie să i se cunoască prin specialiştii câtorva 
limbi de circulaţie mondială puterea de vrajă şi cuprinderea cosmică a geniului său. (...) De 
acum înainte aceştia au de precizat factorii obiectivi ai universalităţii lui Eminescu, unul privind 
caracterul sincretic al romantismului eminescian, iar altul locul propriu al romantismului său în 
istoria literară europeană. O comparaţie chiar grăbită cu oricare dintre reprezentanţii marelui 
curent comun de sensibilitate înlesneşte cunoaşterea unei alte identități poetice: Eminescu 


propune lumii ca nimeni altul suma lirică a întregului romantism european pe care, luminând-o 

dinlăuntru, ca şi pirosferic, cu o dramă spirituală proprie, aspirație crucişă a Eternului la Efemer 
şi a Efemerului la Etern, o învăluie muzical în dulcele aesthesis al baştinii sale carpato-dunărene. 
Cât despre situarea istorică a originalității lui Eminescu este un post-romantic”[ 110, р. 243 ]. 

Sub influenţa lui Călinescu, V. Streinu îl califică pe Eminescu, fapt care nu-i va fi iertat de 
contestatari, „poetul nostru național” ”[110, p. 83]. El intră în controversă cu exclusiviştii, 
dogmaticii Maiorescu şi Gherea care au cercetat opera lui Eminescu prin prisma unui 
egocentrism care, desigur, i-a împiedicat să alcătuiască un portret cât mai aproape de original al 
uneia din valorile fundamentale ale culturii româneşti — Mihai Eminescu. V. Streinu este cel care 
ne propune să anulăm sau să egalăm deosebirile dintre creația lui Eminescu „antumă” şi 
„postumă”, el pledând pentru o îndepărtare de Maiorescu (pentru care dihotomia antume- 
postume devenise o chestiune sofisticată) în vederea poziționării interpretului într-o perspectivă 
favorabilă aplicării prin procedeul palimpsestic al unui examen analitic, din interior, al cultului 
eminescian pentru a ajunge, astfel, la „embrionul poeziei”. Şi George Munteanu în sugerează că 
a respinge de plano postumele eminesciene doldora de idealism magic (...) în numele ,, mitos ”- 
ului genuin, comportă un risc care ne-ar putea distanţa de integralitatea creaţiei „poetului 
național, cel mai prodigios semănător de idealuri în spaţiul nostru cultural modern, acest fiind, 
desigur, Mihai Eminescu. Ceea ce i se poate imputa, totuşi, lui V. Streinu, este păcatul de a se fi 
lăsat sedus de importanţa unei părți şi nu de aceea a întregii opere eminesciene. Eminescu a avut 
în poezie şi, mai ales în publicistică, o acută conştiinţă a istoricităţii care i-a accentuat 
dimensiunea unicităţii, cum constata Vladimir Streinu a lucrării Eminescu, unde reliefează 
necesitatea ierarhizării, şi-l numeşte pe Eminescu, poet unic în cadrul conceptului goethean de 
"literatură universală" [110, р. 133] 

Semnificaţia universală a operei lui M. Eminescu este dezvăluită, mai mult decât alţii, şi de 
Tudor Vianu. Despre acesta din urmă E. Lovinescu nu şovăie să-l considere drept „un mare 
suflet european. Cerurile ţării noastre s-au lărgit într-atâta că strălucirea lui devine о nevoie. 
Suntem aproape un imperiu şi ne trebuiesc zări imperiale. Dacă înţeleg bine datoria generaţiei 
noastre, ea mi se rezumă în tendinţa către marea cultură: realizarea locală a sufletului european”. 

Europenitatea lui Eminescu este dată, în concepţia Іш T. Vianu, de o delimitare netă de 
influenţele din afară, care impun, dincolo de speculaţii, o adevărată renaştere naţională. 
Problema personalităţii lui М. Eminescu, obsesiv aprofundată de Т. Vianu în studiul său 
Personalitatea lui Eminescu din Mişcarea literară (an Il, nr. 9/10 ianuarie 1925), se 
particularizează prin fundamentarea formelor şi modelelor de interpretare, necesare unei juste 
receptări a exegezei eminesciene, idee frecventă în critica modernă europeană a vremii. 


Comprehensiunea pentru identitatea universală a culturii româneşti este una din calităţile de 

necontestat ale spiritului înnoitor, incitant, deschizător de noi orizonturi. Poetul, după opinia lui 
T. Vianu, datorează o parte din geniul său Junimii, afirmaţie care, nefiind destul de argumentată, 
nu rezolvă profunzimea spirituală a creaţiei poetice eminesciene. Utilizând o metodă de 
demonstraţie polemică, T. Vianu clarifică ideea operei ca formă şi nu ca efect al personalităţii, 
teză contradictorie, dar necondiţionat acceptată şi de mişcarea europeană de idei, complexată 
evident, de autonomizarea valorilor. Prin urmare, Vianu împărtăşeşte opinia că temele culturale 
ale lumii nu pot deveni epuizabile atâta vreme cât spiritul fuzionează cu materia. Este motivul 
pentru саге exegeții au apreciat definițiile exacte $1 judecăţile greu contestabile. Vianu nu a 
practicat niciodată partizanatul literar şi nici critica de direcţie, dar s-a situat continuu pe poziţia 
de avangardă împotriva unor rezistenţe şi a unor interpretări non-estetice, din păcate, în măsură 
să prejudicieze patrimoniul culturii universale. Într-o astfel de conjunctură a intervenit pentru 
revalorizarea operei lui Eminescu, comparatismul în concepţia sa trebuind a nu se mai rezuma la 
studiul influențelor, şi a impune analiza receptării operei prin dezvoltarea unor noi câmpuri de 
investigare. Secretul întregului său sistem de valorizare a literaturii universale (autorul Glossei 
fund un exponent al „valurilor romantismului european”), constă în dezvoltarea predilectă а 
metodei criticii sursieriste, capabilă să încapsuleze vechiul în nou, cum sugera Ion Dur în De la 
Eminescu la Cioran. Asemeni lui Maiorescu, T. Vianu în lucrarea Personalitatea lui Eminescu 
[116, p. 371] remarcă inteligenţa, „universul fără margini al gândirii” lui Eminescu, care „îşi 
înţelege menirea pe lume”[1 15, p.352]. T. Vianu trage şi o primă concluzie în favoarea influenţei 
schopenhauerene asupra logosului eminescian apreciind că un asemenea om impresionează 
contemporanii prin înstrăinarea lor de nevoile imediate ale practicei; când intră în contact cu ei 
preferă să se mărginească la teme generale de idei, rezervându-şi ca un bun ascuns şi sacru ceea 
ce constituie particularitatea lor absolută. Foarte semnificativ pentru demonstraţia noastră este şi 
acest pasaj din Poezia lui Eminescu: „opera poetică a lui Eminescu, chiar dacă nu ţinem seama 
decât de data publicării ei succesive, se lasă cu destulă uşurinţă sistematizată în cicluri”[115, 
p.26]. Т. Vianu, în opoziţie cu opiniile filozofului 1. Gherea, este de părere că Eminescu este 
constant preocupat de anumite motive tipice, acestea fiind „pe de o parte îmbinarea dintre 
revoluţionismul liberal şi reflecţia sceptică asupra lumii şi vieţii, iar pe de altă parte suferința 
iubirii dezamăgite unită cu liniştea cucerită prin iubire. Lirica socială, filozofică şi erotică sunt, 
aşadar, din primul moment categoriile de căpetenie ale poeziei lui Eminescu” [115, p.27]. Ideea 
este continuată în eseul Eminescu în timp unde T. Vianu abandonează portretul unui Eminescu 
întors către trecut, deoarece „astăzi atrage atenţia chipul poetului orientat către lumea ce vine, 


mesajul său adresat viitorimii” [115, p.272]. 

Este evident că textul lui Oxenstierna, care stă la baza Glossei l-a determinat pe Eminescu 
să îmbine două concepţii asupra vieţii: cea stoică antică şi cea a pesimismului modern. Ceea ce le 
uneşte este reprezentarea lumii ca teatru, temă existenţială fundamentală, prezentă în literatura 
română la Cantemir, Creangă, Caragiale. Între ele există însă o nuanţă, asupra căreia atrage 
atenţia Tudor Vianu. În preajma spectacolului vieţii, stoicii au o reacție senină, având conştiinţa 
că ea nu este determinată de o putere raţională care să asigure şi structura armonioasă a 
universului. 

În cadrul pesimismului modern apare o altă reprezentare a acestui theatrum mundi, care îl 
va inspira pe Eminescu în G/ossă şi îl va preocupa şi în poezie şi în proză. Schopenhauer impune 
conceptul de voință, care ar fi forma vieţii sau a realităţii. Obiectivitatea voinţei, conform 
filosofului german, este dată de prezent (eternul prezent), care taie timpul prelungindu-se la 
infinit în două direcţii. Motivul lumii, reprezentată ca o clipă suspendată între trecut şi viitor, are 
ca sursă, la poetul nostru, filosofia voluntaristă schopenhaueriană. Conform acesteia, clipa 
suspendată seamănă cu curcubeul deasupra cascadei; viaţa, într-o asemenea viziune, e asigurată 
voinţei, iar prezentul e asigurat vieţii. 

Voința, după cum disociază Vianu, a înlocuit Logosul şi continuă „să ne călăuzească în 
aceeaşi putere suverană, dar nu te mai poate inspira acel sentiment de modestie şi demnitate. Şi 
împăcarea cu sine, legat de conştiinţa că rolul nostru umil este totuşi indispensabil pe care trece 
ca o adiere mângâietoare prin paginile lui Epictet. Dependenţa creaturii de puterea oarbă care o 
conduce trezeşte mai degrabă un sentiment în саге о cuminţenie dezamăgită se învecinează cu 
sarcasmul, aşa cum Shofele С/оѕѕеі, dar şi atâtea pagini ale lui Schopenhauer, nu pot oferi 
exemplu” [115, p. 56]. 

Demonstrația lui Tudor Vianu vorbeşte despre o influență nuanţată a lui Schopenhauer 
asupra lui Eminescu şi despre faptul că această influență nu coboară întru nimic originalitatea 
poetului care a exprimat asemenea idei abstracte în reprezentări profund lirice. 

De altfel, pesimismul eminescian este considerat de exegeta de azi ca fiind un concept 
inoperabil, fiind înlocuit cu reprezentarea tragică a vieţii. 

În felul acesta se depăşeşte punctul de vedere, conform căruia Eminescu ar fi înfeudat total 
filosofiei voinţei şi lumii ca reprezentare. 

Actualmente se aplică în analiza poeziei eminesciene grila ontologică, autorul Glossei fiind 
considerat un mare poet al fiinţei, care se impune printr-o profundă meditaţie asupra 
dramatismului şi tragismului vieţii, asupra categoriilor existențiale esenţiale: suferinţa, destinul, 


viaţa şi moartea, melancolia, dragostea (dorul), timpul şi spaţiul. 

Tudor Vianu nu şi-a propus să urmărească influenţele modelatoare, pe care le-au exercitat 
asupra lui Eminescu filosofii antici sau moderni, ci să vină cu argumente pentru a demonstra că 
avem, în cazul lui, un poet dedicat studiului şi meditaţiei: „Schopenhauer, a cărui concepţie este 
hotărâtoare asupra celor doi scriitori, este cel dintâi care a recunoscut semnul personalităţii 
geniale în capacitatea de a se elibera de frânele voinţei practice, pentru că a devenit „pur subiect 
de cunoaştere”, să contemple „ideile platonice”, originile eterne ale lucrurilor. Aceasta este 
însuşirea pe care şi Maiorescu şi Slavici au observat-o la Eminescu. O trăsătură întâlnită la orice 
om care îşi închină viaţa studiului şi meditației” [115, p. 351]. 

Relevată această trăsătură definitorie, criticul precizează că ea nu ne spune nimic despre 
adâncurile problematice care au generat opera sa, despre luptele din forul său intim. Eminescu 
este poetul (care impresionează prin înstrăinarea de viaţa practică şi prin temele generale de idei, 
„rezervându-şi ca un bun ascuns şi sacru ceea ce constituie particularitatea lor absolută” [115, p. 
352]. 

Mai târziu şi Rosa del Conte în Eminescu sau despre Absolut avea să vorbească despre 
vocaţia lui Eminescu, cu rădăcinile adâncite în „humus-ul cultural autohton”, de a-şi desfăşura 
„cu îndrăzneală aripile peste un peisaj arhaic transfigurat”. Trecutul este fascinant. Din el „poetul 
va lua adesea motive de inspiraţie”. Din fericire, având simţul realităţii, Eminescu era conştient 
că pentru a supravieţui „în mijlocul unei Europe maşinizate şi tumultoase” nu trebuie să 
închidem România cu „ziduri groase şi înalte”, chiar dacă lumea occidentală spre care năzuia 
era, la rându-i, „închisă în orgoliul tradiţiei sale clasice (predominant latine)” [18, p. 277]. 

Crezând în seducţia elementelor romanticii germane asupra eului eminescian, T. Vianu, 
spre deosebire de cei care încercau să limiteze nejustificat influenţa lui Schopenhauer în opera 
poetului, este de părere că „Eminescu a fost ... un inovator prozodic” care s-a detaşat de modelul 
саге 1-а inspirat. Criticul se situează în ipostaza renunţării la interpretarea tradițional-idealistă a 
lui Eminescu, şi notează: „,...putem spune cu drept cuvânt că Schopenhauer а fost pentru 
Eminescu un tovarăş de viaţă şi un izvor nesecat de inspiraţie. Ne găsim odată cu tovărăşia ideală 
care leagă pe poet de filozof în faţa unui adevărat caz de afinitate electivă. Sentimentul de viaţă 
care prin poezia lui Eminescu a descărcat în literatura noastră un fior liric neegalat îşi găsea în 
filozofia lui Schopenhauer justificarea teoretică, şi poetul trebuia să rămână legat de filozoful cu 
ajutorul căruia el putea să se orienteze mai bine în tainele tulburătoare ale simţirii” [116, p. 389]. 
El constată că „imaginea lui Eminescu a evoluat puternic”, dându-ne posibilitatea să 
concluzionăm că, într-adevăr, „a ieşit la iveală un Eminescu titanic, revoluționar, cioplitor al 


unor blocuri uriaşe”. 


29 


1.2. Identitate naţională — valoare europeană şi universală 

Despre nota originală, pe care Eminescu o aducea prin proza sa, Eugen Simion scria în 
volumul său din 1964. Raportându-l la contextul general european, exegetul deducea prezența 
unei tipologii diferenţiate prin câteva elemente particulare care asigura viabilitatea creaţiei sale. 
Pecetea individuală se impune chiar atunci când sub condeiul autorului Sărmanului Dionis intră 
motive cu o foarte largă circulație în cadrul romantismului, precum ar fi ascensiunea spre astre, 
dedublarea individualității sau locuirea ре altă planetă. „Novalis o pune pe aceasta din urmă, 
notează autorul, în legătură cu simbolul căutării armoniei, purității a dorului indefinit 
(Sehnsucht), simbolizat de floarea albastră. La Poe (Hans Pfaall) totul e un pretext de aventură, 
naraţiunea е o „mistificaţie” expusă pe un ton de glumă, accentul cade pe peripeţie. Eminescu, 
în schimb, substituie elementelor de aventură sensuri filosofice, fiind mai apropiat, în acest caz, 
de Novalis $1, în genere, de romanticii germani” [104, p. 296-297]. 

Nota deosebitoare nu lipseşte nici atunci când se exercită astfel de influenţe modelatoare. 
Faţă de Novalis şi alți germani consubstanțiali viziunii sale fantastice, se desparte prin 
simbolurile adânc omeneşti cu care însoţeşte călătoriile interastrale ale eroilor săi. „Setea de 
divin, consemnează exegetul nostru, coincide, la el, cu setea de sublim, toate actele eroilor sunt 
pătrunse până la durere de această aspirație” [104, p. 297]. Proza eminesciană se diferențiază şi 
de Poe, la care motivele romantice majore sunt abordate într-un registru parodic sau persiflant 
(bunăoară dialogul dintre un filosof şi diavol, înfățişat ca demon al cunoaşterii, expert їп 
domeniul cultural, gurmand şi mâncător de creieri iluştri). Poe nu face decât să degotizeze proza 
fantastică şi să valorifice tehnica romanului negru. 

Luată ad litteram, europenitatea lui Eminescu se axează ре interrelația național- 
european/universal, care impune în exegeză, aspecte noi. 

Mihai Eminescu a pătruns în conştiinţa naţională ca un original constructor de idei noi, 
progresiste, necunoscute până la el în spaţiul nostru cultural receptiv la modernitate. Deşi poate 
fi comparat, fără nici un risc, cu Byron şi Shelly, cu Hölderlin şi Novalis, cu Leopardi şi Hugo, 
cu Puşkin şi Lermontov, este deosebit de aceştia. Romantismul său este clasic (diferențiat totuşi 
de cel promovat de exponenţii literaturii lumii cantonaţi în relaţiuni си o semnificaţie adâncă de 
mit şi dominată formal, cum se exprimase D. Caracostea şi, totodată, postmodern, ultima 
afirmaţie putând fi argumentată cu intertextualismul practicat, atât în poezie, cât şi în 
publicistică, curent апипійіог şi pentru destinul către care tinde cultura românească. Acest 
adevăr confirmă în esenţă ceea ce ne spune T. Maiorescu, anume că Eminescu este un om al 
timpului modern, cultura lui individuală stând la nivelul culturii europene. Poetul a fost atras, 


cum descoperea Rosa del Conte, de climatul magic al filozofiei şi al poeziei romantice germane, 

fără, bineînţeles, să minimalizeze pe cel mitic, specific gândirii orientale. El şi-a declarat 
adeziunea la respectivul curent literar artistic apărut la sfârşitul secolului al XVIII-lea în 
Germania şi Anglia şi extins în secolul următor în toată Europa, atât în poezia Eu nu cred nici în 
Iehova, cât şi în textele de inspiraţie filozofică, majoritatea fiind, după G. Călinescu, un 
comentariu pe marginile filozofiei lui Schopenhauer. Călinescu remarcă aici interesul evident al 
poetului pentru subtilitățile schopenhauriene, pentru rescrierea lumii conform paradigmelor 
mitologiilor, a căror readucere în actualitate crează „lumi posibile”. 

Eminescu este omul providenţial, căzut în istorie, despre care M. Eliade, într-un alt context 
desigur, spune că are dreptul să valorifice arhetipurile. D.Vatamaniuc nutreşte convingerea că: 
exegeţii operei lui Eminescu definesc ca una din trăsăturile dominante ale scrisului său titanismul 
şi au în vedere, în general, viziunea sa asupra universului, că poetul este alăturat, sub acest 
aspect, romanticilor, cu preferinţe pentru anecdota cosmică. Dar titanismul mai poate însemna şi 
capacitatea creatoare pentru realizarea unei opere de mari dimensiuni şi de-o varietate rar 
întâlnită, ca aceea eminesciană. Observaţia lui Vladimir Streinu, conform căreia poetul îşi are 
locul în societatea marilor spirite, dezvăluie semnificația universală а întregii creaţii 
eminesciene, aceasta însemnând, indubitabil, „actul de identitate universală a neamului nostru”. 
Raporturile sale cu romantismul german au fost atent analizate de G. Călinescu în Opera lui 
Mihai Eminescu, care l-a întâlnit în multe din scrierile „poetului filozof” pe Schopenhauer, 
înrâurind pozitiv meditaţiile poetului asupra istoriei. Prin aceasta putem subscrie la afirmaţia lui 
George Munteanu din Istoria literaturii române, că înainte de a deveni european, Eminescu este 
un poet naţional, nemărginit, şi nu poet al iluziei universale, cum îl proclama T. Vianu. 

Preluând fără niciun fel de ezitare „tezele” Іш Vladimir Streinu, putem arăta că „faima de 
poet universal a lui Eminescu” [110, p.242] nu mai poate fi pusă sub semnul întrebării, aceasta 
regăsindu-se nu numai în opera poetică, ci şi în publicistică, aceasta din urmă depăşind, ca 
întindere, cum afirma D. Vatamaniuc în Publicistica lui Eminescu întreaga lirică. Eminescologul 
era de părere că: „tot ce a scris poetul în alte domenii — poezie, proză, teatru — ar fi fost eclipsate 
dacă nu şi-ar fi şlefuit strălucirea minţii şi în presă”. E de remarcat că Eminescu găseşte, de fapt, 
în mituri, încoronându-şi creația cu mitul suprem al Luceafărului, adevăr care îi produce lui 
Vladimir Streinu această inserţie în reacțiile de până acum ale criticilor „eminescianizaţi”, cum îi 
numeşte Mihai Cimpoi pe cei care i-au disecat opera afirmând că latura eminesciană а 
romantismului е singura bază a universalităţii lui. Ontologia eminesciană, dinamizată, evident, 
de tradiţia națională, a căpătat noi valenţe prin „aspiraţia” de influenţe şi înrâuriri posibile, fie 
autohtone, fie din universul contrapunctic — mozaicat european. Conexiuni indubitabile 


descoperim la Eminescu şi câţiva dintre înaintaşii săi. Poeziile antume confirmă din plin acest 

lucru. Lovinescu în Mutaţia valorilor estetice aprecia injust poeziile de adolescenţă ale Іш 
Eminescu ca fiind lipsite şi de valoare. Prima etapă din creaţia lui Eminescu stă sub semnul 
Familiei. În multe dintre poezii depistăm irizări elegiace din Bolintineanu, Heliade, Bolliac şi 
Alecsandri. Or analizându-le „până în colţurile cele mai obscure”, după cum se exprimă С. 
Călinescu, avem surpriza să depistăm „,„reminiscenţe” din operele poetice ale lui Schiller, 
Rimbaud, Baudelaire, Hölderlin, Mallarme, Hugo, lucru care dezvăluie „о înaltă conştiinţă 
europeană”. Mihai Drăgan mai nota că poezia lui Eminescu nu este altceva decât o reînsufleţire a 
poeziei dinaintea lui. La toate acestea se adaugă vizionarismul marelui poet, intuiţia sa 
extraordinară de a personaliza ideea lirică şi „„paradoxiile” filosofice la care se raportează 
obsesiv, el având incontestabil, complecta criticul, conştiinţa apartenenţei, deopotrivă, la 
spiritualitatea poporului său şi la universul fără margini al gândirii şi creației întregii umanități. 

Eminescu nu s-a referit niciodată la naționalismul înaintaşilor pe care îi numea „sânte firi 
vizionare”, [61, р. 17] chiar dacă îi simţea depăşiţi, stricători de limbă. Pentru el literatura 
națională populară este o sursă inepuizabilă, reflectând îndeajuns originalitatea culturii 
româneşti. Din această cauză el nu putea fi de acord cu „filologii noştri” ale căror „fantasii”, mai 
mult sau mai puţin ingenioase, alterează tezaurul lingvistic al limbii române, adevăr care îi 
produce această remarcă: cum ea există obiectiv, toată lumea о va recunoaşte de frumoasă şi 
dulce. Literatura cultă a vremii este criticată de Eminescu fiindcă este străină sentimentelor 
naţionale, nu-i sincronizată cu valorile spirituale şi culturale din ţară, în timp ce pentru literatura 
populară manifestă deschidere, aceasta din urmă fiind plină de credință, însetată de ideal 
evidențiind originalitatea trecutului, singura în stare să salveze națiunea, al cărei suflet este 
desigur limba. În Timpul din 2 noiembrie 1879, gazetarul scrie că trebuie să fim un stat de cultură 
la gurile Dunării; aceasta e singura misiune a statului român, şi oricine ar voi să ne risipească 
puterile spre alt scop, pune în joc viitorul urmaşilor şi calcă în picioare roadele muncii 
străbunilor noştri. 

Nu putem fi de acord cu concluzia lui Eminescu că nu avem o cultură reală. lată cum 
justifică D. Murăraşu, în Naționalismul lui Eminescu, această afirmaţie: Eminescu a fost 
neîndurător fiindcă n-a ţinut cont de faptul că fiecare fază din dezvoltarea istorică a unui neam 
trebuie să rezolve anumite probleme pe care le impune realitatea vieţii. Eminescu voia cultură, 
atunci când noi nu eram încă siguri de ziua de mâine. Eminescu a fost un partizan calofil al ideii 
naţionale pe саге a susţinut-o cu violenţă, precizând că ea nu trebuie lăsată la discreția unui 
partid, vizat fiind partidul „roşilor” (liberalilor — n.n.). E greu de admis că Eminescu ar fi 
susținut „domnia elementelor conservatoare din ţară, fără să accepte legile naturale ale 


progresului care acționau în dezvoltarea civilizațiunii, chiar dacă într-o însemnare, aflată în 

fondul de manuscrise al Academiei Române sub nr. 2257, ff. 30-32, amenda factorul infectat de 
străinism care, dominat de elemente parazite, devenise, o mortăciune morală a corpului. Dar 
Eminescu a fost influenţat catalitic, de curentele literare străine. Prin mişcarea romantică 
germană, cu efect pozitiv asupra gândirii sale literare, politice şi filozofice, devine un exponent 
de necontestat al culturii europene. Desigur, el a avut acces la lucrările lui Schopenhauer, Kant, 
Fichte şi Hegel, care i-au format gândirea. Ideile multora dintre aceştia se regăsesc în articolele 
sale publicistice $1 în unele poezii, de unde tragem concluzia că nu opunea rezistenţă influențelor 
europene asupra limbii române, chiar dacă, câteva dintre ele — abstracte, trebuiau dacizare. 
„Consistenţa unei limbi începe cu scrierea еї”, nota poetul pe fila 169 v a ms. 2285, profund 
preocupat de relatinizarea limbii române. 

Aceeaşi teorie o regăsim şi la Octavian Vuia, care e de părere, în A gândi cu Eminescu, că 
el deschide larg porţile spre o gândire a existenţei bazată pe sentimentul autohton al fiinţei, fapt 
care confirmă că tot ce a scris Eminescu s-a sincronizat cu gândirea modernă. Dacă în poetică 
viziunea sa a fost „paradisiacă”, visător-romantică, în publicistică aceasta a devenit metafizică. 
El nu a trebuit, reţinea pe undeva Т. Vianu, să se lupte cu limba aşa cum au făcut câţiva din 
emulii săi de mai târziu. 

Prin urmare, Mihai Eminescu şi-a construit universul poetic pe temele şi motivele esenţiale 
ale poeziei universale: raportul cu cosmosul, cu timpul, istoria şi natura. Le regăsim valorificate 
cu alte mijloace în publicistică. Într-un articol publicistic Eminescu precizează că stilul său nu 
este eufemistic și că pentru orice idee caută o construcție exactă. Poetul publicist nu ezită, 
cunoscută fiind revolta sa împotriva stricătorilor de limbă, ai cărei stăpâni suntem, să creeze 
construcţii sintactice originale şi să dezvolte lexicul şi vocabularul limbii române. El introduce în 
limbaj neologismele, acestea reprezentând perlele ce împodobesc o coroană regală. Poziţia lui 
Eminescu este fermă în ceea ce priveşte corespondenţa dintre limbă şi mania generală a 
neologismelor. Unitatea limbii române nu va suferi de pe urma împrumuturilor de cuvinte, o 
regenerează chiar dacă, uneori, păsăreasca gazetelor strică tezaurul lexical al limbii. Gh. Bulgăr 
în lucrarea Momentul Eminescu în evoluția limbii române literare [1, р. 239] constată: 
„Eminescu (...) a imprimat articolelor sale pecetea geniului său, pasiunea fierbinte pentru adevăr 
şi pentru dreptate, pentru ridicarea maselor la civilizaţie şi cultură”. Reputatul lingvist lansează 
teza că poetul, dezgustat de mizeria mediului în care a trăit, îşi ia reper, în drumul său spre 
nemurire, trecutul, şi-l declară un „laudator temporis acti”, un mesager din viitor al vremurilor 
apuse. În publicistică Mihai Eminescu reface calvarul lui Dante, în surghiunul său sisific spre 
infern. De aceea el trăieşte cu intensitate clipele fericite ale iubirii. Exegeţii s-au referit la 


spiritualitatea orientală precreştină, în vogă în această parte a Balcanilor. 

Poetul a vorbit despre importanţa miturilor şi simbolurilor, fiind convins că poezia este „о 
cugetare sacră”. Nimeni înaintea lui nu dispusese de posibilităţile limbii române cu o libertate 
suverană. Tudor Vianu remarcă faptul că limba română devine un instrument absolut docil în 
mâna lui magistrală, şi poetul o foloseşte pentru a exprima gânduri $1 viziuni, cum nu se mai 
luminaseră niciodată, într-o minte românească. 

Capacitatea lui Mihai Eminescu de a asimila valorile culturale europene şi cele universale 
este învederată atât în poezie, cât şi în publicistică. Obiectivul principal al textului de presă 
eminescian este acela de а spaţializa enciclopedic adevărul despre mituri, simboluri, cotidian şi 
alte „evenimente paradigmatice”. Este cert faptul că Eminescu a profetizat, cu un instinct greu de 
explicat la vremea respectivă, modernismul european al poeziei române influențat, evident, de 
reformarea limbii poetice, fapt care îl situează în centrul culturii române, confirmându-l astfel 
drept „cartea noastră de identitate” spirituală în universalitate. Pe de altă parte, Tudor Vianu 
aduce o clarificare elocventă în acest sens: Nimeni înaintea lui nu dispusese de posibilitățile 
limbii române cu o libertate suverană, la fel cu ceea atinsă de Eminescu prin utilizarea tuturor 
funcțiunilor limbii, a întregii ei fiziologii, a tuturor formelor flexiunii şi derivării ei. Limba 
română devine un instrument absolut docil în mâna lui magistrală, şi poetul o foloseşte pentru a 
exprima gânduri şi viziuni, cum nu se mai luminaseră niciodată, într-o minte românească [116, p. 
644]. 

Determinarea valorii universale a lui Eminescu nu se poate face decât dacă se ţine seama 
de unicitatea lui inconfundabilă în marele context a valorilor create de cei mai reprezentativi 
creatori. De aceea Vladimir Streinu respingea ca lipsite de sens discuţiile despre superioritatea 
lui Eminescu faţă de Macedonski, care trebuia reperat din nedreptatea de epocă făcută de el, față 
de Goga sau Arghezi consideraţi egalii lui, sau faţă de Blaga crezut mai important decât el: „Deşi 
e adevărat că valorile poetice sunt coextensive în cuprinsul lor absolut, nu e totuşi mai puţin 
adevărat că Lermontov şi Blok, Gerard de Nerval şi Verlaine, Longfellon şi Coleridge nu sunt, 
respectiv, Puşkin, Baudelaire, Edgar Poe. Şi în acelaşi fel, privitor la Macedonski, Goga, Arghezi 
şi Blaga de o parte, iar Eminescu de altă parte, necesitatea ierarhizării persistă şi se impune” 
[109, p. 225]. 

Totuşi, Eminescu, fiind poetul nostru cel mai de seamă, aprinde şi pune în vibraţie, constată 
criticul, un volum liric incomparabil şi o eterogenitate unică de materiale şi valori de cultură care 
pornesc de foarte de departe şi le pronunţă caracterul de cosmicitate şi irascendenţă, vădind о 
deosebită forță de recompunere a lumii: „sfericitatea poeziei lui Eminescu şi cuprinderea ei îl 
deosebeşte dintr-o dată de toți ceilalți. El singur privighează încă istoria culturii române са о 


clopotniţă pusă la începuturi, cum priveghează de asemenea Dante, Shakespeare şi Goethe, tot de 

la începuturi, istoria câte unei culturi naționale. Aşadar, putem reselecta în linişte afirmaţia că el 
este poetul nostru cel mai de seamă [109, p. 225]. 

Convins că Europa nu poate fi interesată de un popor „fără spirit de adevăr”, Eminescu, 
acest uomo duplex al culturii române, se erijează în „teoreticianul prin excelență al 
naţionalismului român”, care fără însă a face abstracţie de cultura naţiunilor „care au interese 
comune nouă şi se luptă alături cu noi”, a schimbat orientarea vechii poezii, el dovedindu-se un 
devorator avid al cunoaşterii universale, în general [78, р. 36]. 

Renumitul eminescolog şi filozof al culturii române, Mihai Cimpoi, în Europa, sarea 
Terrei...(p.100) a pus explicit în evidenţă pro-europenismul lui Mihai Eminescu, pe care îl 
declară, cu argumente solide, „european în esenţa fiinţei sale”. Cu toate acestea Eminescu poate 
fi considerat, fără nici un risc, un eurosceptic în privinţa orientării poporului român spre 
civilizaţia reală a Apusului. Nimic nu poate ilustra mai bine sentimentul poetului față de practica 
preluării în totalitate а „utopiilor comunarde” ale unei părţi a Europei „infectată de corupţie şi de 
frivolitate”, decât convingerea lui Petre Ţuţea conform căreia Eminescu are meritul de a fi salvat 
onoarea spirituală a poporului român. 

Interesul său, în special, pentru literatura universală, este identificat atât în poezie, cât şi în 
publicistică. De aceea în orice „chestiune” el apelează cu obstinaţie, (mixând inspirat arhetipuri 
spectaculoase, fără însă să neglijeze universul de idei naţionale moştenite), la modelele spirituale 
novatoare ale Occidentului. 

Rosa del Conte constată, pe bună dreptate, doi factori modelatori, două direcţii formative 
ale personalităţii intelectuale ale lui Eminescu, aflate într-o simbioză organică. 

Primul factor este patrimoniul cultural al poporului său, care s-a sedimentat în stratificări 
seculare, cu componente individuale greu de izolat şi care l-au îmbogăţit şi continuă să-l 
îmbogăţească diaconii rătăcitori, dascălii care străbat satele, cărturarii din mănăstiri, poeții care l- 
au precedat: „Nici Kant, nici Schopenhauer, nici Vedele, nici Platon şi nici chiar marii poeţi, pe 
care îi iubeşte şi studiază şi din care traduce sau învaţă pe dinafară fragmente, de la Byron la 
Shakespeare, de la Schiller la Hugo, nu vor înăbuşi vreodată în el interesul avid şi chiar gelos 
pentru tot ceea ce inteligenţa, fantezia, afectivitatea poporului său putuse să creeze sau să 
asimileze şi să transmită prin veacurile întunecate şi dificile ale istoriei lui. Aceasta explică 
motivul pentru care Eminescu este o sinteză şi de ce s-a recunoscut în chip legitim în el încă de 
la apariţia lui — chiar dacă fără a i se înţelege structura extrem de singulară — сеа mai înaltă 
întruchipare a inteligenţei româneşti, cum se exprima Maiorescu” [17, p. 279]. 

Cel de-al doilea factor modelator, formativ este totuşi cultura europeană cu „modernitatea 


еї”, care i-a frământat atât de mult pe contemporanii săi, întreg ansamblul de experienţe culturale 

care s-au depus peste ceea ce a păstrat el din memoria ancestrală. Ele s-au asimilat din mediul 
familial, din cel habitutidinal, în care ciobanii şi ţăranii întâlniți pe pământurile administrate de 
tată-l său păstrau cu sfinţenie tradiţiile, dar şi din eclecticele şi nepotolitele sale lecturi: „Pentru 
Eminescu, care întâlneşte pe băncile universitare, la Viena şi la Berlin, gândirea occidentală (dar 
am spus deja că îi erau ştiuşi Schille şi Schopenhauer) nu este o pagină albă. Acea cultură 
europeană, acea „modernitate” care îi năuceşte pe contemporanii lui, care şi-o vor însuşi ca pe o 
superficială şi uneori caraghioasă travestire, se altoieşte pe o sedimentare culturală autohtonă, pe 
care el a acumulat-o printr-o memorie prodigioasă şi activitate mereu receptivă şi vibrantă, încă 
din anii cei mai tineri (...). Aceasta reprezintă comoara lui secretă, pe care adolescentul o 
descoperă, iar omul matur o păstrează şi nutreşte, printr-o curiozitate a cercetării care este 
memorie respectuoasă, credință” [17, p. 279]. 

De fapt, e vorba de o sinteză a celor doi factori formativi, care se va concretiza vie, 
originală mai ales în limbaj, în imagini, în care se lasă recunoscute felurite stratificări ale culturii 
autohtone. Ceea ce a izbit-o pe cercetătoarea italiană, în calitatea ei de cititoare străină, a fost 
prezenţa a ceea ce poetul numea caracteristica expresivă a poporului său, care i-a asigurat 
profunda pecete originală. „Dubla tradiţie de spiritualitate şi cultura, recunoaşte exegeta, la care 
am făcut aluzie şi care se răsfrânge în sincretismul de amprentă răsăriteană al gândirii sale, se 
oglindeşte şi în limbaj şi devine elementul caracteristic al formei. Noutatea mesajului eminescian 


coincide, aşadar, cu însăşi arhaicitatea sa” [17, p. 2801]. 


1.3. Modelele intelectuale şi lirice — repere ale logosului eminescian 

Despre unitatea operei eminesciene vorbeşte şi І. Negoiţescu, care constată atât puterea de 
atracţie a prozei publicistice, ce nu şi-a pierdut nici azi valoarea literară. Ea nu este mai puţin 
semnificativă decât poezia sa plutonică și deschide, în profunzime, aceleaşi orizonturi vizionare: 
căci la Eminescu înseamnă căutare de începuturi, nostalgie paradisiacă, întoarcere spre originile 
ceţoase, care pentru el strălucesc atât de ispititor” [96, р. 109]. 

Deşi lumea despre care se vorbeşte a dispărut, proza rămâne extrem de vie, pentru că este 
una împătimită, palpitantă şi clară în ideologia ei. Ceea ce remarcă în mod deosebit într-o astfel 
de intersectare de viziune a poeziei şi prozei publicistice este consubstanţialitatea cu direcţia 
sentimentală a unor importanţi autori europeni. Faptul se datorează poemelor postume din fondul 
arheologic eminescian şi interconexiunii cu proza. Aceasta e apropiată anume pentru că îşi 
trădează un anumit filon epic comun: „Ea se întinde, istoric, pe toată perioada activităţii lui 
literare cunoscute de contemporani, în care poemele plutonice, de la Memento mori la Gemenii 


au fost părăsite, în nedesăvârşirea lor, urmând a fi dezgropate postum din arhive abia peste 

decenii şi instituind în secolul nostru o adevărată arheologie eminesciană. Această activitate 
literară cuprinde scrierile poetice care au asigurat faima lui Eminescu în vremea sa şi care îl 
situează pe linia sentimentală a lui Eichendorff, a lui Lenau, a lui Heine, mănoasă la poetul 
roman în versuri cu totul remarcabile adeseori, nedezminţite capodopere, în care forma interioară 
a lirismului se cristalizează exterior fără ca perfecțiunea să-i afecteze puritatea (Lacul, Peste 
vârfuri, Afară-i toamnă, O, rămâi, Diana, Odă (în metru antic), Şi dacă... — elaborate între anii 
1876-1883) [96, p. 109]. 

O altă dimensiune europeană е văzută de critic felul în care este înfăţişată natura: ea apare 
ca o expresie a iluminării de tip religios. Nicăieri în literatura română nu există o natură mai 
prodigioasă, mai „haotică”, mai copleşită de substanță mitică (de mitos, zice el), mai 
„magnetică”. Poezia eminesciană se axează pe gigantism, pe o irizare feerică, pe somnolaritate şi 
pe melancolie cosmică — toate acestea exprimând un panteism de fond, ce ţine de caracterul 
viziunii, de acea concepere a cugetării sacre ca strai de purpură şi aur peste ţărâna cea grea. 
Exegetul întrevede o legătură tipologică cu panteistul şi neospinozistul Schelling, la care natura 
este Dumnezeu în evoluția sa, adică ascunzând o esenţă a divinității. La Eminescu natura este 
pătrunsă de sentimentul morţii, este moarte, salvarea, izbăvirea gândirii în contemplația 
schopenhaueriană, catharsisul identificându-se cu mistica nefiinţei. 

Pecetea europenităţii criticul o descifra şi în vizionarismul eminescian, afiliat tematic 
vizionarismului celor mai importanţi romantici germani. Acesta şi-a impus influenţa modelatoare 
atât prin contactul cu opera lor, cât şi prin anturajul intelectual în care s-a aflat în timpul 
studiilor. Dovezile care se aduc sunt deosebit de plauzibile, dând demonstraţiei credibilitate 
indiscutabilă: „Vizionarismul lui Eminescu este htonic şi ne-creştin; tărâmul lui preferat, 
infernal-germinal este cel al lui Pluto, constituind pentru dânsul un paradis voluptuos-dureros, 
cutreierat de plăsmuiri ce apropie imaginaţia sa de a romanticilor germani, a lui Jean Paul, a lui 
Joseph Görres, a lui Arnim, a lui Tieck întârziatul şi îndepărtatul lor semen fiind), cărora le 
adaogă nota lui proprie, dureros tenebroasă, esenţială. Aproape şi de Agrippa von Netteshem, de 
Jakob Bohme, de Swedenborg, de Jung-Stilling şi de Theodor Fechner, el e pătruns nu mai puţin 
de Vedele indice şi de nirvana budiştilor, dar Edda nordică şi în general miturile germanilor îi 
înflăcărează plutonica-i sensibilitate. Dacia lui de sub ape e „gotică”! — a recunoscut-o Eminescu 
prin gura lui Decebal. Anii gimnaziului de la Cernăuţi, anii universitari de la Viena şi Berlin şi- 
au lăsat asupra poetului adânca lor pecete” [96, p. 108]. 

În perioada de afirmare a esteticii romantice, universalitatea lui Eminescu poate fi 
demonstrată, indiscutabil, de reperele europene pe care, racordându-le la mijloacele expresive ale 


limbii populare şi ale surselor lexicale din alte limbii, le valorifică în mitopo(i)etica sa de esenţă 


37 


renascentistă, clasică şi barocă. Creaţia sa poetică îşi trage seva, mai ales în perioada de dinainte 
de fenomenul Junimea, din arhetipurile ethnosului românesc. Constantin Ciopraga apreciază că 
Eminescu, personalitate culturală prototipală, este, „sedus de arhetipuri”, dar răzleţ descoperim 
„influenţe, ecouri de la alţii în opera proprie”; „în strategia poetului apropierea de orizonturile 
arhetipale, de fenomene originare, echivalează cu o iniţiere în zone misterioase, de felurite 
densități” [15, р. 15]. Mulţi dintre înaintaşii literaturii române moderne, întâlniți în Leprurariul 
românesc — cules de'a scriptori rumâni, (I-IV, Viena, 1862 —1865), crestomaţie întocmită de 
Aron Pumnul, sunt priviți de marele poet cu scepticism, fiind de acord că merită elogiate doar 
scrierile din zilele de-aur a scripturelor române. Găsim destule remarci despre predecesorii săi 
în Glossă, Criticilor mei, Epigonii şi în destule articole apărute, în marea lor parte, în Timpul. De 
asemenea identificăm şi „urmaşi nedemni ai unor înaintaşi iluştrii”, prin aluziile făcute la 
Primăvara amorului — lancu Văcărescu, Armonii intime — A. Sihleanu, Fabule — Al. Donici, 
Povestea vorbei — A. Pann. Modelele înaintaşilor — V. Alecsandri, Negruzzi, loan Barac, 
Heliade, etc., în pofida imperfecţiunilor pe care le sesizase, îşi pun amprenta pe poeziile de 
adolescenţă publicate în Familia, care au stârnit destule controverse, vina purtând-o desigur 
observaţiile exagerate ale lui G. Ibrăileanu, G. Călinescu, C. Botez şi D. Popovici. 

Referitor la modelele străine, T. Vianu avea să consemneze: „cercul de idei ale poeziilor de 
tinereţe ale lui Eminescu aparţine mai cu seamă romantismului de nuanţă franceză, aşa сит el și- 
l va fi asumat nu numai din contactul direct al lecturilor sale de tânăr, despre care avem puţine 
ştiri, dar şi din atmosfera generală a literaturii noastre care, pe la 1870, gravita încă în aceiaşi 
sferă” [116, р. 387]. 

Mai aproape de vremea noastră, ilustrul cărturar Eugen Simion a afirmat în chip categoric: 
„Ca toţi romanticii, el este un creator de mituri, de simboluri universale, reluând, adesea, motive 
literare cu o largă circulaţie” 104, p.17]. O atare vocaţie, depistată între germinaţia şi extincţia 
universului, este nuanţată şi de Vladimir Streinu care recunoaşte afinitățile poetului-gazetar 
pentru civilizația şi literatura franceză. Am arătat mai înainte faptul că poetul dificil (care 
devenise Eminescu), asimilase elemente prozodice de la înaintaşii săi, fie din propriile lor opere, 
fie din textele literare ale Occidentului vizate sau promovate în diverse împrejurări de aceştia şi 
cu care marele poet intrase în contact. Totuşi niciun exeget eminescian nu a putut dovedi filiaţia 
mai profundă a acestuia cu cultura franceză, deşi s-au semnalat ecouri ale unor scriitori precum 
Theophile Gautier în (Sărmanul Dionis), Paul Bourtget (în Mai am un singur dor), N. Martin în 
(Sonetul Veneţiei), Th. de Banville (în Somnoroase păsărele), Vigny (în Rugăciunea unui dac), 


ca să ne rezumăm doar la câteva exemple. 

Tot aşa putem susține că Eminescu a manifestat şi o aversiune (discutabilă!) față de 
literatura franceză, atitudine pe care o regăsim în multe din poeziile şi intervenţiile sale 
publicistice referitoare, cu precădere, la limba română. Ov. Densuşianu în Evoluţia estetică a 
limbii române este de părere că Eminescu a rămas „refractar poeziei romantice franceze”, poezia 
Epigonii o dovadă în acest sens. Acolo poetul ne vorbeşte despre o parte din cei care erau 
înrâuriți de romantismul francez, curent cu care intră în legătură prin Dimitrie Țichindeal, I. 
Prale, Mumulean, Cantemir, Beldiman, Donici, Pann, Văcărescu, Sihleanu, Bolliac, Cârlova, Gr. 
Alexandrescu, Bolintineanu, Negruzzi, Mureşeanu, Heliade şi Alecsandri. 

Nu putem contesta influenţa franceză asupra mişcării intelectuale româneşti a vremii, dar 
pe baza articolelor şi a însemnărilor din manuscrise, putem constata că în producţiile sale 
„omniscientul Eminescu”, a preluat idei din traduceri şi le-a transformat, trecându-le prin 
propriul său filtru, prin propriul său limbaj poetic, în creaţii originale cu mult diferite valoric de 
„surse”. 

Totodată nu putem admite teza că scriitorii francezi nu au exercitat vreun rol în formarea sa 
ca poet. 

În manuscrisul 2278, ff. 80 v., 81 şi 82, descoperim о listă de cărţi traduse în româneşte, de 
care era interesat Eminescu, printre care: Clotilda şi Edmond, Scurtă istorie a Franţei, Voiajul 
lui Anacharsis, Biblioteca română din Paris, etc. lată doar câteva argumente care pledează în 
favoarea ideii că Eminescu era totuşi preocupat de civilizaţia şi literatura franceză. În opoziţie cu 
alți critici şi istorici literali, G. Călinescu ne oferă în articolul din Adevărul literar şi artistic din 
17 iulie 1932 — Eminescu şi limba franceză, o dovadă surprinzătoare care infirmă într-un fel 
„lacunele” acestora: Cunoştea Eminescu limba franceză? lată o întrebare саге te îndeamnă la 
meditaţie şi prudenţă. Călinescu este de părere că este meritul d-lui Raşcu (expus în Eminescu şi 
cultura franceză) de a fi dovedit influenţa directă şi neîndoioasă a literaturii franceze asupra 
poetului. 

Nu încape îndoială că Eminescu era familiarizat cu limba franceză (stă drept argument 
citatele în limba franceză la care apelează în articolul din Timpul, în unele scrisori către Veronica 
Micle $1 în consemnările din manuscrise), pe care, deseori, o întrebuința şi în vorbire. Apetenţa 
esteticianului T.Vianu pentru ideile embrionale ale lui Eminescu alternează cu fixarea unui 
program pe care şi l-a impus/asumat poetul, prin contactul direct cu cultura universală, dar şi 
controversatele moşteniri ale literaturii naţionale саге, până la 1870, levita încă în „chaos”, ne 
determină să credem că romantismul francez a reprezentat un suflu nolu pentru întreaga cultură 
românească. O mărturie, destul de elocventă în acest sens, este demonstraţia lui Tudor Vianu 


conform căreia cercul de idei ale poeziilor de tinereţe ale lui Eminescu aparţine mai cu seamă 

romantismului de nuanţă franceză, aşa cum el şi-l va fi asumat nu numai din contactul direct al 
lecturilor sale de tânăr, iar originalitatea sa se va preciza astfel din poziţia pe care reuşeşte, s-o 
câştige față de romantismul francez, care este un model aproape unic al literaturii noastre culte 
înainte de Eminescu. Prin intermediul limbii lui Voltaire Eminescu pătrunde şi în alte culturi din 
care depistăm ecouri indubitabile de inspiraţie în opera sa. El nu căuta modele printre consacraţii 
literaturii franceze, preferința lui fiind îndreptată, cum remarcă şi G. Călinescu „spre autori mai 
mărunți” [5, р. 70]. Rezerva sa faţă de anumiţi scriitori francezi (Racine, Corneille, Mabille, etc.) 
nu însemna numaidecât respingerea literaturii moderne franceze şi nici a rolului ei în 
modernizarea limbii române. În articolele politice, mai ales în cele publicate în Timpul, el 
elogiază Franţa, dezaprobând doar influenţele nefaste „importate” de acolo. 

Sunt destule cazurile când Eminescu reţine ad litteram, în manuscrise, textele unor 
scriitori, iar în poezie le „întrupează” doar mesajul, „spiritul”. 

Altfel se pune problema în legătură cu formaţia sa germană. Devin plauzibile şi în acest 
context, observaţiile lui Mihai Drăgan din Eminescu tânăr sau „а doua mea ființă”, [50, p.223] 
căreia „dacă Eminescu a avut, într-adevăr, un „„model”, este cu tot inferior originalului 
eminescian”. Eminescu datorează multe lucruri spiritualităţii germane care i-a permis accesul, 
fără obstacole, către spiritul universal european. O mulțime de similitudini cu textele unor 
scriitori şi filozofi germani descoperim în opera acestuia. Coincidenţele identificate nu sunt în 
măsură să creeze confuzii, ci mai curând controverse, acest fapt datorându-se, evident, capacităţii 
extraordinare a lui Mihai Eminescu de a asimila gândirea universală. Devenind o necesitate 
lăuntrică, formativă, poetul trecea totul prin sufletul său, după cum mărturisea el însuşi. Nimeni 
nu a negat asemănările dintre poeziile scriitorilor germani: Gottfried Keller — Siehst du den Stern 
cu La steaua, Friedrich Schlegel — Die neue Schule cu Glossă, Heinrich von Kleist — Kätchen 
von Heilbronn cu Sărmanul Dionis, Goethe — Prometeu cu Mortua est! 

Este neîndoielnic că este inspirat $1 de alţi mulți poeţi romantici germani precum Johnan 
Ludwig Tieck, Friedrich Leopold van Hardenberg, Johhan Christian Friedrich Hölderlin, 
Nikolaus Lenau, Joseph Freiherr Eichendorff, Friedrich Rückert, August von Platen, Friedrich 
Schiller, Heinrich Heine. 

Însă în nici un caz nu poate fi acuzat de imitație. Schopenhauer a jucat un rol pronunţat în 
formarea filozofică lui Eminescu. În nici un alt loc nu se întâlnesc mai bine decât în Luceafărul 
ecourile lecturilor schopenhaueriene. Dacă filozoful german a comparat, de pildă, geniul cu un 
corp ceresc, Eminescu îl ipostaziază în stea, aceasta însemnând, pentru el, dincolo de simbol, 


emblema eternității. 

Liviu Rusu face, cu o precizie de invidiat când este vorba de a argumenta meritul lui 
Schopenhauer asupra orizontului filozofic al lui Eminescu, geneza acestei capodopere. În partea 
întâi a poemului poetul ne-a ridicat la nivel prometeic şi faustian, în sânul căruia se desenează 
perspective constructive de proporţii cosmice, iar prin aceasta el însuşi a indicat logica internă a 
poemului, seducându-ne imperios, prin desăvârşirea artei sale, să-l urmăm în zborul său falnic. 
Dar iată, deodată se iveşte cotitura care ne opreşte zborul şi marile speranţe: pe de o parte, faptul 
mărunt, un accident sentimental, care ne coboară brusc de la nivelul de mare înălțime în lumea 
faptelor efemere, pe de altă parte, teoria filozofului pesimist, care întăreşte reflexul incidentului 
trăit şi caută să ne convingă că lumea, care a reuşit să cucerească orizontul veşniciei, în fond nu 
merită decât dispreţ. 

Asupra unor similitudini şi diferențieri cu romanticii francezi şi germani Eugen Simion 
revine şi în studiile recente, în special în studiul introductiv la volumul de poezii eminesciene 
apărute în colecţia „Opere fundamentale”. Aici se fac paralele cu Novalis, cu Sautier, cu Nerval. 
De Poe se îndepărtează, după cum constată autorul studiului în spiritul disocierilor din volumul 
din 1964: „Ca prozator fantastic, el nu merge în linia Poe (din care a tradus), ci introduce 
simbolicul şi spiritualul în vaste parabole care vor să cosmicizeze realul şi să reconstituie 
sensurile filosofice ale lumii” [54, p. XLII]. 

În ultimul timp modul de abordare în plan comparat s-a înnoit în mod radical, accentul 
punându-se pe tensiunea ontologică, ce apare ca dat esenţial al eminescianismului. Poezia şi 
mitopo(i)etica eminesciană este privită prin grila existenţială şi nodul tragic, în care se adună toţi 
existențialii (suferința, angoasa, disperarea, melancolia, limitele: moartea, timpul, spaţiul). 
„Tensiunea ontologică e tradusă într-un sinergetism, саге e mai mult decât armonia observată de 
Vianu şi sinestezia baudelariană; e o asociere într-un Tot a tuturor organelor, sistemelor, 
factorilor” [14, р. 9]. 

Mai multe studii îl raportează pe autorul Luceafărului la Blaga, Arghezi, Stănescu sau la 
poeţi străini (Leopardi, Carducci, Lermontov). Într-un larg context comparat, de exemplu, 
Rodica Marian urmăreşte forme străvechi ale imaginarului religios în special ale gnosticismului 
de filieră creştină, pe care-l decriptează şi în Luceafărul. Acest filon traversează întreaga cultură 
europeană începând cu Antichitatea greco-romană, continuând cu faza înfloritoare a 
romantismului (Goethe, Blake, Böhme, Byron, Shelley, Svedendorg, Leopardi), cu modernismul 
şi chiar cu existenţialismul (Baudelaire, Dostoievski, Camus, Beckett, Proust, Thomas, Mann, 
Bulgakov, la noi Eminescu, Blaga, Mircea Eliade, parțial Sadoveanu). Apare, după cum remarcă 
autoarea, şi în credinţele populare, în literatura cultă fiind numit de Harold Bloom „gnosticism 


purificat” [89, p. 74-75]. 

Un mod de abordare comparat original îl atestăm în unele studii ale acad. Victor Crăciun, 
în care demonstrează impactul debutului şi a colaborării cu Iosif Vulcan asupra întregii evoluţii a 
creaţiei sale, care a avut „o intuiţie vizionară” [45, p. 9]. „legăturile arhaice dintre Brâncuşi şi 
Eminescu” [44, p. 9], „susţinerea materializată în simboluri a filonului etnic daco-românesc la 
Blaga şi Eminescu” [41, р. 48], „contribuţia naţională la făurirea viitorului tuturor romanilor” „a 
doi bărbaţi ai românităţii — Avram Iancu şi Mihai Eminescu” [43, р. 7]. 

Până la un punct Eminescu merge pe urmele lui Schopnhauer, elementele lor comune fiind 
concepţia despre lume, despre iubire, despre existenţă, despre moarte. Eminescu introduce însă 
în poem, alături de toate acestea, motive din creaţia populară românească. Dar Eminescu, cel din 
perioada vieneză, ia contact cu operele lui Spinoza, Kant, Leibniz, Platon. 

Lucrarea Sursele germane ale creaţiei eminesciene a profesorului Helmuth Frisch de la 
Universitatea din Bochum ne oferă posibilitatea de a cunoaşte, în profunzime, orizontul spiritual 
al celui care a luptat împotriva unei influenţe franceze pronunţate şi, din această cauză, 
nesănătoasă pentru cultura română. Descoperim în acest volum texte din operele unor scriitori şi 
filozofi germani la care se referă în manuscrisele sale, unele idei fiind reluate în articolele 
politice şi filozofice. Dacă Gerard de Nerval trecea drept prim modern şi simbolist dintre 
romantici, Eminescu a rămas, cum singur se califica, „ип romantic”. El a fost un „element 
conector între cultura română şi alte culturi europene” [94, p. 53], lucru care 1-a permis să 
pătrundă în intimitatea „literaturii universale” (concept formulat de Goethe) şi îi relevă, susţinea 
V. Streinu „organicitatea vie şi evoluţia concepţiei poetice”. În manuscrise descoperim izvoarele 
multor analogii. Studiul lui Helmuth Frisch este edificator în acest sens. Bineînţeles nu exclud 
posibilitatea ca acesta să fie completat de noi descoperiri arhivistice germane şi alte „„descifrări” 
ale resorturilor sufleteşti ale poetului din perioada vieneză. Printre manuscrisele eminesciene s- 
au identificat şi poezii scrise în limba lui Goethe, amănunt care confirmă supoziţiile criticilor 
potrivit cărora Eminescu a avut privilegiul, cunoscând limba germană, să pătrundă, prin lectură, 
în universul poetic al marilor „poeţi ai Parnasului european, de la Shakespeare la Schiler, de la 
Byron la Hugo şi la Lenau, de la Goethe la Poe” [18, p. 275]. 

Eminescu a pătruns şi în climatul magic al poeziei romantice italiene. 

Profesorul de lingvistică de la Universitatea din Padova, Carlo Tagliavini, a ajuns, în baza 
cercetărilor întreprinse, la concluzia că Eminescu a studiat limba italiană la Viena, dar cu 
numeroasele opere ale literaturii italiene clasice a luat contact mai mult din traducerile germane. 
El a publicat în 1923 în revista L'Europa orientale studiul Michele Eminescu, unde face o 
paralelă izbutită între „astrul poeziei române” şi Giacomo Leopardi, poetul pesimismului 


european. Desigur că el cunoştea la vremea aceea similitudinile dintre Venere şi Madonă şi 

Aspasia lui Leopardi, lucru care i-a convins pe mulţi critici italieni că Eminescu aparţine familiei 
spirituale a lui Leopardi, ale cărui idei filozofice pot fi regăsite în unele dintre scrierile sale. 
Leopardi, considerat de eminescologul Mihai Cimpoi (în volumul Leopardi, Ed. Ideea 
Europeană, Bucureşti) drept un pattern al lirismului arhetipal, „un spirit intercultural şi 
multicultural în siajul integrării europene”, este un poet cugetător, iisusiac, înclinat spre 
vizionarism, mereu remodelând mitopo(i)etica italiană. Tot Mihai Cimpoi ne atenționează că 
„originalitatea lui Leopardi se datorează, indiscutabil, faptului că trece tranşant peste formule, 
doctrine, principii”; toate acestea apropiindu-l vizibil de Mihai Eminescu, asemănări 
surprinzătoare existând în poeziile în care ambii poeţi utilizează, de altfel, la fel ca şi Novalis, 
motivul „florii albastre”. 

Dar Eminescu a fost atras cu deosebire de opera lui Dante Alighieri. În manuscrisul 2285 
textul transcris începe cu numele lui Dante. Acolo (о recenzie a lui Friedrich Notter la Divina 
Commedia) Eminescu notează laconic: „О operă poetică... poate să se dovedească... o operă cu 
tendinţă, însă un poet adevărat nu va scoate niciodată tendinţa în prim plan” [77, р. 699-700]. 

Deseori în articole el face referire la celebrul scriitor italian ale cărui lucrări le citeşte, 
conform mărturiei doamnei Mitte Kremnitz, în original. De la Dante îşi iau originea unele dintre 
licenţele poetice ale lui Eminescu. Dante este invocat şi în articolele Icoană şi privaz, Dicţionar 
de rime, Progresul real şi cel fictiv, Triumful principiilor conservatoare, aceasta din urmă 
producând unele confuzii legate de dictonul: „/adul e pavat cu bune intenţii”, utilizat în 
preambul şi atribuit greşit de poet lui Dante. De fapt Eminescu citase din memorie celebrul 
proverb englezesc — Hell is full of good meanings and wishings/ ladul e plin de gânduri şi 
dorințe bune aflat din 1640 în colecția realizată de George Herbert. E fapt cert că poetul citise în 
original Divina Commedia şi o asimilase organic, ecouri din aceasta răzbătând în mai multe 
sonete şi terţine proprii. În Opera lui Mihai Eminescu George Călinescu precizează că poetul 
cunoştea Decameronul lui Boccaccio, Il principe al lui Niccolo Machiavelli, Orlando 
innamorato de Bajardo [5, p. 404]. De asemenea, în unele poezii din perioada berlineză, putem 
să ne întâlnim cu accente lirice care ne amintesc de Goldoni, Carlo Gozzi, Francesco Petrarca, 
Ariosto, Ludovico, Torquato Tasso, Carducci [5, p. 402-404]. 

Mircea Eliade în lucrarea Despre Eminescu şi Hasdeu mărturiseşte că nu a crezut niciodată 
în influenţele şi sursele lui Eminescu. El construise o paralelă pe care o susținea cu argumente 
între „sistemele paradoxale”, pe de o parte cel creat de acesta, iar pe de altă parte cele pe care le- 
a asimilat, mai ales prin cultură. M. Eliade accepta postulatul lui G. Călinescu potrivit căruia 
„poetul tindea să creeze un univers în semicerc (...), având ca orizonturi naşterea şi moartea 


lumii, în care se întinde arcul istoriei universale” [5, p. 4]. Mihai Eminescu, susținea M. Eliade, 

era alimentat, desigur, printre altele, şi de gândirea indiană care i-a permis, celui dintâi, nu să 
creeze un hibrid între culturi, ci să înfăptuiască o „revoluţie” lingvistică în poetică şi publicistică. 
Într-un discurs ţinut la o recepţie academică desfăşurată la Bruxelles în 19 februarie 1977, 
cunoscutul eseist avea să recunoască că cel mai ilustru poet român — Mihai Eminescu — ега (...) 


un filozof original şi unul dintre cei mai erudiţi printre contemporani [78, р. 17]. 


1.4. Dilemele eminescologilor contemporani 

Din cele arătate până acum reiese clar că actualitatea lui Eminescu a devenit un sindrom 
dilematic. În mod nedrept, demersurile unor critici de a insista asupra cercetării operei 
publicistice eminesciene, a fost lăsat într-un acuzator con de umbră. I s-a reproşat poetului o 
anume desuetitudine, o deviere de la modelele pe care le-a invocat de-a lungul a zeci de pagini. 
Au existat şi voci care au propus reevaluarea critică a operei eminesciene, dar nu prin 
interpretarea hermeneutică a operei, ci prin punerea ei în antiteză cu modernele, controversatele 
concepte literare. Redimensionarea fiinţei eminesciene, în pericol de a-şi pierde identitatea din 
cauza „desprinderii din haos pentru a intra în cercul vieţii pământeşti” i-a înverşunat pe 
detractorii săi gălăgioşi care au ajuns la concluzia că pot dărma un mit acuzându-l de naționalism 
ideologic [18, р. 274]. Ceea ce a produs, faţă de poetul naţional o confuză campanie dinamitardă 
de denigrare, îşi are originea în, cum divulgă Adrian Dinu Rachieru zgomotoase 
rivalități/animozităţi îndelung exersate în turbulenta viaţă literară, continuă, modificând în timp 
şi „standardizând” imaginea unui simbol naţional [102, p. 52]. Şi tot criticul mai sus menţionat 
constată că adversitatea „intelighenţiei române”, faţă de poet trebuie căutată în actele 
diversioniste şi manipulatorii ale căror autori, sub spectrul „speculativismului desfigurator”, 
scoțând textul din context, l-au falsificat în funcţie de interesele de grup. A.D. Rachieru îl citează 
ре N. Manolescu, adeptul „criticii caleidoscopice” (el îndoindu-se de valoarea „marilor poeme 
de care se face atâta caz”): „lumea a înţeles publicistica politică a lui Eminescu aşa cum a vrut”, 
confiscând-o şi utilizând-o propagandistic pentru a accentua „dezghinul naţional”. Dar numai 
publicistica să fi devenit obiect de controversă? Recitindu-i articolele nu putem să nu rămânem 
impresionați de modul original în саге „vituperează” legile străine, pe care „bizantinii”, 
„fanarioţii novisimi” ai vremii le acceptă discriminatoriu, în defavoarea „idealului românilor din 
toate părțile Daciei lui Traian” de a menţine unitatea reală „a limbei strămoşeşti şi a bisericii 
naţionale”. 

Dar ceea ce e cu deosebire memorabil la A.D. Rachieru este inconfortabilele observaţiuni 
referitoare la „jocul duplicitar al contemporanilor”, generat de „cameleonismul panglicarilor 


politici”. Ideea naţională promovată de autorul Odei (în metru antic) nu a fost „capcana 

emoţională” în care a căzut spiritul românesc. Poate de aceea Eminescu a fost acuzat de 
reacționarism de câte ori a intervenit în aşezarea adevărului în albia apelor tulburi ale 
„politichiei” din interior şi din afară despre care vorbeşte însuşi Eminescu, menţionând că dacă 
tendinţele şi ideile noastre se pot numi reacționare, epitet cu care ne gratifică adversarii noştri, 
această reacțiune noi n-o admitem decât în înţelesul pe care 1-1 dă fiziologia, reacţiunea unui corp 
capabil de a redeveni sănătos contra influențelor stricăcioase a elementelor străine introduse 
înlăuntru său. Analiza lui A. D. Rachieru se desfăşoară pe coordonatele unor dizertaţii 
comparatiste care au modificat „esenţa literaturii naţionale” şi ne-au obligat să-l redescoperim pe 
Eminescu, ridiculizând exagerările. Reacţionalismul eminescian — se întreabă Rachieru — 
înseamnă opunere la progres? Pentru critic Eminescu este unic în literatura universală. Nu ezită 
să recunoască că fenomenul Eminescu confirmă dominaţia/supremaţia unui mit identitar, 
întreţinând benefic interminabile dispute (suspectate însă, s-a spus, de monologism). 

Determinant în formarea spirituală a poetului a fost „aprofundarea unor intuiţii referitoare 
la valoarea negativă a existenţei”, este de părere Rosa Del Conte, conştientă că idealismul 
poetului nu putea rămâne nepăsător „la o interpretare evoluționistă a Universului în sens 
materialist” [17, p. 153]. Devine evident că, înlăturând anacronismul unor decodări nereuşite a 
semnificaţiilor universului eminescian, o parte dintre exegeţi au fost preocupaţi de cuvânt (са 
vehicul al ideii) şi prea puţin de limbaj. De aceea mişcarea printre idei a provocat animozităţi 
care au limitat acţiunea de explorare a creaţiei şi au generat un complex care s-a perpetuat 
nepermis de mult. 

Rosa Del Conte vine în lucrarea sa Eminescu sau despre Absolut să pună ordine în 
contradicții şi să pătrundă „în ascunzişurile cele mai tainice ale spiritualităţii eminesciene”. [17, 
p. 27]. Etalarea consecventă a unei tensiuni speculative corect sesizată de eminescolog, conferă 
cărţii funcţie metatextuală. În Prefaţa ediţiei româneşti a lucrării, Marian Papahagi, călăuzit de 
firul demersului critic al Rosei Del Conte, arată că în istoria cuvintelor poetului se depozitează 
straturi de sens ce trebuie redeşteptate pentru a simţi, în totalitatea lui, gândul poetic. Criticul 
dezvoltă ideea limbajului arhaicității caracteristic Іш M. Eminescu şi, confirmând-o pe Rosa Del 
Conte, arată că prin intermediul cuvintelor sunt autohtonizate marile teme poetice de circulaţie 
universală: autohtonismul, arhaicitatea, influenţa răsăriteană, poziţionarea poetului în lumina 
unor tradiții specifice neîntrerupte, toate acestea fiind capitale în conturarea orizontului 
caracteristic al poeziei eminesciene. 

Rosa Del Conte introduce în eminescologia românească teza, confirmată de altfel, că 
Eminescu a grefat pe fondul autohton al spiritualităţii, „tabulaţii cosmogonice” cu un bogat 


conţinut de filozofii kantiene şi schopenhaueriene, lângă care se pot alătura cele platonesciene, 

pitagoresciene şi budiste. Potenţarea „intuiţiei cosmice” [17, р. 16] a poetului atinge apogeul şi 
prin dezvăluirea structurii metafizicii asumată de acesta: Fiinţa, Demiurgul, Cosmosul, Timpul, 
Absolutul, Iubirea. 

Autoarea, nutrind o admiraţie congenitivă față de creatorul Luceafărului, trage firesc 
concluzia că este o greşeală să continuăm a revendica la acesta arhaicitatea şi să ignorăm cu 
premeditare sau nu, „procesul de asimilare a marii poezii europene”. Pentru a circumscrie 
cosmogonia eminesciană, Rosa Del Conte, tot mai convinsă de intuiţia acestuia, îşi propune să 
identifice afinități între cultura românească şi cea universală, în ultima transfigurându-se „lumea 
lui” ale cărei rădăcini sunt „izvoarele tradiţiei autohtone”. Se impune ca remarcă fundamentală, 
spre a sublinia importanţa acestui studiu, pentru prima oară avem o exegeză completă a poeziei 
postume eminesciene. Asemenea idolului său — Eminescu, Rosa Del Conte consideră că Poezia 
învinge Timpul, iar Absolutul este una cu Eternitatea. Asemeni lui Goethe, Eminescu nu renunță 
la universul arhaic, la „humusul natal” şi, orietându-se spre culturile occidentale şi extrem- 
orientale, asimilează noi sensuri pentru „păstrarea continuă a fondului şi păstrarea formelor”. 
Aspirând să-l abordeze pe poet din perspectiva criticii existenţial-filozofice franceze, Svetlana 
Paleologu Matta ne propune, în Eminescu şi abisul ontologic o solidă schelărie critică pentru a-i 
evidenția „nemarginile de gândire” [90, p. 13] şi a ne purta către lumea ascunsă a imaginaţiei 
sale în scopul, declarat, de a-i înţelege genialitatea. 

Cercetătoarea şi-a asumat riscul de a descoperi mai întâi Fiinţa (Physis) poetului întrucât, 
numai aşa „dezlegarea misterelor ne apropie de absolut”, cum ne asigura Petre Ţuţea. Svetlana 
Paleologul Matta, pentru a ajunge la concluzia că, oprindu-se în special la lirica eminesciană 
pătrunsă de absolut, esenţa artei este poezia. Este motivul pentru care dezvoltă, în lucrarea sa, un 
original program arhitectural de explorare a esenței poetice a gândirii eminesciene, aducându-i 
între paranteze pe cei de la care poetul a preluat, prin lectură, pentru a recupera o stare abolită şi 
pierdută a fiinţei noastre, ceremoniile iniţiatice ale vieţii Fiinţei situată între infinit şi neant. 

Fluxul demonstrațiilor Svetlanei Paleologu-Matta îi cuprind, în avântul lor spre idealul de a 
decodifica şi a reconstrui misterele lumii, pe Platon, Kant, Schopenhauer, Heidegger, Nietzsche. 

Reflecţiile eminescologului Mihai Cimpoi, sunt la fel de lămuritoare: „Omul eminescian — 
narcisic apoi hyperionic — caută principiile universale, fundamentale existenţei, „esenţa 
fiinţelor”, asemenea „rădăcinilor” lui Empedocle, „seminţelor” lui Anaxagora, “atomilor” lui 
Democrit, „prototipurilor" lui Platon, "ideilor” lui Hegel, „ categoriilor” lui Kant. El caută, 
înfrigurat şi cuprins de „tremurul pozitiv, înființător, ontologicul pur”[14, р. 9]. 

Svetlana Paleologu-Matta este atât de puternic marcată de spiritual eminescian încât, chiar 


şi atunci când divaghează, punând în centrul discuţiei pe cei câţiva filozofi menţionaţi mai sus, 

fixează conexiuni de aspect pozitivist pentru a argument valorile ce dimensionează ontologic 
identitatea genialului poet român. 

Ea respinge ipostaza mimetismului şi spiritualizând Eul poetului, ne relevă un alt 
Eminescu, un poet ce populează Lumea axiologică, un poet încrezător în valoarea valorilor şi cu 
conştiinţa tragică accentuată a distrugerilor, al rătăcirii ineluctabile în temporalitatea ce 
neantizează, punându-ne continuu sub semnul unei tensiuni. 

Proiecţia contextualizării utilizată de Svetlana Paleologu-Matta ne dă dreptul să certificăm 
exerciţiul său excentric şi să îi trecem cu vederea unele dintre excesele psihanalitice deviate de la 
„eroto-morfismul cosmic”, susținut de Edgar Papu în legătură cu categoria departelui $1 a 
„titanismului depărtării” [99, p. 58]. Omul atârnă, făcea el dovada înţelegerii filozofiei lui 
Eminescu, de puncte situate cu mult dincolo de el. „Prin extindere ajunge, astfel, ca întregul 
univers să grăiască într-însul. Cu aceasta se precizează în plenitudinea sa radiantă categoria 
depărtării interioare, care-l face pe poet să transgreseze, prin conştiinţa de apartenență, la 
propria ființă, toate obstacolele spațiului $1 ale timpului. El s-a implicat și în ”origini”, unde 
există potențial germenii existenţei sale viitoare, și în infinitul spaţial de deasupra sa, cu zona 
înscrisă să-i domine destinul”[99, р. 44]. 

Aşadar, limba literară românească cosmetizată şi impusă de Eminescu avea modele străine, 
dar a fost diversificată şi îmbogăţită prin valorificarea simbolurilor arhaice preluate din filonul 


popular şi a vocației sale de a asimila motive de largă circulaţie din cultura universală. 


1.5. Concluzii la Capitolul 1 

Poetul şi gazetarul Mihai Eminescu a exprimat ideea europeană ca idee românească, 
deducând-o din însăşi viziunea românească asupra lumii şi din consideraţiuni de încadrare în 
Europa ca într-un organism unic. Mihai Eminescu este în fond primul care conturează clar 
necesitatea unei Ligi Spirituale care să armonizeze interesele naţionale cu cele general-europene. 
Acest proiect al lui Eminescu anticipează actuala Uniune Europeană. 

Am demonstrat şi noi, în câteva lucrări pe care le-am publicat, că în publicistica sa a 
abordat şi a identificat multe soluţii pentru rezolvarea problemelor care au frământat atât poporul 
român, cât $1 alte popoare, angajate în concertul popoarelor europene [19, p.16], că a vorbit 
despre Europa ca despre „un mit polifonic care nu se poate defini şi nici consolida fără idealul 
românilor din toate părțile Daciei lui Traian” [21, p.15]. 

Eminescu, datorită personalităţii sale europene a demonstrat vocaţia universală a culturii 


româneşti; fiind şi un liant între precedesorii şi anticesorii săi. 

Maiorescu a văzut europenitatea lui Eminescu în contextul sincronizării cu cultura 
europeană. Spiritul-rector al Junimii a fost primul care în cunoscutul articol publicat în anul 
morții lui Eminescu sugerează că este înzestrat cu o personalitate europeană. La fel, G. 
Ibrăileanu îl asimilează pe Eminescu culturii europene în temeiul faptului că uniformitatea 
Europei va ţine cont şi de specificul naţional. Tudor Vianu este de părere că europenitatea 
poetului nostru o dă delimitarea netă de influențele din afară. 

Europenitatea lui Eminescu este văzută ca un mod diferit de critici, dar având o coordonată 
esenţială: а dat expresie marilor teme ale liricii universale: viaţa, moartea, lumea ca teatru, 
limitele esenţiale, care au rostit esenţial fiinţa (în accepţia lui Heidegger). 

Analiza pe care au întreprins-o marii critici români (în special Titu Maiorescu. G. 
Ibrăileanu, Perpessicius, Vladimir Streinu şi Tudor Vianu) fiind bine cunoscută, a devenit 
canonică în contextul receptării ei postume. 

La formarea intelectuală a lui M. Eminescu a contribuit, în mod substanţial, contactul său 
cu marile modele ale liricii universale şi cu marii gânditori reprezentativi ai diferitelor epoci 
începând cu antichitatea. 

Eminescu în fond este o personalitate, o sinteză a valorilor culturale create atât în spaţiul 
românesc, cât şi în cel universal. 

Asupra modului în care Eminescu a sporit tezaurul culturii europene vs universale, 
comentarii profesionale pertinente a făcut Perpessicius, cel care ne-a dat primele volume din 
corpusul eminsianum, visat de N. Iorga. El nu a ezitat să-şi arate admiraţia deplină față de 
înaintaşi, cei care au pus fundamentul limbii literare: Топ Heliade Rădulescu, Dimitrie Cantemir, 
Nicolae Milescu Spătarul, Bogdan — Petriceicu Hasdeu şi Constantin Negruzzi. 

Fiecare dintre aceştia poartă recunoştinţă marelui poet pentru eforturile lor intelectuale de a 
demonstra originea latină a limbii române, de a milita pentru scrierea cu caractere latine şi 
armonizarea graiurilor în vederea formării unei limbi literare. Eminescu а anticipat 
universalitatea limbii române pe care, la fel ca Ion Heliade Rădulescu, a racordat-o la ritmul 
literaturii universale. 

Am subliniat faptul că Eminescu a pledat pentru o Europă în care lumea a învăţat să 
respecte toate limbile şi toate naţionalitățile, întrucât bazele ei sunt naționale. Principatele nu 
trebuie să devină o colonie a marilor puteri și nici nu trebuie să cadă în capcana americanizării. 
O naţiune ca a noastră, era de părere poetul, trebuie să stea cu toată Europa în raporturile de liber 
schimb şi de liberă aşezare reciprocă.Acesta este laitmotivul multor articole publicate din 


Timpul. 

2. IDEEA EUROPEANĂ – IDEE-CHEIE ÎN DISCURSUL PUBLICISTIC EMINESCIAN 


2.1. Conştiinţa europenităţii exprimată în lirica eminesciană 
In Memento mori, vastă panoramă a civilizaţiunilor, a unei lumi ce fierbe din adâncuri $1 
intră într-o nouă eră, apare proiecția imaginară a unei Europe ce se pătrunde de „un luminos şi 


mândru el” [6, p. 571], denumit cu formula kantiană a eternei păci”: 


„Mare, că-i purtat pe umeri de adânci şi mândre vremuri 
Căci gândiri, cari ieşise dintr-a lumii larg cutremur, 

EI le poart-unite-n frunte şi le scrie pe stindard, 

Când în lumea subjugată pentru drepturi ridic arma, 
Arătarea-i salutată de popoare... regi se sfarmă 


Şi a gloriei mândre stele vatra lumii noapte ard. 


Şi de aceea a lui flamuri le-nsoţesc cu-nsufleţire. 

EI le duce Іа învingeri, el îi duce la pieire. 

Cine moare — moare-n cuget c-a rămas trăind în el 

Tot ce-i nobil şi puternic în ăst secol de mândrie 

ÎI urmează... Căci prin noaptea unei lumi, în bătălie 

Lin luceşte — eterna pace, luminos şi mândru ţel. ” [61, р. 571] 

Eminescu a cunoscut opera lui Kant încă din anii studenţiei, dovadă fiind numeroasele 
însemnări manuscrise făcute la еа în Fragmentarium şi în notele însoţitoare la traducerea Artei 
reprezentării dramatice a lui Theodor Rotscher. Mai mult decât atât: la îndemnul lui Titu 
Maiorescu, care intenţiona să-i încredinţeze un post la catedra de filosofie, a tradus о parte din 
Critica raţiunii pure. Din amintirile lui Slavici aflăm că el lucra la traducere din anii de studii la 
Viena (1869-1872), eminescologii dau ca mai probabilă data primelor încercări în 1872-1874, 
adică perioada studiilor la Berlin. 

Eminescu îl socotea unul dintre cele mai importante spirite metafizice, numindu-l într-o 
notă la prelegerea lui Pogor ţinută în cadrul „Junimii” ceasornicar al aparatului cugetării. Kant 
apare ca prototip al bătrânului dascăl din Scrisoarea I şi ca personaj în nuvelele filosofice, iar 
Sărmanul Dionis, după cum s-a constatat ilustrează teoria kantiană a transcendalităţii formelor 
intuiției”. 

Cel care beneficiază de întreg spectacolul însumării intuițiilor şi reprezentărilor într-o 
singură icoană este Eul, referinţele filosofului german fiind subliniate de poetul-traducător cu 


creion roşu. După cum demonstrează aceste sublinieri, „Eminescu vibrează în special la ideea 


49 


kantiană a voinţei de sinteză, realizată prin unitatea conştiinţei de sine. Raporturile dintre noţiuni 
se datoresc stabilităţii şi permanenţei Eului. Eul gânditor stă la temelia cunoaşterii, a tuturor 
reprezentărilor, el aspiră la sinteza gândirii, mijloceşte acțiunile de unificare ale intelectului 
(spontaneitatea cunoaşterii, facultatea de a judeca, de a cerceta sau, cum notează Eminescu în 
traducerea sa de a „strevede” fenomenele), ducând la unitatea transcendentului a conştiinţei de 
sine” [8, р. 114]. 

Fireşte, Eminescu а vibrat şi la proiectul kantian de eternă расе, la care filosoful credea că 
vor ajunge popoarele, mereu antrenate într-o luptă a forțelor antagoniste. Această расе 
generalizată se poate obţine prin cooperare, în domeniul comerțului, care să aducă avantaje 
tuturor. 

În Memento mori Kantiana eternă pace apare ca un „luminos şi mândru ţel”, ca un soare, 


către care se îndreaptă „populii” aflaţi în lupte şi vrajbă: 


„Către țelul care-n noapte le luceşte ca un soare 

Ei se duc prin zeci de lupte, urmărindu-i cu ardoare, 
Zeci de mii cad, pe-a lor urme răsar alte zeci de mii, 
Steaua-1 duce, ei urmează printre veri şi printre іегпе, 
Până unde eterna iarnă munţii de neauă-n câmpi aştern, 
Unde crivățul visează uriaşe уеш” [61, p. 371] 

Eterna расе kantiană se asociază ideii europene eminesciene, modelării bătrânului 
continent cu populii ei ca un singur organism. În Memento mori oştirile lui Napoleon cad, Ideea 
îl lasă pe împărat, cartea lumii se închide, după cum se spune într-un vers, dar aşa cum 
postulează tot Kant, omul moare dar ideea rămâne şi atunci lumea trebuie să între, conform 
principiului de la cădere la mărire trebuie să înceapă o eră nouă ce să continue visele înalte ale 


eternei păci. 


„Şi-atunci Nordul se stârneşte din ruinele-i de gheaţă, 
Munţii plutitori şi-i sfarmă şi pe-a câmpurilor faţă 

El ridică visuri nalte... volburi mari de frig se văd 

Şi trecând peste oştire o îngroapă... şi cu fală 

EI ridică drept făclie aurora-i boreală 


Peste-oştirea-ntroienită în pustiul de... omăt. 


Nordul m-a învins — ideea m-a lăsat. Şi ca un soare 
Vezi că-ncepe a spune într-a secolilor mare, 


Aruncând ultima-i rază peste domul d-invălizi 

La apus priveşte lumea în duioasa ei uimire. 
N-a fost om acel ce cade, ci a veacului gândire 
A trăit în el... Cu dânsul cartea lumii iar s-a-nchis”[61, р. 371] 

Eminescu, prin reformularea lirismului vizionar, ocultat din universurile poetice 
descoperite în poeziile deja celebrilor Dante, Shakespeare, Hugo, Rimbaud, Mallarme, Valery, 
Novalis, Hölderlin, Haine, Byron etc., a produs o mutație esenţială în cultura română. Poezia sa 
este mai mult viziune şi reflectare decât ceea ce înţelesese Baudelaire că este o magie care să 
includă în acelaşi timp obiectul şi subiectul, lumea din afara artistului şi artistul însuşi. 

Poziţia lui Vladimir Streinu а fost, în acest context, destul de convingătoare: „...орега 
poetului nostru cel mai de seamă aprinde şi pune în stare de vibraţie un incomparabil volum liric, 
o eterogenie de materiale şi valori de cultură a căror convergenţă, pornită din zări foarte 
depărtate, pronunțându-le caracterul de cosmicitate şi transcendenţă, se vădeşte са forță de 
recompunere а lumii, ca о neaşteptată şi altă gravitație. Sfericitatea poeziei lui Eminescu şi 
cuprinderea ei îl deosebeşte dintr-o dată de toţi ceilalți” [110, p. 245]. Şi Constantin Ciopraga 
interpretează în acelaşi mod chestiunea poeticii eminesciene: „Sedus de arhetipuri, Eminescu se 
împărtăşeşte din ele, dar, odată demersul împlinit, el îşi deplânge trezirea, văzând în concretul 
din jur semne de crepuscul moral pricinuitoare de tristeţe. Mitopoezie, comutaţii de epoci, 
metamorfozări de personaje, acestea nu-i absorb decât fragmentar conştiinţa, care, dincolo de 
asemenea intermitențe, ia act de tendinţele timpului său” [15, p. 16]. Ideea poate fi regăsită şi la 
Jon Negoiţescu care semnalează, la nivelul epidermei textului, o activitate retorică, htonică, 
galvanizată prin infuzii existenţiale: „Pentru Eminescu, zona misterului este limanul morţii, 
materialitatea ei diafană, voluptatea răcorii funerare, atingerea dintre lut şi idealul eteric, 
coborârea îngerului, a geniului, în corpul material (senzualitatea între înger şi corp, la Eminescu, 
se poate apropria de viziunea misticilor în general, dar mai cu seamă a celor germani, care 
descriu relaţia dintre suflet şi trup ca una între bărbat şi femeie), nu viaţa şi spiritul îi excită 
imaginaţia, ci spiritul şi moartea” [97, p. 109]. Arhetipul lui Mihai Eminescu, bazat pe analogii 
de natură să substanţializeze cosmosul şi universul în care a întârziat „exploratorul de domenii 
abisal metaforice” [97, р. 52] se întâlneşte la înaintaşii săi de geniu: Shakespeare, Dante, Hugo, 
Haine, Byron şi nu în ultimul rând la Baudelaire. Elementele comune ce-i leagă ombilical, 
analizate în particular, nu acuză influenţe, în cazul tradiţionalistului însetat de culturile 
occidentale şi extrem — orientale, care a fost Mihai Eminescu. El asimilează spaţiul poetic 
universal şi-l transformă în obiect de circulaţie naţională. 

Asemenea scriitorilor care au dat strălucire romantismului apărut în ultimii ani ai secolului 


al XVIII-lea în Europa apuseană, Eminescu îşi bazează logosul, atât la nivel conceptual cât şi 

stilistic, pe valorificarea miturilor, istoriei, visului şi fantasticului. De reţinut: literatura 
europeană a timpului se caracteriza prin osmoza dintre realism şi naturalism, dintre metafizic şi 
verism. Nu întâmplător critica străină şi românească l-a considerat ultimul mare romantic 
european în ordine cronologică, după Victor Hugo. Excepţie de la regulă face eminescologul 
Mihai Cimpoi care nu este de acord cu această etichetă. Putem concluziona că opera lui Mihai 
Eminescu a fost creată sub semnul eternității, ancorată puternic la esenţele culturii române şi ale 
celei europene. De aceea el ocupă un loc aparte în romantismul universal. Romantismul său este, 
prin conținut, unul clasicizant. Călinescu ега de părere că viziunea cosmogonică este romantică 
prin proporţiile gigantice ale spaţiului şi ale timpului universal: „poetul tindea să creeze un 
univers în semicerc (...), având ca orizonturi naşterea şi moartea lumii, între care se întinde arcul 
istoriei universale” [5, p. 6]. Aşadar, poezia eminesciană nu se revendică numai de la lirica cu iz 
arhaic axată pe discursul mesianic al vizionarismului sacru al literaturii naţionale, ci şi de la 
„rezonanţele” literaturii ante-decadente a Europei. 

Prin urmare, Eminescu s-a format la şcoala marilor romantici europeni, dar spre deosebire 
de aceştia, şi-a concentrat spiritul asupra arhitecturii labirintice a cosmosului unde fiinţei umane 
îi corespunde demiurgul. 

Victor Crăciun constată că Ştefan cel Mare a fost unul dintre idolii lui Eminescu încă din 
anii săi cernăuţeni, în anturajul profesorului Aron Pumnul. Ебола domnitorului era reprezentată 
şi în Lepturariul..., care i-a inspirat scrierea poemului Epigonii. 

Poemul este obsedat de figura sa legendară şi în perioada studiilor vieneze, când pregăteşte 
sărbătorile de la Putna, puse sub semnul ideii că este primul erou naţional, epoca lui formând 
„pagina сеа mai strălucită din istoria română” şi că Bucovina este în privinţa geografică şi 
strategică sentinela românismului contra colosului nordic şi a părţilor lor etno-geografice; este 
încheietura care leagă România, Moldova şi cu Maramureşul şi Transilvania” [46, p. 31]. 

Doina, scrisă cu ocazia dezvelirii statuii domnitorului la Iaşi, dă dovadă nu numai de 
tematica istorică propriu-zisă, ci şi de o cuprindere amplă a spiritualității, caracteristică 
românităţii” [46, p. 53]. Etichetată drept „naţionalistă”, Doina cunoaşte astăzi interpretări 
obiective, ea fiind îndreptată, aşa cum considera şi savantul basarabean Constantin Popovici, 
împotriva „străinismului în general” [46, р. 95]. 

Atât Doina, cât şi numeroasele articole publicistice care îl evocă pe Ştefan cel Mare, 
demonstrează trecerea poetului la un alt registru: cel al militantismului şi angajării sociale, 
„astfel că poemul Doina poate fi considerată şi un soi de punte între cea din urmă creaţie lirică a 
ultimului mare poet romantic european şi poezia cu uz de mucegaiuri, dar şi de chemări spre 


înfăptuiri ale veacului ce avea să vină — Unirea şi alinierea la spiritul european şi universul. 

Eminescu în Doina nu mai este romanticul melancolic, ci un luptător naţional şi un apărător al 
românităţii” [46, р. 107]. 

Shakespeare, cel mai strălucit exponent al culturii europene, şi-a exercitat direct influenţa 
asupra lui Eminescu. Focalizându-ne asupra sonetelor sale, putem detecta destule corespondențe 
în unele dintre cele mai celebre poezii eminesciene. În Satira I versul Lună tu, stăpâna mării, ni- 
1 aminteşte pe the moon, the goneness of floods din Visul unei nopți de vară. De asemenea, 
monologurile din Despărțirea şi Mortua est!, fac trimitere directă la conversaţia dintre Hamlet, 
Guildenstem şi Rosencrantz. 

Conexiuni aparţinând ambilor poeți identificăm comparând Hamlet си Cugetările 
sărmanului Dionis, Împărat şi proletar, Mitologicale, Epigonii, Geniu pustiu şi chiar cu nuvela 
Archaeus. Similitudinea de teme ne obligă să acceptăm faptul că Eminescu a făcut un adevărat 
cult pentru Shakespeare. Un exemplu concludent îl găsim în Icoană şi privaz: 

„Şi eu simt acest farmec şi-n sufletu-mi admir/ 

Cum admira cu ochii cei mari odat' Shakespeare”, 

în Cărţile: 

„Shakespeare! Adesea te gândesc cu jale,/ 

-Prieten blând al sufletului meu;/ 
Izvorul plin al cânturilor tale/ 
Îmi sare-n gând şi te respect mereu...” . 

Înrudirea lui Eminescu cu Shakespeare nu poate fi explicată corect dacă nu am face referire 
şi la publicistica sa, unde autorul lui Hamlet este invocat aproape obsesiv. Exemplificăm câteva: 
Icoane vechi şi icoane nouă (Timpul, II, nr. 279, 11 dec. 1877, р. 2-3), Revista teatrală — 
Moartea lui Petru cel Mare, (Curierul de Iaşi, X, nr. 31, 20 martie 1877, р. 3), Repertoriul nostru 
teatral (Familia, VI, nr. 3) 18/30 ian. 1870, p. 25-28), Adevărul doare: nimic nu doare ca 
adevărul (Timpul, У, nr. 278, 13-25 dec. 1880, р. 1). 

De câte ori se face observaţia că în opera lui Eminescu sunt identificate asemănări şi ecouri 
shakespeareane, se neglijează a se comenta impactul „marelui Will” asupra culturii române. 
Relaţiile culturale româno-engleze trebuie căutate după începutul secolului al XIX-lea. Această 
situaţie datorându-se cu precădere unor cauze greu de explicat, dar, mai mult decât sigur, ele au 
constat în deosebirile religioasă şi culturală, organizarea politică diferită a celor două ţări, în 
slaba cunoaştere a limbii engleze de elitele intelectuale româneşti care, până în acel moment, nu 
deveniseră interesate de formarea naţiunii române în spirit european. Perioada cea mai fertilă 
interferenţelor culturale dintre ţările române şi Anglia este 1876-1886, deceniul саге 


înregistrează apariţia Junimii, apogeul creaţiilor lui Mihai Eminescu şi Titu Maiorescu. Contactul 

direct al culturii române cu Shakespeare este aşadar, târziu. Aceasta nu înseamnă că o parte din 
piesele sale, unele dintre ele inspirându-i pe cei care se avântaseră pe calea emancipării 
naţionale, nu erau cunoscute. Ele au pătruns prin intermediul culturilor germană şi franceză, 
italiana şi chiar — rusă. Primele traduceri directe din limba engleză a unor piese semnate de 
Shakespeare datează din 1864, când Р.Р. Carp lecturează în limba română, în cadrul unei şedinţe 
a Junimii, fragmente din drama Macbeth, iar în 1868 din Othello. Dar „poetul orional al 
Engliterii” avea să fie cunoscut în România încă din 1836, când Bolliac publică în paginile 
„Curiosului” câteva referinţe referitoare la el. În 1839 George Barițiu se întreba dacă ajuns-am 
noi la vârsta în care avem trebuinţă a citi pe Shakespeare, pe acest dascăl al împăraţilor şi al 
cerşetorilor, al naţiunilor şi al indivizilor? 

Trebuie remarcat că Shakespeare a fost cunoscut la noi, mai întâi, prin intermediul pieselor 
de teatru jucate de trupe vieneze şi maghiare. Una dintre aceasta, condusă de Kristoph Ludwig 
Seipp, prietenul lui Goethe, pusese în scenă, la Sibiu, în 17 octombrie 1788, tragediile Hamlet şi 
Henric al IV-lea. În 1816 ajunge la Bucureşti trupa germană a lui Johann Gerger şi pune în 
scenă, în limba română, Hamlet şi Othello. O notă descoperită într-un carnet de însemnări a lui 
G. Asachi, ce cuprindeau şi câteva fragmente transcrise din Neguţătorul din Veneția, ne face să 
credem că acesta este cel dintâi cărturar român care face referire la Shakespeare. 

Evident, nu exagerăm acreditând opinia mai multor critici că singurele puncte durabile în 
care se pot stabili contacte reale şi consistente între Eminescu şi literatura engleză sunt cele ale 
lui Shakespeare şi al romantismului englez. Tot în legătură cu influenţa sa în proza şi publicistica 
eminesciană, putem aduce argumente solide că Eminescu a receptat ecouri, dar le-a transpus prin 
propria sa personalitate. De pildă, eroul din nuvela Archaeus, urmând modelul hamletian (actul 
II, scena 2) spune despre cărţi că sunt: „vorbe! vorbe! vorbe!”. „„Imitându-l” pe Hamlet sau 
Prospero, Eminescu în Momento mori ajunge la un verdict irevocabil: „eternă-i numai moartea, 
ce-i viaţă-i trecător” şi „gândirile-s fantome când viaţa este vis "[61, p.205]. Deducem de aici că 
atât Eminescu, cât şi Shakespeare, erau complexaţi de „complexul Ofeliei”, inspirat din mitul 
antic al lui Charon care îi face pe artişti să-şi imagineze moartea asemenea unei plutiri pe apa- 
materie a „neantului”. Pentru Eminescu, „Shakespeare! (...) Prieten blând al sufletului теи”, 
este modelul „geniului natural”. Ecourile lecturii lui Eminescu din opera inegalabilului geniu al 
teatrului englezesc le întâlnim, e adevărat, şi în Scrisoarea a II-a, O, mamă şi Elena — 
meditaţiune.O punere în paralel devine inoportună, întrucât el s-a individualizat, a căpătat 
valenţe poetice inimitabile, „o tonalitate gravă, exprimată printr-un stil înalt”, aprecia Romul 


Munteanu în Eminescu şi eternitatea discursului liric [92, р. 28]. 

Presupunerea lui Romul Munteanu privind contribuţia pur estetică a lui Eminescu la 
asimilarea temeinică a culturii naţionale şi a celei europene, se justifică, ştiut fiind adevărul că 
Eminescu deschide itinerarul poeziei româneşti spre universalitate. El sesizează corect faptul că 
discursul poetic eminescian, originalitatea, resursele şi elementele microcosmosului în care 
acesta se derulează nu rezultă din raportarea lui Eminescu la Shakespeare, Hugo, Heine, 
Baudelaire, Mallarmé, Novalis, Rimbaud sau Byron. Romul Munteanu precizează: 
„Modernitatea poeziei eminesciene ni se relevă în întreaga sa amploare prin această elementară 
tentativă de a-l supune la proba de foc, determinată de confruntarea cu acei contemporani care 
anunțau marea revoluţie a poeziei, nu cu acei ce încheiau ultimele acorduri ale unui curent ieşit 
pe neobservate din primul plan al devenirii literare” [92, p. 28]. 

Interesul pentru literatura universală a fost mereu prezent la Mihai Eminescu. Aşa se 
explică şi raporturile sale cu romantismul german. Ecourile operei lui Heinrich Heine se 
întâlnesc, prin analogii de motive şi armonii cu semnificaţie poetică, în destul de multe versuri 
eminesciene. Acest lucru se datorează pe de o parte contactului său direct, încă din copilărie, cu 
cultura germană, în primul rând, cea progresistă, iar pe de altă parte din lectura sistematică a 
cărţilor marilor poeţi: Schiller, Heine, Goethe, Herder, N. Lenau şi Novalis. 

Profesorul Ion Rotaru are o opinie critică bine întemeiată în legătură cu influenţa asupra 
spiritului eminescian a operelor marilor clasici germani, literați şi filozofi, asupra lui Eminescu, 
unele dintre lecturi avându-le cu mult înainte de intrarea în Universitatea din Viena. Toţi aceştia, 
asemenea lui Eminescu, poet romantic situat dincolo de romantism, îşi condimentaseră talentul şi 
cu „împrumuturi” de teme şi imagini poetice din creația populară care, volens — nolens, stă la 
baza literaturii universale în genere. În acest context, poezia eminesciană se defineşte ca o 
expresie spontană a sufletului vizionar resimţit ca manifestare a libertăţii demiurgice a spiritului. 
Suntem de părere că ea revitalizează lirica europeană, Eminescu remarcându-se prin forţa de 
sinteză a izvoarelor autohtone şi universale. Топ Rotaru a afirmat, memorabil, că poezia lui 
Eminescu se sprijină şi pe acele credinţe adânc înrădăcinate în popor, datorită căreia a pătruns 
definitiv în conştiinţa neamului, mai întâi şi întâi prin antume. 

Zoe Dumitrescu-Buşulenga în studiul Eminescu şi romantismul german sesiza câteva 


A 


„inserții” între unele dintre poeziile lui Eminescu şi Friedrich Hölderlin care au valorificat genial 
mitul lui Hyperion, ambii poeți purtând pe masca lor apolloniană, de o zeiască frumusete, 
pecetea neştearsă a harului orfic. „Poeta poetarum”, cum îl numea Martin Heidegger ре 
Hölderlin, a fost atras, asemenea lui Eminescu, de mitul lui Hyperion, evidență care o determină 
pe Zoe Dumitrescu — Buşulenga, care descoperea la Eminescu mari afinități cu acesta în romanul 


Hyperion şi Farmecele Diotimiei, să-i numească „hyperionici, în spirit”. Hölderlin s-a impus în 

literatura română în perioada primului val al romantismului european; de aici afinităţile lui 
Eminescu cu poetica iluminaţilor h5lderliniene [2, р. 127]. 

Matricea unora dintre poeziile lui Eminescu, mai ales a celor din perioada berlineză, o 
putem afla şi în explorările lirice ale lui N. Lenau. Am putea documenta afirmaţia 
exemplificând-o cu: Freamăt de codru, Foaia veştedă, Despărțire, din саге răzbat urmele vagi 
ale unor similitudini demonstrabile. Paralelisme deloc întâmplătoare putem face între Eminescu 
şi corifeul romantismului german — Novalis. Poetul nostru național este legat de acesta prin 
simbolul florii albastre care invocă, desigur, simbioza dintre „chaosul lumesc” [61, p.17-18] şi 
„sensul lumii”. Suntem întru totul de acord cu Zoe Dumitrescu-Buşulenga, Eminescu nu se 
dovedeşte a fi nici pe departe un epigon tributar romantismului german, aderenţa lui profundă la 
ispititorul model cultural german datorându-se gândirii sale estetice europene. Exegeţii nu au 
întârziat să-l alăture pe Eminescu poeziei de factură post-romantică. Primele semne că s-a 
desprins chiar şi de romantismul Biedermeier sunt date de poeziile Dorinţă, Împărat şi proletar, 
Odă (în metru antic), Rugăciunea unui dac, Scrisoarea a I-a, Scrisoarea a IV-a, Mai ат ип 
singur dor, Luceafărul, Memento mori, Într-o lume de песигі, Venere şi Madonă şi nu în ultimul 
rând celebra şi enigmatica deja /loare-albastră. Această poezie, citită la Junimea în 7 
septembrie 1872 şi publicată în Convorbiri literare în aprilie 1873, avea să succinte reacţii 
contradictorii în rândurile contemporanilor şi criticilor de mai târziu ai lui Eminescu. Nu ne 
propunem aici să dezvoltăm problema litigiului pe care îl ridică poemul în discuţie, ci să arătăm 
„Шафа ei cu Heinrich von Ofterdingen al lui Novalis. Totuşi, nu am fi corecţi faţă de „poetul 
situaţiilor limită”, cum îl numeşte Romul Munteanu [92, р. 25], dacă nu am descrie „travaliul” 
exigenţilor eminescologi în a descifra sensul exact al simbolului ascuns în poezia-geneză а 
întregii creaţii eminesciene, Floare — albastră care anunţa punctul de vârf al celui mai intens 
parabolic poem — Luceafărul, „trăirea la limită a întregii experienţe a cunoaşterii: dragostea, 
proiectare în Altul, ataraxie, arucare în aporii şi antinomii — real/vis, viață/moarte, ființă/neființă, 
fenomen/noumen, înger/demon, om/zeu, finit/infinit, individual/general” [8, р. 227]. 

Dacă la Novalis floare albastră întruchipează, schopenhauerian vorbind, evadarea de sub 
vraja iubirii în lumea imaginaţiei, adică spre himerismul unui ideal transcendental, la Eminescu 
еа devine aspirație, un posibil triumf al vieţii asupra efemerităţii. Contactul poetului cu realitatea 
ce pendulează între oniric şi ficţiune, face posibilă trecerea la limită a timpului către aşa numita 
nostalgie a infinitului, cea atât de sugestiv exprimată de Novalis, imperatorul spiritului, cum îl 
numise Goethe. 

Această dihotomie ne îndreptăţeşte să acceptăm fără rezervă ideea că Eminescu а urmat, 


asimilând spiritul, şi nu litera promovată de romantismul german, remarcă făcută de 

eminescologul Mihai Zamfir. În consecință, paşii spiritualităţii româneşti îndreptaţi hotărât şi 
sigur spre universalitate, sunt impulsionaţi, fără tăgadă, de dragostea lui de neam şi de ţară, în 
acest caz pentru el naționalismul nereprezentând doar o paradigmă, ci şi un vector încărcat de 
tensiune spirituală şi îndreptat spre aceasta „fata morgana” care devenise Europa. 

Aşa se explică şi de ce Eminescu a fost atras de conceptele lui Novalis şi Goethe pe care le- 
a transpus fără egal în propria-i lume de idei. În ce priveşte mult discutata Floare albastră am 
înclina să-i dăm dreptate lui Al. Philippide: el a preluat din romanul Heinrich von Ofterdingen 
doar simbolulul și titlul, alte apropieri neputându-se face. Elemente din Floarea albastră 
eminesciană depistăm şi în Un soir que je regardais le ciel din ciclul Les contemplations al lui 
Victor Hugo. Aşadar, orice decizie pe tema unui presupus împrumut” din lirica celor doi mari 
poeţi, trebuie revizuită, mai ales că Floare albastră anticipează Luceafărul. 

Mai potrivit ni se pare a semnala unele reminiscenţe goetheene în Rugăciunea unui dac şi 
în Somnoroase păsărele unde, într-adevăr, regăsim ecouri din Ein Gleiches şi Prometeu. 

Admiraţia lui Eminescu pentru Gottfried Keller poate fi descoperită în La steaua. 

Faptul că 1 se impută lui Eminescu o suspectă asemănare dintre textul acesteia, chipurile 
tradus, şi poezia lui Keller — Siehst du den Stern, poate fi decât să nemulțumească, întrucât 
Eminescu este inimitabil în a crea elementele fundamentale ale unei viziuni spaţiale. Eminescu a 
preluat din originalul german — comparaţia, în rest nici o altă similitudine. 

În acelaşi context nu greşim să-i aducem în discuţie şi pe Friedrich Schlegel, Heine, Kleist 
şi N. Lenau. Făcând o paralelă între o parte din poeziile acestora şi, în special, antumele lui 
Eminescu, depistăm unele irizări, dar gingăşia, puritatea şi profunzimea formulei poetice propusă 
de acesta, sunt de neegalat. La Eminescu descoperim termeni comuni cu V. Hugo din poeziile 
Sancer esto (în Memento mori) La legende des siècles (în Scrisoarea a III-a) şi chiar şi în 
Pustnicul şi Împărat şi proletar, unde întâlnim rezonanţa ecourilor din Ruy Blas şi Maria Tudor. 

E de apreciat, în acest sens, influenţele acestui mare scriitor francez, totuşi destul de 
difuze, în creația autorului С/оѕѕеі, саге a preluat şi prelucrat idei din poetica hugoliană, 
racordând astfel literatura română la literatura universală. 

Nu contestăm faptul că între Eminescu şi ceilalți poeţi romantici ai Europei există, atât la 
nivel conceptual, cât şi stilistic, numeroase asemănări, dar, repetăm, el a dat o dimensiune unică 
actului de creaţie. În epocă, romantismul a fost curentul cel mai important pentru identitatea 
Europei. Acceptând ideea că noţiunea de Europă, utilizată pentru motivarea fenomenelor de 
atenuare şi anihilare a deosebirilor culturale, a dezlănţuit ofensiva naţionalismului şi deopotrivă a 
capitalismului multinațional, îi putem acorda credit lui Mihai Cimpoi, când explică: „Eminescu 


vorbeşte la un moment dat în Timpul din 11 aprilie 1880, chiar de o patrie comună, europeană, 

care nu poate să se impună, însă, prin dominație, prin limbi străine, prin deznaționalizare care 
duce la cretinizarea spiritului [7, p. 93-94].О deznaționalizare poate fi acceptată doar în cazul în 
care este organică, este fericită: Nu creşte o plantă bine şi normal decât din rădăcinile 
proprii. Există într-adevăr deznaţionalizări fericite, dar ele sunt organice, nu impuse cu de-a 
silă. Contactul des cu o altă naţionalitate, înrudirea de rasă, interese zilnice, încrucișarea şi 
amestecul sângelui, mii de împrejurări fac cu putinţă o deznaționalizare organică. Dar cu sila, 
cu Zorul, cu impunerea nicicând; cel puţin noi nu ştim nici un caz de istorie. Organismul 
eminescian respinge însă formele fără fond, legile străine, americanizarea, lupta Apusului cu 
toate civilizațiile rămase îndărăt sau eterogene, punerea forțată în linie cu apusul şi în concurență 
cu egal cu egal cu toate паше şi civilizațiile...” [58, р. 124-125]. Datorită acestei poziţii 
subversive, noţiunea de valori universale a fost eurocentrică. De numele tuturor romanticilor 
europeni îl leagă pe Eminescu modelele cosmologice pitagoresciene, schopenhauerene, 
hegeliene, platoniciene şi kantiene care au universalizat limbajul şi au mitizat universul poetic al 
lumii întregi. Evident, romantismul eminescian, parte al celui european, a fost unul clasicizant, 


care a extins natura dincolo de cosmos, iar reflexia dincolo de sacru. 


2.2. „Ideea europeană” sub formă instituţionalizată de „Ligă Spirituală Europeană” 

Renaşterea noastră națională şi integrarea culturii româneşti într-un circuit de valori lărgit, 
i-a avut drept exponenţi, în conjuncturi geopolitice şi sentimentale, cu manifestări elogioase față 
de fenomenele dinlăuntrul zonei delimitate, numită Europa, pe Paris Mumuleanu, Dinicu 
Golescu, Constantin Stere, Eufrosin Poteca, Mihail Kogălniceanu şi Grigore Ghica. 

Însă, cu mult înainte de aceştia, Ștefan cel Mare, Mihai Viteazul şi Dimitrie Cantemir vor 
postula naşterea europenismului românilor din spiritul culturii universale cu care intraseră în 
contact direct. O constatare imediată, care dovedeşte existenţa proeuropenismului românesc, este 
susținut astfel de prof. univ. dr. Mihai Cimpoi: „„Armonizabilitatea devine o măsură sociologică, 
pe care Eminescu o aplică obsesiv, întrebându-se dacă anumite interese (ale monarhiei austro- 
ungare sau ale ţărilor europene) sunt identice celor româneşti. Numai în cazul când românul ar fi 
fost pus pe picior de egalitate nu ar fi nevoie de cumpăna lui Shylok. Or, ora identităţii 
intereselor n-a venit încă în Europa. (...) Spre deosebire de modelele imitate orbeşte, această 
comunitate de cultură cu Europa civilizată este pentru români de o necesitate...absolută” [7, p. 
96-97]. El arată că articolele publicistice ale lui Eminescu, se constituie într-un monitoring sui- 
generis al întregului spectru de evenimente ce s-au succedat în istoria contemporană lui a 


Europei şi la care este martor fin, profund. 

În accepțiunea reputatului eminescolog, proeuropenismul românesc s-a manifestat, la 
început, sub forma atitudinilor sentimental-admirative, exprimate retoric şi liric, pentru ca să 
continue prin formarea unei conştiinţe după modelul european. Românii au fost mereu atraşi, pe 
parcursul unui secol şi jumătate, de mitul unei „idei comune”, capabilă să le deschidă calea spre 
civilizaţie şi, astfel, spre universalitate. 

Apariţia meteorică a lui Eminescu nu numai că a înnobilat idealul poporului, ci l-a provocat 
să caute acele elemente care să garanteze, pe de o parte, conservarea limbii, iar pe de altă parte, 
accesul liber la valorile spirituale ale lumii. În articolul Neurralitatea teritoriului român, apărut 
în Timpul din 13 aprilie 1877 [57, р. 72-74], el pretinde că orice demers de integrare a 
naţionalismului în universal trebuie făcut asigurând neutralitatea României „sub garanţia 
colectivă a Europei”, condiţie fără de care nu s-ar putea asigura „cumpăna pe malurile Dunării”. 
El găseşte oportun că trebuie să intrăm în Europa menţinându-ne echilibru, „ca două greutăți 
egale în cumpăna europeană”, păstrând „înţelepciunea faptelor”. În viziunea lui Eminescu o 
Europă unită nu este un exerciţiu teoretic, pus în pericol de naționalismul etno-marxist. Să nu 
pierdem din vedere că în prima jumătate a secolului al XIX-lea îşi făcea loc în istorie şi curentul 
federalizării Europei. La noi Nicolae Bălcescu, Simion Bărnuţiu şi Dimitrie Brătianu 
împărtăşeau ideile lui Mazzini care susțineau realizarea, pe baza statelor naţionale, a unei Europe 
federale democrate şi republicane. 

În contrast cu principiul federalismului enunțat în special de aristocrați, optimismul lui 
Eminescu a devenit şansa României de a aspira la „ideile de progres” pentru a se „întări înăuntru 
51 a inspira încredere în afară” [51, p.238]. 

Pentru Eminescu Europa era asociată unui organism în care — observa M Cimpoi în 
Europa, sarea Terrei... — palpită viul şi care este modelul unităţii şi dezvoltării organice. 

Acesta devine subiectul fundamental pus în discuţie de Eminescu în articolul În unire e 
tăria publicat în Federaţiunea (11, nr. 34, 10/22 aprilie 1870, р. 131-132), care comentează 
editorialul Einheit macht stark apărut la 13 aprilie 1870 în ziarul ceh de limbă germană — Politik. 
Sesizând efectul ce l-ar putea avea asupra românilor constituirea unei Ligi spirituale europene, 
organism invocat în Politik, dar mânat şi de dorinţa sa acerbă de a-i alia ideii europene, 
Eminescu îl redă aproape în întregime. Evident, Eminescu a fost atras de orientarea popoarelor, 
într-un „timp de tranzițiune”, către interesele lor comune care pot fi realizate numai dacă vor fi 
unite într-o „strânsă ligă spirituală întreolaltă”. Tare mult trebuie să-l fi fascinat pe poet acest 
pasaj: „Trebuie să ne simţim şi înţelegem cu acurateţă unul pre altul, pentru ca să facem de 
ruşine viclenia inamicilor noştri comuni, a căror ţintă rămâne totdeauna aceeaşi şi care nu vor 


nimica mai puţin decât de a ne dezbina întotdeauna. Nici un popor să nu se mai lase sedus de la 

flamura comună prin promisiuni cari se inspiră doar conducătorilor săi. Să ne aducem aminte de 
trecut, care ne-a învăţat cu mii de fapte atât de amare cum că numai o solidaritate tare poate să ne 
îndestuleze şi să îndeplinească toate la care suntem îndreptăţiţi. Să ne ferim din calea 
ademenirilor contrarilor, fie ele cât de strălucite” [53, p. 75]. 

Articolul-program din ziarul intereselor cehe, reflecta o poziţie a unui cerc proeuropenist 
deschis „noii alianțe a popoarelor” [51, p.76]. Eminescu a înţeles necesitatea că românii nu 
trebuie să piardă şansa istorică de a face parte din federațiunea în care, precizează editorialul din 
Politik, unul să stea pentru toţi şi toţi pentru unul. Eminescu chiar se întreabă retoric: „Ce fac 
românii pentru a se alia acestei idei?” [51, p.77]. Eminescu este convins că românii nu pot 
rămâne în afara acestei mişcări europene, întrucât „azi avem atâtea naţiuni care au interese 
comune nouă şi se luptă alături de noi”. După părerea sa românii nu au dreptul să rămână 
„singuri pre câmpul de luptă” şi să dea „cu piciorul stării de faţă a lucrurilor” [51, p.77]. El este 
contrariat de lipsa de reacţie a presei boeme dar şi a conducătorilor noştri care manifestă o 
nepăsare fatalistă în ceea ce priveşte modelul său utopic de Europă ca organism ideal armonizat, 
cum reţinea Mihai Cimpoi. 

Continuând raţionamentul cărturarului, Eminescu era european prin spiritul său deschis, 
ideea europeană fiind mai întâi ideea românească. Unirea naţională (a românilor) şi unirea 
naţiunilor europene sub semnul comunităţii intereselor, al „constituţiunii neamurilor”, deci al 
unui spectru de particularităţi afine, al valorilor şi al unei poziţii geografice de răscruce care 
determină funcţia de lant spiritual intercontinental, iată axa publicisticii eminesciene. 

Atât textul editorialului din Politik, cât şi a adaosul eminescian din articolul În unire e 
tăria, gravitează în jurul națiunilor nemulțumite ale Austriei, chemate să reformeze Constituţia, 
românii având datoria providenţială de a se solidariza şi a păşi la o activitate comună în opoziţie 
cu inamiciția ungurilor. 

Demersul lui Eminescu din Federaţiunea nu este izolat şi nici singular. În perioada 1876- 
1883 în Timpul el a pledat pentru europenism, acesta făcând parte intrinsecă din propria existență 
a românului şi din „substanţa medulară”, conform expresiei lui G. Călinescu, a românismului în 
genere. Eminescu ajunge la concluzia că în Rusia şi Europa, în contextul dualismului germano- 
maghiar, suntem cu totul cufundaţi în ideile Occidentului şi „suntem o muchie de despărțire între 
două lumi cu totul deosebite”, motiv [51, p.48]. pentru care prioritatea noastră exclusivă ar 
trebui să fie „să cunoaştem amândouă lumile acestea”. Intervenţia episodică din 26 noiembrie 
1876 din Timpul — Idealul unităţii politice a românilor —, ne dă o imagine clară a atitudinii lui 
Eminescu vis-a-vis de „curentul de nord-est” menit „a schimba faţa Europei şi curentul de vest 


ce tinde a menţine status-quo” [51, p.51]. Iată câteva precizări elocvente în acest sens: 

„Hotărârea noastră pentru Răsărit sau Apus va atârna desigur de viitorul ce ni-l vor asigura; şi 
aceasta nu ca stat numai, căci statul român prin teritoriul său şes şi deschis din toate părțile nu 
pare menit de providenţă de a fi militar şi cuceritor, ci ca nație. Ni se pare evident că viitorul 
Orientului este o confederație de popoare în care egalitatea naționalităților şi limbelor, pe orice 
teritoriu se vor afla ele, va fi lucru principal, iar formațiunile de state lucru secundar” [57, p.51- 
52]. 

Într-o astfel de conjunctură idealul românilor „din toate părțile Daciei lui Traian este 
menţinerea unităţii reale a limbei strămoşeşti şi a bisericii naţionale” [51, p.52]. El nu poate 
accepta „starea de asediu” la care este supusă Transilvania din partea Ungariei, situaţie саге îl 
determină să pună, totuşi la îndoială generozitatea Austriei: „Prin urmare, întorcându-ne de unde 
am plecat şi considerând asiduitatea cu care presa austriacă cere de la români ca în caz dat să se 
sacrifice pentru «civilizaţie», ni se va da voie să întrebăm dacă civilizaţia austro-maghiară, în 
forma în care ni se arată, merită să ni ridicăm braţul pentru ea, dacă se poate cere de la români ca 
ei să meargă alături ca o putere care, stăpânind ea însăşi peste trei miloane de români, îi tratează 
într-adins şi într-una cu disprețul celui mai elementar simţ de justiţie; căci românii — să fie bine 
stabilit — nu cer privilegii, prerogative, ei cer în Ungaria cel puţin aplicarea conştiinţioasă a legii 
pozitive a naționalităților, în Bucovina nu cer decât exerciţiul liber al confesiei lor, autonomia 
bisericilor; o autonomie pe care-o au evreii, lipovenii, calvinii, nemaivorbind deloc de puternica 
poziţie a bisericii catolice; dacă, c-un cuvânt, se poate cere să ni vărsăm sângele pentru a asigura 
contra mişcării slave supremaţia simulacrului de civilizaţie evreiască din Austro-Ungaria” [58, p. 
331]. 

La dilema foii germane Bukarester Torblatt, care evita în a da sau nu un răspuns la 
întrebarea care dintre cele două puteri (Austria şi Rusia — n.n) ar fi favorabilă României, şi dacă 
acesta ar putea rămâne în afara influențelor, Eminescu pledează pentru echilibru: „Nici una, 
răspundem. Avem într-adevăr trebuința de păstra bunăvoința Austriei; dar trebuinţa aceasta este 
egală către toate puterile mari. Avem nevoie şi de Italia, şi de Rusia, şi de Germania, şi de 
Anglitera, şi de Franţa, în mod cu totul egal. Acesta este întreg înţelesul poziţiei noastre dificile 
în Orient. Popor latin, înconjurat de slavi, de maghiari, de germani, noi nu putem răzima pe nici 
o simpatie de rasă, care e cea mai puternică dintre toate (...) Înclinând spre una sau spre alta e 
evident că punem în cestiune interesele sau ale unuia sau ale altuia. Dovedind însă, prin toată 
atitudinea noastră, că, în mijlocul acestei lupte ascunse, noi nu urmărim decât pur şi simplu 
interesul nostru naţional, nici una dintre ele nu ne-o poate lua în nume de rău” [57, p. 55-56]. 

În Timpul din 1 martie 1880, în articolul În privirea politicei externe, Eminescu, în acelaşi 


context, este categoric: „Numai că de la pericolul imediat şi vădit până la planuri de politică 

europeană, până la voinţa de-a fi un factor hotărâtor în echilibrul european, e o deosebire cât 
cerul de pământ. Prin urmare conştiinţa rolului modest pe care-l are ţara noastră, fie în Europa, 
fie chiar în politica specială pe care o putere sau alta ar inaugura-o cu oarecare precumpănire în 
Orient, sentimentul apoi că suntem atât de străini, deci o individualitate cu totul aparte în 
mijlocul popoarelor şi mari şi puternice care ne înconjură, toate acestea ar trebui să se imprime 
şi-n politica noastră exterioară, pe care am trebui s-o urmăm ca şi strămoşii noştri, cari stăteau 
bine cu toţi şi nu se apărau decât de agresiune directă”. În corpul aceluiaşi articol, reproducând 
un text, Eminescu face cunoscute „aspiraţiunile noastre” de а ne apropia de „civilizaţiunea 
europeană”, ideile de progres românesc trebuind „să fie pururea ţinta noastră pentru a ne întări 
înlăuntru şi a inspira încredere înafară”. El recomandă românilor să nu se îndepărteze de 
interesele naționale, o asemenea politică fiind „singura bună pentru România (...) fiindcă am 
regretat şi regretăm şi astăzi că înaltul areopag european nu ne-a asigurat el însuşi condiţiile de 
existenţă ce le doream cu toţii pentru statul nostru” [72, р. 71]. 

Europa este concepută de poet са un model unic, diferit de celelalte părți ale lumii, capabil 
să copieze organizarea albinelor şi furnicilor care reprezintă „prototipul în mic al statului 
omenesc:” „Europa pare a fi capabilă de-a trăi continuu: cauza este că ea e tocmai partea aceea a 
Pământului, care în proporţiune cu întinderea ei teritorială are litoralele (ţărmii) cele mai multe. 
Şi marea nu este numai un element, ci o mare faptă economică, căci este un puternic mijloc de 
comunicaţiune, drumul popoarelor. Asta însemnează atâta, că Europa are facultatea, natura de-a 
întreprinde şi întreţine comunicaţiunea cu toată lumea şi din punctul acesta de vedere еа e situată 
în mijlocul lumei întregi” [52, p. 159-160]. 

În studiul său Europa, sarea Terrei... eminescologul Mihai Cimpoi notează: „Eminescu 
visa şi la o uniune intimă a micilor state de la Dunăre care existau în secolul al XIV — lea «prin 
sentimentul de comunitate religioasă, opusă puternicelor încercări de prozelitism catolic şi prin 
tendinţa de-a se desface de supremaţia ierarhiei bisericeşti a Bizanțului şi de a-şi crea bisericile 
lor autonome»”[7, p.92]. 

Aşadar, rolul României în consolidarea ideii europene, „este unul modest”, dar asta nu 
trebuie să o lipsească de „ideea armoniei intereselor”, o naţiune ca a noastră „trebuie să stea cu 
toată Europa în raporturile de liber schimb şi de liberă aşezare reciprocă, în care stau întreolaltă 
Francia, Anglia bunăoară” [59, р. 259]. 

Pe respectivul temei el îşi bazează şi acest raționament care îşi are originea în revolta sa 
faţă de nerecunoştința marilor puteri care, deşi au promis, nu au asigurat „protecție României 
contra războiului şi întreaga Europă, deşi 1-а ţinut cumpănă pe malurile Dunării”, „ne-a lăsat în 


voia propriei noastre sorţi”, cu alte cuvinte „ne-au ruinat economiceşte”[51, p.73]. 

O contribuţie substanţială în direcţia dezvoltării ideii de Ligă spirituală europeană care să 
presupună о nouă alianță a popoarelor sub formă de Federațiune Europeană, o constituire şi 
lucrarea Economia naţională (ms. 2257) care este transcrierea unor prelegeri de economie 
politică. Descoperim aici comentarii pertinente referitoare, printre altele, la „statele antice ale 
Europei”, singurele care pot aduce prosperitate şi independenţă lumii şi pot experimenta „ideea 


ҳ?? 


de stat aristotelică”. Este adus în discuţie Platon а cărui „cugetare fundamentală (...) e ceea се 
numim noi prototipul, ideea”, al cărei idealism l-a marcat profund pe Eminescu. Tot acolo se 
face referire şi la Aristotel, „domnul materiei”, cum este el caracterizat. Nu întâmplător am adus 
în discuţie această latură sensibilă a poetului care, într-adevăr, a fost rezultatul, în publicistică şi 
poetică, a filozofiei marilor gânditori ai culturii universale. În articolul Proiectul d-lui Conta 
asupra instrucţiunii (2), publicat în Timpul din 19 martie 1881, cu referire la reforma 
învățământului, M. Eminescu comentează: „Şcoalele noastre secundare, îndeosebi învăţământul 
numit gimnazial-liceal, sunt întocmite în esență după modelele luate din Franţa şi din Germania. 
Esenţa acestui învățământ este la noi, ca şi în Franţa şi Germania, clasicitatea şi cultura literară şi 
istorică pe temeiul clasicităţii, adecă humanitatis studia în înţelesul celor vechi. Pe acest temei, 
susținut în Germania $1 în Franţa prin tradicţiunea unei culturi de multe secole, ne-am organizat 
şi noi şcoalele mai înalte şi ne-am pus astfel în comunitate de cultură cu Europa apuseană. 
Această comunitate de cultură cu Europa civilizată este pentru români de-o necesitate aşa de 
absolută încât încercarea de-a slăbi ar însemna astăzi paralizarea oricărui progres al şcoalelor 
noastre $1, în genere, al statului român” [59, р. 464]. 

În opinia lui Eminescu, România are dreptul să-şi asigure propria libertate de acţiune, 
„libertatea de a se hotărî pentru unul din cele două mari curente istorice, curentul de nor-est, 
tinzând a schimba faţa Europei, şi curentul de vest, ce tinde a menţine statu quo.Hotărârea 
noastră pentru Răsărit sau Apus va atârna desigur de viitorul ce ni-l vom asigura; şi acesta nu ca 
stat numai, căci statul român pe teritoriul său şes. Şi deschis din toate părțile nu pare menit de 
providenţă de a fi militar şi cuceritori, ci ca nație. Ni se pare evident că viitorul Occidentului este 
o confederație de popoare în care egalitatea naționalităților şi limbelor, pe orice teritoriu se vor 
afla ele, va fi lucru principal, iar formațiunea de state lucru secundar. (...) Aşadar idealul 
românilor din toate părțile Daciei lui Traian este menţinerea unităţii reale a limbei strămoşeşti şi 
a bisercii naţionale. (...) Dar ceea ce voiesc românii să aibă e libertatea spiritului şi conştiinţei lor 
în deplinul înţeles al cuvântului” [57, р. 51-53]. 

Proeuropean şi susținător înverşunat al ideii unei configurații europene concentrice, care a 
depăşit „modelul utopic de Europă ca organism”, Titu Maiorescu, în studiul Literatura română şi 


străinătatea (1882), scriind pe un ton polemic, a avut această poziţie: „Ceea ce a trebuit să placă 

străinilor în poeziile lui Alecsandri, Bolintineanu, Eminescu şi Șerbănescu şi novelele lui Slavici, 
Negruzzi şi Gane este, pe lângă măsura lor estetică, originalitatea lor naţională.Toţi autorii 
aceştia, părăsind oarba imitare а concepţiunilor străine, s-au inspirat de viaţa proprie a poporului 
lor şi ne-au înfăţişat ceea ce este, ceea ce gândeşte şi ceea ce simte românul în partea cea mai 
aleasă а firei lui etnice.Acest element original al materiei, îmbrăcat în forma estetică a artei 
universale, păstrând şi în această formă ca o rămăşiţă din pământul său primitiv, a trebuit să 
încânte pe tot omul şi să atragă simpatica lui luare-aminte asupra poporului nostru” [85, p. 19]. 
Având o asemenea concepţie despre ideea europeană nu este greu să ne explicăm de ce T. 
Maiorescu a recunoscut (în articolul Eminescu şi poeziile lui, apărut în Convorbiri literare nr. 8 
din 1889), dimensiunile europenităţii şi universalităţii ale omului timpului modern саге a devenit 


Mihai Eminescu. 


2.3. Mari personalităţi istorice ca embleme ale europenităţii (Ştefan cel Mare, Mihai 
Viteazul, Alexandru loan Cuza) 

Mitul lui Ştefan cel Mare, „atletul creştinătăţii”, l-a impresionat până în cele mai adânci 
fibre ale ființei pe Mihai Eminescu. Stă dovadă acestei realități mulțimile de evocări ре саге 
poetul i le face „zimbrului sombru şi regal” (Epigonii) atât în poezie cât şi în publicistică. Este 
momentul să facem o scurtă paranteză. S-a vorbit mult despre naționalismul lui Eminescu. Nu 
puţine au fost cazurile în care el a fost acuzat, desigur exagerându-se, că a deformat, prin 
obsesiile sale pentru trecutul poporului, ideea națională, adică tautologic formulată ca o „garanţie 
a existenţei noastre naţionale”[52, р. 488]. Ideea naţională devenise pentru poet „о religiune”. El 
era convins că domnitorul, „zeul politic”, ca să-l pomenim pe Hegel, era însăşi conştiinţa noastră 
identitară care, consemna Mihai Cimpoi, reprezenta ipostaza Eului care cunoaşte, în mod 
hegelian, suprema realizare de sine, redacizarea afirmării. Cu o exaltare, acum uşor de înţeles, 
Mihai Eminescu vorbeşte despre marele domnitor în Epigonii, în mult contestata poezie 
Închinare lui Ştefan-Vodă, în Mira şi Doina, ultima fiind o revărsare continuă de sentimente şi 
durere în care descoperim dorinţa poetului de a-l invoca pe Ştefan şi a-i cere să se ridice din 
mormânt şi să salveze neamul de străinătatea ce-l copleşeşte. 

Cultul pentru istorie („iubirea de patrie e iubirea trecutului”) este cel care poate contribui 
decisiv la „reconstruirea naționalităţii române. Aşa se explică prezenţa lui Ştefan cel Mare, Mihai 
Viteazul şi Alexandru loan Cuza, în „construcţii culturale” de excepţie, acestea făcând parte din 
memoria poporului. Eminescu abordează, incontestabil, teme de excepţională importanţă în 
relevarea specificului naţional al literaturii române, dovada celor spuse fiind unele din poeziile şi 


proiectele dramatice, ultimele rămase postume, inspirate din istoria națională, din destinul unor 

personaje istorice cu aură legendară: Decebal, Ştefan cel Mare, Mihai Viteazul, Bogdan Dragoş, 
Andrei Mureşan, etc. 

În ideile sale despre aceste mari figuri istorice româneşti este întrupată profunda lui emoție, 
ca să-l cităm pe Titu Maiorescu. 

Întorcându-ne la naționalismul său, trebuie spus din capul locului că acesta nu e contextual, 
ci funciar, şi că este utilizat ca armă împotriva liberalismului. Eminescu rareori a avut excese 
naționaliste, acestea fiind însă justificate prin hotărârea sa mereu pregnantă şi declarată mai ales 
în publicistică, de păstrare a valorilor autohtone autentice, fără a intra în contradicţie cu cele ale 
Occidentului progresist. Sintetizând aceste comentarii putem concluziona că poetul nu a negat 
sau respins valorile instituționale europene. Excesele xenofobe întâlnite totuşi în lirica şi 
publicistica sa, nu au fost niciodată contrare spiritului european, ci îndreptate doar spre veleitarii 
politici, „stricătorii” de limbă şi partizanii modelelor „importate” fără discernământ. 

Ultimul mare romantic european, să utilizăm totuşi această sintagmă, deşi nu suntem de 
acord cu ea, se înscrie, din această perspectivă, pe linia care uneşte istoria cu patriotismul, 
ambele fiind obligatorii pentru identitatea românilor. 

În opinia poetului un popor pentru a supravieţui „curentului ce se mişcă contra civilizaţiei” 
trebuie să se unească în jurul unei idei comune: „Voi, pierduţi în gânduri sânte, convorbeaţi cu 
idealuri” (Epigonii) sau: „Ideea comună, fie cea religioasă, fie cea politică, seamănă cu toarta pe 
care olarul о pune oricărei oale încât le poţi înşira şi aduna pe toate la un loc ре un fir de aţă. 
Fără idei comune, nu există popor”(ms. 2255, f. 4222). Eminescu, în perioada gazetăriei 
bucureştene (1877-1883), a polemizat pe această temă cu Românul, oficiosul Partidului Liberal, 
ocazie cu care scoate în evidenţă rolul lui Mircea cel Bătrân, Alexandru cel Bun, loan Corvin şi 
Ştefan cel Mare în păstrarea „idealului românilor din toate părțile Daciei lui Traian” [57, p. 137- 
138], aceasta fiind, condensând ideile, unitatea culturală vs. unitatea statului naţional român care 
nu аге dreptul să respingă о conclucrare solidară „pe acest pământ al duşmăniei şi răutăţii, în 
care popor pe popor caută să-l înghită şi om ре om să nimicească”[57, p.138]. 

Prin urmare, Eminescu nu acordă nimănui nici o concesie când în joc se află interesele 
naţionale, întrucât „adevăratul progres nu se poate opera decât conservând, pe de o parte 
adăugând, pe de alta: o vie legătură între prezent şi viitor, nu însă o serie de sărituri fără 
orânduială” [53, p. 138]. În rezumat, progresul adevărat, fiind simbioza dintre trecut şi viitor, se 
inspiră din „lecţiile istoriei” şi „înlătură însă inovaţiunile improvizate şi aventurile hazardoase”. 

Pentru Eminescu mitizarea lui Ştefan cel Mare nu este nici pe departe un pretext literar, cu 
atât mai puţin o exaltare patetică, fără motivaţie, el întruchipează năzuinţa poporului român de a- 


şi elogia voievozii. Ştefan cel Mare este, aşadar, în proiecţiile literare eminesciene, „omul 

exemplar în mijlocul unei istorii vitrege” (...) „care potenţează acea imagine prototipală de «om 
nu mare de stat», «adânc gânditor», «măreț», «plin de duh, apărător al dreptăţii», «care ега de 
faţă la orice bătaie, înţelegea foarte bine măiestria războiului, mai întotdeauna în triumf la 
biruință»”[ 13, p. 6-7]. 

lată cu câtă admiraţie Eminescu descrie în Mira figura legendară a lui Ştefan cel Mare, 
spiritul tutelar al poporului român: 

„Ștefan Vodă Domnul sfânt/ 
Fără seamăn pe pământ,/ 
Alb ca iarna, cald ca vara,/ 
Bun şi blând ca primăvara,/ 
Suflet tare ca o stâncă/ 
Ochiu afund, privire-adâncă,/ 
Barba lungă, frunte ninsă/ 
Şi 'ntr'un cerc de aur prinsă” 
51 

„Carpaţii arate/ 

Seninele frunţi/ 

Şi focuri, pe-orişice/ 

Culme de munţi.// 

Să arză tulpine/ 

Întrege de brazi/ 

Căci astăzi ne vine/ 

Eroul viteaz,/ 

Ne vine Ştefan cel Mare”. 

În Doina, cum mai sugeram, avem de-a face cu o implozie a trăirilor pe care Eminescu le 
nutreşte, fascinant, faţă de „acest Ştefan Vodă — om nu mare de statu, mânios şi de grabu 
vărsătoriu de sânge nevinovat (...) om întreg la fire, neleneşu”, cum îl descrie Grigore Ureche în 
al său Letopiseţ al Moldovei: 

„Stefane, Măria Ta,/ 

Tu la Putna nu mai sta,/ 
...Doar s-a-ndura Dumnezeu/ 
Ca să-ţi mântui neamul tău!/ 


Tu te-nalță din mormânt/ 

Şi Moldova adunând.// 
De-i suna din corn odată/ 
Ai s-aduni Moldova toată.// 
De-i suna de două ori/ 

Îţi vin codri-n ajutor,/ 

De-i suna a treia oară/ 

Toţi duşmani or să piară/ 
Din hotară în hotară...”. 

Este de domeniul evidenţei faptul că în publicistică Eminescu face nenumărate referinţe la 
numele şi faptele celui care va rămâne pentru posteritate unul dintre cei mai străluciți 
întemeiatori ai statelor româneşti capabile să arate Europei cât de interesate sunt să intre în 
„concertul european”. Enumerăm câteva dintre acestea: Notiţă asupra proiectate întrunirii la 
mormântul lui Ștefan cel Mare la Putna (Convorbiri literare, IV, nr. 14, 15 septembrie 1870, p. 
233-234), Repertoriul nostru teatral, (Familia, VI, nr. 3, 18, 30 ianuarie 1870, p. 25-28), 
Influenţa austriacă asupra românilor din Principate (Convorbiri literare, X, nr. 5, 1 august 
1876, р. 165-175), Periodul al doilea, (Curierul de Iaşi, ІХ, nr. 108, 1 octombrie 1876, p. 2), Se 
vorbeşte că în Consiliul... (Curierul de Iaşi, ІХ, nr. 125, 17 noiembrie 1876, p. 2-3; nr. 129, 26 
noiembrie 1876, p. 2; nr. 130, 28 noiembrie 1876, p. 2), Arboroasa (în Neue Freie Presse) ne-a 
întâmpinat (Timpul, II, nr. 255, 11 noiembrie 1877, p. 2-3), Venim încă o dată asupra scrisorii 
(Timpul, Ш, nr. 41, 22 februarie 1878, p. 1), Basarabia (Timpul, Ш, nr. 49, 3 martie 1878, p. 1- 
2; nr 50, 4 martie 1878, p. 2; пг. 52, 7 martie 1878, р. 2-3; nr. 53, 8 martie, 1878, р. 1; nr. 55, 10 
martie 1878, p. 2-3, nr. 58, 14 martie 1878, p. 2-3); Studii asupra situaţiei (Timpul, V, nr. 38-39, 
41-42, 44, februarie 1880), Cu greu se va găsi (Timpul, V, nr. 113, 21 mai 1880, pg. 1), 
Memorialul comitetului, (Timpul, УП, nr. 242, 4 noiembrie 1882, р. 1), Mai lesne se torc 
(Timpul, УШ, nr. 131, 15 iunie 1883, p. 1), Studenții din Blaj (Societatea de mâine, І, nr. 14, 13 
iulie 1924), Valoarea termenilor, (ms. 2257), Matei Corvin şi Ştefan cel Mare (ms. 2264), În fața 
lui Ştefan cel Mare (Timpul, 18 iunie 1883), etc. 

Epoca ştefaniană a fost una de maximă strălucire politică, care a deschis calea afirmării 
internaționale a Moldovei, impunând astfel Marilor Puteri (pregătite să-i amenințe însăşi 
existenţa), un prestigiu irevocabil, care a atras, în cele din urmă, prețuirea şi alianţa acestora. 

Domnia lui Ştefan cel Mare se încadrează pe plan european în cea ce istoricii denumesc ca 
fiind Evul Mediu dezvoltat. Fiind un ilustru şi priceput strateg Ştefan Vodă a devenit un mediator 


redutabil în cadrul coaliţiei antiotomane formată din Ungaria, Polonia, Boemia, Lituania şi 

Moldova. În preajma izbucnirii conflictului deschis cu turcii, în 1501, el a intensificat acţiunile 
diplomatice, mai ales că devenise circumspect în legătură cu promisiunile puterilor creştine. 

De numele său se leagă alianţa politică şi militară între ţările româneşti, ocazie cu care 
Moldova se angaja să-şi reîntoarcă teritoriile înstrăinate (Chilia), unde străjuia încă o garnizoană 
ungară şi să recucerească de la poloni Hotinul. Expansiunea otomană l-a obligat pe Ştefan cel 
Mare, după ce l-a îndepărtat de la domnie pe Radu cel Frumos, să dezvolte legături politico- 
diplomatice cu Тага Românească şi cu alte ţări europene (Ungaria, Veneţia, etc.) direct interesate 
în războiul antiotoman. 

Printr-o misivă, datată la 25 ianuarie 1475, Papa Sixt al IV-lea îl considera pe Ştefan cel 
Mare atletul lui Hristos, cel care devenise scutul Creştinătăţii întregi şi le-a solicitat monarhiilor 
creştine din Europa să se ridice fără ezitare împotriva duşmanului comun — Imperiul Otoman. 

De aici concluzia, firească dealtminteri, că Ştefan cel Mare a făcut din Moldova, în cei 46 
ani de domnie, un factor însemnat al relaţiilor internaţionale din această parte a Europei. De 
aceea, nu este întâmplător că Eminescu, (ca să ne întoarcem în perimetrul operei sale), în Muşat 
şi ursitorile, cu un pronunţat substrat filozofic, avea să confirme că Ştefan cel Mare a fost şi 
rămâne unul dintre cei mai de seamă exponenţi ai spiritului germinativ al poporului român. 

Pe aceeaşi linie de valorificare a trecutului istoric se înscrie Eminescu şi când este vorba de 
o altă valoroasă personalitate a istoriei naţionale: Mihai Viteazul. În articolul Proiectul de lege 
apărut în Timpul, УП, nr. 51 din 6 martie 1882, Mihai Eminescu reuşeşte, în doar câteva cuvinte, 
să facă un portret impresionant domnitorului unificator al Таги Româneşti, Ardealului şi 
Moldovei: „om fenomenal prin vitejie şi minte” [53, p. 567]. Pentru poet Mihai Viteazul era 
singurul din istorie care a reuşit să aducă sub sceptrul său Ţările Române şi să întemeieze un stat 
puternic la gurile Dunării. Eminescu nu ezită să ia apărarea domnitorului când acesta este atacat 
în Românul de un „modern Erodot” care „continuă cu autopsia istoriei naţionale”. Eminescu nu 
poate admite critici la adresa lui Mihai Viteazul care are meritul de a aduce „orânduială unde era 
haos”. Poetul îi impută anonimului istoric că nu cunoaşte „în ce stare а găsit Mihai Viteazul ţara 
după ce se rupsese lanţul privilegiilor şi poporul începuse să răsufle”. Măsurile lui Mihai Vodă 
de a „fixa populaţia şesurilor”, bântuită din toate părţile „de neamuri străine”, a stopat 
„migraţiunea”, lucru pe care Românul nu şi-o poate explica $1 îl obligă pe Eminescu să-l acuze 
de falsificarea istoriei naționale [74, p. 121] 

Această categorie de pseudo-istorici avea să fie numită de Eminescu în articolul Pentru ce 
s-a retras D. Brătianu? din Timpul din 17-21 aprilie 1881 „„nulităţi... fără patrie ori naţionalitate 


hotărâtă”. 

Prin poziția sa poetul nepereche al limbii române demonstrează cât de însufleţit este de 
ideea întăririi conştiinţei naţionale, în cultul trecutului poporului aflând energia de a răzbate prin 
vicisitudinile istoriei. 

Stăpânit de aceleaşi convingeri „naţionaliste” Eminescu, „omul deplin al culturii 
româneşti”, amplifică mesianismul (legitimat de lucrări fără egal în epocă) al antecesorilor săi, şi 
abordând o jurnalistică heteroclită, dovedeşte virtuţi emanatiste spirituale, situate la frontiera 
dintre criticismul junimist şi demisticismul național, cum scria E. Lovinescu în a sa Istorie а 
literaturii române contemporane. Poetul avea motive de-a fi mereu fascinat de figura „celui mai 
vestit şi mai mare dintre Voievozii români”, cum îl considera pe Mihai Viteazul unul dintre cei 
mai impresionanţi istorici — Nicolae Bălcescu. 

Sigur, Mihai Eminescu nu putea tolera minimalizarea operei politice a celui ce se intitula la 
Iaşi, în 27 mai 1600: „lo Mihai Voievod, din mila lui Dumnezeu, Domn al Ţării Româneşti şi al 
Ardealului şi al Moldovei” şi dovedise că este un diplomat de talie europeană. Adoptarea 
„planului dacic”, adică de a uni cele trei provincii româneşti, în conjunctura internaţională, când 


У зэ 


alianţa antiotomană „Liga Sfântă” se destramă, a fost o soluţie salvatoare. Văzându-se ameninţat 
de cele trei puteri europene, duşmănoase, care împiedicau unirea politică a românilor, dovedind 
un extraordinar spirit de inventivitate, Mihai Viteazul recurge la înţelegeri militare şi diplomatice 
cu vecinii, punând astfel sub semnul întrebări, dar pentru scurt timp, dominația otomană din 
Europa. Poetul conştientizează faptul că Mihai Viteazul este „o jertfă a politicei austriece”. El 
presupune că acesta din urmă trebuie să fi cunoscut şi, eventual, să fi fost inspirat de „planul lui 
Enric al ТУ” care năzuia „să fondeze o republică europeană compusă din 15 state egal de tari, 
саге să cumpănească puterea Austriei”. De acest „ideal” avea să fie cuprins şi Eminescu devreme 
ce în Influenţa austriacă asupra românilor din Principate” (Timpul, | august 1876), avea să se 
justifice: „„Vecinătatea Austriei e omorâtoare pentru noi dacă nu пе vom trezi de cu vreme şi nu 
vom arunca la naiba toţi perceptorii, subperceptorii, sub-subperceptorii, dacă nu ne vom descărca 
pe ţăran şi nu-i vom asigura o dezvoltare liniştită, dacă nu ne vom hotărî să nu purtăm nici un 
product străin pe noi, precum au făcut ungurii în vremea absolutismului [53, p. 119]. 

Dacă vom considera că tot ce spune Eminescu despre Mihai Viteazul trebuie respectat, 
fiind din perspectiva adevărului o certitudine, avem dovada indubitabilă a admiraţiei poetului- 
gazetar faţă de istoria neamului său. 

Mihai Viteazul s-a dovedit a fi o personalitate de tradiţie europeană a timpului său, hotărâtă 
să-şi creeze un stat puternic, centralizat, capabil să-şi construiască, chiar şi prin forţa armelor, 


independenţa, aliniindu-se astfel satelor Europei Occidentale „generate de monarhi ereditare”. 

Din păcate idealul său de a asigura neatârnarea şi unirea ţărilor române, într-o ambianţă 
internaţională deosebit de complexă, a fost de scurtă durată. Formarea unui stat român puternic 
nu ега pe placul habsburgilor, polonilor şi otomanilor, fiecare dintre aceştia urmărind să 
stăpânească Dacia românească. 

Interesele anexioniste ale celor trei vecini aveau drept scop menţinerea Transilvaniei, 
alipită Таги Româneşti la 1 noiembrie 1599, în sfera lor de influenţă. La 18/28 septembrie 1600, 
în urma înfrângerii de la Mirăslău, Mihai-Vodă avea să piardă Transilvania, iar la scurt timp 
Moldova. 

Ultimele eforturi făcute de domnitor în sprijinul independenţi şi unităţii Țărilor Române, 
sunt sortite eşecului, în 9/19 august 1601, pe câmpia de lângă Turda, el fiind ucis mişeleşte de 
valonii generalului Gheorghe Basta. 

Scurta domnie a acestui ,,теѓеог”, cum l-a numit A. D. Xenopol, a aprins o făclie, soluţiile 
sale politice dovedit o viabilitate de netăgăduit pentru ideea de apărare a civilizaţiei europene, nu 
numai prin faptul că Principatele Române s-au integrat Ligii Creştine, şi prin decizia de a se 
alătura ţelurilor acesteia care vizau eliberarea popoarelor din Balcani de sub „tirania turcilor”. 

Cu regret, Mihai Eminescu, scria în Timpul din 10 februarie 1878, sub titlul Credinţa în 
trăinicia poporului român: „Mihai Viteazul а izbutit să împreune sub stăpânirea sa trei ţări şi să 
pregătească întemeierea unui stat român mai puternic; a fost însă destul ca Mihai Viteazul să 
moară, pentru ca planul urzit de dânsul să se prăbuşească” [57, p. 92]. 

Când vorbeşte despre „vrednicul de amintire Alexandru loan Cuza” [53, p. 461], constatăm 
cât de preocupat era Eminescu față de aspiraţiile neamului românesc care îşi are de împlinit 
„Sublime idealuri”. 

Analiza articolelor publicate în Curierul de laşi şi Timpul ne dezvăluie cât de mult îl 
aprecia pe A. I. Cuza pe care îl va vizita la Döbling, după abdicare. Se poate afirma că figura 
legendară a lui Vodă Cuza a înrâurit profund anii tinereţii lui Eminescu, dar asta nu l-au 
împiedicat să-i condamne „greşalele”. 

În articolul Cuza Vodă din Ti impul din 27 februarie 1882, Eminescu scrie cu tristeţe: „Vor 
trece veacuri şi nu va exista român căruia să nu-i crape obrazul de ruşine de câte ori va răsfoi 
istoria neamului său la pagina lui 11 februarie şi stigmatizarea acelei negre felonii va răsări 
pururea în memoria generaţiilor, precum în orice an răsare iarba lângă mormântul vândutului 
Domn. C-un cuvânt crima de la 2 mai a fost un act de curaj, cea de la 11 februarie un act de 
laşitate şi istoria scuză cinismul, scuză crimele care au sinceritatea de-a fi cum sunt, scuză 
oamenii care au curajul caracterului şi înclinărilor lor, căci ei sunt din lemnul din care se cioplesc 


oamenii mari, dar ceea ce istoria пісі unui popor din lume n-a scuzat vreodată е laşitatea. Şi 

oamenii care conduceau pe soldat la ruşine ştiau aceasta, le era frică de ţăranul acesta onest care, 
cu pumnul său vârtos, i-ar fi strivit să fi ştiut unde-i duce...” [74, р. 102]. 

Eminescu devine caustic şi ferm când în joc se află interesele naţionale, susținând că 
conspirația „urzită în contra lui Vodă Cuza” nu ar fi reuşit „dacă o seamă de naturi criminale 
care, spre ruşinea ţării şi a oştirii, (...) n-ar fi ridicat cu laşitate mâna lor nelegiuită contra 
domnului țării” [57, р. 218]. 

Contaminat de spiritele timpului ce îl trăieşte şi impresionat de „geniul sub forma Іш Cuza 
Vodă”, Eminescu face un aspru rechizitoriu păturii „superpuse” (pleava din Țarigrad, bulgăroi 
cu ceafa groasă, grecotei cu nas subţire) care i-au determinat pe români să intre în confuzie şi 
„să se sacrifice pentru civilizaţie” (...) „sub garanţia colectivă a Europei”, pentru a da acesteia 
„mijlocul de a-şi ţinea cumpăna pe malurile Dunării [51, p. 72-73]. 

Din acest motiv meritele lui Cuza vor reveni frecvent ca modele de comparaţie în 
publicistica social — politică eminesciană, mai ales cea din perioada 1876-1883. În viziunea 
poetului, Alexandru loan Cuza este un domn luminat, sublim, devenit „el însuşi principalul 
purtător al politicei exterioare, al politicei neatârnării” [57, p. 226]. El nutreşte convingerea că 
odată cu urcarea pe tron a lui Cuza, amestecul elementelor de fermentație străină va înceta 
întrucât duce la grea casnă poporul care nu mai crede că, „de dragul ochilor noştri celor frumoşi, 
cineva în Europa să pună în mişcare o baionetă, sau să dea un ban”.Aşadar el se declară pentru 
regenerarea naţională, domnia lui Cuza fiind una de emancipare politică şi socială, urmând — 
conform celor scrise în Timpul din 15-27 februarie 1880 — modelul european al dezvoltării 
instituţionale са o cerință impusă de modernizarea statului naţional român. 

Deşi nu-i iartă „greşalele”, Eminescu cere toleranţă, „cea mai constantă greşeală a lui 
(Cuza — n.n.) era pripa, răsărită din silă de temporizare”, însă „orbi am fi şi răi români dacă am 
tăgădui meritele lui” [57, р. 397]. 

Poetul este categoric în privinţa misiunii în lume a poporului român „avid” de integrarea sa 
într-un circuit de valori lărgit. Cu toate acestea: „Trebuie să fim un strat de cultură la gurile 
Dunărei, aceasta e singura misiune a statului român şi oricine ar voi să ne risipească puterile spre 
alt scop pune în joc viitorul urmaşilor şi calcă în picioare roadele muncii străbunilor noştri” [57, 
р. 213]. 

În alt articol — Acum două săptămâni — ‚ poetul este de părere că: „Trebuie să ne punem 
toate silințele noastre ca să inspirăm tuturor marilor puteri din Europa încrederea că putem 


deveni, întru cât priveşte atitudinea şi poziţia internaţională, o Belgie la gurile Dunării”. 

Pentru Eminescu una dintre cele mai strălucite epoci ale istoriei României care, 
incontestabil, condesa „formula generală a culturii”, a fost cea a lui Cuza, deschizător de drumuri 


europene. 


2.4. Românism şi europenism cultural (Miron Costin, Varlaam, Dosoftei, Cantemir şi 
Şcoala Ardeleană) 

Eminescu, convins de importanța personalităților marcante ale istoriei $1 culturii noastre, 
mereu atrage atenția asupra modului organic în care s-au înscris în cele mai diverse mișcări 
culturale care au avut loc în Europa asupra sincronizării, precum zicem astăzi, în contextul 
general al trezirii conștiinței naționale şi al scopurilor de cultură de care vorbeşte într-un articol 
din Timpul |„Întâmplarea a voit...”]. 

„Pe la începutul secolului nostru, consemnează el, şi pe la finele celui trecut, pe când se 
inaugura redeşteptarea națională prin scrierile istorice ale unui Șincai şi Petru Maior, a început a 
se trezi conștiința națională și în macedoromânii presăraţi în colonii comerciale din Pesta, Viena, 
Triest $1 în țările noastre, marii neguțătotori de lână $1 producte, mulți dintre ei milionari, mai 
ridicaţi la ranguri militare de către monarhii Austriei, ei fură atinşi de mișcarea plină de înălțare 
sufletească а o mână de învăţaţi și, văzând decadenţa în care poporul lor numeros se afla în toate 
provinciile, sprijiniră întreprinderile literare $1 de cultură de la începutul secolului” [64, p. 549]. 

Prin urmare ceea ce au făcut reprezentanţii Școlii Ardelene a fost această încadrare 
generalizantă în întreaga complexitate a întreprinderilor literare şi de cultură de la începutul 
secolului. 

Aceeași contribuție deosebită, prin reprezentativitatea personalităţii de excepție, o are 
Miron Costin, considerat de Eminescu o figură emblematică a unui secol de aur românesc. 

În mai multe rânduri publicistul de la Timpul remarcă nu doar personalitatea în sine a lui 
Miron Costin, model de cărturar din sută a șaptsprezecea, ci şi impactul pe care 1-а avut asupra 
mişcărilor din alte țări, el impunând, bunăoară, un model de a răspândi în decursul Evului Mediu 
„unitatea datinei juridice” [64, р. 1274]: „În Ungaria, în Banat, în Ardeal, la noi, în Polonia 
chiar, oriunde românii ar fi fost aşezaţi din vechi sau veniţi din nou, ei cer cu stăruință să se 
judece după dreptul românesc, jus olachale, care ar fi corespuns pretutindenea cu ceea ce la noi 
se numea „obiceiul pământului”.” [64, р. 1274]. 

Mania de a zidi cetăţi sub orice Coroană era expresia unei preocupări anterioare chiar 
formaţiunii statelor române, numită de Eminescu „unitatea preexistentă a rasei” [64, р. 1275]. 

Din contextual demonstraţiei publicistice reiese clar că toate acțiunile pe care le 


întreprindea Miron Costin se integrau în contextul general ale tendințelor de unificare naţională 


72 


ре care le cunoşteau Italia Evului Mediu cu toată bucăţirea ei politică $1 Germania după războiul 
de treizeci de ani [64, p. 1275]. 

Influenţând o întreagă direcţie a culturii române, M. Eminescu toarnă de fapt în forme noi 
spiritul creator românesc, el fiind convins, că literatură europeană, în cuprinsul căreia se află şi 
cea românească, în genere, şi-a condiţionat modernitatea în funcţie de curentele care anunțau 
marea revoluţie culturală a Europei, ne sugera plastic Romul Munteanu [92, p. 22]. Eminescu 
este, nu mai încap dubii, un poet original, „contemporan al tuturor timpurilor”, opera sa căpătând 
valenţe de universalitate prin ideile promovate/dezvoltate în contextul unui plan eclectic 
indecidabil.Universalitatea, dar şi naționalismul înnăscut al lui Eminescu „formau atribute de 
căpetenie ale geniului” [98, р. 63], fiindcă, adăuga el, „fără cultul trecutului nu există iubire de 
ţară”. În poezia Mira el îşi dezvăluia astfel sentimentul în discuţie: „trecutul е în mine şi eu sunt 
în trecut/ precum trăieşte cerul în marea ce-l respiră”. Eminescu, după cum se ştie, s-a dovedit 
un susținător, fără prejudecăţi, a orientării culturale a poporului spre universul spiritual european, 
chiar dacă nu de puţine ori a fost îngrijorat de „cauzele şi efectele ...popoarelor mari ale 
Europei, unde se desfăşoară „slăbitoare lupte interne”. Părerea lui este, oricât de însemnate ar fi 
succesele lor în afară, înlăuntru reapare după încheierea oricărei păci sămânţa vecinic vie a 
dezbinării;, afară de-aceea statele europene, de cite ori sunt bătute, îşi mută oarecum curentul lor 
istoric, văd lucrurile cu alţi ochi de cum le văzuse mai înainte” [60, p. 239]. 

Dealtminteri, Mihai Drăgan nu ezită să dezvolte în acest sens o teorie interesantă: „Este de 
la sine înţeles că raportarea lui Eminescu la poezia română anterioară, precum şi la scriitorii 
străini cu care are afinități spirituale sau de cultură trebuie să conducă astăzi spre alte concluzii şi 
semnificaţii, dacă înţelegem bine spiritul orientărilor mai noi în domeniul comparatismului 
literar care, de-acum, nu mai sunt, în realitate, chiar atât de noi” [51, p. 71]. 

Nu încap dubii, poemul filozofic al lui Miron Costin — Viaţa lumii, l-a inspirat profund pe 
„unicul nostru geniu poetic într-adevăr capabil prin puterea vizionară a spiritului şi a fanteziei 
sale să răsfrângă în universul operei însăşi imaginea totalităţii lumii” [47, р. 110-114]. Făcând о 
paralelă între Viața lumii şi Scrisoarea I remarcăm câteva idei comune referitoare la haosul care 
guvernează, totuşi, lumea, la trecerea vieţii şi la tragismul morţii [61, p. 68]. Spune Miron 
Costin: 

„Nu-i nimica să stea în veci, toate trece lumea,/ 
Toate-s nestătătoare, toate-s nişte spume.// 
Tu părinte al tuturor, doamne şi împărate,/ 


Singur numai covârşeşte-ţi vremi nemăsurate./ 


(...) 

Suptu vreme stăm, cu vreme пе mutăm у1аѓа,/ 
Umblăm după а lumii înşelătoare față/ 
Vremea lumii soţie şi norocul alta,/ 
El a sui, el a surpa, iară şi gata.// 
(...) 
Vremea începe ţările, vremea le sfârşeşte.// 
Îndelungate împărăţii vremea primeneşte.// 
Vremea petrece toate; nici о împărăţie/ 
Să stea în veci nu o lasă, nici о avuţie/ 
A trăi mult nu poate. Unde-s cei din lume/ 
Marii împărați şi vestiți? Acu de-abia nume/ 
Le-au rămas de poveste. Ei sântu cu primejdii/ 
Trecuţi. Cine ai lumii să lasă nădejdii?/ 
Unde-s ai lumii împăraţi?...”. 
Aceeaşi meditaţie asupra deşertăciunii vieţii lumești, a trecerii dintr-o lume fizică într-una 
ezoterică, (temă cunoscută încă din antichitate), o întâlnim şi la Eminescu: 
„... Astfel, într-a veciniciei noapte pururea adâncă,/ 
Avem clipa, avem raza, care tot mai ţine încă.../ 
Cum s-o stinge, totul piere, ca о umbră-n întuneric,/ 
Căci e vis al nefiinţii universul cel himeric...// 
Timpul mort şi-ntinde trupul şi devine vecinicie,/ 
Căci nimic nu se întâmplă în întinderea pustie,/ 
Şi în noaptea nefiinţei totul cade, totul trece,/ 
Căci în sine împăcată reîncep - eterna расе...// 
(...) 
Peste câte mii de valuri stăpânirea ta străbate,/ 
Când pluteşti pe mişcătoarea mărilor singurătate,/ 
Şi pe toţi ce-n astă lume sunt supuşi puterii sorţii/ 
Deopotrivă-i stăpâneşte raza ta şi geniul morţii!”. 
lată cum era elogiat cărturarul Miron Costin de însuşi Mihai Eminescu: ,...este cel dintâi 
care-n suta a şaptesprezecea constată această unitate vrednică a inspira mirare... constată 
identitatea de origine şi limbă a poporului.” 
Dacă Viața lumii, poem filozofic scris între 1671-1673, are drept concluzie o privire 


oarecum moralistă asupra condiţiei umane, Letopiseţul Țării Moldovei de la Aaron — Vodă 

încoace, de unde este părăsit de Отеасће Vornicul din Țara de Gios, vine să completeze spaţiul 
istoric de 66 de ani din istoria Moldovei, autorul său dovedindu-se a fi un povestitor ornatores 
rerum, conform etichetei ciceroniene. Această ultimă lucrare, păstrând firul unei narațiuni 
simple, ceea ce i-a făcut pe mulţi critici să o numească când evocare, când memorial (niciuna 
dintre acestea nefiind exagerate), reuşeşte să integreze evenimentele din istoria Moldovei în cea 
europeană. El şi-a întemeiat opera istorică (adăugăm aici şi lucrările De neamul moldovenilor, 
Cronica Moldovei şi a Munteniei şi istoria în versuri polone despre Moldova şi Tara 
Românească) pe o bază documentară care a avut drept izvoare: Despre originea şi căderea 
transilvănenilor de L. Topeltin, Cronica celor mai însemnate evenimente din Europa (1568 - 
1638) de Р. Piaseţki, Descrierea Sarmaţiei europene de A. Guagnini, etc. 

Exponent spiritual al secolului său, Miron Costin, în consens cu veacul mohorât pe care l-a 
imortalizat în cuvinte meşteşugite, coborâte din vechi Psaltirii, a fost în stare să scrie cu har 
pagini memorabile despre eroii istoriei moldoveneşti [46, p. 271]. 

În De neamul moldovenilor, din ce țară au ieşit strămoşii lor, avem confirmată originea 
latină a moldovenilor, aceştia ca şi italienii, asemănându-se prin „nume, obiceiuri, hire şi grai”. 
Această lucrare, de înaltă ținută ştiinţifică, ne oferă informaţii preţioase despre Imperiul Roman, 
despre Dacia şi cucerirea acesteia de către Împăratul Traian, despre strămutarea populaţiei din 
Maramureş în Moldova, despre cetăţile din acest spaţiu, despre obiceiurile şi tradiţiile populaţiei. 
Toate acestea sunt „argumentate” cu probe arheologice, numismatice şi epigrafice. Тіма 
principală a întreprinderii sale a fost aceea de a combate teza că originea moldovenilor şi tuturor 
românilor se trage din coloniştii aduşi de Traian în timpul invaziilor cohortelor romane [46, p. 
218-219]. 

Acestea sunt doar câteva din idealurile costiniene ce-l recomandă ca pe un adevărat simbol 
al romanităţii strămoşilor noştri. Ele aveau să capete dimensiuni cu adevărat monumentale $1 în 
scrierile lui Dimitrie Cantemir, deosebit de importante pentru trecutul românilor cu rădăcinile la 
Rîm şi, în ultimă instanţă, pentru civilizaţia europeană. 

Prin contrast, deducem, vechile scrieri, unele dintre ele destul de cutezătoare pentru acea 
epocă, sunt izvorâte din „avutul propriu al limbii populare”, marele mister al existenţei ei 
contând în „împrospătarea continuă a fondului şi păstrarea formelor” [57, p. 334]. În manuscrisul 
2257/175 M. Eminescu va face cunoscută dragostea pentru limba neamului din care face parte: 
„Limba românească e la sine acasă o împărăteasă bogată căreia multe popoare i-au plătit dare în 
metal aur ре când еа pare a nu fi dat nimănui nimic” [52, р. 241 ], aceiaşi stare i-o identificăm şi 
în manuscrisul 2275 B/74: „Ми noi suntem stăpânii limbei, ci limba e stăpâna noastră”[52, p. 


241]. Chiar dacă despre Varlaam gazetarul Eminescu nu a făcut menţiuni consistente în 


75 


labirinticele sale caiete sau în articolele referitoare Іа „literatura noastră populară”, nu înseamnă 
că nu a fost interesat de „limba vechilor Cazanii” şi de „zilele de aur a Scripturelor române”. 

Cu siguranță, „fiul risipitor al culturii”, cum îl numeşte Noica, a fost atras de 
enciclopedismul lui Varlaam care a zidit cuvinte, afirmaţia îi aparţine, pentru întreaga „seminţie 
românească”. E un paradox cum de nu-l „imortalizează” în nici un text publicistic, aşa cum a 
făcut-o cu mulţi alți înaintaşi de a-i săi, pe Mitropolitul Varlaam al Moldovei, care prin cultura 
lui aleasă, prin cunoştinţele lui de limbă slavă şi greacă, se impune în faţa contemporanilor atât 
din ţară, cât şi din exterior, dovadă că în 1639 este chemat să candideze la scaunul patriarhiei 
ecumenice din Constantinopol. 

Una din preţioasele sale lucrări — Cazania — recomandată a fi „un dar al limbii româneşti”, 
а avut o largă circulaţie europeană. Se susţine de exegeţi că această carte, cu un sumar de 74 
predici pentru toate duminicile dintr-un an şi pentru sărbătorile mai însemnate ale bisericii 
ortodoxe, apărută la laşi în 1643, este prima din istorie scrisă în limba română, anume pentru 
respectarea harului dăruit de „Domnul lisus Hristos” pentru a da românilor care nu aveau multe 
cărți scrise în limba lor o capodoperă a literaturii române. Alexandru Piru їп /storia literaturii 
române consideră că toate cărţile bisericeşti au jucat un rol însemnat în procesul de cristalizare a 
normelor limbii române, ele prin conţinutul lor, servind ca modele de expresie scriitorilor de mai 
târziu [101, p. 14]. 

Profesorul Nicolae Cartojan în a sa Istorie a literaturii române vechi este de părere că deşi 
„limba Cazaniei lui Varlaam este limba populară” poate fi înţeleasă şi azi cu uşurinţă întrucât 
„limba lui se înfăţişează curată de acele numeroase expresiuni şi cuvinte slave rebarbative, care 
încă încâlceau urzeala limbii române din vechile texte religioase” [3, p. 181]. Cunoscută şi sub 
titlul de Carte românească de învăţătură Dumenecele preste an şi la praznice împărăteşti, 
Cazania lui Varlaam reprezintă primul corpus de texte teologice originale în limba română. Cum 
presupune şi Nicolae Cartojan originalul acesteia provenea din Ucraina, de unde au fost luate şi 
gravurile lucrate de artistul gravor Ilia, ieromonah al lavrei Pecerska. Dar Varlaam şi-a cules 
materialul din multe alte surse, pe саге l-a prelucrat cu talent, introducând în „substanţa” lui 
graiul popular din preajma mănăstirii Secu. Mitrolitul Varlaam mărturiseşte: „Pentr-acea dintru 
întâiu ce-au fost bărbaţi purtători de Duhul Svânt unii după alții şi până acum toți au ustenit 
scriind şi tălcuind sventele scripturi de-au învăţat ş-au arătat omului în toate chipurile calea carea 
duce acolo, cum ca să nu greşască hieştecine marginea şi săvârşitul acela spre care-i făcut. Cătr- 
acea ş-altă usteninţă s-au adaos acelor bărbaţi purtători de Duhul Svânt, căci că mărgând de sus 
în gios şi împuţinându-se din oameni înţelesul sventelor scripturi le-au căotat а pogorî şi Svânta 


Scriptură tot mai pre înţelesul oamenilor, рап” au început a scoate aşea-ş cineş pre limba sa, 

pentru ca să înţeleagă hiecine să să înveaţe şi să mărturisască minunate lucrurile lui Dumnedzău, 
cu mult mai vârtos limba noastră românească, ce n-are carte pre limba sa, cu nevoie iaste а 
înţeleage cartea alţii limbi. Şi şi pentru lipsa dascalilor ş-a învăţăturei. Cât au fost învățând mai 
de multă vreme, acmu nice atâta nime nu învaţă. Pentr-acea de nevoie mi-au fost, ca un datornic 
ce sunt lui Dumnedzău cu talentul ce mi-au dat, să-mi poci plăti datoriia macar de cât, pănă nu 
mă duc în casa сеа de lut a moşilor miei. Adunat-am din toţi tilcovnicii Sventei Evanghelii, 
dascalii besearicii noastre şi deac-am scris, arătat-am Măriei Sale pravoslavnicul Domn Іо 
Vasile Voievodul cu mila lui Dumnedzău Domnul Ţărăi Moldovei. (...) Spre care lucru Măriia 
Sa Domnul ce scrie mai sus, Іо Vasile Voievodul , cu darul lui Dumnedzău Domnul Ţărăi 
Moldovei, cheltuială nesocotită spre tot lucrul tipăriei au dat. Şi aşea cu darul lui Dumnedzău 
după început am vădzut şi svârşitul” [113, p. 21-22]. 

O concluzie care se desprinde din „Cuvânt către cetitoriu” al „Smeritului Arhiepiscop 
Varlaam şi Mitropolitul de Тага Moldovei”, este aceea că scrierea „Carte românească de 
învățătură” a reprezentat un scop pentru cărturar, acesta fiind „rodul nostru cestui rumânesc” 
destinat pentru „toată semenţia românească pretutindenea ce se află pravoslavnici într-aciasta 
lâmbă”. [113, р. 20]. 

Tudor Nedelcea avea să facă următoarele precizări legate de românismul lui Varlaam: 
«Venind "în părțile Țării Româneşti cu treabe domneşti şi a norodului, în Târgovişte", unde are 
prilejul să-l remarce pe Udrişte Năsturel "iubitoriu de învățătură”, mitropolitul moldovean 
cunoaşte Catehismul, de propagandă calvină, tipărit în româneşte la Bălgrad pe la 1642, pe "care 
o am aflat plină de otravă de moarte sufletească"şi ia o poziţie categorică împotriva "otravei 
catehismului", dar demersul său nu este singular, întreprinderea sa a făcut-o numai după o 
unanimitate a părerii "românilor din Теага Moldovei şi Теага Românească", "spre învăţătură şi 
fols sufletelor pravoslavnici”. Cercetătătorul, acuzând punerea sub semnul întrebării a genezei 
limbii române de către unele îndoielnice spirite occidentale, consfinţeşte adevărui folos sufletelor 
pravoslavnici”. 

În Răspunsul la Catehism (1645), venit în numele „săborului а două ţări”, Varlaam 
ripostează vehement împotriva ideilor dogmatice ale calvinismului care au pus în pericol unitatea 
spirituală a neamului românesc şi ortodoxia românilor ardeleni. Profesorul Nicolae Cartojan 
înfăţişează astfel poziţia acestuia: „Ca un adevărat părinte sufletesc, care ştia din Scriptură că 
«înaintea omului se află şi viaţa şi moartea», temându-se ca o parte a neamului nostru să nu 
apuce pe "calea morţii sufleteşti”, a pus la cale, desigur cu sprijinul lui Udrişte Năsturel, un sinod 
al clerului din cele două ţări surori, pentru cercetarea Catehismului” [3, р. 183]. Urmare al 


acestui demers, el scrie Cartea care să cheamă răspunsul împotriva Catehismului calvinesc, 

studiu capital pentru evoluţia literaturii şi a limbii noastre în contextul istoriei politice şi sociale a 
românilor din veacul al XVII-lea [113, p. 482]. Plin de obidă, îndată ce „adusu-mi-au şi о 
cărțulie mică în limba noastră românească tipărită”, plină de „otravă de moarte sufletească”, 
Varlaam scrie pentru posteritate: ,,...ат chemat ş-am strâns săbor dintr-amândoao părțile şi din 
Тага Românească, şi din Тага Moldovei; cu atâta, că doară să poată ei clăti inima voastră, ce-i 
întărită şi rădăcinată pre temeliia cea bună şi tare a besearicei noastre pravoslavnice, cât cuget şi 
socotesc, cândai cu aceste minciuni şi amăgituri cu carile cearcă şi ispitesc în tot chipul să poată 
afla pre neştine prostac şi neştiutori, să-l sparie cu mărturiia svântei scripturi, carile fără de cale 
le-au pus şi rău le tâlcuiesc cătră a lor perire”. Valoarea lucrării este dată nu numai de poziţia 
intransigentă a lui Varlaam față de cei care vor să-i convertească la calvinism pe românii 
ardeleni, ci şi de apelul făcut acestora de a-şi păstra entitatea etnică şi să nu se lase atraşi şi 
ispitiți de cei „ce tâlcuiesc rău şi strâmbadză scriptura svântă”. [113, р. 482]. Răspunsul 
Catehismului, devenit armă de apărare pentru cei „cu noi de un niam români”, avea să combată 
ideile dogmatice ale adversarilor ortodoxiei româneşti care au deformat „chestiunile 
fundamentale ale credinţei”. 

În pofida unor similitudini cu Mărturisirea ortodoxă a lui Petru Movilă, şi unele din 
versiunile manuscrise coresiene ale Apostolului, Psaltirii şi Evangheliarului, Cartea carea să 
cheamă Răspunsul împotriva Catihismusului calvinesc, este o lucrare originală care îmbogăţeşte 
patrimoniul cultural românesc. 

În articolul Și cum vin cu drum de fier, apărut în Timpul din 22 ianuarie 1880, Eminescu 
avea să comenteze cu nostalgie alterarea „limbii noastre cam vechi” de „ciripitura de limbă 
păsărească cu sintaxa cosmopolită”, care trădează într-un fel admirația pe care o purta lui 
Varlaam: „Bietul Varla[a]m, mitropolitul Moldovei şi al Sucevei, care în înţelegere cu domnii de 
atunci şi c-un sinod general al bisericii noastre, au întemeiat (aluzie la împrejurările în care 
Varlaam a formulat, după întâlnirea cu Udrişte Năsturel, Răspunsul împotriva catihismului 
calvinesc — n.n.), acea admirabilă unitate, care-a făcut ca limba noastră să fie aceiaşi, una şi 
nedespărțită în palat, în colibă şi-n toată românimea, şi-ar face cruce creştinul auzind о 
păsărească pe care poporul, vorbitorul de căpetenie şi păstrătorul limbei, nu o mai înţelege” [71, 
p. 737-738]. 

Sub influenţa scrierilor vechi, religioase, M. Eminescu avea să scrie multe poezii de 
inspiraţie evanghelică, printre ele numărându-se: Luceafărul, Rugăciune, Înviere, Colinde, Răsai 
asupra mea. Evident, primul dintre poeţii noştri moderni, cum îl numeşte G. Călinescu pe 
Eminescu, a avut posibilitatea şi şansa să cunoască toate textele vechi, bisericeşti şi cronicile 


scrise de înaintaşii săi. De aceea nu este o întâmplare că el propune, la 15 octombrie 1874, în 


78 


calitate de director al Bibliotecii Culturale Universitare din laşi, achiziţia, de la un anticariat, а 
unor manuscrise şi tipărituri, printre acestea aflându-se şi Psaltirea în versuri a lui Dosoftei, de 
al cărui nume se leagă crearea primului limbaj poetic românesc. 

Istoricul Dan Zamfirescu referindu-se la acest „faur mitologic” (Sextil Puşcariu), „blând ca 
un miel” (Ion Neculce), scoțând în relief aportul acestuia la consolidarea statutului european al 
literaturii române dobândit datorită „întâiului poet naţional al românilor”, comentează: „Dosoftei 
nu este numai întâiul poet român în adevăratul înţeles al cuvântului, ci şi creatorul unei limbi 
româneşti frământată pentru nevoile expresiei poetice, cu un geniu pe care nu-l vor mai avea, în 
acelaşi grad, decât Ion Budai Deleanu, Mihai Eminescu şi Tudor Arghezi [117, р. 38]. Eruditul 
cărturar Mihai Cimpoi dezvoltă acest just comentariu şi face o paralelă comparativă între 
Dosoftei şi Eminescu, ei întâlnindu-se structural prin două filiere: cea a folclorului şi cea a 
surselor neolatine şi neogreceşti, influențate de poezia italiană. Raporturile dintre cei doi poeţi — 
remarca М. Cimpoi — se dovedesc mai profunde, ţinând de factori genetic-structurali ascunşi, 
constructurali, însă, întâlnindu-se prin nişte galerii subterane care comunică sub semnul 
Influenţei Роебсе, aşa cu o înţelege Harold Bloom” [9, р. 128]. 

Nu greşim dacă afirmăm că prin cele 8000 de versuri ale Psa/tirei, tipărită la Uniev în 
1673, Mitropolitul Dosoftei se dovedeşte a fi primul nostru mare poet cult care autohtonizează 
inimitabil psalmii lui David, „cu multă trudă şi vrieme îndelungată”, aşezând astfel „temeliile 
versificaţiei în literatura noastră cultă” [3, p. 201]. 

„Psalmii lui Dosoftei, comenta Al. Piru în Istoria literaturii române, nu au fost cântaţi 
niciodată în biserică, dar au avut un lung ecou în popor şi sunt în literatura română punctul de 
plecare al unui însemnat sector liric” [101, p. 15]. Profesorul Al. Piru respectă osteneala 
tălmăcitorului şi fără a modifica considerentele formulate de predecesorii săi, proiectează acest 
portret: Fără să se îndepărteze de la textul biblic, Dosoftei are meritul de a fi găsit mai totdeauna 
corespondențe exacte, fericite, echivalenţe metaforice, exprimate în stilul poeziei populare. 

Exegetul nu se sfieşte să se pronunţe asupra rolului jucat de Psaltirea în versuri în procesul 
de cristalizare a normelor limbii române. 

Mitropolitul Dosoftei, poet format într-un mediu intelectual elitist, în sensul modern al 
cuvântului, avea să europenizeze „spiritului poporan” şi, pe această cale, să dezvolte mijloacele 
de expresivitate a limbii române pe care a reuşit, cu mari eforturi, să o introducă şi în biserică şi 
să-şi desăvârşească opera de naționalizare a serviciului divin. 

Asemeni acestui mare creator al literaturii române vechi, care a urmat drept modele scrieri 
din literaturi străine, au fost şi Neagoe Basarab, Antim Ivireanul şi Dimitrie Cantemir, ultimul 


considerat de baronul Leibnitz, când l-a propus în 1714 membru al Academiei de Ştiinţe din 

Berlin — „rege între filozofi şi filozof între regi”. Un aspect care se impune atenţiei priveşte 
meritele sale evidente în construcţia unui adevărat pod spiritual al românilor spre Europa de sud 
şi apus, finalizând ideea de romanitate a predecesorilor săi. Creaţiile „inorogului alb al gândirii 
româneşti” (L. Blaga) au avut darul de a integra spiritul românesc în cultura europeană. 

M. Eminescu insistă, impregnat de sentimentalism: „| Cantemir era] unul dintre oamenii cei 
mai învăţaţi ai secolului său”. Hronicul vechimii a romano-moldo-vlahilor, scris „întâi latineşte 
şi apoi adus în limba română”, argumenta, în baza a peste 150 de izvoare, atât romanitatea şi 
continuitatea romanilor pe vatra vechii Dacii, cât şi statutul românilor de apărători ai civilizaţiei 
europene, aflată continuu în pericol de invaziile barbare, tătăreşti şi turceşti. 

Demnă de luată în seamă este şi observaţia făcută de Al. Piru: „Cantemir e creator de idei şi 
de ficţiune, filozof şi poet, romancier înzestrat cu imaginaţie plastică şi patos liric. Personalitatea 
multilaterală a lui Dimitrie Cantemir, de voievod luminat, om de lume şi ascet de bibliotecă, 
aventurier ambițios şi blazat, academician berlinez şi senator al lui Petru cel Mare, matematician, 
arhitect, arheolog, istoric, etnograf, teolog, muzicant, pictor, poet, filozof şi romancier, e capabilă 
să justifice singură o epocă literară, literatura română veche, valorile ei de necontestat” [101, р. 
23]. 

Faptul că scrie în limbile română şi elină tratatul filozofic de etică, după tehnica 
dialogurilor platoniciene — Divanul sau gâlceava înțeleptului cu lumea sau giudeţul sufletului cu 
trupul, demonstrează că este un iniţiat care a învăţat să utilizeze cu precizie facultatea 
integratoare a cuvântului în viață, caracteristică esenţială a literaturii europene dintre epoca 
Renaşterii şi epoca Luminilor. În legătură cu respectiva carte, de-a lungul timpului, au existat 
mai multe controverse. N. Iorga de pildă, a etichetat-o drept un exercițiu de învăţare a limbii 
еше, iar Virgil Cândea — o lucrare al cărei scop nu era altul decât de a-l impune pe intelectualul 
Cantemir în lumea cărturarilor de la Constantinopol, în vederea obţinerii tronului Moldovei. 
Profesorul Ion Rotaru a avansat chiar şi teza că Divanul a fost inspirat de cartea moralistului 
reformat Andrea Wisswatius — Stimuli virtutum ac fraena peccatorum, ideea centrală a lucrării 
fiind confruntarea clasică dintre Înțelept — Suflet — Microcosm cu Lumea — Trupul — 
Macrocosmul [103, p. 135]. 

Dar lui Dimitrie Cantemir celebritate i-a adus, mai ales, Istoria Imperiului Otoman, scrisă 
în latineşte sub titlul Historia incrementorum atque decrementorum Aulae Othomanicae, prin 
1715-1716, lucrare istorică care i-a fascinat pe toţi cărturarii secolului al XVIII-lea şi începutul 
celui de al XIX-lea. Nu puţini au fost istoricii care au concluzionat că Istoria este o scriere 
analitică şi memoralistică, cu un bogat conţinut de izvoare bizantine, de date şi fapte preluate din 


alte istorii ale Imperiului Otoman, două dintre acestea — Historiae Musulmanea Turcorum (autor: 

Lâwenklau) şi Historie de l'état present de l'Empire Ottoman (autor: P. Ricaut), apărute în 1596 
la Frankfurt şi în 1670 la Paris. De asemenea, cronicile lui Laonic, Chalkokondil, Gheorghe 
Phrantzes şi Nicefor Gregoras i-au furnizat lui Cantemir destule amănunte legate de istoria 
Turciei. Dimitrie Cantemir este citat în caietele studențești ale lui Eminescu și în articolele 
publicistice pentru „izvoarele” pe care le oferă în ce priveşte genealogia Mușatinilor $1 Istoria 
Osmană, urmărită în chip extins de la Murad І până la Mahmud П. Exegeţii consemnează unele 
transcrieri de nume şi toponime din ediția românească a Istoriei Porții otomane din 1878, fapt 
care demonstrează că poetul a cunoscut această lucrare. 

Istoria ieroglifică, considerată de N. Iorga cel dintâi roman românesc de realitate istorică, 
îi va aduce şi mai multă faimă lui Dimitrie Cantemir. 

Scrisă la Constantinopol în 1705, după procedeul tehnic din Etiopicile lui Heliodor, destul 
de complicată din punct de vedere stilistic „până la baroc şi bombasticism”, cartea deşi 
„proslăveşte” izbânda Cantemireştilor asupra lui Brâncoveanu, nu dezvăluie prea multe repere 
biografice din viaţa autorului şi a contemporanilor săi. Manuscrisul Istoria ieroglifică a fost 
târziu descoperit şi valorificat; cu toate acestea opiniile unor cărturari, referitor la un anumit 
stadiu al culturii române, nu au întârziat să apară, mai ales că din lucrare apăruseră câteva 
fragmente. G. Călinescu a fost de părere că Istoria ieroglifică este singura operă literară viabilă a 
domnitorului. Топ Rotaru, destul de pragmatic trage concluzia că: „Istoria ieroglifică este mai 
mult decât o capodoperă retorică, o pură artă a cuvântului”. Al. Piru se pronunţă şi mai autorizat: 
„Imaginaţia epică e săracă, în schimb darul de a vedea aspectul grotesc, caricatural al obiectelor 
şi fiinţelor, fantezia umoristică, verva satirică, gustul ficţiunii fantastice sunt tot atâtea laturi ale 
talentului unui mare scriitor, ale unicului scriitor propriu-zis din literatura română veche” [101, 
p. 22]. O particularitate de mare însemnătate a culturii române a constituit-o, după George 
Ivaşcu, valorizarea Istoriei ieroglifice, aceasta fiind: „... o poemă eroi-comică în proză, inspirată 
de adevărul societății contemporane, un roman cu tâlc, menit a fi gustat de contemporani în felul 
— să zicem — al Bietului Ioanide, dar ре care astăzi îl citim pentru pură literatură dintrânsul 
detaşaţi de modelele posibile sau inventate ... un catarsis al amărăciunilor şi al veninului 
acumulat de omul politic contrariat în aspiraţiile sale...” [82, p. 249]. 

În jurul Istoriei ieroglifice a lui Cantemir există şi unele poziţii destul de radicale. Cele mai 
cunoscute sunt cele ale lui Pompiliu Constantinescu şi ale lui P. P. Panaitescu. Pentru primul 
Istoria ieroglifică este о carte cu multe frumuseți, dar îi lipseşte armonia, podoabele înecând 
linia în stil baroc a monumentului. Р. Panaitescu, mai puţin conciliant, i-a imputat domnitorului- 
cărturar excesul de filozofie teologică rudimentară, lipsită de simţ estetic şi abundând de filtraţii 


bizantine. Caracterizarea ce i-o face G. Călinescu în celebra sa Istoria literaturii române de la 

origini până în prezent, anulează cu graţie toate aceste imputaţii: «Cantemir are talent, evident 
în "muzica" frazei, în ideea de a percepe concret figurile simbolice ale constelaţiilor (...). 
Cantemir е scriitor, creator, aducând idei şi combinaţii. Figura lui, umbrită până azi, e a unui om 
superior. Voievod luminat, ambițios şi blazat, om de lume şi ascet de bibliotecă, intrigant şi 
solitar mânuitor de oameni şi mizantrop, iubitor de Moldova lui după care tânjeşte (...), 
academician berlinez, (...) cronicar român, (...). Dimitrie Cantemir este Lorenzo de Medici al 
Nostru» [6, р. 42]. 

Aşa cum s-a mai scris, lectura Istoriei ieroglifice, este destul de complicată, întâi pentru că 
este alegorică şi ieroglifică (personajele împrumutând „măşti? de animale şi păsări), iar în al 
doilea rând abundă în întâmplări şi simboluri „încifrate” (bizarieriile amintindu-ni-l pe Dante din 
Divina Comedie şi pe Antim Ivireanul cu Didahiile sale, iar mai târziu pe lon Budai Deleanu cu 
Tiganiada). 

Şi ca să abandonăm un moment „pretextele” invocate, doar pentru a accentua contribuția 
decisivă a lui Eminescu la îmbogățirea şi, astfel, la dezvoltarea literaturii române, să ne 
direcționăm atenția asupra unei realități: această comoară lingvistică, cu rădăcinile adânc 
ancorate în literatura universală, pe nedrept etichetată drept o „struţocămilă literară”, l-a marcat 
şi pe poetul nepereche al românilor. Stau mărturie acestor afirmații mirificele, exoticele, peisaje 
edenice, trase cu voluptate parcă la indigo, din Sărmanul Dionis, Memento mori, Cezara şi Dacă 
treci râul Selenei, unde regăsim împrejurimile de basm ale cetății Epithimiia, amplasată epic de 
Cantemir în fabuloasa vale a Nilului. 

Cum bine remarca Ion Rotaru, dacă Istoria ieroglifică rămâne valoroasă prin modul cum 
spune şi abordează retorica Dimitrie Cantemir, primul şi cel mai mare poet român, Descriptio 
Moldoviae, lucrare scrisă la cererea academicienilor din Berlin, în 1716, demonstrează, mai ales, 
opţiunea sa fidelă ideii originii latine a poporului şi a limbii, dezvoltată de el în pragul secolului 
luminilor, când mai mult decât oricând suntem obligaţi „să lăudăm neamul din care ne-am 
născut”. 

Hronicul vechimei а romano-moldo-vlahilor constituie, fără îndoială, lucrarea „cu о 
erudiție cu totul ieşită din comun” cu cele mai profunde semnificaţii în cultura românească. 
Limba acestei scrieri fiind arhaică, cu o construcţie semantică dificultoasă — cum precizează un 
exeget, este influenţată de latină, ea colcăind „de idei şi cuvinte noi”, şi o transformă într-o mare 
înflorire luxuriantă prin preluarea unui număr de cuvinte din greceşte şi latineşte. 

Hronicul depăşeşte în valoare lucrările anterioare care l-au impus pe Cantemir, om al 
Renaşterii, lumii ştiinţifice europene. „Opera lui simbolizează, în mare, patru secole şi mai bine 


de manifestare a culturii româneşti, deschizând totodată largi orizonturi perioadei următoare, 

aceea a secolului luminilor şi a mişcării cunoscută sub numele de Școala ardeleană”, avea să 
concluzioneze, într-o manieră justițiară, Ion Rotaru [103, р. 155]. 

Valorificând ca „izvoare” anumite date oferite de Cantemir, neagreat pentru alianța sa cu 
ruşii, Eminescu va folosi, în imaginarul său poetic, sintagma „creşterea şi descreşterea” în „de la 
mărire la cădere” (Memento Mori): 

„Ş-astăzi punctul de solstiţiu a sosit în omenire, 

Din mărire la cădere, din cădere la mărire/ 

Astfel vezi roata istoriei întorcând schiţele ei; 

În zadar palizi, ѕіпіѕігі, o privesc cugetătorii/ 

Şi vor cursul să-l abată.. Combinații Пологи — 

E apus de Zeitate, ş-asfinţire de idei” [61, р. 202]. 

Identificăm, în aceste versuri, o viziune specific românească asupra istoriei, (pe care o au 
cronicarii, Cantemir, Bălcescu, Conta, Blaga), aceasta constând într-o mişcare ciclică, ce 
cunoaște salturi 81 coborâri, împliniri şi eşecuri. 

Școala Ardeleană, mişcare culturală ardelenească apărută la sfârşitul secolului al XVIII-lea 
şi începutul celui de-al XIX-lea, şi-a datorat destinul occidentalizării culturii. Corifeii ei — Samuil 
Micu-Clain, Gheorghe Şincai, Petru Maior — s-au pus în slujba intereselor şi aspirațiilor maselor 
populare româneşti din Transilvania şi s-au declarat împotriva acţiunii de deznaționalizare pe 
care o promovau, prin biserica papală, Habsburgii de la Viena. 

Simplificând procesul apariției acestui fenomen cultural — ideologic, ne rezumăm a reţine 
ideea că fruntaşii Școlii Ardelene au combătut cu fermitate orânduirea feudală şi propaganda 
deşantată a bisericii româno-catolică, înscriindu-se astfel pe linia ascendenţilor lor care au militat 
pentru desfiinţarea iobăgiei, pentru eliberarea socială şi libertatea naţională. 

Programul Școlii Ardelene nu se caracteriza numai prin realizarea unor obiective cultural- 
politice comune, ci şi prin respingerea pauperizării populației determinată prin tot felul de 
şiretlicuri să se detaşeze de „credinţa poporului român”. De remarcat, Școala Ardeleană s-a 
impus cu precădere în perioada reformelor împăratului „luminat” — Iosif al II-lea, căruia 
transilvănenii îi datorează servitutea față de glie. Exegeţii Școlii Ardelene sunt unanim de acord 
că tezele acestui curent, generat de hotărârea majorităţii cărturarilor români ardeleni ai timpului 
de a începe lupta de emancipare naţională, au fost influențate de reformele petrecute în statele 
cele mai avansate ale Europei care s-au lăsat seduse de mişcarea iluministă şi au ieşit din 
feudalism şi din confruntările religioase. Desigur, nu vom extinde sfera cărturarilor care au 
aderat sau au fost formaţi la Școala Ardeleană. Lista aceasta o face Ion Lungu la pagina 109 a 


lucrării Școala Ardeleană (Ed. Minerva, Bucureşti, 1978). În demersul nostru ne vom opri doar 

asupra vectorilor renaşterii, trezirii şi afirmării conştiinţei naţionale a românilor din Transilvania 
şi Principate. 

Asemeni corifeilor Şcolii Ardelene, Mihai Eminescu s-a dovedit preocupat de originea şi 
continuitatea poporului român pe teritoriul Daciei Mari. 

Între aceştia pe primul loc se află Samuil Micu-Clain (1745-1806), una dintre „sfântele firi 
vizionare” ale Transilvaniei, istoric care se alătură celorlalți cărturari iluminişti şi împreună 
inițiază, în 1791, un memorandum (devenit celebru sub denumirea latinească de Supplex Libellus 
Valachorum Transilvaniae), către împăratul Leopold al II-lea, căruia 1 se cere repunerea în 
drepturi, alături de celelalte naţiuni, a românilor ardeleni. 

În lucrarea Istoria şi lucrurile şi întâmplările românilor, Samuil Micu-Clain susţine că 
românii stabiliţi în Dacia nu au părăsit niciodată spaţiul în care s-au născut. lată un fragment 
edificator în acest sens: „....Împăratul Aurelian au mutat din Dachia lui Traian în Misia, peste 
Dunăre pe romani, tot colonii, plugarii şi alţii carii începuse economia şi lucrul cel de casă, acolo 
au rămas. Numai pre cei de oaste mai cu samă i-au mutat şi pre cei ce au vrut să treacă, însă 
numai cât i-au trecut Dunărea, mai departe nu i-au mutat şi aşa şi dincoace şi dincolo de Dunăre 
au fost pe cum şi astăzi sunt români lăcuitori. Dachia dincoace de Dunăre, apoi s-au zis Dachia 
veche, Dachia lui Traian; iar cea dincolo de Dunăre s-au chemat Dachia nouă şi Dachia lui 
Aurelian. Să zice că de la mutarea aceasta a romanilor, cari cânta mergând la Dachia пой, au 
început românii în cântece, şi mai vârtos în colinde, a pomeni pre împăratul Aurelian, cât şi până 
astăzi îi rămâne la romani pomenirea că şi astăzi în colinde românii cântă Alerom Doamne, ca 
cum ai zice Aurelian Doamne...” [16, р. 33]. 

Pentru continuitatea populaţiei dace în vatra strămoşească, când s-au retras o mare parte a 
legiunilor romane, pledează şi Gheorghe Şincai (1754-1816), „un Nicolae Iorga al veacului al 
XVIII-lea, pasionat strângător de documente pe oriunde umbla din care a alcătuit cea dintâi 
colecție de documente privind istoria românilor, în 26 de volume rămase în manuscris” [82, p. 
310-311]. 

Dintre operele sale (spre a nu încărca inutil expunerea) amintim Hronica românilor şi a 
mai multor neamuri. Din păcate această lucrare nu a văzut lumina tiparului în timpul vieții 
autorului din cauza cenzurii oficialităților, cu excepţia unor fragmente apărute răzleţ, în perioada 
anilor 1808-1809, în Calendarul de la Buda. De ce a fost considerată periculoasă această scriere? 
Fără îndoială, nu a fost pe placul nimănui intervenţiile sale polemice privind speculaţiile unor 
istorici străini cărora nu le era pe plac o istorie pro continuității autohtonilor în Dacia şi nici 
culturalizarea acestora. Vom adăuga acestui comentariu un scurt fragment din Hronica...spre a 


ne justifica: „Anul 274. Acesta este anul cel însemnat, şi încă şi de price între mine şi între D. 

Directorul Eder (Karl Eder, istoric sas - n.n.), carele prea aspru au scris în contra cererei sau 
instanţiei cei în anul 1791 date împăratului Leopold П, de românii din Ardeal. În critica sa a voit 
numitul D. Eder să arate, cum că românii ar fi de viţă varvarii, nu romani, pentru că (zice el) pre 
colonia lui Traian dusă în Басма veche, împăratul Avrelian în anul acesta o au trecut Dunărea şi 
o au aşezat în partea Mesiei de sus şi a Dardaniei, precum scriu, Flavie Vopisc, Evtropie, Paul 
Diaconul, Secstul Rufu, Calvisie, Впейе şi alţii. Cum că împăratul Avrelian, vrând a merge 
împotriva perşilor, în anul acesta au scos leghioanele din Dachia veche, şi o parte a coloniei, şi l- 
au aşezat de-a dreptul Dunării, nu se poate tăinui, dar îngădui încă nu pociu, cum că toată colonia 
ar fi trecut în Dachia cea noao: pentru că cei mai mulţi dintre coloni au trebuit să fie dați spre 
economie, care aşa lezne ştiu că nu o au lăsat mai vârtos după atâta mari de vreme cât au fost 
între Traian şi între Avrelian, precum scrie şi Sarnichie” [111, р. 67]. 

Cel de-al treilea corifeu, „cel mai puternic în afirmarea ideilor sale, cel mai filosofic în 
înţelegerea subiectului său”, cum îl caracterizează Nicolae Iorga, este Petru Maior (1760 - 1821). 
Opera sa este vastă şi diversă. Istoria pentru începutul românilor în Dachia (Buda, 1812) avea să 
stârnească agitaţie în rândurile învăţaţilor străini, саге îşi simțeau amenințate tezele prin care 
denigraseră originea romană a românilor de la Dunăre şi Carpaţi. Profesorul universitar lon 
Rotaru în O istorie a literaturii române de la origini până în prezent reţine: „Maior este un 
latinist şi un entimologist, adept al scrierii cu litere latine”, realitate care confirmă că limba 
română nu-şi trage seva din latina clasică, ci din cea populară [103, p. 166]. 

Spre deosebire de ceilalţi doi camarazi de luptă împotriva obscurantismului care a condus 
la „surparea ѕирегѕіц шог”, Petru Maior susţine, bazat pe adevărul istoric, ideea absolut justă că 
cincisprezece ani cât a fost paroh al Reghinului, Petru Maior s-a dovedit a fi preocupat să facă 
mult bine „spre cultura şi folosul neamului românesc”. Redăm un pasaj din disertaţia sa — Pentru 
începutul limbii româneşti, apărută în volumul Istorie pentru începutul românilor în Dacia, 
(Bucureşti, 1971, p.57): „Ne-am deprins a zice că limba românească е fiică limbei lătineşti, 
adecă сеп corecte, totuşi, de vom vrea a grăi oblu, limba românească e mama limbei сеп 
lătineşti. Nice să nu te scăndălisască aceaia, că limba românească e spinoasă şi ариза pre lângă 
limba cea lătinească. Că au din spini se naşte rujă prea frumoasă? (...) Pre urmă, dacă în limba 
готапеаѕсї, пи numai întrî românii cei din coace, ci şi întră cei din colo de Dunăre, carii, în suta 
a treia dela Hs., fură despărțiți de ceşti din coace de Dunăre, pînă în Tessalia şi pre airea, ba şi 
întră alte popoare (...) e datină a pune articlii după nume şi nu înainte de nume, cum fac alte 
neamuri...”. 

Am mai putea adăuga în elita de intelectuali de marcă ai Școlii Ardelene şi pe loan Budai — 


Deleanu (1760-1820). El îşi propusese să adune sub titlul De originibus populorum 

Transylvaniae comentatio, cum notis et observationibus historio — criticis, o istorie a Daciei de 
la crearea lumii până la anul unirii religioase a majorităţii românilor ardeleni cu biserica romano 
— catolică şi un studiu asupra originii popoarelor care locuiesc în Transilvania, dar din păcate, 
toate intenţiile sale au rămas în faza de proiect. Cu toate acestea nu minimalizăm contribuţia sa 
de scriitor „de Renaştere timpurie într-o Renaştere întârziată (...) de bun cunoscător al culturii 
moderne”, cum arăta Paul Cornea în lucrarea /.Budai-Deleanu — un scriitor de renaştere 
timpurie într-o renaştere întârziată, apărută în Studii de literatură modernă, Editura pentru 
literatură, Bucureşti, 1962, p.75. 

Prin opera sa poetică — Țiganiada sau Tabăra ţiganilor, într-un spirit care înnobilează 
iluminismul, devenind figura cea mai proeminentă a culturii româneşti, el pune baze trainice 
literaturii noastre moderne. 

Şi ca să revenim la tema analizată, care ne-a prilejuit avatarurile acestor incursiuni 
spirituale eminesciene, este locul să precizăm că autorul Luceafărului a fost siderat de operele 


înaintaşilor săi şi, asimilându-le, a dat universalitate culturii româneşti. 


2.5. Concluzii la Capitolul 2 

Ideea europeană, sub formă instituţionalizată de Ligă spirituală europeană derivă din 
necesitatea unui model cultural, al lui „unu multiplu”, aşa cum l-a conceput mai târziu 
Constantin Noica. Poetul Mihai Eminescu se gândea la un „concert al tuturor popoarelor 
europene” în felul, „cercurilor interactive maioresciene”. 

Europa pentru Eminescu nu este o identitate abstractă, un mit sau utopie, ci un organism 
viu, dinamic, mereu în mişcare şi în continuă transformare în funcţie de nevoile tuturor națiunilor 
care formează acest „corpus”. 

M. Eminescu se gândea în fond la un dialog valoric european în sensul în care îl concepem 
noi astăzi, aducând ca argumente plauzibile contribuţia marilor personalităţi culturale şi politice 
(Miron Costin, Varlaam, Dosoftei, Dimitrie Cantemir, Samuil Micu-Clain, Gheorghe Şincai şi 
Petru Maior) şi ale domnitorilor Țărilor Române care au influenţat evoluţia istorică a poporului 
român (Mihai Viteazul, Ştefan cel Mare, Alexandru loan Cuza). Toţi aceştia au fost pentru 
Eminescu nişte „pattern-uri” spirituale şi morale. 

Pentru a supravieţui curentului ce se mișcă contra civilizaţiei un popor trebuie să se 
unească în jurul unei idei comune și a unor personalități emblematice. În Mușat și ursitorile, în 
alte poezii, în multe articole publicistice poetul a promovat constant ideea că Ștefan cel Mare a 


fost şi rămâne unul dintre cei mai de seamă ехропепі ai spiritului germinativ al poporului 

român. Pe aceeaşi linie de valorificare a trecutului istoric, se înscrie $1 evocarea unei alte 
personalități a istoriei naționale: Mihai Viteazul. 

Dar, a fi european în concepţia lui Eminescu înseamnă a asimila creator, cu spirit critic, 
întreaga cultură a continentului. Conştiinţa europeană poate fi realizată numai ре axa naţional — 
european — universală, care este şi temeiul internaționalizării acesteia. 

Eminescu apare în exegeza eminesciană de azi ca un european la el acasă, fiindcă 
paradoxul culturii române constă în vrerea de a fi europeni în Europa, noi fiind nu în zadar un 
stat de cultură la gurile Dunării, după cum afirma criticul Mihai Cimpoi în volumul său despre 
ideea europeană, vrere inhibată de un complex permanent al situării — nu doar geografice, ci şi 
valorice — la periferia continentului. 

Trecerea în revistă în a meritelor unor personalități culturale şi politice ale trecutului care 
au influenţat evoluţia istorică şi culturală a poporului român, reprezintă pentru M. Eminescu 
desfăşurări vizionare relative. 

Eminescu a fost un gazetar care, pentru a-şi convinge cititorii, a apelat la imaginar, la 
oratorie şi nu în ultimul rând la metafizică, ideile textelor sale publicistice fiind circumscrise 
unor judecăţi apoftegmatice. Fragmentarium poate fi considerat „cutia Pandorei” şi, deopotrivă, 


scrinul în care sunt păstrate cele mai valoroase „nestemate” ale gândirii eminesciene. 

3. IDEEA EUROPEANĂ – AXĂ A PERSONALITĂȚII LUI EMINESCU 


3.1. Eminescu: ideea europeană şi unitatea culturii universale 

Eminescu concepe cultura europeană ca o unitate bazată pe valori comune şi pe autori 
reprezentativi, „canonici”, care ilustrează universalitatea ei. Această noţiune e frecventă în 
însemnările manuscrise studenţeşti, în care el, luându-și notițe de la profesorii care predau în 
Universitatea de la Viena şi Universitatea de la Berlin, căuta să-şi explice ce înseamnă cultura, 
care este statutul ei ontologic, ce semnificaţie are în întreaga sferă a cunoaşterii. 

Poetul a fost în mod consecvent de părere că podoaba cea mai nobilă a unui popor este 
arta sa, cel mai nobil simţ al omului fiind cel estetic. Un privilegiu al culturii este aceea de a fi 
aptă de a se bucura de această podoabă şi de a gusta frumosul pe toate căile. Cel mai frumos din 
toate câte sunt frumoase este sufletul frumos. Formulând această concluzie hegeliană, poetul 
vorbeşte apoi de universalitatea culturii, care trebuie să pornească în mod organic de la ştiinţă: 
„Niciun fel de materie nu e cugetabilă, care să nu poată constitui un element al culturii, fiindcă 
ea nu urmăreşte un scop obiectiv, de aceea nu are niciun teren anumit pe care să-l umple. Şi nu 
numai că ea nu-i mărginită la un singur teren, ci universalitatea е chiar semn distinctiv al 
culturii, cel puţin fiecare al ei se măsoară după măsura universalităţii, în care ea se mişcă [52, р. 
47]. 

Se conturează, în aceste însemnări manuscrise, adunate sub genericul Fragmentarium, un 
mod de înțelegere specific eminescian al culturii europene ca o configurare de terenuri diverse, 
de cercuri ineractive maioresciene sau de Unu Multiplu nicasian. 

Omul este, pe întinsul continental al acestor terenuri, „un inel în lanțul cel mare al 
tendințelor şi aspirațiunilor omeneşti”, iar prin mijlocirea culturii generale „el capătă privirea 
mare în totalul şi generalitatea întregului” (Mss.2258/182). 

Admiţând că o asemenea universalitate se manifestă prin grade simple şi foarte 
schimbăcioase, prin culturi mari ori mai puțin multilaterale, Omul cult trebuie să-l cunoască, 
astfel, pe Shakespeare sau pe Humboldt, după cum e obligat să cunoască cine a descoperit 
America. 

„Totalul şi generalitatea întregului” poate fi mai bine cunoscut dacă ne închipuim un cerc 
imens, cu o dispunere de cercuri concentrice din care fiecare cerc s-ar arăta nu ca un cerc simplu, 
ci ca un cerc de cercuri. Centrul s-ar cădea să fie „interesul general uman la ele”. 

Poetul îşi reprezintă acest cerc cu toate părțile care se influențează reciproc şi a se ține 
una de alta pentru a forma un întreg în felul în care pământul cu toate pădurile de aer ce-l 


înconjoară constituie o unitate. 

Atunci când cineva simte bătaia inimii polone şi simte sufletul naţional îmbălsămat de 
poezie şi înduioşat de muzică şi afirmă că Polonia e pe moarte, acesta trebuie taxat drept nebun. 
În schimb în baza literaturii române a constata progresul înseamnă a face o metaforă ironică. 

Un astfel de progres se obţine în temeiul transmiterii de energie intelectuală de la un 
popor la altul, de la unul îmbătrânit la unul tânăr: „Progresul omenirii consistă în aceea că 
popoare noi, tinere, îşi apropiază rezultatele intelectuale ale celor îmbătrânite, ca o provizie gata 
şi câştigată deja, care pentru civilizaţiunea lor ulterioară e numai punctul de plecare. Energia 
cheltuită şi prefăcută în rezultate intelectuale a poporului bătrân şi murind, se transmite celui 
tânăr. În infinitul timpului cele tinere o duc mai departe, adaugă la suma moştenită, energia lor 
ре care o cheltuiesc istoriceşte, asemenea în formă de cultură, şi se sting la rândul lor. Progresul 
naţiunilor e limitat, progresul omenirii infinit. Cu toate aceste progresul n-ar fi posibil, cum 
mişcarea n-ar fi posibilă când temperatura ar fi una şi vedem în aceste deosebirea între incultură 
şi cultură, între tinereţe şi bătrâneţe eternă” [52, p. 52-53]. 

Poetul crede pe bună dreptate că o cultură — naţională, europeană, universală — se poate 
construi numai pe valori care reprezintă epocile de împlinire a popoarelor şi nu pe acele în care 
nu se atestă valori considerabile: „Nu este de trebuinţă de a cunoaşte multe din istoria unui 
popor, în vremi în care a trăit animalic, timpi orbi. Sunt încercări deşarte, de a rechema 
cunoştinţa oarbă a popoarelor, din vremi, în care aceasta nu avea nicio valoare. A reproduce 
scheme, coaje vechi, este sărăcie, poezia adevărată e nemijlocită. Pons e sinorum. Găsim cu 
toate astea un cuprins adânc. Metal curat fără de lamură. Heine. Lyrică. Shakespeare în contextul 
timpului. Ne va mişca numai ceea ce e în genere umană. Sceneria este romantică. Cuprinsul: 
pasiunea, mişcările vieţei sunt în Shakespeare — Byron. Înlăturarea superstiţiunii. Trebuie ca 
poetul să fie servitorul credințelor poporului? Goethe (Faust, Р. П). Originalitate şi originalitate. 
Naturalitate potenţată şi veridică” [52, p. 92- 93]. 

Luând în discuţie problema dreptului, poetul consemnează că numai din spiritul omenesc 
ca esenţă eternă a vieţii se poate abstrage dreptul vecinic care este singurul adevărat: dreptul 
rațiunii sau al naturei. Prin rațiune el înțelegând „rezultatul şi productul unei experienţe şi a unii 
culturi de mii de ani” (Die Verdchtung des Denkens in der Geschichte. Das Leben der Ideen în 
mss.2257/21 v.). 

Concepând Europa ca pe un organism, Eminescu concepe şi cultura europeană ca pe un 
Tot unitar, bazat pe însăşi universalitatea culturii, demonstrat şi de faptul că oricare ființă umană 
conţine în sine un fond sufletesc caracteristic omenirii întregi. Comentând o reprezentaţie teatrală 
după un rezumat al pieselor lui Henry Murger denumit Orfelinele, poetul reflectează anume 


asupra „tainei construcţiei sistemului nervos omenesc de a reproduce în mii de oameni 

simţămintele, ce se petrec într-adevăr în unul singur” [62, р. 192]. Este apreciată cu deosebire 
identificarea actorilor cu rolurile, ce „au produs în public un efect pe care fiziologul îl priveşte ca 
pe o adevărată minune a naturii omeneşti”, succesul piesei fiind determinat de trăirea 
„simţământului adevărat”, şi nu de afectaţie. 

Unitatea culturii europene e demonstrată şi prin existența unei categorii tipologice de 
scriitori populari, care sunt epici şi pe care îi au toate popoarele, ei formând un şir impunător — 
de la Homer până la Fritz Reuter. Articolul Comedia franceză şi comedia rusească trece în 
revistă această categorie, care demonstrează unitatea de fond a literaturii europene şi universale: 
„Gogol e după unii cel mai original, după alţii cel mai bun autor rusesc. Lucrul stă însă astfel: el 
ş-a-înrădăcinat în minte viaţa reală a poporului rusesc; tipurile sale sunt copiate de pe natură, 
sunt oameni aievea, precum îi găseşti în târguşoarele pierdute în mijlocul stepelor căzăceşti. 
Toate popoarele au aseminea scriitori, deşi nu toţi au compus câte-o piesă de teatru. La germani 
Fritz Reuter, la americani Bret Harte, la unguri Petöfy, la români, pentru ţăranul din Moldova 
Creangă, pentru crişăni Slavici, pentru spiritul şi viaţa târgoveţilor întrucâtva Anton Pann. 
Scrierilor unor asemenea sunt greu, adesea cu neputinţă de tradus, de aceea va fi uşor de-a vede 
că localizarea piesei de cătră advocatul din Bucureşti d. P. Grădişteanu, făcută după o traducere, 
căci numitul domn nu ştie ruseşte, nu va ave o valoare tocmai însemnată” [62, p. 197]. 

În arta dramatică se conturează o unitate în mod pregnant, deoarece, fie în antichitate, fie 
în epoca Renaşterii sau în epoca contemporană lui Eminescu, se face simțită o preocupare 
constantă de a înfăţişa caracterele omeneşti care sunt aceleaşi şi ceea ce se întâmplă în inima 
omenească, la care vibrează deîndată publicul, inclusiv cel românesc. Obiectivele estetice şi 
morale comune se întrevăd îndeosebi în momentele cruciale de dezvoltare ale celor două genuri 
ale artei dramatice, — unul „înalt” şi altul „de rând”: drama de caractere şi drama de intrigă. Cel 
dintâi arată, după precizările tipologice ale lui Eminescu, caracterele în toată curăţenia şi 
consecventa lor, al doilea le presupune ca fiind cunoscute, prezentând conflictele ca fiind născute 
din planuri paralele, cu caracter intelectual, din părți opuse: 

„În cel de întâi gen conflictul trebuie să se nască cu necesitate, ca între două puteri 
elementare aduse în contact, precum urmează cu necesitate esploziunea dacă arunci o scânteie 
într-o magazie de praf. Aduse odată în contact, caracterele se dezvoltă repede şi energic, 
privitoriul rămâne uimit, nu de ceea ce se-ntâmplă, căci aceasta o poate ghici mai totdeauna, ci 
de espresia curată, străvezie a caracterelor omeneşti, cari-n viaţa comună se ascund sub masca 
convențiilor sociale. Astfel în tragediile lui Sofocle ştim de mai nainte ce are să se-ntâmple, dar 
caracterele sunt cristalizate şi ne uimesc prin teribila lor consecvență, pănă sunt înfrânte prin ele 


înşile, urieşi ce cad sfărâmaţi sub propria lor greutate. Drama de intrigă consistă nu atâta în 

conflictul a două caractere, ci în acela a două planuri opuse. Aicea publicul priveşte cu mult mai 
mare interes desfăşurarea, căci el poate ghici ce se petrece în inima unui om, nu însă ce se 
petrece în capul lui. În acest al doilea gen spaniolii şi francezii au ajuns foarte departe; cel dentăi 
e reprezentat din veac în veac de câteva genii izolate, în vechime de tragicii greci, în vremea 
nouă de Molière şi Shakespeare, şi în cazuri izolate în câteva alte scrieri, concepute în acele 
momente fericite, în cari, după spusa unui scriitor, fiecare om е un geniu”[62, р. 204-205]. 

În această caracterizare tipologică eminesciană se întrevede clar modul de a prezenta 
areale culturale ca nişte „cercuri concentrice”, ca nişte terenuri” adiacente care se suprapun 
până la urmă într-un unic spaţiu cultural european, reprezentat de Sofocle şi ceilalţi tragici greci, 
de dramaturgii spanioli şi francezi, iar în vremea nouă de Molière şi Shakespeare. 

O configurare oricât de sumară a acestui spaţiu cultural/ intercultural/ multicultural va 
include în chip holistic, adică sub semnul unității: 
— antichitatea greacă şi latină cu un impact considerabil asupra poeziei şi mitopo(i)eticii sale, 
reprezentată de Homer, Ovidiu, Horaţiu, Properţiu, Sofocle, Eschil; 
— Renaşterea cu cel mai strălucit reprezentant „divinul brit” Shakespeare, figurând în multe 
manuscrise din Fragmentarium, în poezia „Cărţile ”, în diferite articole publicistice şi cronici 
dramatici; Eminescu vorbea, în analiza dramelor lui Bolintineanu că acestea ar fi putut călca mai 
cu succes terenul shakespearian „al abstracţiunii absolute”; al unităţii pline de simbolism şi 
profunditate care domneşte în opera acestui geniu puternic; 
— literatura germană, cunoscută de el în original şi în profunzime prin cei mai importanţi 
scriitori: Schiller, Goethe, Lessing, Herder, Novalis, Heine, J. P. Richter, mai modestul Lenau, 
din care traduce, Geibel, Cerri, Hebbel; 
— literatura engleză, din cadrul căreia, înafară de Shakespeare, îi cunoaşte pe Byron, Joung, 
Shelley, Defoe, Marlowe; 
— literatura franceză, pe care o cunoaşte de asemenea fundamental prin reprezentanţii 
clasicismului şi romantismului: Moliere, Racine, Corneille, Hugo, Volney, Gautier, Lamartine, 
Musset, Dumas, Vigny în articolele publicistice sunt citați Pascal, Rousseau, Montesquieu, 
Voltaire, D'Alembert; 
— literatura italiană, din care a lecturat Decameronul lui Boccaccio, Orlando furioso de Ariosto şi 
Gerasalemme liberato de Tasso, La locandiera de Goldoni, I pitocchi fortunati de Gozzi; 
— literatura spaniolă, cu care a luat contact prin Cervantes şi Cid, citat în Dicţionarul de rime. 
— literatura rusă, cunoscută prin traducerile şi dramatizările lui Gogol; 

Din cunoaşterea acestor literaturi şi areale culturale, toate trecute prin „pământul proaspăt 


al propriului suflet”, a rezultat o modelare a concepţiei despre lume (de la geneză, trecând prin 

momentele-cheie ale evoluţiei, până la stingere — „de la mărire la cădere”, ca în Memento mori) 
şi o mitopo(i)etică complexă pusă sub semnul organicismului şi înțelegând elemente diferite ale 
imaginarului clasicist, romantic, baroc şi simbolist. 

În acest sens academicianul Mihai Cimpoi vorbea despre o încadrare absolută în direcția 
organicismului filosofic şi liric, căci Eminescu concepe Europa (ca şi lumea, cosmosul, 
societatea, statul) ca pe un organism, valorificând — pe temeiul culturii asociate ştiinţei şi rațiunii 
şi un Organon, ca instrumentar al gândirii (în sensul logicii analitice, hermeneuticii sau 
interpretări, epistemologiei şi topicei sau modelului de dialogare şi sofismelor aristotelice). 

Eminescu distingea în evoluţia gândirii europene o reorientare a popoarelor noi spre 
cultura antică, prin îndepărtarea de anumite practici religioase ce-l proslăveau pe Dumnezeul 
puterii fizice, al războiului: „Clerul a dezbătut popoarele nouă ale Europei din mrejele unor 
credinţe şi obiceiuri în care puterea fizică jucă cel întăi rol, căci dovedit este că atât zeul suprem 
al germanilor ca şi cel al celților şi slavilor au fost un Dumnezeu al războiului, al sângiurilor, un 
Dumnezeu al puterii brute. Îmblânzirea treptată a lumei nouă este un netăgăduit merit al religiei 
creştine, afară de aceea că a mai fost păstrătorul culturii antice” [63, p. 179]. 

Verva polemică а publicistului Eminescu se îndreaptă asupra proceselor de 
descompunere a culturii europene, declanşate în Rusia şi în alte ţări. Rusia în special devenea un 
teatru al unei serii întregi de fapte întunecoase: îndreptarea de pistoale contra împăratului şi a 
şefilor administraţiunii de gubernie, în care sunt angajaţi amploiaţi, sergenţi de poliţie şi chiar 
persoane din societatea înaltă; fierberea înfundată a mişcării revoţionare care duce la popularea 
Siberiei cu adepţii noilor idei; urmărirea oricăror idei mai libere, exercitarea de presiuni mari 
asupra corpului didactic şi a studenţilor, tineretului universitar. Atentatul asupra împăratului care 
a avut loc la 3 aprilie 1879, oricât de regretabil ar fi, e un simptom al unor cauze cu mult mai 
întinse şi mai generale. Faptul nu are un caracter privat de răzbunare individuală, ci „e precursul 
unei mişcări de descompunere sociale al cărei obiect e colosala împărăție slava”, având 
repercursiuni şi asupra culturii: „Dar nu numai la Rusia e mărginită acea descompunere. Peste tot 
credinţele vechi mor, un materialism brutal le ia locul, cultura secolului mână-n mână cu sărăcia 
claselor lucrătoare ameninţă toată clădirea măreaţă a civilizaţiei creştine. Stilul elegant al 
arhitecturii Renaşterii, cel măreț gotic cedează stilului monoton al cazarmelor de închiriat, 
Shakespeare şi Molière cedează bufonărielor şi dramelor de incest şi adulteriu, cancanul şi 
Offenbach alungă pe Beethoven şi pe Mozart, — е o epocă în care ideile mari asfinţesc, în care 
zeii mor. Pe lângă aceasta se adaugă o generală corupţie economică [63, p. 664]. 

Eminescu vorbeşte, prin urmare, despre o epocă de descompunere şi relativizare 


nietzscheană a valorilor comune europene. 

Intrând în astfel de faze de criză, cultura naţională sau cea europeană trebuie să-şi ia 
măsuri strategice de protejare, de conservare $1 de asigurare a continuității, dezvoltării în felul în 
care procedează dinastiile monarhiste. Presa vieneză este criticată pentru că este „ceva fără 
rădăcini” şi nu reflectă spiritul rasei germane şi nici al celorlalte naționalități. Poetul-publicist 
vede în dezvoltarea ştiinţelor natura, cauza „iubirii pentru orice accent natural, fie-n arte, fie-n 
literatură”. Cu cât drumul de fier, adică civilizația nivelează şi reduce la o egală platitudine 
omenirea, cu atât se revigorează tendinţa de a păstra comorile grămădite de un popor: „În 
realitate orice lucru temeinic şi sănătos se face numai pe baza unei naţionalităţi certe, a unei 
limbi certe”. Modelul invocat, în acest context al dezbaterii problemei, este bineînţeles Grecia: 

„Grecia veche n-ar fi ajuns nicicând la dezvoltarea ei cea mare dacă limba ei nu s-ar fi 
dezvoltat cu toate nuanțele dictate de natură şi împrejurări şi dacă această dezvoltare a limbii nu 
era paralelă cu dezvoltarea a chiar spiritului elin” [63, p. 1268]. 

Comentând o hotărâre a Senatului francez privind legalizarea concurenţei libere în cadrul 
învăţământului, gazetarul de la Timpul apreciază ca fiind just gestul lui Laboulaye, Renan şi 
Taine, discipoli ai lui Tocqueville, fiindcă ei, aceşti bărbaţi, se opuneau acţiunilor de centralizare 
şi uniformizare atât de caracteristic spiritului latin al Franţei: 

„Ei prevăd că rezultatul acesteia ar fi o sterilitate a spiritului francez care va face ca 
Franța să rămână înapoi în filozofie, teologie, filologie şi lingvistică. Prin concurența 
instrucțiunei libere ei speră a scoate „Universitatea”, care în filozofie s-a oprit la Victor Cousin şi 
pentru care un Schopenhauer şi un Spencer n-au existat, care nu ştie despre David Strauss sau 
Rein sau Griger. Poate să fie calculul şi greşit: în Germania şi Austria, unde şcolile superioare, 
naţionalitățile, sisteme filozofice şi teologice îşi fac concurenţi, nu s-ar putea întrebuința 
argumentul. Pentru Franţa însă poate avea valoare” [63, p. 1154]. 

Culturile naţionale nu se închid monadic în cercurile lor, având totuşi o direcţiune de 
dezvoltare, bazată pe realităţi naţionale certe (spirit, limbă, tradiţie sub formă de „comori” ale 
trecutului). 

Unirea prin cultură i se pare poetului-publicist mai importantă decât unirea politică, 
fiindcă nici grecii vechi, nici italienii, nici germanii n-au fost uniţi politiceşte: „Cu toate acestea, 
tocmai atunci au fost mai însemnați prin spiritul şi activitatea lor. Deasupra despărțirii politice se 
născuse o unitate în literatură, în limbă, în obiceiuri, cu atât mai sfântă cu cât nu avem a face cu 
meschinele rivalități politice” [63, p. 1154]. 

Comunicarea între culturi, punerea lor sub semnul Unităţii nu se face în temeiul unui 
criteriu politic, ci a unuia de natură intelectuală, etnică, lingvistică, fapt care-l determină pe 


Eminescu să afirme tranşant: 

„Nici nemţii, nici sclavii, nici maghiarii nu exercită ca şi caracter național, ca limbă, ca 
stări de lucruri vro atracţie asupra noastră, şi simpatiile noastre naţionale sunt foarte departe în 
apusul Europei între naţiile romanice sau romano-germanice de acolo. Cauzele acestor simpatii 
depărtate nu sunt numai politice, ci de natură foarte diversă, sunt etnice, intelectuale” [64, p. 
799]. 

Unitatea se bizuie nu doar pe asemenea „tipare” şi asemănări organice, ci şi pe 
deosebirile care dau specificitatea, personalitatea unei naţionalităţi. Totul se aşează într-o ecuaţie 
sui generis individualitate/ universalitate. Apare în articolul [,Foile noastre oficioase”] chiar un 
portret fenomenologic al spiritului românesc şi al limbii române: 

„Natura analitică a limbii, deci şi a spiritului nostru, deosebită de cea germană, 
ungurească, slavă; o inteligenţă mai puţin abstractă dar mai limpede; un bun simţ, falsificat poate 
în parte, dar înnăscut rasei române, o elasticitate mai mare a puterii musculare şi a celei 
intelectuale; Iată note care disting în mod esenţial rasa română de cele ce-o înconjoară. Dacă mai 
ținem seamă de unitatea aproape absolută a limbii vorbite de români precum şi de unitatea 
datinelor, amândouă preexistente formaţiunii statelor române chiar, am arătat aproape în 
totalitate cauzele ce se opune їп mod constant deznaţionalizării românilor” [64, р. 799]. 
Publicistica eminesciană, evaluată în integritatea ei, denotă o preocupare constantă de a dezbate 
problemele sociale, economice, politice, culturale în contextul realităţilor europene. În acest 
sens, D. Vatamaniuc releva faptul: 

— că toate Caietele lui Eminescu arată că interesul poetului pentru literatura europeană şi 
cea universală în totalitatea ei „este cu mult mai mare decât traducerile făcute de el” [75, p. 8]; 

— că gazetarul a avut „o deschidere spre presa străină, îndeosebi germană” [76, p. 7]; 

= că proiectul de reformă a învățământului trebuia făcut, după cum se sugerează în unele 
articole în spirit european [73, p. 10]; 

— că este învederată o pledoarie pentru o zonă „neutrală” a Europei, din care să facă parte 
țările din Balcani [72, p. 9]; 

— că reformarea magistraturii trebuie făcută tot în spiritul practicilor existente în țările 
europene [74, р. 10]; 

— că natura statului şi a organismelor sale se cade dedusă ținând cont de sociologie, care 
reprezintă „toate cunoştinţele omeneşti” [70, p. 8]. 

Referinţa la „ideea europeană” există şi în corespondență [ХІ, p. 8-14]. Articolele din Timpul 


prezintă o sinteză a concepţiilor lui Eminescu, inclusiv a celei privind Europa ca „organism” [71, 


p. 16]. 

3.2. Traducerile privite din perspectiva „ideii europene”. Transpuneri în limbi străine. 

Viziunea organicistă eminesciană asupra culturii legitimează traducerile ca mijloace de 
realizare a unor legături organice între literaturi şi de punere în evidență a influențelor 
modelatoare şi catalitice (în termenii lui Blaga), a „simpatiilor” în articolele publicistice. 
Jurnalistul şi poetul Eminescu se încredința patternului universalităţii pusă pe temeiul concret, 
ferit de speculaţii metafizice, al inter-relaţiilor inter-conexiunilor. Este binecunoscut faptul că 
adepţii organicismului evită în mod deliberat metafizica. 

Este vorba în cazul lui, aşa cum spune memorabil Constantin Noica, de o întâlnire cu 
marile gânduri ale culturilor; el ştiind întotdeauna să se ridice la începuturi, străduindu-se să 
înveţe limbi vechi şi noi, adâncindu-se în istoria {аги şi a lumii, înțelegând până la capăt cuvânt 
şi asimilând în plus limbajul ştiinţelor mai noi. Printr-o astfel de disponibilitate şi deschidere, 
acest fiu risipitor al culturii ştia a fi pretutindeni la izvoare.Prin intermediul traducerilor literare 
filosofice, sociologice sau cele din domeniul ştiinţelor exacte (fizică, biologie, matematică) 
putem stabili, în spiritul lui Noica, modelul eminescian de a cunoaşte aspectele esenţiale, 
„sufletul” sau, cum zice publicistul „constituţiunea” altor culturi: 

— a tradus texte esenţiale pentru cunoaşterea literaturilor, culturilor, filosofilor, religiilor, 
ştiinţelor; 

— a mers la izvoare: la textele originale, la manuscrise, la sursele documentare autentice; 

— şi-a însuşit bine limbile vechi, clasice şi moderne; 

— a însoţit textele traduse cu comentarii pertinente; 

— a urmărit, cu abilităţi de specialist, noile descoperiri în domeniul ştiinţelor, paradigmele 
epistemologice în procesele de schimbare dialectică şi evoluţia limbajului ştiinţific; 

— a urmărit modul în care se traduce în româneşte dramele, romanele dramaturgice, texte 
de diferită predestinaţie. 

În calitatea de cronicar dramatic, apoi de jurnalist la Curierul de Iaşi şi Timpul care, 
printre altele, consemna şi evenimentele editoriale importante, a urmărit în mod consecvent şi cu 
aplicare filologică deosebită ce se traduce, cum se traduce şi care este efectul traducerilor în 
viaţa culturală. 

Traducerile prezentau, în viziunea sa, acel tot unitar al culturii europene şi universale pe 
care trebuie să-l cunoască publicul român într-o limbă românească elevată, „sănătoasă”, plină de 
„tinereţea naivă” a cronicarilor şi îmbogățirea cu neologismele necesare. 

În fiecare cronică dramatică se făcea o apreciere a calităţii traducerii şi se punea 
întrebarea dacă ета necesară o asemenea „traducțiune”, căci Shakespeare, Molière trebuiau 


cunoscuţi într-o limbă. 

Articolul În contra influenţei franceze asupra teatrului românesc conţinea următoarea 
concluzie formulată sub formă de sfat: 

„De aceea adăogăm un sfat, care urmat fiind, credem c-ar avea consecinţe bune, atît 
pentru tinerii noştri cât şi pentru teatru în genere. D-nia lor ar trebui să-şi procure repertoriul 
vechi al teatrului românesc (de ex. repertoriul lui Millo) şi studiindu-l împreună, să-şi creeze un 
capital de roluri şi de piese, cu care în urmă uşor pute să cucerească scena şi s-o curețe de florile 
exotice şi de senzaţie ale teatrului francez modern. Ar trebui culese vechile traduceri din 
Molière, Kotzebue, Goldoni şi reintrodus acel repertoriu cu limbă sănătoasă, nepretenţios şi de 
atât efect” [62 ‚р. 188]. 

Eminescu a recurs adesea la un mod de a traduce identic rtranspunerii — exemplu fiind 
Critica rațiunii pure а lui Kant şi Arta reprezentaţiei dramatice а lui Th. Râtscher —, la un idiom- 
punte, despre care vorbeşte Bogdan Ghiu în prefaţă la Gramatologia lui Jacques Derrida: 

„Orice traducere trebuie să înceapă prin a fi bilingvă, prin a marca, nu prin a masca 
spaţiul, intervalul pe care tocmai ea îl creează nu numai între două limbi sau, cum se mai spune 
între două culturi şi între două istorii, ci între o singularitate universală (autorul de tradus) 
imposibilă altundeva decât în mediul (de gândire şi creaţie) al unei anumite limbi, şi absenţa е1 
nici măcar aşteptată, ci pur contingentă, dintr-o altă limbă (cultură, istorie) . 

Putem urmări, în mod analogic, procesul de receptare a operei şi personalităţii 
eminesciene sub semnul /deii europene. Profesorul Dumitru Copilu-Copillin a stabilit, în 
lucrarea Eminescu universal, trei etape distincte în cadrul acestui proces: 

1— în timpul vieții poetului, mai puţine, dar dintr-o investigaţie mai recentă reiese că, față 
de ceea ce se ştia până acum, poetul а fost mult mai bine cunoscut şi apreciat în alte ţări, între 
care se detaşează, prin calitatea şi cantitatea traducerilor şi referințelor critice, Germania, 
Austria, Italia, Franţa, Rusia, SUA etc; 2 — în următorii 75 ani, când s-a realizat o receptare 
substanţială cu literaturile mari în care se integrează şi este recunoscut ca valoare universală; 3 — 
în ultimul deceniu şi jumătate, când ascensiunea popularității pe toate meridianele geografice şi 
spirituale ale lumii se asociază cu asimilarea operei ca parte a literaturilor naţionale receptoare, 
încercările de evaluare critică promovând tendinţa de consacrare а valenţelor ei estetice şi socio- 
umane, relevând cu deosebire chintesenţa sumei şi valorii tuturor versiunilor, în limbi străine şi 
în varianta originală. Procesul de universalizare a creaţiei eminesciene a culminat cu evenimentul 
sărbătoririi pe linia UNESCO a Anului Internaţional Eminescu, ce a impulsionat activitatea de 
traducere şi investigare critică în majoritatea limbilor şi ţărilor menţionate, la care mai adăugăm 


{агі ca Tailanda, Mongolia, Vietnam, câteva ţări africane şi câteva replici sovietice etc. 

Într-un interviu acordat publicaţiei România Liberă, sub genericul Denigratorii lui 
Eminescu, academicianul Eugen Simion vorbeşte de neşansa şi regretul pe care le-a avut 
„romanticul absolut” (Топ Negoiţescu) de a nu putea fi tălmăcit în toate limbile pământului, iar 
traducerile care s-au făcut totuşi „nu sunt prea reuşite”. 

Considerat a fi cel mai strălucit reprezentant al romantismului românesc şi un mare poet 
romantic european, integrat seriei de scriitori care au marcat profund curentul în discuţie, — 
Byron, V. Hugo, Shelley, Lamartine, Puşkin, Heine, Charles Cros şi alţii, Mihai Eminescu a 
intrat, în pofida intraductibilităţii operei sale, în atenţia intelectualităţii din întreaga lume. Cu 
toate acestea poeziile sale pot fi rostite în peste 60 de limbi, iar numărul celor care au fost 
sensibilizaţi de eternul său discurs liric a depăşit, potrivit unui studiu, cifra de 200. 

La întrebările — de ce nu a intrat Eminescu în circuitul literar universal?, şi - cum trebuie 
judecată valoarea poetică a lui Eminescu?, am putea aduce în discuţie două motivații: ре de о 
parte vina o poartă intraductibilitatea versurilor sale, iar pe de altă parte anti-propaganda 
culturală care i s-a făcut şi încă mai continuă la nivelul unor speculaţii reducționiste 
manipulatorii. Ar fi o tragedie să acceptăm teza că România fără Eminescu ar fi intrat mai 
repede în spaţiul Uniunii Europene, cum, din păcate, partizanii antieminescianismului au sugerat. 
De aceea nu ne vom lăsa atraşi în capcana întinsă cinic de aceştia şi să-l învinovăţim ре 
Eminescu de „stagnarea” idealului românilor de a integra propria noastră cultură în cea 
universală. 

Receptarea poeziei eminesciene în timpul vieţii poetului a fost destul de firavă. În 1883 îi 
este tradus în limba germană Făt-Frumos din lacrimă, iar în 1885 în ungureşte. 

După cum vom vedea vehiculul unei limbi, alta decât cea română, în care s-a exprimat şi 
afirmat, l-a proiectat pe Mihai Eminescu într-un circuit internațional, prilej cu care întregii lumi i 
s-a oferit posibilitatea de a avea demonstraţia în extenso a unui geniu, un pretext de netăgăduit 
când este vorba de a pune sub semnul pragmaticului identitatea unui popor a cărui cultură este 
ameninţată de ignoranță şi superficialitate. 

Pentru a avea un „tablou” al transpunerilor operei sale în alte limbi, vom efectua o 
incursiune exhaustivă în câteva din limbile prin care a pătruns în „lume printr-a stelelor 
ninsoare” (Egipetul). Extrem de importantă în cunoaşterea lui Eminescu în Italia, de pildă, este 
traducerea lui Marco Antonio Canini. În culegerea Libro dell 'amore (Venezia, 1885, 1887, 1888, 
1890) „astrul poeziei române”, figurează cu Sunt ani la mijloc..., Când însuşi glasul... şi 
Dorinţă. Publicul italian iubitor de poezie are astfel prilejul de a descoperi savoarea versului 


eminescian evocativ. Despre fidelitatea cu care Canini a transpus în italiană armonia vocală a 

lirismului poetului, nu încap comentarii. Să luăm, de pildă, un fragment din sonetul Sunt ani la 
mijloc apărut în Convorbiri literare la 1 octombrie 1879: 
„Sunt ani la mijloc şi 'mcă mulţi vor trece 
Din ceasul sfânt în care ne “ntâlnirăm, 
Dar tot mereu gândesc cum ne iubirăm, 
Minune cu ochi mari şi mână rece.” 
Iată cum sună (euforic) în limba lui Dante: 
„Il tempo m'ha involato la santa ога 
In mi scorgeati: son que” di lontani. 
Pure a te con amor 10 penso ognora, 
O donna che hai grandi occhi e fredde таш”. 

În 1906 Pier Emilio Bosi în Nuova Rassegna di letterature moderne nr. 20 nu se sfieşte să 
recunoască: „Versurile lui Eminescu, ca şi ale tuturor poeţilor, cu formă subtilă perfectă, pierd 
mult în traducere”. Cu toate acestea îndrăzneşte, conştient de „sacrilegiul” pe care îl provoacă, să 
tălmăcească Singurătate, Şi dacă ramuri, Venere şi Madonă, Veneţia. 

Un alt nume de care se leagă destinul italian al lui Mihai Eminescu este profesorul Romeo 
Lovera. Cu toate că îi consacră un număr de 18 pagini, în care regăsim, printre altele, 
Singurătate, Şi dacă..., Venere şi Madonă, Epigonii, Mortua est!, nu reuşeşte să-l impună 
publicului italian pe cel care „se naşte sub o stea însingurată, privindu-şi suferinţa în tăcere”. 

Cel care va infirma mărturisirea lui Eminescu din Geniul pustiu potrivit căruia „Italia a 
uitat pe români”, este fără îndoială Carlo Tagliavini, cea dintâi „voce” care prezintă italienilor, 
într-un studiu ştiinţific — Michele Eminescu, apărut în revista lunară L'Europa Orientale 
publicată sub auspiciile Institutului pentru Europa Orientală, viaţa şi opera poetului român. 

În versiune italiană, la capitolul L’opera aflăm comentate fragmente din Geniul pustiu, 
Luceafărul, Sărmanul Dionis, Revedere, La o artistă, Visuri trecute, Amorul unei marmure, 
Noaptea, Înger de pază, Egipetul, Floare albastră, Glossa, Călin, Scrisoarea 1, La steaua, etc. 

Preocupat de valoarea poetică a lui Mihai Eminescu s-a dovedit a fi şi Ramiro Ortiz. El 
publică în 1927, la Florenţa, volumul Mihai Eminescu. Poesie. Din cuprinsul acestuia nu lipsesc 
poeziile: O, rămâi, Colinde, colinde, Doina, Freamăt de codru, Scrisoarea IV. În Introducerea la 
acest volum (care 1-а inspirat pe George Călinescu în scrierea cărții Viaţa lui Eminescu), Ortiz 
mărturiseşte: „N-am intenţia să fac o biografie amănunţită cu toate faptele externe ale vieţii lui 
Eminescu. Cu volumaşul acesta nu pot avea nici măcar pretenţia de a-mi împlini întru totul 
promisiunea de a face cunoscut în Italia pe acest poet scump inimii mele”. În finalul studiului său 


descoperim această caracterizare care îl poziţionează pe Eminescu în rândul marilor titani ai 

lumii: „Poet pesimist şi adăpat la filozofia lui Schopenhauer, cu influenţe sporadice de budism, 
el aparţine grupului Leopardi, Musset, Vigny, Heine, Lenau, Petöfi, deosebindu-se însă total de 
ei printr-o viziune proprie a vieţii, printr-un proaspăt, adânc, intim simţ al naturii, fiind cel mai 
sincer şi mai autohton interpret al peisajului românesc, prin entuziasmul său constant pentru 
istoria, tradiţia şi mai presus de toate pentru poezia populară românească, în sfârşit printr-o 
anume seninătate în durere care-l face să privească de sus pasiunile umane”. 

De asemenea, şi Gino Lupi, profesor filo-român la Universitatea din Milano, a fost atras de 
„interpretul sufletului milenar al neamului său”, expresie a „sufletului lumii, chinuit de 
problemele eterne a căror dezlegare e căutată zadarnic”, îi consacră studiul Mihai Eminescu, 
publicat în 1943 în revista L'Europa Orientale. 

În 1964 Mario Ruffini a tipărit la Torino un volum din lirica erotică a poetului: Mihai 
Eminescu — Poesie d'amore. Acesta apreciază ca fiind minoră poezia de dragoste, bineînţeles în 
raport cu celebrele poeme Strigoii, Rugăciunea unui dac, Glossă, Melancolie, Călin, Luceafărul, 
Scrisorile. 

Fără îndoială, „enigma Eminescu” avea să fie în întregime descifrată în limba italiană de 
Rosa Del Conte, odată cu apariţia cărții Mihai Eminescu о dell'Assoluto (Modena, S.T.E.M., 
1961), dovedită a fi o punte de legătură între cultura românească şi cea italiană. În lecturile sale, 
făcute din Elena, Mortua est!, Împărat şi proletar, Rugăciunea unui dac, Luceafărul, Mureşanu, 
Memento mori, Venere şi Madonă, Înger şi demon, Călin, Strigoii, ca să enumerăm doar câteva 
din piesele asupra cărora a efectuat strălucite lecţii de anatomie, Rosa Del Conte universalizează 
teme poetice autohtonizate, cărora Mihai Eminescu le-a dat circulaţie universală. Rosei Del 
Conte i se datorează atât analiza şi interpretarea în întregime a operei eminesciene, cât şi 
valorificarea în italiană a versurilor poeziilor postume. Pentru exegetă Eminescu este un miracol. 
În Cuvânt înainte la această lucrare, Del Conte recunoaşte: „...пи este puţin ceea ce datorează 
gândirii occidentale cultura lui Eminescu, dar cuvântul liric în care se transfigurează lumea lui 
este scos din izvoarele tradiţiei autohtone. Până şi temele care par luate cu împrumut din 
romantismul european — acea problematică filosofico-religioasă atât de bogată şi de interesantă 
în chiar contradictorietatea sa — îşi împlântă rădăcina în humusul creştinismului primitiv, se 
încadrează în climatul neoplatonic al Patristicii răsăritene. Şi dacă sufletul popoarelor se 
oglindeşte în cuvântul poeţilor, Eminescu — reflectă şi în aceasta istoria intelectuală a poporului 
său, depunând mărturie pentru ea” [18, р. 28-29]. 

Nu este greu să propunem aici realitatea că prin limba italiană poezia eminesciană s-a 
deschis lumii întregi. Poate nu întâmplător poetul a considerat-o, desigur, după limba română, 


cea mai apropiată spiritului său. Printre manuscrisele sale se află transcrise multe poezii în 

italiană, ceea ce dovedeşte că a fost marcat de rezonanţa lirică a textelor, ele radiind o puternică 
atracţie pentru cititori. 

Cu acelaşi succes poetul naţional a fost tradus şi de italieniştii români. Cea mai recentă 
întreprindere de acest fel este Din valurile vremii!/ Dall’ onde degli evi, carte bilingvă realizată 
de Geo Vasile care a selectat 48 de poeme antume şi 22 postume din ediţia Perpessicius. 

În spaţiul culturii germane Mihai Eminescu a fost tradus şi interpretat, între 1881-1920, de 
Mite Kremnitz, Em. Grigorovitze, Edgar von Herz, Maximilian W. Schroff, У. Teconţia. 

Cel mai serios demers de pătrundere a operei eminesciene în sfera culturii germane a fost 
făcut desigur de Mite Kremnitz, cumnata lui Titu Maiorescu. Traducerile sale sunt şi azi destul 
de apreciate. În lucrarea Amintiri fugare despre Mihai Eminescu descoperim o parte din poeziile 
care au făcut senzaţie în întreaga Europă, limba germană fiind mult utilizată în cercurile 
intelectualiste ale vremii: Călin (File de poveste), Departe sunt de tine, Melancolie, Pescăruşul, 
Strigoii, Atât de fragedă şi Te duci (ultimele două fiindu-i dedicate). 

Studiile de mai târziu ale unor istorici şi critici, cum ar fi Friedrich Lang (Eminescu als 
Dichter und Denker), loan Scurtu (Mihail Eminescus, Leben und Prosaschriften), Lazăr Gusho 
(Der verkannte Eminescu und seine volkstiimlich heimatliche ideologie) şi Alfred Noyer- 
Weidner (Die Einheit der Manngfaltigkeit in Eminescus), informează cu generozitate publicul 
german asupra poeziei şi prozei lui Eminescu. 

Nu trebuie neglijate, în acelaşi context, şi contribuţiile scrise pentru publicul german de 
Wilhelm Rudow (1892), Georg Adam (1900), Johanna M. Minckwitz (1900), Gh. Alexici 
(1906). 

În manuscrisele lui Eminescu sunt descoperite poezii scrise direct în limba lui Goethe, 
unele dintre ele reprezentând creaţii originale din perioada germană a poetului român. Credem că 
nu este aici locul să arătăm şi interesul lui Eminescu manifestat pentru alte multe şi diverse 
lucrările de artă, poetică, filosofie şi estetică ale câtorva valoroşi oameni de cultură germani. 

Prezenţa lui Eminescu în literatura franceză s-a făcut simțită prin traduceri de o mare 
profunzime, acestea fiind de fapt rodul unei temeinice cunoaşteri a operei poetului de către cei 
care au dorit să introducă un fenomen complex şi ascendent, cum a fost considerat poetul, în 
cultura lor proprie. 

În 1963 Alain Guillermou, profesor la Sorbona, publică monografia La genèse interiure des 
poésies d'Eminescu. Cu acest prilej cititorii francezi au şansa de a descoperi cele mai strălucite 
creaţii poetice, unele dintre acestea identificate în manuscrise, ale poetului român de sorginte 
europeană. De remarcat acest pasaj: „Mais on saisira mieux, — le domaine de Гаррогі extérieur 


une fois circonscrit, — en quoi Eminescu apporte Іш — même une richesse originale et neuve au 

fonds, commun de la litterature européenne” [79, p. 71], de unde înţelegem aportul poetului 
nepereche al limbii române la consolidarea universului cultural european. 

Chiar şi în 1984 „Eminescu rămâne pentru francezi un necunoscut”, constatare făcută de 
George Barthouil la Roma, în cadrul unui simpozion internaţional. Se pare că acest „statut” al lui 
Eminescu se menţine şi după apariţia cărţii bilingve a lui Jean-Luis Courriol, profesor de limba şi 
literatura română la Universitatea Lyon III din Franţa — Mihai Eminescu, poezii, prezentare şi 
introducere. În prefața lucrării exegetul precizează că oricât ar părea de ciudat (...) publicul 
francez iubitor de poezie, nu numai că n-a prea auzit de Eminescu, dar nici n-ar avea cum să-i 
aprecieze geniul poetic deoarece nu i s-a pus (...) niciodată până acum la dispoziţie o versiune de 
referinţă în franţuzeşte. 

În pofida „surzeniei selective” a francezilor, sau poate că tocmai de aceea, J.L. Courriol le 
propune remarcabile perspective asupra modernităţii poeziei lui Eminescu, întreprindere 
„eminamente delicată”, care impune o imagine profund definitorie a celui ce „nu a fost deloc 
străin de literatura franceză”. 

Traducerile — preciza Goethe în corespondenţa purtată cu Carlyle — rămân, indiferent de ce 
spun câţiva, una dintre cele mai importante şi mai interesate preocupări în totalitatea activităţilor 
umane. Evident, ele joacă un rol preponderent în răspândirea şi îmbogățirea unei culturi. 
Traducătorii, însă, se confruntă cu dificultăţi enorme în ceea ce priveşte transpunerea în limba lui 
Voltaire a lui Eminescu, acestea constând în stilul său inimitabil. Trecerea poeziei eminesciene 
din limba română, de o armonie complexă şi o muzicalitate unică, în limba franceză, riscă să 
altereze conţinutul şi ritmul versului. 

Cercetarea atentă a Caietelor eminesciene ne determină să nu acceptăm supoziţia că poetul 
a avut doar o instrucţie germană. În multe texte el traduce pasagii întregi din presa franceză şi 
din lucrările cărturarilor J.J. Rousseau, Musset, Hugo, Pierre-Simion Ballanche, Montalembert, 
Moliere, Balzac, etc. 

În Timpul din 8 mai 1880 gazetarul-poet îşi exprimă pe un ton glacial pesimismul față de 
influenţa unor cărţi franceze asupra culturii române, acestea neputând îmbogăţi, ci doar corupe 
literatura națională. 

Aceiaşi poziţie să o fi manifestat şi contemporanii săi în ceea ce-l priveşte? 

Este posibil. Dar la fel de adevărat este şi faptul că tălmăcitorii cu greu au pătruns sensurile 
de adâncime, cu efecte şi subtilităţi poetice absolute ale universului eminescian. 

J.L. Courriol, prin tălmăcirile realizate (printre acestea – Glossă, Doina, Odă, Strigoii, 


Scrisorile şi Luceafărul), reuşeşte să impună francezilor, fără să diminueze discursul liric, 

estetica şi epica poeziilor, un Eminescu genial, altul decât cel pe care 11-1 propusese poetul 
francez J.B. H&trat. 

Analiza făcută, sub acest unghi, reprezintă pentru noi un excelent pretext de a comenta, 
exclusiv, ediţiile în engleză ale poeziilor lui Eminescu. Pe bună dreptate, vehiculul limbii 
engleze îl înscrie pe Eminescu într-o cuprinzătoare arie de circulaţie în lume. 

Dar Eminescu nu a fost tradus suficient în engleză, iar din cele aproape zece ediţii 
existente, mai mult de jumătate sunt strădania unor cunoscători ai acesteia din România. 

Primul contact al anglo-saxonilor cu arhetipurile din universurile imaginative ale lui 
Eminescu s-au produs în 1930, când Estelle Sylvia Pankhurst îndrăzneşte să încropească un 
volum din zece poeme. 

Volumul, apărut la Editura Kegan Paul în condiţii grafice de ţinută, a beneficiat de un 
cuvânt introductiv semnat de Nicolae Iorga şi de o scrisoare (datată 12 septembrie 1929) adresată 
traducătoarei de G.B. Shaw. Acesta, cum mărturisea, a fost impresionat mai ales de Împărat şi 
proletar şi Strigoii, poemele amintindu-i de ltografiile lui Delacroix care au ilustrat Faust. Prin 
traducerea lui E.S. Pankhurst versurile eminesciene nu şi-au pierdut din savoare, temele ideatice 
păstrându-şi intacte sonorităţile. O punere în paralel a versurilor în română şi engleză пе 
convinge de talentul acesteia de „interpretare”, cât mai aproape de original. 

Un alt admirator al marelui poet român, „cugetător al timpului său, încă modern şi astăzi”, 
este Ray Mac Gregor-Hastie. În 1972 el publică 18 versiuni în volumul editat sub egida 
UNESCO — The Last Romantic: Mihail Eminescu, „fără a pierde sensul, sunetul şi sentimentul 
poeziei”. Despre munca Іш de a fi cât mai aproape posibil de ritmul versiunii originale, Ray Mac 
Gregor-Hastie a precizat: „Mai presus de orice, am încercat să fiu fidel stilului omului, ca şi 
stilului poetului”. 

Într-o comunicare la UNESCO clujeanca Ana Şincai a pledat pentru universalizarea 
poeziei lui Eminescu în lume. Ea a fost de părere că Eminescu devenise „ipostaziat prin 
interpretul său”. 

Unul dintre cei mai consecvenţi traducători în engleză ai lui Eminescu, a fost tânărul 
Corneliu M. Popescu. El a transpus 70 de poezii care şi-au păstrat „starea de graţie” pe care le-a 
dat-o autorul lor. Se pare că acestea sunt cele mai reuşite, meritorii, traduceri în limba „divinului 
brit” a lui Eminescu. 

Nu trebuie să trecem cu vederea nici numele altor cunoscători ai limbii engleze, pasionaţi 
de poezia eminesciană: Andrei Bantaş, Dimitrie Cuclin, Leon Levitki, Brenda Walker, Petre 


Grimm, Ge Baoquan şi Dieter Fuhrmann. 

Revelatoare pentru creația „luceafărului românilor” sunt aceste însemnări ale lui Jeno 
Platthy, director executiv al Federation of Internaţional Poetry Associations, făcute în revista 
New Muses, remarcă faptul că Eminescu a fost cel mai mare poet liric al României şi deţine încă 
acest titlu, după aproape 100 de ani de la moartea sa, şi că poeziile sale nu au încetat de a fi iarăşi 
şi iarăşi traduse în principalele limbi ale globului şi, pe bună dreptate, Eminescu îşi câştigă 
cititorii. 

Un interes deosebit pentru lirica marelui poet român îl manifestă cu obstinaţie şi ruşii. În 
1981 filologul rus Fiodor Korş (1843-1915) traduce în revista Gândirea rusă sonetul eminescian 
Oricăte stele. De remarcat fidelitatea cu care cunoscutul tălmăcitor redă livrescul şi exaltările 
nebănuite întâlnite în faţa morţii ale lui Eminescu. De asemenea, ziarul Viaţa nouă din Țighina 
publică în 1920 poezia Glossa în traducerea lui G. Avakian. 

Universul poetic propriu lui Eminescu avea să fie recreat însă de Vasilii Laşcov în 
Antologia poeziei româneşti apărută în 1928. 

Acesta transpune capodoperele lirice Şi dacă..., Cu mâne zilele-ţi adaogi..., O, rămâi..., 
De ce nu-mi vii..., Din noapte şi Sunt ani la mijloc. 

Prin demersul său basarabeanul V. Laşcov infimă teza că poeziile lui Eminescu sunt 
intraductibile, că nu ar putea fi, păstrându-şi farmecul, forma, ritmul şi rima, transferate în limba 
rusă. 

Iubitorul de poezie rus a avut privilegiul de a intra în contact cu opera poetică a lui 
Eminescu în 1950, când la Moscova apare volumul Poezii, care cuprinde peste cincizeci de 
poezii (antume şi postume), printre acestea numărându-se: La steaua, Veneţia, O, mamă..., 
Scrisoarea І şi Scrisoarea П, Pe lângă plopii fără soţ, Dintre sute de catarge. 

Versurile ce au alcătuit cartea au fost traduse de poeţii Leonid Martânov, Emilia 
Aleksandrova şi N. Aseev, de scriitorii Iuri Kojevnikov (care semnează şi un studiu introductiv), 
V. Levik, Gr. Perov, M. Zenkevici, I. Mirimski ş.a. 

Important pentru receptarea poeziei lui Eminescu prin intermediul traducerii în limba rusă 
mai sunt aparițiile la Moscova a Antologiei poeziei româneşti (1958) şi Lirică (1968). 

Spre deosebire de toţi aceştia, poeta Anna Ahmatova şi David Samoilov, prin traducerea 
poeziilor Venere şi Madonă şi respectiv Luceafărul, reuşesc să transfere în ruseşte rezonanţa, 
discursul emotiv şi mesajul ideatic ale originalelor. 

Dialogul intercultural român-rus, prin Eminescu, a cunoscut dimensiuni impresionante 
după publicarea cărții Opere alese, în 1980, la Chişinău, alcătuită de С. Popovici şi Ion 
Pavelciuc, unde au fost incluse peste o sută de poezii şi câteva proze (Geniu pustiu, Cezara, 


Sărmanul Dionis, Făt-Frumos din lacrimă ş.a. 

Eminescologii sunt de părere că faţă de „plăsmuirile” anterioare, acestea sunt cele mai 
„artistice”, care păstrează în substanţa lor sugestia subtextului, încărcătura imagistică. 

Poeziile lui Eminescu au fost гахе transpuse în limba sârbă, acest lucru datorându-se 
intraductibilităţii bogatelor expresii, „doldora de idei şi simboluri, ecuaţii mitice, mitologice şi 
filozofice” (Sima Petrovici, O bună transpunere a Luceafărului şi Scrisorilor lui Eminescu în 
limba sârbă, revista Lumina, nr. 2-3 (26-27), Panciova, 2001, p. 32-36). Prima tălmăcire a 
poeziilor eminesciene în limba lui Vuk Karodzic, a fost făcută de romanticul poet Jóvan Jó din 
Vanovic Zmaj, însă după o versiune germană, probabil cea alcătuită de Mite Kremnitz. Grupaje 
din versurile /uceafărului poeziei româneşti au apărut sporadnic în revistele literare sârbe — 
Khniijeveni jivot din Timişoara, Kniijevne novine, Kniijevnost şi Savremenik din Belgrad. În anul 
1979 la Ed. Prosveta avea să vadă lumina tiparului şi o antologie — Pesnistvo evropskog 
romantisma/Poezia romantismului european, multe dintre poeziile antologate fiind transpuse în 
limba sârbă, printre аќи, de Vasko Popa, Ljubomir Simovici, Aurel Gavrilov, Ivan V. Lalici şi 
Adam Puslojici. 

O altă încercare aparţine lui Mate Maras care în 1989 a versificat Luceafărul în sârbocroată 
în colecţia revistei de cultură Lumina. Şi cunoscutul prof. univ. dr. Radu Flora (Mihaj Eminesku: 
Ka Zvezdi, izabrane pesme, Gradska Biblioteka, Zarko Zrenjanin) s-a încumetat să plăsmuiască 
poeziile lui M. Eminescu în sârbeşte. 

Cea mai izbutită şi de excepţie traducere a lui Eminescu aparține, desigur, poeţilor Ileana 
Ursu şi Milan Nenadi€. La Editura Libertatea din Panciova în anul 2000 avea să apară bilingv 
Luceafărul şi Scrisorile. Este pentru prima oară când cititorul sârb este inițiat în universul liric al 
„poetului genial al culturii şi limbii române, mai mult un poet unic şi genial universal” (Sima 
Petrovici). Cei doi traducători au reuşit să păstreze în limba sârbă nealterate forma, cadenţa şi 
mesajul liric al acestor două capodopere eminesciene. Să oferim drept argument la cele spuse un 
fragment din Scrisoarea a Ш-а: 

„lată vine-un sol de pace c-o năframă-n vârf de băț. 
Baiazid, privind la dânsul, îl întreabă cu dispreț: 

- Ce vrei tu? 

-Noi? Bună pace! Şi de n-o fi cu bănat, 

Domnul nostru-ar vrea să vază pe măritul împărat. 
La un semn deschisă-i calea şi s-apropie de cort 
Un bătrân atât de simplu, după vorbă, după port. 
-Tu eşti Mircea? 


-Da-mpărate?” 

Iată cu câtă inspiraţie Ileana Ursu şi Milan Nenadič transferă în sârbă fiorul liric şi reuşesc 
să nu deturneze sensul şi nici singulara sonoritate eminesciană: 
„Evo stije glasnik mira s belim platnom na vrx stapa, 
A Bajazid, odmerivşi, sa prehpenîem upita ga: 
-Şta ti xoces? 
-М1? Mir сезїї. Mada сайа s nama nije, 
Gospodar bi naş da vidi glavu vaşe imperiie. 
Jiva staza na mig iedan razmace se ka şatory, 
Poiavi se skroman staraț ро odeţi i govoru 
-Ti si Mircea? po odeţi i govoru. 
-lesam, ţare!” 
Ileana Ursu şi Milan Nenadič şi-au dovedit iscusinţa, mai ales, în traducerea unor poezii 
greu de transpus în limba sârbă. Pentru ei poezia lui Mihai Eminescu, devenit vocea autentică a 
umanităţii, înseamnă risipire de etern, sensul lumii, mister şi evidenţă. Traducerea poemului 
Rugăciunea unui dac (Molitva iednog daceanina), foarte greu de transferat în limba sârbă, a 
constituit piatra de încercare a talentului lor. În textul acestuia au căutat, dincolo de melodicitate, 
dincolo de formele de construcţie, „discursul transfrastic”, adică puntea de legătură dintre cuvânt 
51 frază. 
Pentru а ne susţine comentariul să apelăm la acest fragment: 
„Pe când nu era moarte, nimic nemuritor, 
Nici sâmburul luminii de viaţă dătător, 
Nu era azi, nici mâine, nici ieri, nici totdeauna, 
Căci unul erau toate, şi totul era una; 
Pe când pământul, cerul, văzduhul, lumea toată 
Erau din rândul celor ce n-au fost niciodată, 
Pe-atunci erai Tu singur, încât mă întreb în sine-mi: 


Au cine-i zeul cărui plecăm a noastre inemi? 


El singur zeu stătut-a 'nainte de-a fi zeii, 
Şi din noian de ape puteri au dat scânteii, 
El zeilor dă suflet şi lumii fericire, 

El este-al omenirii izvor de mântuire: 
Sus inimile voastre! Cântare aduceţi-i, 


El este moartea morţii şi învierea vieţii! 

lată planul de rezonanţă, în limba sârbă, саге nu scade tensiunea trăirii, ci mai curând 
produce un efect estetic şi mai profund: 
„Kad ne Безе smrti niti besmrtnosti, 
Niti jivotvornog zrnaşța svetlosti, 
Ni danas ni sutra, iuce ni vecito, 
Ier sve beşe iedan, u iednom sve skrito; 
Zemlea, nebo, vazdux i svet ţeli, kada 
Вехи red onoga şto ne bi nikada, 
Ti beşe iedini, pa se pitam samo: 


Ko li ie Bog iem srța priklanamo? 


On beşe iedeni, bog pre svix bogova, 
On iz silnix voda moțnu iskpu skova, 
Оп болта duşu, svetu srețu dade, 

A liudima izvor oproştaine nade: 
Uzvisite ѕг{а! Nek poi ne prestaie, 
On ieste smrt smrti, vaskrs jivota ie! 

Faţă de „experienţele” anterioare prin care s-a încercat introducerea în cultura sârbă a unui 
mare poet al literaturii universale, demersul celor doi traducători a fost o reuşită, el bucurându-se 
de un interes deosebit din partea „consumatorului” de poezie din Serbia. 

Volumul Opere alese / Izabrana dela, apărut în anul 2000 la Ed. Elion din Bucureşti, la 
150 de ani de la naşterea poetului „care a încercat să dea sens şi finalitate timpului şi spaţiului 
istoric pentru neamul său”, cum scrie în prefaţă Zoe Dumitrescu-Buşulenga, include 
echivalenţele, tulburător de credibile, în limba sârbă a celor doi valoroşi poeți din Novi Sad. 
Ceea ce este deosebit de important, în afara poeziilor mai sunt prezentate bilingv, (punctul de 
pornire al acestei întreprinderi fiind ediția critică Perpessicius), o parte din proze (Cezara, 
Archaeus, Aur, mărire şi amor, Contrapagină şi Borta vântului,) о selecţie de cugetări şi un 
grupaj de articole publicistice — Zendenţe de cucerire, Românii Peninsulei Balcanice, Pe arborul 
tăcerii, Alexandru III, Între legendele noastre, Discuţia cestiunii dunărene şi Demagogii sunt 
aceiaşi. Editorii, în Notă asupra ediţiei precizează că au căutat să publice unele poezii necesare 
unei mai cuprinzătoare viziuni asupra liricii marelui poet, cât şi a prozei şi publicisticii sale, 
tipărite în premieră în versiunea sârbă. 

Se impune precizarea: Eminescu a fost tradus în întreaga lume, dar din cauza absenței unei 


strategii culturale româneşti pentru promovarea poeziei sale rămâne „cel mai mare poet național 

european necunoscut” Exerciţiul exegetic susținut în contextul mişcării de idei europene de Rosa 
Del Conte în Mihai Eminescu o dell'Assoluto cu cele mai moderne instrumente de analiză critică, 
scoate în prim plan metafizica operei unei creaturi greu de egalat. Constante şi concrete 
demersurile Rosei Del Conte ne-a dezvăluit „ascunzişurile cele mai tainice ale spiritualităţii 
eminesciene”. Pentru distinsa cunoscătoare a limbii române, Eminescu este desprins din „haos” 
şi a învins timpul. Dincolo de această evadare, datorată, evident, jocului dublu al demiurgului 
între sacru şi profan, identificăm un principiu de convergenţă în interpretarea lumii. Fuziunea 
ideii filozofice şi forma poetică l-au constrâns pe poet să preia mituri şi motive din literatura 
universală, să le personalizeze cu profunzime spre a descifra tainele Universului. 

Dintre capodoperele sale lirice evidențiem La Steaua unde motivul „stelei” şi al „luminii” 
dezvăluie „valoarea existenţială a omului în raport cu dimensiunea temporară”, producând astfel 
nostalgia contemplării spaţiilor cosmice. Incidenţa gândirii eminesciene cu descoperirile ştiinţei 
este spectaculoasă, mai ales prin viziunile sale, deloc speculative. Eminescu, prin lecturi 
fundamentale din toate domeniile — filozofice, matematică, astronomie, fizică, mecanică, etc. – , 
s-a iniţiat în realităţile lumii şi ale universului, ultimul guvernant de legi dinamice — timpul şi 
spaţiul, gândirea şi idealul fiind concepte şi simboluri, mistere şi mituri capabile să determine 
Eul omului poet. Caietele — manuscris certifică preocupările sale pentru „legea atracției”, pentru 
mişcarea ondulată. În Fragmentarium descoperim o serie de însemnări enigmatice care 
demonstrează interesul său pentru anumite teme capitole a existenţei umane: „Teoria ecuaţiunii 
universale”, „Timpul o idee ce leagă fapta de faptă”, „ O dinamică de puteri este viaţa omenirii”, 
„Puterea noastră, саге nu е decât o fracțiune din puterea constantă a sistemului solar”. E de 
reconstituit aici întregul travaliul parcurs de către cărturarul care şi-a depăşit „secolul prin 
concepte adeverite în veacul XX”. 

La Steaua este o meditaţie filozofică asupra vieţii umane. În majoritatea poeziilor sale 
aflăm „referiri la principii şi idei concrete din filozofia schopenhaueriană, kantiană ş.a.” care ne 
obligă să-l considerăm drept poet-filozof. 

„Steaua care a răsărit” devine pentru poetul doritor de cunoaştere şi obsedat de infinitul 
neantului, un pretext de a compara frontierele cosmice cu trăirile sufleteşti. Pentru el important 
este să creeze un univers în semicerc, cum sugera G. Călinescu, „având ca orizont naşterea şi 
moartea lumii, între care se întinde arcul istoriei universale”. Revenind, La Steaua subliniază 
dorinţa muritorului de a pătrunde în spaţii astrale conştient continuu de drama existenţei noastre 
pe Pământ. Steaua pe care „azi o vedem $1 nu e” este leitmotivul existenţei Fiinţei. Timpul este 
ireversibil pentru Eminescu, dar această constatare nu-l împiedică să creadă că steaua este 


prezentă în chiar absenţa ei: raza ce „de mult s-a stins în drum” poate deveni perceptibilă pentru 

ochiul uman şi capătă dimensiune de simbol. Efectul stilistic, subliniat de Eminescu prin 
versurile „Era pe când nu s-a zărit/ Azi o vedem, şi nu e”, este sugestiv pentru a explica 
necunoscutul situat dincolo de momentul prezent, când trebuie să ne îndoim de eternitate, aceasta 
fiind totuşi generatoare de uitare şi regret. Poemul reuşeşte să intensifice spectacolul cosmic al 
„stelei ce-a murit” cu „al nostru dor” care, deşi ne-a secătuit, „ne urmăreşte încă”. 

Iată doar câteva din motivațiile care ne-au determinat să alcătuim o crestomaţie exhaustivă 
a poeziei La Steaua, apărută pentru prima dată în revista Convorbiri literare la 1 decembrie 
1886. Am ales alcătuirea unei antologie a traducerilor acesteia, atât în principalele limbi de 
circulaţie internaţională, cât şi în limbile unor ţări în care Mihai Eminescu а fost receptat precum 
un poet al cărui loc în cultura universală este bine înţeles. Din capul locului trebuie să arătăm că 
am operat o scurtă selecţie tocmai pentru a argumenta viziunea complexă asupra universalităţii 
operei lui Eminescu. Despre izvoarele de inspiraţie ale acestei „mici capodopere lirice”, s-a 
pronunțat mai întâi Titu Maiorescu, el presupunând că prin intuiţia poetică şi forța gândului 
Eminescu a „transpus” teza (comentată de el într-o conferință susţinută la 11 aprilie 1882) 
potrivit căreia „imaginea stelei stinse dăinuieşte încă vederii noastre, deşi steaua însăşi pierise de 
mult în depărtări albastre. 

Vom constata o simbioză fericită între traducerile poeziei în discuţie şi în textul original, în 
ambele gândirea poetului sustrăgându-se „,vecinicului repaos”. Paradoxul acestui joc al 
denotaţiilor, unde poezia rămâne un secret conceput „înlăuntrul tău”, s-ar putea descrie şi altfel: 
traducerea este un astfel de creaţie, este, uneori, între ghilimele, cum vituperează D. Flămând 
într-un interviu acordat revistei Contemporanul, un mod neingenios de a parazita un mare spirit. 
Irina Mavrodin este însă de altă părere, traducerea nu trebuie să fie o imagine în oglindă a 
textului tălmăcit în altă limbă, transpunerea, condiţie esenţială pentru păstrarea structurii 
izomorfe a textului original, netrebuind să trădeze originalul. 

Deseori o traducere devine inutilă atunci când transpunerea este operată de un traducător 
care încă nu a pătruns în absolutul poetului. 

În cazul în care nu înţelege ce a dorit să spună acesta, lucrurile se complică, practica 
obligându-l să recurgă 1а licenţe poetice de împrumut. În perspectiva pe care o propun nu este 
posibilă ignorarea tendinţelor de receptare ale lui Eminescu în cultura occidentală, acest fapt 
datorându-se, presupun, intertextualităţii саге opacizează limbajul iniţial şi certifică cultura 
simulatului, a ficţiunii. Într-o asemenea împrejurare, traducătorul este etichetat drept un 
„deconstructor”, iar autorul construcţiei „metamorfozate” — un arlechin în pericol de a-şi pierde 


propriul limbaj. 

Constat totuşi că majoritatea dintre cei care s-au aventurat în a-l introduce pe Eminescu în 
spaţiul lor cultural-matricial erau familiarizați cu mito-istoria poporului român, dar mai ales cu 
meditaţiile filozofice universale asupra destinului omenesc. Echivalenţele eminesciene, chiar 
dacă relative, nu prezintă întotdeauna deficienţe estetice în actul de traducere, fapt care salvează 
„fiinţa poeziei”. 

Traducerile cuprinse în lucrare au trei scopuri: 1. de a furniza informaţii în privinţa 
receptării poetului Mihai Eminescu în lume; 2. de a stabili o arie de răspândire a creaţiei 
eminesciene în alte spaţii culturale şi lingvistice; 3. de a ne determina să ne formăm imaginea 


poeziei poporului român în circuitul literaturii universale. 


ЗОРЯ /În limba ucraineană de Pereklad Vasilia Şveţea 

„Зоря крізь просторінь 1 час / Ллє тихо світло срібне. /Щоб світло те дійшло до нас,Були 
віки потрібні. // Зоря погасла вже давно, /Але в простори сині / Проміння йшло, і нам 
воно/ Засяло тільки нині. // Це світло привидом з пітьми / Проходить небокраєм. / Жила 
зоря — й не знали ми / Її, лиш мертву знаєм. // Отак, коли душі жага / В тьму канула з 


літами, / Любові іскра дорога / Сіяє перед нами.” 


TO THE STAR /În limba engleză de Corneliu М.Рореѕси 

“So far it is athwart the blue/ To where yon star appears,/That for its light to reach our view/ 
Has needed thousand years.// Maybe that ages gone it shed/Its glow, then languished in the 
skies,/Yet only now its rays have sped/ Their journey to our eyes.// The icon of the star that died 
Slowly the vault ascended;/ Time was ere it could first be spied,/We see now what is ended.// So 
is it when our love's aspire/ Is hid beneath night's bowl,/The gleam of its extinguished fire 


Enkindles yet our soul.” 


D'ICI À L'ÉTOILE QUI PARAÎT... În limba franceză de Jean-Louis Courriol 
“D'ici à l'etoile qui paraît/ Le chemin est si long à franchir/ Qu'il a fallu bien des аппёеѕ/ 
А sa lumière pour venir.//Elle s'est peut-être éteinte avant/ Dans le bleu profond des lointains/ 
Tandis que son rayon ne vient/ Briller à nos yeux qu`à I instant.// L'image de l'étoile entrevue/ 
Doucement monte au loin./ Vivante on пе la voyait point,/ Lorsqu'on la voit, c'est qu elle n'est 
plus.//De même, lorsque notre amour meurt/ Et qu'il se perd dans la nuit,/La lumière de notre 
amour mort/Lui survit et nous poursuit.” 

Poezia La Steaua a fost tradusă şi în limbi de circulaţie mai restrânsă, printre acestea 


numărându-se chineza, vietnameza, bengali, araba, australiana, mongola, papua, kirghiza, bantu, 

arameica, berbera, ş.a.m.d. Tălmăcirile prezentate mai sus ilustrează doar o parte a preocupărilor 
unor traducători de a oferi cititorilor din ţările lor de origine (sau în care au fost adoptați), creația 
unui mare poet al lumii. Am păstrat grafia limbilor respective pentru a ilustra mai bine aria de 
răspândire a poemului care, în afara Luceafărului, s-a bucurat de un interes deosebit. Am 
identificat în multe limbii variante a tălmăcirilor, unele dintre ele reuşind să torsioneze 
originalul, să-l transforme şi să-i schimbe mesajul şi să adâncească un hău între poet şi cosmos, 
între logos şi haos. 

Remarcăm faptul că la universalizarea lui Eminescu au contribuit şi alţi oameni de 
cultură, unii dintre aceştia alcătuitori de dicţionare, enciclopedii şi antologii recunoscute în 
întreaga lume pentru veridicitatea cu care au fost realizate şi bogăţia de informaţii pe care le 
conţin. 

Cea dintâi menţiune publică despre poet este făcută de Titu Maiorescu în anul 1887 în 
articolul Lexikon Brockhaus apărut în publicaţia Konversation. A urmat dicţionarul de 
personalități tipărit la Leipzig de Mite Kremnitz şi Carmen Sylva. 

În anul 1888 geniul poeziei româneşti este prezent cu bibliografie în Dictionnarie 
internaţional des ecrivains du jour, lucrare scrisă de romanistul Angelo de Gubernatis şi editată 
la Florenţa. 

Prezenţa lui Mihai Eminescu este semnalată şi în Marea Enciclopedie Franceză (Paris, 
1892), Enţiklopediceski Slovari (Petersburg, 1904), Marea Enciclopedie Brockhaus-Efron, La 
Grande Encydopedie (Paris), Larousse, Encyclopedia Britanică (Londra, New York, Chicago), 
Bolşaia Soviettskaia Entiklopedia (Moscova, New York, Londra), Enciclopedia universală 
ilustrată (în limba spaniolă). 

Eminescu, cu fiecare ediţie a acestor lucrări ştiinţifice, este aşezat în literatura universală 
ca unul dintre cei mai mari poeţi romantici şi neo-romantici care a reuşi să pătrundă în 
majoritatea culturilor lumii. 

Scrierile lui M.Eminescu au produs şi reacţii nefavorabile, din care cauză nu rare au fost 
cazurile când şi-a atras oprobiul unor cercuri anti-româneşti care l-au contestat sau l-au ignorat 
cu ocazia realizării multor lucrări de specialitate. 

Un profesor austriac, James Moulder, scoate la Editura Arhiepiscopiei Argeşului şi 
Muscelului, în 2011, un volum unic în felul lui — 47 de poezii de Mihai Eminescu. Cartea este 
structurată în trei trepte: prima prezintă poezii originale semnate de Mihai Eminescu, a doua — 
traducerile acestora în engleză, săvârşită de diverşi tălmăcitori, ultima — poezii concepute de 


autorul nostru în urma lecturării şi transpunerii acestora în limba lui Shakespeare. 

Fireşte, primul imbold este acela să credem că ne aflăm în faţa unui epigon al poetului 
nostru. Din păcate nu este aşa. Nu comentăm aici calitatea versurilor lui Moulder, inspirate, cum 
singur recunoaşte, din universul eminescian, ci modul în care ia naştere ceea ce criticii numesc — 
peritext. Academicianul Mihai Cimpoi a decretat, când a luat cunoştinţă de cartea-palimpset, că 
nu am greşi admițând că poetul în discuţie a dezvoltat arhitextul, un mod fericit de imitație. 
Textul a devenit astfel un agent formativ şi în acelaşi timp unul destructurant, a cărui alteritate se 
poate identifica doar în noua formă a mimesisului din care este exclusă orice reminiscență al 
epicii eminesciene. Asistăm la un fel de reconvertire, de adecvare la obiect, ambele în măsură să 
provoace textul eminescian la o cât mai completă descifrare a structurilor sale intime. 
„Metamorfoza” suferită de poeziile lui Eminescu a provocat lui James Moulder o stare 
involuntară de intranzivitate. Gérard Genette, în Introducere în arhitext (Editura Univers, 
Bucureşti, 1994), consideră că nu există într-un text cuvinte sau fraze mai stilistice decât altele, 
mai ales dacă acestea au stil, stilul fiind limbajul însuşi. 

Iată, acum, forma pe саге о dă poeziei ОРА (în metru antic), în limba engleză, conținută 
în volumul lui James Moulder, unul dintre cei mai autorizaţi traducători ai poeziei eminesciene, 
regretatul Corneliu M. Popescu: 

ODE (IN ANTIQUE METRE) 

„I little thought that I would lear to die;/Forever young, enveloped in my cloak,/My dreaming 
eyes I lifted to the star/ Of solitude.// When of a sudden you stood in my way,/ On, anguish you, 
of nameless suffering sweet. ../ And to the dregs I dank the draught of death/ Unpardoning.// 
Miserably I burn alive like Nessus,/ Or Hercules wrapped in his poisoned cloak;/ The fire in me 
the boundless sea itself/ Could never quench.//By my own dreams consumed, I endless wail; 

At my own pile I am consumed in flame,/ Shall I then luminous one day return/ As does the 
Phoenix?//Tormenting eyes but vanish from my way,/ Come to my breast again sad unconcern;/ 
That I may die in peace at last, myself/ Give back to me.” 

Interpretarea acestei transpuneri îl influențează pe James Moulder atât de mult încât, 
lăsând la o parte istoricitatea lecturii, demistifică discursul narativ al textului inițial şi obține 
efecte nonficționale inspirate. Despre procedeul respectiv, în Introducere şi explicație, aflate la 
începutul cărții, el mărturiseşte că toate cuvintele utilizate în urma experimentului cu Odă (în 


metru antic) „n-ar fi pătruns în mintea mea fără ajutorul cuvintelor lui Eminescu”: 


ODE TO MYSELF 

„I was forever young/ dreaming under the stars/ suddenly death stood in front of me//she asked 
me how I'd like to die/ being burnt alive - like Nessus/being poisoned by my cloak — like 
Hercules/ being allowed to return — like the Phoenix// may these tempting options go away/ 
may indifference come bak to me/ may I be myself when I die.” 

Se impune o primă observaţie: noua compoziţie, rezultată în urma deconstrucției textului 
matrice, confirmă instinctul indubitabil de care dispune James Moulder, ale cărui construcții 
interesează în măsura în care ele, sacrificate semantic, se raportează la lirica lui Mihai Eminescu. 
Nu se poate reţine faptul că textul eminescian transpus în limba engleză a fost mai înfrumusețat, 
deşi lasă această senzaţie. James Moulder întreprinde o relectură, se înţelege, sinestezică şi 
ireductibilă a originalului, la care adaugă reflecţii şi fantasme personale pentru a da o altă 
semnificaţie cercului hermeneutic, capabil să înscrie ascunsul într-un spaţiu cosmic preexistent şi 
specific numai lui Mihai Eminescu. 

Valoarea cărţii „47 poezii de Mihai Eminescu” de James Moulder rezidă datorită, în 
special, intenţiei acestuia de a revaloriza creaţia universală a unuia dintre cei mai mari poeți 
contemporani, cum este caracterizat Mihai Eminescu în Marea Enciclopedie a lui F. Brookhaus 


şi Efron. 


3.3. Eminescu în oglinzile eminescologiei europene 
S-a remarcat faptul că adeseori perspectivele exegetice înnoitoare în domeniul 
eminescologiei au venit din partea unor savanți străini. Aplicarea unor noi grile interpretative, 
unor originale moduri de abordare, denumite de Adrian Marino declicuri hermeneutice, s-a 
datorat francezului Alain Guillermou, care a propus principiul analizei genezei interioare, opus 
metodei tradiționale a sursierismului, italhencei Rosa del Conte саге a explicat modernitatea 
viziunii poetului nostru prin raportare la Absolut, cercetătoarei din Elveţia Svetlana Paleologu- 
Matta care a identificat în Eminescu un poet al „abisului ontologic” și Amitei Bhose care a pus în 
evidenţă impactul filosofiei indiene asupra autorului Glossei şi Luceafărului, atât prin 
intermediul lui Schopenhauer, cât și prin cunoașterea în original a Vedelor vechilor inzi. 
Cercetătorii italieni mai noi au aplicat principiul cronogenezei (Marco Cugno), au urmărit 
similitudinile cu Leopardi şi Carducci (Giuseppe Manitta) sau modul în care a îmbinat 
semnificaţiile motivului universal al zburătorului (silfului) cu cele oferite de folclorul românesc 
(Gisele Vanhese). 
La aceste contribuţii exegetice noi se adaugă, fireşte, cele mai vechi datorate germanilor 
Klaus Heitmann privind publicistica şi Helmuth Frisch, care a identificat textele germane ale lui 


Eminescu, şi rușilor luri Kojevnikov şi Elena Loghinovschi consacrate similitudinilor tipologice 

cu lirica lui Lermontov și altor romantici ruși. Regretata Zrica Waswani a întreprins o nouă 
cercetare a surselor indiene a unor poeme cu substrat filosofic, precum Luceafărul, Glossă sau 
Odă (în metru antic). 

S-a observat că sinusoida receptării pe mapamond a operei şi personalității lui Eminescu 
e deosebit de capricioasă, înregistrând aşteptări fireşti, dar şi surprize venite din areale culturale, 
de unde le aşteptam mai puţin (China, Coreea de Sud, Thailanda, Japonia, ţările slave, Turcia, 
Cuba, Brazilia). La activ avem acuma traduceri bune făcute în sârbă, ucraineană, turcă, rusă şi 
studii ample cu aspect comparat semnate de Michele Matusch (Germania), Samuel Domokos 
(Ungaria), Suren Kolanjan (Armenia), Libuše Valentova (Cehia) şi Libuše Vajdova (Slovacia), 
Ali Nargin (Turcia). Un studiu recent al lui Ali Narcin, care a tradus două volume de poezii ale 
lui Eminescu, remarcă următorul fapt revelator cu referire la Scrisori: „Măsura versurilor care se 
succed este de 17. Poezia scrisă în limba română a fost scrisă în totalitate în stilul literaturii 
«Divan» (Divan). Când citim versiunea acestora în limba turcă ne găsim în faţa şcolii «Divan» 
din tradiția otomană. Putem asocia acest lucru cu faptul că în biblioteca în care Mihai Eminescu 
studia se aflau cărți scrise în limba otomană... ” [95, p. 26]. 

De ordinul evidenţei este dinamizarea procesului de receptare a operei eminesciene 
începând cu anii 1961-1964, când au apărut câteva studii care au pus accentul pe ontologic, pe 
vocația europenităţii $1 universalității, pe personalitatea sa complexă, remarcată încă de 
Maiorescu în studiul său Eminescu și poeziile lui din 1889. La personalitatea sa excepțională se 
referea şi italianul Gino Lupi într-un articol din 1943 în care afirma că opera eminesciană nu 
poate fi cunoscută fără cunoaştera manifestărilor complexe ale omului Eminescu. Imitatorii $1 
critica au văzut în el numai pe cel mai mare poet al României, urmărindu-l şi judecându-l în mod 
fals, indiferent de faptul că poetul e strâns legat de gânditor: „Mai înainte de a cerceta opera 
poetului care, rămânând fundamental român, a ştiut să exprime sentimentele universale și eterne 
ale umanităţii, este necesar, prin urmare, să cunoaştem opera gânditorului care inspiră o mare 
parte din poezia lui” [8, р. 356]. 

Supunând unei analize comparate personalitatea lui Eminescu şi cea a lui Leopardi, 
Giuseppe Manitta relevă o deosebire fundamentală, subliniind prioritatea experienţei europene 
„pe viu” a poetului nostru: „Un rol important în acest raport critic provine chiar de la 
Schopenhauer și de la teoria pesimismului, a nefericirii, a viziunii filosofice şi mitopoietice. 
Problema e mult mai complexă, întrucât aceleași diferențe individualizate între cei doi autori, 
adică Eminescu și Leopardi, uneori se prezintă mai apropiate decât ne putem imagina. În acelaşi 
mod, corespondenţele ce par exacte, în realitate posedă uneori o diversitate de opinii şi referinţe. 


Dacă ar fi să începem cu o diferenţă, un caz sigur poate fi dat de raportul cu Europa: Eminescu a 

avut o experienţă biografică europeană, în schimb Leopardi a avut o cunoaştere despre Europa 
din cărți, întrucât nu trecuse niciodată frontierele actuale ale Italiei” [87, р. 19]. 

În exegeza sa privind Luceafărul, Gisèle Vanhese ne atrage atenţia că tipologia frumuseţii 
feminine a tentat mai mult aproape toţi criticii decât epifaniile masculine. "Demonul" apare ca o 
figură romantică a „Fiului Nopţii”, iar „Zburătorul” apare din ungherele cele mai obscure ale 
inconştientului colectiv, exprimat într-o credință specific românească: „originalitatea lui 
Eminescu constă în suprapunerea imaginii zburătorului cu aceea a demonului romantic, figură 
cardinală aparținând complexului tematic legat de izgonirea îngerilor” [112, p. 215]. 

Am stăruit prioritar asupra acestor noi abordări ale operei $1 personalităţii lui Eminescu 
fiindcă ele continuă organic mai vechile interpretări care s-au făcut în cea de-a doua jumătate a 
secolului al XX-lea. 

„Noii” şi „vechii” exegeţi dau dovadă, bunăoară, de unanimitate în ce priveşte fitanismul 
de speță romantică, manifestat în opera sa. 

Din păcate, mitul Eminescu, „mit viu, coloană vertebrală a culturii româneşti” [18, р. 5] a 
stârnit controverse, ele începând de la penibil şi mergând până la ridicol. Nu vom comenta aici 
teza preotului Alexandru Grama şi nici diversiunea de proporţii din Dilema nr. 265 din 1998; dar 
ne vom rezuma la riposta: Eminescu nu a fost şi nici nu va deveni vreodată obstacol în calea 
europenizării culturii româneşti. De fapt, cum s-a dovedit, pesimismul contestatarilor de ieri şi de 
astăzi, a fost infirmat, de reuşita procesului de integrare europeană a României. La urma urmei 
toate acestea nu mai au nici un fel de relevanţă, de vreme ce „ca geniu universal, Eminescu ne 
apare drept artistul-demiurg care a realizat în opera lui cea mai profundă şi mai deplină sinteză a 
spiritului creator românesc” [49, р. 5]. 

Criticul Vladimir Streinu este de părere că poetul îşi are locul în societatea marilor spirite, 
opera lui fiind actul de identitate universală al neamului nostru [110, р. 73]. Aşadar, locul său se 
află în galeria marilor spirite ale umanităţii, е1 fiind, într-adevăr, un geniu, singurul încă, dat 
lumii de sufletul românesc. Ca să justifice într-un fel dorinţa de europenism, a românilor, visată 
şi de Eminescu, „un european la el acasă”, eminescologul Mihai Cimpoi, în Mărul de aur, 
enunţă această realitate relevatoare: „Paradoxul culturii române constă în această vrere de a fi 
europeni în Europa (fiindcă nu degeaba suntem un stat de cultură la gurile Dunării) vrere 
inhibată de un complex permanent al situări — nu doar geografice, ci şi valorice — la periferia 
continentului. Parcurgerea acestui Drum spre Centru — de la o periferie „asiatică”, „balcanică” — 
ar însemna europenizarea efectivă” [10, p. 9]. 

În lucrarea sa Spre un nou Eminescu, acelaşi critic consemna: „În jurul lui Eminescu s-a 


produs în chip artificial nebuloase ale neînţelegerii, părtinirilor şi prejudecăţilor conjuncturale, 

tăgadei de ordin valoric, încăpăţânării de а absolutiza o parte a întregului (...) O asemenea 
imagine cu adevărat astrală n-a fost eclipsată de încă neîncheiata odisee a postumiadei, care a 
întreținut teama de a nu schimonosi masca platoniciană şi apolinică a poetului cu vreo fărâmitură 
de «moloz», mentalitate de durată care a făcut imposibilă identificarea Adevăratului Eminescu 
cu Întregul Eminescu. (...). Un nou Eminescu este de neconceput fără desluşirea intimă a unui 
homo eminescianus complex, ros de contradicții şi aporii, însetat de Absolut şi formele perfecte, 
dar şi copleşit de devenire şi existenţa limitelor, a relativului, introvertit, dar şi deschis spre 
lumea ce parcurge tragicul traiect «de la mărire la cădere», neliniştit, răvăşit de Abisul 
ontologic” [11, р. 5-6]. 

Astfel se justifică incursiunea noastră їп exegeza eminesciană, al cărei scop declarat este 
acela de a integra creaţiile poetului în „orizontul de aşteptare” al culturii europene, respectiv al 
literaturii moderne universale. 

Demersul operat de Rosa Del Conte în universul demiurgului reprezintă, fără discuţie, 
unul dintre cele mai solide care s-a scris vreodată. „Cartea acesteia — Eminescu sau despre 
absolut —, deschide, este de părere Mircea Eliade, atâtea noi perspective în interpretarea lui 
Eminescu, încât se cere recitită şi meditată pe îndelete. Geniul lui Eminescu ni se revelează încă 
şi mai excepţional decât îl cunoşteam până acum”. 

Neîndoios, demersul critic (poli)tematist al Rosei Del Conte rămâne unul de referință. 
Pentru ea, Eminescu este „demn să stea alături de cei mai semnificativi reprezentanţi ai 
romantismului european”. Prin Eminescu sau despre Absolut aceasta a deschis, cum s-a 
recunoscut, o perspectivă radical înnoitoare, «provocatoare», asupra personalităţii marelui poet a 
cărui operă conţine dimensiunile europenităţii şi universalităţii. Cum remarca şi Marian Papahagi 
în Prefaţa la volumul amintit, Rosa Del Conte a dezvoltat ideile cuprinse în studiile totdeauna 
echilibrate şi întemeiate consacrate lui Mihai Eminescu. Printre acestea: autohtonismul spiritual 
al poetului, „humusul cultural autohton”, despre care s-au exprimat şi alți eminescologi, dar, spre 
deosebire de aceştia, ea îl argumentează cu o bogăţie de conotaţii, indicând deschiderile sale spre 
profunzime, în direcţia construcției unui discurs literar riguros, unic, fascinant. De asemenea, 
Rosa Del Conte denunţă, în „tradiţia românească” şi „spiritualitatea autohtonă”, elementul 
catalitic care se relevă prin sacralizarea „momentului originar”. De fapt (ne sugera Del Conte şi 
într-un dialog), sacrul este o latură comună la marii romantici, între aceştia, alături de Eminescu, 
aşezându-l şi pe Leopardi. „Toţi sunt spirite religioase”, declara exegeta, pierderea Sacrului fiind 
acelaşi lucru „cu moartea poeziei şi cu degradarea civilizaţiei umane”. Eminescu sau despre 
Absolut se înscrie, în acest context, ca unul dintre cele mai inspirate demersuri „cu nenumărate 


sclipiri de noutate”, care îl diferenţiază pe „ultimul reprezentant al romantismului european” de 

ceilalţi mari poeţi ai lumii, el nefiind doar „non € un fiore raro, sbociciato quasi per miracolo da 
un seme, portato per caso sui suolo di Dacia dei venti occidui”, ci $1, „un astro sgorato dalle 
profondita dei cieli d'Oriente, a testimoniaza d-una civilita giovane e nuova, ma ridicata in un 
passato a antica cultura e di severa tradizione”. 

A fost o ambițioasă îndatorire, subliniază exegeta, să ofere lumii culturii italiene, care 
cunoaşte din Eminescu numai poeziile editate în timpul vieţii, ceea ce constituie doar o parte 
modestă din activitatea sa, un tablou complet al înaltei lirici a poetului român. Este convinsă, 
prin urmare, că demersul pe care-l face va îmbogăţi patrimoniul spiritual al Italiei $1 acela al 
omenirii cu о voce care se inserează istoriceşte în climatul de idei al secolului al ХІХ $1 cu саге 
putem găsi o consonanţă cu simţirea noastră. Exegeta mai este convinsă $1 de faptul că poezia lui 
Eminescu „reflectă drama existențială în aspectul ei cel mai modern: ca pedeapsă a timpului, 
ispăşită de om în efortul eroic de a depăşi, prin lucrarea de fiecare zi, risipirile istoriei, 
„îngropatele risipiri”, şi răscumpărată de poet prin contemplarea frumuseții lumii, cu atât mai 
prețioasă cu cât e mai insesizabil $1 mai efemer farmecul ei: adevărata vrajă” [18, р. 26]. 

Este pusă în evidență problema сеа mai acută care îl obsedează pe Eminescu: 
determinarea raporturilor dintre Dumnezeu $1 lume, dintre existența definită drept veşnicie şi 
Fiinţa identificată cu Veşnicia. Este un motiv serios pentru a-l considera poetul unei viziuni 
cosmice, însetat de Absolut. „Acestei exigenţe îi este subordonată întreaga sa lirică, remarcă 
exegeta, la acea viziune se îndrumă toate compunerile lui, chiar și acelea care pot să pară numai 
un tablou idilic sau o pură efuziune muzicală. Acest centru liric am vrut să-l iluminăm, printr-o 
examinare a tematicii, care a căutat să surprindă „constantele spirituale”, ce conferă unei lumi 
poetice aparent dispersate nu numai originalitate, ci şi o coerență intimă, pentru că de ele se 
leagă vibraţiile cele mai înalte ale sufletului şi întrebările cele mai dramatice ale conștiinței” [18, 
р. 26-27]. 

Cu alte cuvinte, їп cartea în discuţie, Del Conte „semnalează cromatica simbolică” 
„bizantină” a imaginilor poetului, fervoarea „neoplatonică” a limbajului poetului în discuţie, 
semnificaţia metaforelor strălucitorului, aurului, luminii în poezia sa (...) şi a intuiţiei cosmice, 
acesteia datorându-i identificarea „timpului Demiurg”, a cărui „sevă” îşi are originea în filozofia 
lui Schopenhauer $1 Kant. De aceea, concluzionează Del Conte, Eminescu „va rămâne un 
Hyperion de dincolo, în singurătatea unei orgolioase, dar reci, deosebiri”, şi în egală măsură un 
Demiurg în care pare să se reflecteze, cum comenta şi Mihai Cimpoi, o poziţie metafizică ce face 
să ne gândim mai curând la Plotin decât la Schopenhauer. 

Cunoscătoare profundă a creaţiei eminesciene, pe care o explorează până în cele mai 


tainice, intime „meandre”, Rosa Del Conte ajunge la convingerea, în spirit lovinescian, că poetul 

„este un însetat е Absolut”, саге а creat о „metapoetică”, plăsmuindu-şi astfel lumea sa, 
„ducând-o la perfecţiune, printr-un lung proces de reelaborare şi printr-o tehnică tot mai 
exigentă”. 

Citind şi traducând mii de versuri eminesciene, din care mai mult de jumătate din 
postume, Rosa Del Conte creează, la rându-i o operă „densă, bogată, îndrăzneață”. Acest fapt îl 
face pe M. Eliade să susţină: „Pentru întâia oară opera poetică a lui Eminescu este analizată şi 
interpretată în întregimea ei, adică ţinând seama de toate variantele, fragmentele şi ciornele care 
au fost tipărite în ediția magistrală a lui Perpessicius”. 

„Miracolul Eminescu” o va impresiona şi pe Svetlana Paleologu-Matta care dedică 
poetului nostru naţional unul dintre cele mai îndrăzneţe şi documentate studii — Eminescu şi 
abisul ontologic (Editura Augusta, Timişoara, 2007), datorat „parțial ontologiei heideggeriene”, 
care explorează „sensibilitatea filozofică a poetului” [91, p. 289]. 

Asemeni lui Eugen Simion, exegeta postulează că, poezia eminesciană se concentrează 
în câteva mituri care „vin şi dispar pentru a reapărea, în alte poeme, sub înfățişări şi cu conotaţii 
schimbate”, fiindcă „mitul (...) operează о reducţie, о esenţializare”: „Faptul că Eminescu 
recurge la un complex mitic, ca o sinteză a lui specifică, între Hyperion, Zburător, Narcis, Orfeu, 
dovedeşte că miturile au un preţ inestimabil. Ele sunt o vehiculare a valorii şi rămân o 
misterioasă comunicare cu destinul nostru etern” [91, p. 121]. Exegeta е de părere că situarea 
poetului în coordonatele sociale, culturale şi istorice ale epocii sale nu ajută la „constituirea 
geniului său”. Important este însă că, fiind, aparent un romantic, ultimul mare romantic al 
Europei — a „fost primul $1 unicul care a realizat în cadrul istoric al spaţiului românesc 
dimensiunea ontologică” [91, р. 10]. 

În ce constă această dimensiune ontologică ? Înainte de a o supune analizei în mod 

detaliat, cu citări elocvente din poeziile sale, se precizează un factor esenţial: conştiinţa culturii, 
care-l caracteriza pe Eminescu, ca idee centrală, a existenţei umane, n-a apărut decât în Europa. 
Leagănul acesteia a fost Grecia antică, considerată ca atare şi de autorul marelui poem 
sociogonic Memento mori. Lumea antică reprezintă, în această operă, precum $1 într-o altă operă 
de tinereţe a sa, Povestea magului călător în stele, un început cu adevărat arhetipal. Grecia este 
„O patrie nouă, sublimă, iubită / De cântec plină din veacuri fugite”. 
Poezia eminesciană se impune са o sinteză (,,ѕиргарипеге”, se spune în volum) а metafizicii 51 
culturii folclorice. Hyperionul său simbolizează în fond „soarele grec altoit pe mitul popular al 
Zburătorului” [91, p. 11]. 

Unul dintre primele motive analizate este neantul care, în viziunea lui Eminescu, e 


implicat în orice lucru, marcând profund ființa. Este un topos-cheie, căci ființa nu e exprimabilă 

decât în acest obstacol existenţial. Când poetul spune că „s-ar putea ca bolta de sus să se spargă, / 
să cadă nimicul cu noaptea lui largă” el configurează un orizont ontic care ascunde un alt 
orizont greu perceptibil pentru ochii noştri. 

Un al doilea motiv care conturează dimensiunea ontologică a poeziei eminesciene este 
natura, fiindcă fiinţa ei este poetică prin ea însăşi, imaginile izvorului, lacului, codrului fiind 
încărcate de sens. Pădurea din O, rămâi ne prezintă o comunicare deosebit de sensibilă a 
copilului cu tainele asunse în „al umbrei întuneric” ; el se simte fericit întinzându-şi piciorul gol 
în valurile apei, identificându-se lui Narcis. Autoarea face o paralelă între mitul narcisiac 
eminescian şi cel pe care-l întâlnim la Ovidiu (în Cântul III al Meramorfozelor) şi Valery. 

Plinătatea ontologică o dă, însă, dragostea (erosul, dorul), care apare de asemenea ca un 
motiv frecvent în poezia eminesciană. Pornind de la mitul lui Narcis, Svetlana Paleologu-Matta 
vorbește despre nevoia propriei sale recunoașteri, care, la Eminescu se confundă „cu calea 
dragostei” : «Căci dragostea ne constituie și dă suflet întregii firi. Clipa ei este darul divin, căci el 
ne scoate din noi înşine. Or, noi nu suntem noi decât când nu suntem noi (subl. în text — n.n.). 
ieşim din noi şi păşim spre celălalt: dragostea la Eminescu se manifestă са о „plutire”» [91, p. 
43]. 

Un capitol aparte al studiului este consacrat dorului românesc ca trăire-limită, ca ceva 
„nuclear” în psihismul uman, reprezentând, după unii filosofi, un „nesaţiu” şi o „tensiune”. În 
erosul eminescian cercetătoarea observă o acumulare de multe motive precum ar fi iluzia, 
singurătatea, suferinţa, visul, farmecul sfânt — toate analizate în plan comparat (cu Dante sau 
Hölderlin) şi în contextul largilor dezbateri filosofice, de la Platon $1 Socrate la Scheler, 
Nietzsche, Kierkegaard, Bachelard. 

O deosebită relevanţă ontologică, după opinia autoarei, o are, la Eminescu, sacrul şi 
limbajul. La marii poeţi apare un fenomen denumit diferența identicului. E vorba despre 
deosebirea dintre eul biologic, empiric, psihologic și eul ontologic, pe care ei îl recuperează din 
paradisul pierdut al copilăriei lumii, despre care vorbesc toate miturile. Revalorificarea şi 
reactualizarea mitului este ilustrată şi de Luceafărul, în care cercetătoarea vede, ca $1 alți 
eminescologi poemul de vârf al lui Eminescu. Și această operă a lui Eminescu ne convinge de 
faptul că dragostea „este mobilul profund şi primordial al vieții”: „Ea ne face să ne farmece 
frumosul prin forța ei misterioasă, pusă sub semnul focului ultraviolent. Eminescu sublimează 
acest foc în lumină, ca instanţa spiritului, căci amândouă se condiţionează reciproc” [91, р. 119]. 

Prin fenomenul timpului, un alt topos specific eminescian, suntem, după cum remarcă 
autoarea, în plină ontologie fundamentală heideggeriană unde „temporalitatea se temporalizează” 


(Sein und Zeit). 

Eminescu apare, în interpretarea originală а Svetlanei Paleologu-Matta, ca un poet 
reprezentativ al tragicului, provenit, după Max Scheler, din rezistența lucrurilor care se opun 
năzuințelor noastre, din tristețea provocată de acceptarea $1 împăcarea cu această realitate. O 
tristețe exprimată de poetul nostru prin imaginea vânturilor şi a valurilor. 

Fără îndoială, exegeta a reuşit, heideggerian vorbind, să-l găsească pe poet în luminiş, 
adică acolo unde „gândirea este gândirea fiinţei” iar „universul poetic dublează universul nostru, 
51, prin aceasta, el există şi într-un sens nu există”. Autoarea afirmă chiar că „Heidegger este 
„eminescian”, dacă ne gândim la mirajele lui Eminescu, la apele lui care se pătrund în adânc de 
lumile cereşti” [91, p. 60]. 

Sunt constatări pline de semnificație, care oglindesc lumea hyperionică în numenul ei 
dolorific, cum reţinea І. Negoiţescu, şi recosmicizarea omului aflat în ipostaza de a fi deopotrivă 
martorul şi „victima” întâlnirii pământului cu cerul „şi de proiectare arhetipală a Eului (...), de 
adunare а ființării întregi (către descrierea Fiinţei)” [11, р. 50]. 

Acest mod heideggerian de gândire îl poartă şi pe Marco Cugno, în studiul Mihai 
Eminescu: nel laboratorio di Luceafărul,(p.101), în labirinturile căutării esenței Fiinţei lui 
Eminescu profund marcată atât de filosofia platoniciană, cât şi de cea budistă. După cum s-a 
remarcat în cronicile de întâmpinare, romanistul şi romanistul italian Marco Cugno „ia în 
consideraţie substanţa filosofică din viziunea eminesciană asupra lumii extrasă şi din gândirea 
filosofico-religioasă indiană, precum demonstrează referințele poetului însuşi, în mod succesiv 
părăsite şi negăsindu-şi loc în textul definitiv”. lată un pasagiu revelator în sensul ideii enunțate 
de exegetul italian: „Nella prima stesura, per dare sostanza filosofica alla sua visione, il poeta fa 
appello al pensiero filosofico- religioso indiano, come dimostrano 1 riferimenti successivamente 
lasciati cadere. Non è qui il luogo per riprendre il tema dei rapporti tra Eminescu e 1 'India, sui 
quali, per altro, esiste uno nutrita bibliografia; basterà ribadire, limitandoci ai dati testuali, quanto 
è già stato osservato, vale a dire che se, da un lato, tali riferimenti testimoniano un interesse 
profondo del poeta per l'antica cultura indiana e un'affinità con essa presente anche in altre opere, 
sia poetiche che narrative, dall' altro, che si tratta di un induismo assai particolare, incurante di 
ogni ortodossia”. 

Marco Cugno surprinde în cronogeneza Luceafărului meditaţia existențială „gravă şi 
adeseori oniriă” în care, indubitabil, „spiritul romantic regăseşte ritmurile marelui univers” [105, 
р. 26, 31]. 

Meritul principal al lui Cugno rezidă, în demonstrarea modului în care sunt ficționate 
simbolurile Luceafărului. Exegetul italian motivează analitic dând dovadă de acribie filologică 


şi de o documentare la sânge, substraturile mitosului. Excelent cunoscător al arhitecturii poeticii 

eminesciene, el valorifică textele şi intertextele din manuscrise şi ciorne care, într-un fel sau 
altul, au condus, într-adevăr, la înălțarea piramidală şi a poeziei eminesciene. El începe 
incursiunea anatomică a „capodoperei coronare a creaţiei eminesciene” [49, p. 60] — Luceafărul, 
„poesie originali di ispirazione folclorica” (aprecierea, tradusă de M. Cungo, aparținând lui 
Perpessicius), plecând de la Fata în grădina de aur şi Miron şi frumoasa fără corp, până la Dacă 
iubeşti fără să speri, Şi oare tot n-aţi înţeles, Să fie sara-n asfinţit, Un farmec trist şi neînțeles, 
acestea şi multe altele cu „apartenenţă la avantextul din Luceafărul”. Totodată el readuce în 
actualitate evaluările despre Luceafăr formulate de Tudor Vianu (în Poezia lui Eminescu, Cartea 
Românească, Bucureşti, 1930), I. Negoiţescu (Poezia lui Eminescu, Editura pentru Literatură, 
Bucureşti, 1968), Petru Степа (Notă asupra ediţiei 1883 a volumului Poesii), G. Ibrăileanu 
(„Postumele” lui Eminescu, 1908). O analiză echilibrată a elementelor care au evidenţiat dialogul 
demiurgului cu muritorul au mai făcut, printre mulţi alții, G. Călinescu, T. Maiorescu, 
Caracostea, Perpessicius, Edgar Papu, Zoe Dumitrescu-Buşulenga, ei aşezând în prim-planul 
revelaţiilor dictate de lectura Luceafărului, valorile stilistice şi profunzimile abisale ale poetului. 

Marco Cungo concluzionează: „La sequenza che pone maggieri problemi sul piano 
testuale €, come abbiamo visto, il cosiddetto discorso del Demiurgo, che ha dato luogo a 
tradizioni editoriali contrapposte o, talora, ibride. Per il finale si pongono problemi 
apparentemente di altra natura, ma, a ben quardare, sia gli uni che gli altri riguardano la tanto 
problematica «volontà ultima» del poeta, anche se i secondi non si traducono poi, in relazione al 
testo definitivo, in edizioni contrapposte”. „Urmărind modificările modelului ritmic şi a schemei 
metrice, „poliritmicitatea”, „matricea ritmică”, exegetul face o observație penetrantă despre 
alternanţa ritmică; demonstrând „muzicalitatea” specifică eminesciană şi ritmul „ondulatoriu” 
teoretizat de Blaga. 

M. Cugno explică astfel „alternanza ritmica una sua germinale spiegazione”: „Ne Lo 
spazio mioritico di L. Blaga leggiamo”: L'ondulazione, le onde, il dondolio sono elementi tra 1 
più frequenti nella poesia emineschiana. Si potrebbe addirittura affermare che il poeta ricorre, 
ipnoticamente, ripetutamente, a questi elementi espressivi”. 

În monografia Geneza interioară a poeziilor lui Eminescu de Alain Guillermou 
descoperim o încercare temerară de explicare a miracolului eminescian echivalent „miracolului 
românesc”. Idealul său metodologic se deosebeşte de al altor susținători ai exigențelor moderne 
ale criticii elitarist-europene şi denunță cu entuziasm cognitiv avatarurile unui fenomen generat 
nu de influențe din afară, ci de chiar combustia lui interioară. Ceea ce se observă predominant în 
acest masiv studiu, cum remarcă şi Gh. Bulgăr în Prefaţa făcută, este originalitatea configurării 


ideatice a poemelor „mereu șlefuite, condesate şi înnobilate până la treapta cea mai înaltă a 


120 


expresivităţii”. Fiecare dintre poeziile „decodificate” beneficiază de o monografie lirică саге пе 
oferă imaginea atotcuprinzătoare „a laboratorului eminescian, a forței geniului creator”. 
Exprimându-şi punctul de vedere asupra precarităţii criticii dogmatice, biografiste, care а 
minimalizat incidenţele, reminiscenţele şi „sursele” unora dintre versurile eminesciene, Alain 
Guillermou respinge orice practică de „ecuaţionare” şi „transgresare” şi a formelor expresive 
către un autarhism metodologic inactiv, şi, fapt cu totul remarcabil, accentuează concluzia că 
„influenţa lui Eminescu asupra lui Eminescu” vine tot din Eminescu. Este de admirat poziţia lui 
A. Guillermou atunci când pune sub semnul întrebării, în spirit shakespearian, alunecările în 
teritorii confuze, erorile unor critici comise în legătură cu arhetipurile eminesciene consacrate, 
excepție făcând, desigur, alături de mulți ақи, Perpessicius. Se vor putea delimita mai sigur 
influenţele suferite de Eminescu dacă se va şti cum, sigur în faţa schițelor sale, a căutat să 
îmbogăţească şi să transforme, uneori adânc, primele forme ale fiecărei opere. Poate atunci se va 
vedea că elementele din afară — imposibil de neglijat, o recunoaştem fără ezitare — contează mai 
puţin decât procesul de elaborare care le-a metamorfozat. 

„În mica monografie lirică a fiecărei poezii eminesciene, remarcă lingvistul român, 
autorul discerne sursa afectivă $1 creşterea continuă a substanței tematice și a mijloacelor 
expresive până la cristalizarea versurilor definitive” [79, p. 6]. 

În această direcţie s-a pronunţat tranşant și Rosa Del Conte: „Unele studii apărute după 
Eminescu al meu (Eminescu о del’ Assoluto — n.n.) sunt extraordinare pentru erudiţia variată şi 
complexă, dar pe parcursul lecturii se dovedesc a fi reci plictisitoare” 18, р. 21]. 

Alain Guillermou, mizează pe jocul viziunii şi limbajului, se declară împotriva metodei 
de a demistifica vechile studii despre opera eminesciană. Pentru a-l descoperi pe Eminescu 
trebuie să apelezi la interpretări şi discursuri moderne, capabile să-l refacă în integralitatea sa pe 
poet. Nu este dificil să ne explicăm de ce exegetul a subliniat mereu, în lucrarea citată, 
„originalitatea, adâncimea, fineţea ideilor şi mijloacelor artistice ale marelui poet”. A. 
Guillermou interpretează, limitându-se doar la poeziile tipărite de Eminescu în timpul vieţii, cu 
mijloacele filosofiei existențialiste, făcând din recrearea universului poetic propriu acestuia о 
proiecţie (ontologică şi organică) a Demiurgului, fără a se lăsa complexat de opinia lui 
Călinescu: „În fond Eminescu este inanalizabil”. lată ce mărturiseşte în Geneza interioară a 
poeziilor lui Eminescu: „De fapt, cercetarea noastră, aşa cum am conceput-o, nu se putea 
nicidecum sprijini pe o bibliografie exterioară textelor eminesciene. Când vrem să urmărim pas 
cu pas geneza unei opere, trebuie să avem, dacă putem spune aşa, ochii mereu deschişi” [79, p. 


31]. 

Studiul profesorului francez A. Guillermou are particularitatea că nu ignoră subtilitățile 
textuale ale poeziilor şi îşi axează discursul critic mai întâi pe deconstrucție apoi pe construcţie, 
valorizând în felul acesta semnificaţiile miturilor poetice, bine stabilite şi de Eugen Simion [11, 
p. 25-26]. 

Criticul, exersat cu subtilităţile schopenhauriene ale criticii de direcţie, afirmă că 
Eminescu „a căutat mereu să atingă universalul, dotând opera sa cu o rezonanţă foarte general 
umană (...) Eminescu avea un temperament de poet epic şi de poet dramatic.(...) Eminescu este 
nu tributar, ci solidar cu tot pesimismul european al secolului al XIX-lea”. 

Direcţionând investigația critică spre contraforți retoricii, balansânad între turnura aulică 
şi tenta colocvială, A. Guillermou, utilizând noi unghiuri interpretative, noi perspective 
analitice, decodifică universul în semicerc al celui care, pentru Rosa Del Conte, este „un astru 
ivit din profunzimile cerurilor Orientului”, recreând, astfel, fenomenologia evoluţiei literaturii 
române şi integrarea ei în cea europeană. 

De fapt, Geneza interioară a poeziilor lui Eminescu reconstituie cu vigoare dimensiunea 
poeziei, celui devenit, se pronunţă Mihai Cimpoi, rostitor esenţial de fiinţă. În concepţia lui A. 
Guillermou opera lui Mihai Eminescu, atât „aceea pe care a publicat-o şi, mai mult încă, aceea 
ре care contemporanii săi n-au cunoscut-o, ne apare în unitatea sa organică”. În concluzie, 
lucrarea lui Guillermou impune un Eminescu continuu interesat de alchimia po(i)etică şi de 
mecanismul „fiziologic” al conceptelor tematice $1 a subtilităţilor de limbaj, suficiente pentru a-l 
impune conştiinţei critice europene. 

În jurul acestei idei, Zricha Vaswani concepe un studiu amplu, dedicat, în exclusivitate, 
conexiunilor dintre gândirea eminesciană şi filozofiile Indiei. Cercetătoarea, în lucrarea sa 
bilingvă româno-engleză: Eminescu şi gândirea indiană/Effect of indian thought on Mihai 
Eminescu, apărută la Editura Bibliotheca din Târgovişte, identifică câteva din căile certe de 
pătrundere a conceptelor filosofice vedice şi budiste în logosul eminescian. Z. Vaswani, plecând 
de la premisa că indianismul eminescian este o rara avis în cultura europeană, demonstrează 
unele asemănări adânci, de substanţă, la nivelul constructuralităţii. Eminescu nu е un produs 
epigonic al budismului, ci apare modelat intelectual de acesta şi de brahmanism (modelul 
cosmogonic) prin intermediul lui Schopenhauer sau direct din textele sanscrite ре care le 
cunoştea în original. Deviind de la viziunea filozofilor germani şi apropierea evidentă de 
gândirea esențială indiană, Mihai Eminescu atrage „cu о forţă creativă irezistibilă, întreaga 


cultură universală”. 

Dacă ne-am raporta şi la lucrarea Proza literară a lui Eminescu şi gândirea indiană a 
profesoarei Amita Bhose, am ajunge la un numitor comun: ambele cercetătoarea sunt de acord că 
unele dintre temele ale liricii lui M. Eminescu sunt de inspiraţie indiană. 

Amita Bhose are, înainte de orice, vocaţia documentării disciplinate. Din fericire, în cazul 
lui M. Eminescu, dovedeşte o consecvență exegetică definitorie pentru traseul recuperator al 
celui mai paradigmatic poet-gazetar al României postbelice. Criticul în cartea Eminescu și limba 
sanscrită ilustrează magistral interesul poetului pentru cultura lumii. A. Bhose se numără printre 
puţinii exegeţi care se opresc asupra manuscrisului gramaticii sanscrite, aflat sub cota 357 II- 
30(1-Ш) la Biblioteca Centrală Universitară „Mihai Eminescu” din laşi. Potrivit comentariului 
lui A. Bhose, cele trei caiete cuprind traducerea, neterminată, a lucrării Kritische Grammatik der 
Sanskrita-Sprache in kiirzerer Fassung de Franz Bopp (Berlin, 1845). Textul german se dezvoltă 
pe 368 pagini şi 623 paragrafe. M. Eminescu a tradus până la pagina 195. Centrarea discuţiei 
asupra acestui manuscris semnalat şi de George Călinescu confirmă observaţia că poetul ştie 
aproximativ 2500 de cuvinte din limba sanscrită, dovadă a culturii sale vaste. Manuscrisul 
respectiv are, aşadar, o mare importanţă şi ne oferă noi sugestii pentru a înţelege universul 
eminescian, de unde nu se pot trece hotarele. 

Punând în paralel Glossă, Odă, (în metru antic) şi Luceafărul, (acest ultim poem 
exprimând „o metafizică preexistentă a spiritualității noastre”), ca să ne rezumăm doar la aceste 
trei exemple, observăm similarități budhiste în care descoperim, decodificate, substraturi 
ontologice unde ființa, nefiinţa şi supraființa sunt asimilate „printr-o prismă gnoseologică 
proprie, eminesciană şi eminescianizată”. 

Valorificând beneficiile investigaţiei, reputatul critic Eugen Simion, interpretând prin 
lectură/relectură scriitura eminesciană, face această remarcă fundamentală referitoare la „omul 
timpului modern”: Eminescu este geniul pregătit de o mare cultură. 

Literatura română, a fost de acord G. Călinescu, „este una şi indivizibilă”, cu alte cuvinte 
ea dispune de o succesiune de valori autentice. L. Borges consideră, şi îi dăm dreptate, că „un 
mare scriitor îşi creează precursori”. Vladimir Streinu este de părere că valorile poetice sunt 
coextensive în cuprinsul lor absolut. 

Concluzia studiului nostru se impune de la sine: toate etapele $1 momentele cruciale, 
„revoluţionare” ale exegezei eminesciene demonstrează în mod convingător că au conturat, fie 
doar parțial, personalitatea sa artistică şi intelectuală complexă, prin care se înscrie în „orizontul 
de aşteptare” al vremii de azi, pusă sub semnul proceselor integraţioniste europene $1 universale, 
al acelei „fierberi din adânci” (expresie din Memento Mori) ce caracterizează şi lumea 


contemporană. 

3.4. Cultura ca Text şi Macrotext 

Ideea europeană e indispensabilă, la Eminescu, de conceperea unei unităţi indisolubile a 
culturii europene şi universale. Această unitate l-a preocupat în articolele cu tematică culturală 
publicate în Curierul de Iaşi, precum şi în „studiile asupra situaţiei” şi în mai multe texte din 
Timpul. 

Indici ale unei asemenea preocupări atestăm şi în însemnările manuscrise din anii studenţiei 
adunate sub genericul Fragmentarium, în care găsim reflecţii asupra asocierii ştiinţei şi raţiunii şi 
asupra unui sistem complex de cercuri concentrice înscrise organic într-un Mare cerc. 
Eminescologul Mihai Cimpoi constată că mai cu seamă în publicistica sa culturală şi poetică se 
conturează o concepție unică specifică modului de a înţelege lucrurile al poetului: cea 
organicistă, cultura fiind în reprezentarea sa un organism. E o concepţie devenită doctrinară în 
cadrul filosofiei naturii, temeinic însuşită de romantismul german luat în ansamblu. Culturile s-ar 
baza, astfel, pe un fond general uman comun şi, aşa cum precizează însuşi poetul, pe „simpatii” 
de natură intelectuală, etnică, lingvistică. 

Cel mai elocvent caz e acela al artei dramatice care înfăţişează prioritar în toate timpurile 
aceleaşi caractere, aceleaşi fizionomii sociale şi morale, acelaşi fond sufletesc şi acelaşi sistem 
nervos omenesc. Scriitorii populari — de la anticul Homer şi până la cei contemporani 
cronicarului dramatic (Reuter, Gogol, Creangă, Slavici) — constituie o categorie tipologică 
unitară, care se caracterizează prin accentul pus pe epic şi pe generalul uman. 

În însemnările din Fragmentarium, fondul general uman € constatat la Heine, Shakespeare 
şi la poeţii romantici. Cultural văzută ca pe operă a voinţei, scrisă „cu o stare de bucurie sau 
neplăcere a unei epoci”: „Cum că oamenii ştiu istoria fără să înveţe nimic de la еа е un semn că 
istoria este voinţă şi nu teorie, ce se poate învăţa şi — alee non discutur. Inteligența este 
condamnată a juca rolul de salahor al voinţei, cum se vede aceasta în jurnale şi în opinia publică 
în genere. Ea este /'avocat de diable, pe când toată filosofia istoriei e concentrată în fraza latină: 
Stat pro ratione voluntas. De aceea în genere toată literatura politică, toată istoria optimistă, 
toată, toată filosofia, care rezumă în sine starea de bucurie sau neplăcere a unei epoce şi expresie, 
fizionomie ei, nu sunt decât toate atâtea pagini ale opului l'avocat de diable. De aceea şi este de 
un timp zisă, de altul dezisă — este vină în ele, este interes, este voinţă” [52, р. 557]. 

Cei care analizează procesele de constituire a unităţii culturale a Europei şi ale unificării 
europene accentuează anume rolul abordării normative a faptelor istorice. Nu se poate face 
abstracţie, prin urmare, de conceptul de historia a lui Kant, care, aşa cum o denotă şi însemnările 


manuscrise şi articolele publicistice ale lui Eminescu, trebuie să valorizeze experienţa fiecăruia. 

„Nu este filozofie fără lacune esenţiale, remarcă profesorul Andrei Marga, acolo unde istoria este 
ignorată. Kant, se poate spune, consideră goală filosofia fără cunoaşterea istoriei” [88, p. 97]. 

Eminescu s-a referit adesea la constituentele identităţii naţionale, alcătuindu-şi chiar un 
program doctrinar: în afară de istorie, limbă, unitatea (etnică, politică, economică, culturală), 
suveranitatea, aspirația la universalitate. 

Dezbaterile curente despre raporturile dintre identitatea națională şi europenitate, 
universalitate confirmă viabilitatea ideii naţionale eminesciene. Referindu-se la ele, acad. Eugen 
Simion stabilea următorul tablou fenomenologic: 

h) universalismul nu-i o trăsătură dominantă a spiritului românesc, cum este la francezi; 
românii au altă filosofie de viaţă: ei vor să fie, cum spune Maiorescu, naționali cu јаја spre 
universalitate sau, în limbajul de azi, să fie români-europeni. Nu ambiţionează să fie dirijorii 
concertului universal. Vor ca vocea lor să nu fie suprimată sau acoperită de alţii. E bine, e rău? 
Reuşesc să se impună în lume, individual, prin creatorii lor (ca Brâncuşi sau ca scepticul Cioran): 

i) există mai multe complexe ale spiritului românesc, cel mai puternic fiind acela care 
porneşte din sentimentul că valorile noastre nu sunt cunoscute şi, mai ales, nu sunt 
recunoscute. O veritabilă obsesie. Atât de puternică încă a fi român înseamnă a te plânge mereu 
de faptul că nu suntem Барай în seamă, că fiul risipitor din Occident nu se mai întoarce şi, 
când se întoarce, nu-şi mai recunoaşte fratele rămas acasă, lângă părinţi. Şi fratele fratelui 
risipitor n-a stat aici degeaba, a creat o civilizaţie tot aşteptând întoarcerea fratelui plecat în 
Occident (opera lui Sadoveanu sugerează această relaţie şi acest sentiment de aşteptare în 
ecuaţia latinităţii noastre oriental europene). Fantasma recunoaşterii şi sentimentul uitării noastre, 
aici, în răsăritul european sunt, repet, recurente în cultură şi obsedante în viaţa de toate zilele. De 
aici spaima noastră de ce va zice Europa de noi, grija de a nu rămâne în urma Europei... 
Preocupare jumătate îndreptăţită (provocaţi de ceea ce E. Lovinescu numea intunericul spiritual 
al răsăritului), jumătate neserioasă, teatrală, pentru că Europa n-a fost multă vreme cu ochii pe noi 
51, chiar de ar fi fost, nu Europa face şi desface în locul nostru... 

j) ce înseamnă, aşadar, a fi român în epoca postmodernităţii şi în plină criză economică 
şi morală? Căci, mai puternică decât criza economică, mi se pare a fi criza morală. Poate 
însemna multe lucruri. Mie mi se pare că a fi român în 2011 este a fi un individ, dacă nu 
politizat, un individ strivit de politică. Politica a devenit preocupaţiunea principală a românilor. 
Media românească este acaparată completamente de tema politică. Ceea ce înseamnă: o retorică 
intolerabilă, personaje caragialeşti şi, ca efect, un sentiment compact de cădere în istoria 


măruntă, anecdotică, un sentiment de exasperare... A fi român înseamnă, în aceste circumstanţe, 

că el se află cu adevărat în urma Europei şi сӣ a ajuns să fie modelul negativ (,barbar”) al 
comunităţii europene. 

Eminescu vorbea şi despre solidaritatea naţională, printr-o prismă istoricistă. Coeziunea 
națională slăbită a dus la răpirea Bucovinei, învrăjbirea neputând asigura trăinicia statului. „Ideea 
unui stat a cărui misiune să fie definită în funcţie de un unic criteriu — interesul românesc —, 
consemnează un exeget al imaginarului politic eminescian, fusese avansată de Eminescu care 
preciza, fără a lăsa spaţiu pentru nuanţare: „Statul nostru nu are altă rațiune de a fi decât aceea că 
e stat românesc; deci dezvoltarea elementului românesc este şi cată să fie ţinta noastră de 
căpetenie. Oricât ar fi măsurile — fie cât de frumoase şi mari — cari ar împiedica dezvoltarea 
acestui element, [...] ele sunt a se privi ca stricăcioase şi contrarii ideii statului nostru”. 

Ideea europeană a fost abordată în publicistica eminesciană într-un timp când s-a conturat о 
nouă epocă istorică: aceea a formării statelor naţionale. S-a înregistrat şi un proces aferent la 
consolidarea politică, economică şi spirituală a unor atari state. Procesul acesta, început în 
secolul al XIX-lea, secolul lui Eminescu, a continuat după primul Război Mondial prin dispariţia 
statelor multinaționale (Rusia ţaristă, Austro-Ungaria) şi formarea statelor naționale. S-a impus, 
în acest proces, un mod de a înţelege a persoanei umane, despre valoarea căreia vorbea mereu 
Eminescu, şi, bineînţeles, s-a constituit „spiritul european, care a condiţionat mereu istoria 
europeană”: „Pe cât acest spirit a fost viguros, remarcă profesorul Andrei Marga, identitatea 
culturală a Europei şi-a găsit corespondentul în factualitatea ei istorică. Atunci când el a slăbit 
această factualitate a intrat în criză, inclusiv o criză de identitate” [88, р. 143]. 

Eminescu a considerat istoria ca o ştiinţă pură (teoretică) şi ca o ştiinţă practică се 
presupune experienţă de viaţă, trăire, captare în „cugetări sintetice” a întâmplărilor ce au loc în 
diferite epoci. 

Capitalul intelectual se transmite de la înaintaşi la urmaşi, de la părinţi la copii, de la o 
generaţie la alta. Cultura apare, bineînţeles, ca o sumă a întregii vieți a unui popor; cultura 
omenirii se însuşeşte pe un teren individual şi naţional. 

„Universul cunoştinţelor omeneşti şi al elementelor vieţii spirituale, remarcă Mihai Cimpoi, 
este privit ca un cerc imens, cu părţi mai apropiate sau mai depărtate de centru. Cercurile se 
constituie într-un ansamblu de cercuri concentrate, mai mari sau mai mici, din care către unul se 
arată nu ca un cerc simplu, ci ca un cerc de cercuri. Istoria — ar putea fi reprezentată schematic ca 
un cerc format din diferite cercuri configurând istoria politicii, culturii, literaturii, religiei 
ş.a.m.d.” [13, p. 7]. 

Poetul nostru are convingerea fermă, menționează criticul, că în fiecare organism omenesc 


sunt „potenţia” coardele omenirii întregi, ceea ce explică şi prezenţa la marii autori a unor pasaje 
9 „ 

comune care par plagiate, dar care atestă un fond general al cugetării umane. Dezvoltarea 
umanității se caracterizează prin „multiplicitatea popoarelor prin cultură şi civilizaţie care 
formează orizontul individului în jurul unui centru specific, acesta urmând să se înscrie într-o 
circumferință naţională şi universală”. 

Unitatea se bizuie nu doar pe asemenea „simpatii şi asemănări organice, ci şi pe deosebirile 
care dau specificitatea, personalitatea unei naţionalităţi. Totul se aşează într-o ecuaţie sui generis 
individualitate/universalitate. Apare, în articolul [,„Foile noastre oficioase”] chiar un portret 
fenomenologic al spiritului românesc şi al limbii române: 

„Natura analitică a limbii, deci şi a spiritului nostru, deosebită de cea germană, ungurească, 
slavă; o inteligențp mai puţin abstractă dar mai limpede; un bun simţ, falsificat poate în parte, dar 
înnăscut rasei române, o elasticitate mai mare a puterii musculare şi a celei intelectuale; iată note 
care disting în mod esenţial rasa română de cele ce-o înconjoară. Dacă mai ţinem seama de 
unitatea aproape absolută a limbii vorbite de romani precum şi de unitatea datinelor, amândouă 
preexistente formaţiunii statelor române chiar, am arătat în totalitatea cauzele ce se opun în mod 
constant deznaţionalizării românilor” [64, V, p. 799]. 

Criticul conchide că: 

— Eminescu are asupra culturii universale o perspectivă globală, holistă; 

— asemenea lui Goethe, el gândeşte poezia ca un bun al întregii omeniri şi este convins că 
se instaurează o epocă a unei Welliteraturi; a literaturii universale саге e pregătită de 
cosmopolitismul creştin şi cavaleresc al Evului Mediu, de cel umanist al Renaşterii, de cel clasic 
şi filosofic al lumismului şi de cosmopolitismul romantic; 

— cultura universală se constituie în temeiul culturii greceşti; 

— gândirea poetică este prin excelenţă legată de mit; 

— Eminescu e un poet al Fiinţei, jocul acesteia fiind reprezentat pe marea scenă а lumii, 
privite ca teatru (theatrum mundi); 

— omul eminescian apare de obicei în ipostaza de „om etern” care apare ca un punctum 
salions în mii de oameni, dezbrăcat de timp şi spaţiu, ca un Ahosver al formelor; 

— cultura se constituie pe baza unor influenţe а unei literaturi asupra altei Literaturi; 

— prezenţa unor personaje-cheie ale literaturii universale (Orfeu, Hyperion, Regele Lear); 

— la Macrotextul culturii universale contribuie microtextele lui Homer, Dante, Shakespeare 


[13, p. 9-10]. 

3.5. Concluzii la Capitolul 3 

Recuperarea lui Mihai Eminescu a fost un demers cu adevărat european „poetul nepereche 
al limbii române” fiind tradus şi studiat în majoritatea ţărilor continentului. 

În consecinţă, personalitatea lui Mihai Eminescu a devenit cunoscută atât prin traduceri 
monografice, cât şi prin crearea unor centre de studii eminesciene în Italia, Bulgaria, Franţa. 

Marii critici care au impus şi o direcţie nouă — direcţia ontologică — în eminescologie, 
începând cu anul 1960, când au apărut cele două studii semnate de Rosa Del Conte — Eminescu 
sau despre Absolut şi Alain Guillermou — Geneza interioară a poeziilor lui Eminescu. Lucrările 
acestor doi exegeţi sunt urmate de ale altor cercetători. Printre aceştia enumerăm : Marco Cugno, 
Svetlana  Paleologu-Matta, Amita Вһоѕе, Zricha Vaswani, Michele Matusch, Heren 
Harasimovici, Jan Louis Courriol, Liubuse Vaidova, Ilia Konev, Rumeana Stanceva şi Zizelles 
Vanhese. 

În cadrul dialogului europeano-universal cultura română se încadrează în reperele ei de o 
valoare intrinsecă. 

Am accentuat că opera eminesciană are o notă originală indiscutabilă. Poetul s-a format la 
şcoala marilor romantici europeni, dar spre deosebire de aceștia şi-a concentrat atenția asupra 
arhitecturii labirintice a cosmosului unde fiinţei umane îi corespunde Demiurgul. 

Ideea europeană eminesciană are un impact deosebit azi, când s-a declanşat cunoscutele 
procese integraţioniste, sub semnul europenizării şi globalizării. 

Privim Europa exact aşa cum o concepea jurnalistul de la Timpul: ca un organism, ca un 
mare cerc, constituit din cercuri concentrice, configurând un Tot unitar. Uniunea Europeană e o 
formaţie de state instituționalizată, având un aquis comunitar, axat pe corpusuri de regului, legi, 
norme pe care trebuie să le respecte toate statele şi toţi cetăţenii. De aceea în mod obişnuit se 
spune: corespunde sau nu corespunde standardelor europene. Un atare criteriu se aplică în 
special în economie, în viaţa politică, în legislaţie, în învăţământ, în deontologia jurnalistică, în 
relaţiile dintre ţări etc. 

Europenizarea presupune şi riscul unei uniformizări, а ştergerii particularităților 
identitare bunăoară, a conformării standardelor obligatorii. De aceea e foarte actuală formularea 
principiului fundamental al unităţii pe care o propunea Eminescu într-un articol publicistic prin 
care reacţiona la un material din ziarul ceh Politik: avem nevoie de o Ligă Spirituală europeană 
care să armonizeze interesele speciale adică naţionale, şi cele general-continentale. 

Eminescu ne ajută să înțelegem mai bine rolul Europei în timpurile noastre, dominate de 
un înalt imperativ al comunicării şi de necesitatea funcționării interrelaţiilor la toate nivelurile 


(indivizi, state, continente, instituţii, asociaţii, firme etc.). 

Poetul şi jurnalistul de la Curierul de Iaşi şi Timpul şi-a reprezentat-o ca pe o cumpănă a 
Lumii, ca pe un continent care prin însăşi aşezarea lui geografică poate să mijlocească aceste 
interrelaţii, să le canalizeze şi să le îndrumeze pe o albie aducătoare de câştiguri în toate 
domeniile. În însemnările sale studenţeşti întâlnim mai multe referinţe la acest rol al Europei, 
cauza fiind că este tocmai partea aceea a Pământului, care în proporţiune cu întinderea ei аге 
litoralele cele mai multe (or, marea este „drumul popoarelor”) şi că ea are facultatea de a 
întreprinde şi întreţine comunicaţiunea cu toată lumea: „din acest punct de vedere e situată în 
mijlocul lumii întregi”. Este interesant de menţionat că Dinicu Golescu în Însemnările sale de 
călătorie şi Constantin Stere care l-a recenzat menţionau şi ei faptul că Europa ne oferă un 
model de cultură spirituală. 

Referinţe dese la ideea europeană eminesciană se fac în cadrul dezbaterilor despre 
identitatea naţională, despre problemele românilor de pretutindeni, despre relaţiile dintre state, 
popoare, culturi (interculturalitate, multiculturalitate, drepturile minorităților naționale). 

О temă constantă a publicisticii sale a fost ceea ce el numea egala îndreptățire a 
naționalităților pe care trebuie să se bazeze politica statelor, necesitatea de a se preda în limba 
maternă în şcolile populare şi secundare, de a se evita „cretinizarea spiritului” ca singurul 
instrument de care dispune omul în greaua luptă pentru existenţă, pe care o produc tendinţele de 
deznaționalizare. 

În spiritul ideii europene eminesciene sunt dezbătute şi alte probleme stringente, cum ar 
fi parlamentarismul, constituționalismul, starea justiţiei culturii şi învățământului, a limbii, 
considerată de Eminescu (şi mai târziu de Heidegger) ca „o casă a ființei”. 

Obiectivul acestui capitol al tezei noastre a fost demonstrarea faptului că în publicistica sa 
Eminescu a conceput cultura europeană ca un Tot unitar, ca o totalitate sub formă de Mare cerc 
în care se înscrie un sistem întreg de cercuri concentrice. Ele sunt dinamice, interactive, formând 
o unitate sub semnul organicismului. 

Literaturile naţionale, bazate pe geniul creator al unui popor, şi pe tradiţie, comunitățile 
de rasă şi de limbă, se prezintă şi ele ca verigi într-un lanţ bine articulat, foarte necesare „pentru 
dezvoltarea viitoare a vestmântului cugetării româneşti”. 

O unitate o constituie arta dramatică, ce înseriază tragicii antici (Sofocle, Euripide), 
clasicii francezi (Molière, Racine), reprezentanţii Renaşterii în frunte bineînţeles cu Shakespeare 
şi dramaturgii vremurilor noi. De această unitate şi scriitorii populari care se includ şi ei într-o 
categorială — de la Homer până la Reuter, Gogol, Creangă, Slavici, Anton Pann. 

Eminescu acordă o deosebită atenţie traducerii ca mijloc efectiv de comunicare între 


literaturi sub semnul aceleiaşi unităţi, el însuşi făcând traduceri din cei mai reprezentativi 

scriitori, filosofi şi savanţi ai lumii. Pentru el traducerea trebuie să aibă aspect de transpunere în 
sensul valorificării şi aplicării la original a mijloacelor limbii în care se traduce. În acest sens am 
trecut în revistă şi traducerile făcute din Eminescu în câteva limbi europene. 

Ultimul subcapitol abordează semnificaţiile actuale ale ideii europene eminesciene, la 
care se face adesea referință în dezbaterile de astăzi despre identitatea naţională, relaţii între 
state, popoare, culturi, despre limbă ca „o casă a fiinţei”, parlamentarism, justiţie, învăţământ, 


cultură. 

CONCLUZII GENERALE ȘI RECOMANDĂRI 
În lucrarea de faţă, având ca obiect principal viziunea lui Mihai Eminescu referitoare la 
ideea europeană $1 valorificarea respectivului curent în perioada preeminesciană, am analizat 
poziția unor personalităţi în deschiderea spre universalitate a culturii române, dialogul acesteia 
cu alte culturi şi literaturi. Am făcur referință la interesele elitelor româneşti, politice şi culturale, 
de a introduce literatura şi limba română în circuitul european pentru o mai bună integrare a 
literaturii române în cea universală. 

Examinarea conceptului eminescian de idee europeană şi a vocației europenităţii a adus о 
claritate în evaluării publicisticii lui Mihai Eminescu în legătură cu poezia, şi celelalte domenii 
ale scrisului său, punând în evidenţă propunerile sale privind constituirea unor organisme care să 
armonizeze interesele naţionale cu cele general- europene: 

1. „Momentul Mihai Eminescu” a reprezentat pentru noi contactul cu cea mai înaltă 
sinteză a epocii romantice româneşti, dar şi a etapelor precedente la a căror realizare au 
contribuit domnitorii şi scriitorii români, operele acestora din urmă găsindu-şi expresia deplină în 
opera eminesciană. Valorificarea publicisticii lui Mihai Eminescu, laconic studiată, şi 
dezinteresul manifestat de elitele vremii în ceea ce priveşte demersul de eliminare a „crizei 
identitare” prin care trecea poporul român, impune următoarele concluzii: 

° Una din condiţiile obligatorii a oricărui român este aceea de a se situa în spiritul 
culturii din care face parte şi de a determina „desprovincializarea” culturii române; 

° Înscrierea în sfera modernității occidentale a literaturii române prin 
„redescoperirea” lui Mihai Eminescu. 

2. Legătura lui Mihai Eminescu cu romantismul francez sau cu modelul cultural 
german, nu este doar una intrinsecă, ci a putut funcţiona ca un întreg, având în vedere afinităţile 
acestuia cu marile teme universale (depistate în toate domeniile în care s-a impus marele poet) şi 
cu contingenţele de evoluţie dintre cultura română şi cele ale altor popoare. 

3. Pornind де la premisa că poetul şi gazetarul Mihai Eminescu a exprimat ideea 
europeană ca idee europeană românească prin care cultura românească este încadrată ca într-un 
„organism unic”, susţinem universalitatea operei sale, şi de ce nu — ireversibila ei actualitate. 

4. În cercetarea de faţă am demonstrat că Mihai Eminescu este prima personalitate 
care conturează clar necesitatea unei Ligi spirituale care să organizeze interesele naţionale cu 
cele general-europene. 

Э. De asemenea, am scos în evidenţă faptul că europenitatea lui Mihai Eminescu 


trebuie văzută în mod diferit de critici, ţinând seama de această coordonată esenţială: a dat 

expresie marilor teme ale liricii universale, iar în opera publicistică a abordat, trecându-le prin 
filtru propriu, subiecte capitale pentru destinul culturii româneşti. 

6. Prezentul studiu propune deducerea actualității „ideii europene”, în raport си 
procesele integraționiste de astăzi, evidențiind demersul său premeditat de a scoate din izolare 
poporul şi cultura sa prin raportarea la literatura universală. El a ţinut seama de eforturile 
înaintaşilor săi, domnitori şi cărturari, acordând o anumită specificitate dialogului dintre culturi. 

7. Totodată, am combătut teza că Mihai Eminescu ar fi „ultimul nostru romantic”, 
alăturându-ne astfel concluziilor făcute de academicianul Mihai Cimpoi. 

8. Un loc aparte în cercetarea noastră l-a ocupat punerea în paralel a unor influenţe 
directe sau indirecte care nu numai că au transferat arhetipuri în literatura română, dar a şi 
generat mutații şi modificări în structura culturii de origine. 

9. Cercetată anume din această perspectivă, viziunea lui Mihai Eminescu asupra 
europenității şi universalităţii culturii române, este deosebit de actuală, poporul român având 
astfel şansa să se integreze în „concertul tuturor popoarelor europene”. Nu trebuie minimalizată 
ideea că Mihai Eminescu se gândea la un dialog valoric european care nu trebuie să ignore 
contribuţia unor personalităţi culturale ale vremii, cum ar fi, Miron Costin, Varlaam, Cantemir, 
Dosoftei, Clain, Şincai şi Maior) şi politice — Mihai Viteazul, Ştefan cel Mare, A. 1. Cuza. Dar a 
fi european în concepţia lui Mihai Eminescu nu înseamnă a asimila creator cultura Europei, ci şi 
a recupera valorile autohtone, toate acestea concurând la formarea culturii româneşti şi a 
curentelor artistice autohtone. 

10. Recuperarea publicistului Mihai Eminescu în demersul nostru a fost făcută prin 
referința frecventă la tematica abordată.. 

11. Un rol esenţial în acest sens îl au şi susţinerea/ încurajarea unor exegeţi străini 
care, prin cercetările ce le efectuează, reuşesc să universalizeze opera eminesciană şi, în genere, 
cultura română. 

Problema ştiinţifică soluţionată constă în noua perspectivă de interpretare a operei 
eminesciene, realizată prin prisma ideii europene, care l-a preocupat obsesiv pe Eminescu în 
publicistică, dar şi în întreaga sa creaţie literară, fapt care a contribuit la recondiționarea viziunii 
lui Mihai Eminescu asupra europenizării şi universalităţii culturii române $1 relevarea vocației 
europenității, reconstituind modalitatea de concepere a Europei ca organism sub semnul unității 
culturale şi evaluând actualitatea ei prin interpretarea atât a contextului socio-politic şi cultural în 
care este gândită, cât și prin trecerea în revistă a altor puncte de vedere privind integrarea 
europeană şi „asigurarea unui mers normal al dezvoltării naţionale” în cadrul ei. 


Pentru a nu reitera ideile din rezumatele concluzive ale capitolelor 2 şi 3, preferăm să 

abordăm rezultatele principale ale cercetării: 

1. Am constatat că conștiința europeană a lui Eminescu s-a manifestat nu doar їп 
impactul cu romantismul german şi cu marile personalități ale culturii, ci $1 în conceperea 
Europei ca „organism” unitar. 

2. Am dedus că procesele integraţioniste de astăzi confirmă actualitatea „ideii 
europene” eminesciene. 

3. Am evidenţiat faptul că în publicistica lui Eminescu Europa s-a impus ca un 
conglomerat de state moderne ce se constituie ca unitate în temeiul valorilor culturale comune 
conform principiului goethean și eminescian Weltliteratur. 

4. Am demonstrat, parcurgând istoria receptării ideii europene, că ea fost împărtășită 
de marile personalități ale culturii românești, care s-au dovedit a fi „europocentriste”. 

5. Am remarcat faptul că procesele europenizării au demonstrat armonizarea 
regionalismului „binelui comun al fiecărei naţiuni” cu cele general-europene. 

6. Am relevat faptul că asupra spiritului european eminescian au avut un impact 
deosebit contemporanii săi — junimişti, precum Maiorescu, Alecsandri. 

7. Am dedus că receptarea operei eminesciene în context european s-a făcut $1 în 
temeiul europenității sale. 

Recomandări. În urma cercetărilor efectuate s-au desprins următoarele recomandări: 

e promovarea, în vederea unei cunoaşteri profunde, a publicisticii eminesciene; 

e valorificarea operei sale poetice, politice, economice şi istorice, în vederea stabilirii 
„paternităţii” unor idei universale; 

e  consultarea/ studierea în cadrul învăţământului preuniversitar şi universitar în scopul 
redescoperirii lui Mihai Eminescu; 

e extinderea cercetării manuscriselor eminesciene; 

e acordarea unei atenţii sporite traducerilor eminesciene; 

e iniţierea unui proiect de cercetare referitor la temele articolelor lui Mihai Eminescu şi 


a altor corifei ai literaturii româneşti. 

ANEXĂ 


ÎN UNIRE E ТАКТА 

Citim în „Politik”, ziarul intereselor cehe, următorul articol demn de toată luarea aminte: 

Cât timp au servit reprezentanţii popoarelor ce persistă în opoziţiunile de stafagiu pentru 
pseudo-parlamentarismul din Viena, tocmai atâta au ţinut sistema răsturnată şi puterea şi mândria 
purtătorilor ei. Îndată însă ce au ieşit din senatul imperial tirolezii şi după ei polonii, slovenii şi 
triestinii, în acelaşi moment а fost pre capăt şi cu gloria de pân-acum a oamenilor constituţiunei 
din decembrie. 

Acum е un timp de tranziţiune dintr-o stare nesuferită, nesuportabilă chiar, în nişte 
referinţe mai sănătoase şi mai conforme naturei lucrurilor. Un ministeriu administrativ va forma 
deocamdată valul după care se vor începe comunicaţiunile cari să ne ducă la ceva mai bun decât 
cele ce au esistat până azi. E un început modest acesta, nu trebuie să ne împlă tocmai cu iluziuni; 
dar poate că totuşi va fi odată un „început”. Dacă e însă să se pregătească şi să creeze ceva cu 
minte, dacă е ca să scoatem odată carul din noroi, trebuie ca din nici o parte să пи ne punem 
alene mânele în sân. Credem a fi trecut pentru totdeauna timpii aceia în cari popoarele-şi cugetau 
incorporată înţelepciunea cea mai mare în eventualele sfere nalte ale guvernului; timpi în care 
popoarele lăsau orice iniţiativă pre sama cercurilor acelora, pre când ele însele se dedeau 
letargiei şi unei neiertate neglijenţe spirituale. Acum nu mai poate succede o operă bună decât 
atunci când „vocea poporului” se face auzită tare şi clar până şi în cercurile cele mai nalte, spre a 
li se face cunoscut cu preciziune: ceea се vrem şi ceea ce nu vrem. 

Într-un stat ca cel austriac nu е însă de ajuns ca fiecare popor să se facă destul de 
remarcabil pre sine numai şi să pledeze fiecare pro domo sua: ci aicea o pretinde principiul 
conservărei de sine ca să se sprijinească unul pre altul şi să participe la această operă de 
reconstrucțiune toate popoarele acelea cărora li-s comune interese mai mult ori mai puţin egale 
sau simile! 

Dacă polonii şi slovenii ar fi primit în februariu 1867 programa ce-o statuase boemii şi 
dacă ar fi ajutat la esecuţiunea ei, s-ar fi scutit pre sine şi pre imperiu de multe suferinţe şi de 
multe umiliri. Această programă însă a fost aşa de corectă şi aşa cu totului tot de esactă, încât în 
urma urmelor ei totuşi au revenit la ea prin părăsirea senatului imperial. 

Însă cât timp preţios s-a pierdut prin aceasta. De ce şi-au cumpărat ei prin fapte o 
învăţătură pre care putea să le-o dea mai mult decât cu prisos o cugetare simplă şi o cumpănire 


dreaptă a lucrurilor în mai puţin de o oră. Impregiurarea cum că pot programa boemă a avut 


140 


drept poate să ne măgulească oarecum; însă această împregiurare nu ni va putea restitui multele 
pierderi dureroare pre cari le-am suferit prin aceea că din partea aliaţilor noştri naturali n-au venit 
mai curând la cunoştinţă. 

În perioada de tranziţiune de acum trebuie să ne unim cu toţii în aceea că să nu mai 
cădem din nou într-o greşeală asemenea celei din trecut. Polonul , slovenul, tirolezul şi triestinul 
doresc tot aşa de bine ca boemul şi moravul ca să vină odată o stare de lucruri care să respecte 
drepturile vechi şi trebuinţele moderne ale fiecăruia din aceste popoare. Să facem dar o mai 
strânsă ligă spirituală întreolaltă, să comparăm toate pretensiunile noastre comune şi să ni 
garantăm drepturile noastre speciale, întrucât se vor putea împăca numai cu interesele comune. 
Să ne folosim dar de timpul care ni se dă pentru înnoirea unei legăture tari, care să aducă la 
valoare şi îndeplinire principiile noastre şi care să lege una de alta ca într-un lanţ condiţiunile 
esistenţei noastre pentru mântuirea tuturora. 

Trebuie să ne simţim şi înţelegem cu acurateţă unul pre altu, pentru ca să facem de ruşine 
viclenia inamicilor noştri comuni, a căror ţintă rămâne totdeauna aceeaşi şi cari nu vor nimic mai 
puţin decât de a ne dezbina întotdeauna. Nici un popor să nu se lase sedus de la flamură comună 
prin promisiuni cari se inspiră doar conducătorilor săi. Să ne aducem aminte de trecut, care ne- 
a învăţat си mii de fapte atât de amare cum că numai o solidaritate tare poate să ne îndestuleze 
şi să îndeplinească toate la care suntem îndreptăţiţi. Să ne ferim din calea ademenirilor 
contrarilor, fie ele cât de strălucite! 

Ştim cum că boemul şi moravul vor rămânea tari $1 neclintiţi pre lângă declaraţiunea lor, 
ştim cum că polonul va păstra dreptul său în deplina lui măsură, ştim cum că slovenul şi 
triestinul se vor aranja după trebuinţele lor şi că tirolezul va ţinea la vechile stipulate ale ţării 
sale, la privielegiele şi drepturile sale, însă toate acestea se pot pre bine regula astfel încât totul să 
se întâmple în înţelegere comună, căci numai prin această înţelegere putem garanta unei nouă şi 
mai bune stări de lucruri o durată sigură. Poate că se vor ridica voci şi din celelalte ţări germane 
ale imperiului, ale căror conducători de până acum au feştelit-o cu doctrinarismul lor; voci cari 
să se decidă imperativ pentru noua alianță a popoarelor 

„Fiecăruia ce-i al Іш şi tuturor drept şi îndestulare” — asta să fie deviza noilor confederați. 
Din această deviză însă să vadă şi compatrioţii noştri germani din Boemia şi Moravia cum că noi 
nu căutăm nicidecât ca să-i suprematizăm cumva. 

„Cu toţi germanii din Austria se vor înţelege declaranţii boemi mai curând şi mai lesne 
decât cu germanii din Boemia” — zise mai deunăzi un om de stat care se interesa foarte mult de 


cursul lucrurilor în imperiu, după cum ne informăm dintr-o ştire demnă de crezut. 

Oare această vorbă fatală, în care zace atâta durere şi atâtea consecinţe teribile, să rămână 
întotdeauna adevărată? Noi n-am cercat niciodată de a suprematiza pre germanii din Boemia. 
Îndată ce vor voi să facă pace cu noi, li întindem cu francheță şi onestitate mâna noastră 
compatriotă, care voieşte ca el să aibă aceleaşi drepturi pre care noi le cerem şi pentru noi. „Foia 
nescrisă” рге care le-a lăsat-o deja declaraţiunea noastră, deplina garantare a dezvoltării lor 
naționale pre lângă o cât se poate mai mare libertate politică şi pre lângă selfgovernement 
municipal, toate acestea li stau încă spre dispoziţiune. Din toată inima vrem odată o adevărată 
pace naţiunală în ţară şi sfârşitul tuturor acestor certe şi lupte саге sug măduva patriei noastre 
comune. Noi n-am dorit niciodată subjugarea unui popor prin celălalt, ci am recunoscut 
întotdeauna de semnul unui simţ servil când o naţiune voieşte să facă din cealaltă serva е1 
umilită. Însă tocmai pentru aceasta е de trebuință ca să se creeze o adevărată federaţiune а 
popoarelor, în care unul să stea pentru toţi şi toți pentru unul; - o federaţiune care să garanteze 
dezvoltarea liberă a fiecărui popor şi care să apere dreptul special al fiecărei ţări, întrucât însă 
acest drept nu despreţuieşte interesele celorlalți. 

De li se va succede popoarelor ca să fundeze această federaţiune, atunci ea fiece guvern о 
va primi de programa a sa şi va trebui să lucreze în spiritul ei. Atunci nu trebuie să mai aşteptăm 
o incertitudine nesigură, atunci vom avea în mâini garanţia unui viitor cert şi sigur $1 nu vom mai 
lăsa să ne-o răpească nimenea. 

Până aicea ziarul „Politik”. 

Va să zică, dacă presupunem cum că acest ziar e espresiunea opiniei publice a cehilor, 
atunci cehii cer o federațiune care să garanteze dezvoltarea liberă a fiecărui popor ca atare; şi se 
pare cum că aceasta ar fi şi ideea celorlalte naţionalităţi ale Austriei. 

Се fac românii pentru a se alia acestei idei? — Căci, vă încredinţez, dacă românii vor lăsa 
să li scape şi această ocaziune, dacă vor lăsa ca ideea să se localizeze numai la popoarele cari o 
manifestă în gura mare, dacă românii nu vor ajuta să generalizeze căderea constituţiunii din 
decembrie asupra imperiului întreg, atunci lupta noastră va deveni din ce în ce mai grea, căci în 
urmă nu va mai fi nimeni în opoziţiune afară de noi, precând azi avem atâtea noţiuni cari au 
interese comune nouă şi se luptă alături cu noi. În momentul când toate naţiunile dau cu piciorul 
stărei de faşă a lucrurilor, numind-o nesuferită şi nesuportabilă, au românii dreptul şi dătoria de 
a-i da cu piciorul, căci, pregetând şi rămaşi singuri pre câmpul de luptă, nimeni nu se spăria de 
opozițiunea noastră singuratecă. Nepăsarea noastră ne pierde. Să nu ne mirăm dacă organele 
noastre de publicitate au devenit în timpul din urmă moi şi împăcăcioase; căci, cum zice mai sus 
campionul presei boeme, contrarii vor şti totdeauna să ameţească capetele până şi a 


conducătorilor noştri cu promisiuni lucie, dar etern mincinoase. 

Cine ar crede cum că ungurii, chiar de-ar promite-o, vor găsi în ei atâta simț de dreptate 
încît să redeie, d.es., autonomia Transilvaniei, pre care au răpit-o fără consimţământul 
românilor? Şi apoi neci nu avem noi să cerem de la unguri ceva, căci ei nu sunt competenţi să ni 
dea nimic. Când un făcător de rele comite o infracţiune publică ori privată nu e făcătorul de rele 
instanța competentă de la care ai a cere îndărăt cele răpite, ci justiția. Se poate chiar ca justiţia, 
rău informată, să fie legalizat apropiarea făcătorului de rele; asta însă nu schimbă nimica din 
fiinţa dreptului, căci cu toate astea, а doua zi, Justiţia, bine informată, va revoca o sentinţă ori о 
aprobare nedreaptă. Această justiţie până azi rău informată e tronul. Numai tranzacţiunile directe 
cu tronul pot ţinea pre români pre terenul absolut al drepturilor lor; tranzacţiuni de altă natură 
însă, cari, unite cu umilire, să se subordineze intereselor unei alte naţiuni sunt periculoase, 
criminale chiar. Ce drept mai mult pot avea ungurii în această ţară unde în număr sunt mai egali 
cu noi, unde, prin istorie sunt cu mult mai târziu veniţi decât noi? Această influinţă binefăcătorie 
şi îndreptățită asupra tronului trebuie să se eserciteze însă laolaltă şi în acelaşi timp cu celelalte 
naţiuni nemulţumite. A aştepta să culegem fructele semănate de alţii e nedemn şi periculos. Căci 
să ne aducem aminte cum că nimeni în Austria nu e obligat de a se face apărătorul nostru şi 
răscumpărătorul drepturilor noastre afară de noi înşine. Azi foaia se întoarce şi fiecare-şi caută de 
interesele sale proprie. În principiu au şi început organele opoziţiunei a localiza reforma Austriei, 
astfeli încât noi, necercând de a o generaliza, ne vom trezi din nou cu renumitul răspuns: „A 
plânge putem, dar a ajuta nu”, căci ei [1]51 vor fi isprăvit trebile $1 ne vor lăsa pre noi în voia 
sorții şi a neenergiei noastre. 

Să ne grăbim dar de a ne declara solidari cu naţiunile nemulţumite ale Austriei; să păşim 
la o activitate comună cu ele, căci mâni va fi chiar prea târziu, mâni chiar se vor bucura numai 
aceia de fructele răsturnărei constituţiunei cari vor fi ajutat a o răsturna, mâni nu va mai vrea 
nimeni să primească mâna de înfrățire a unui popor fără energie, spre a căpăta în schimb o nouă 
piedecă în drum, pre unguri. Ungurii chiar tind într-acolo ca să localizeze reforma Austriei; să nu 
lăsăm timp popoarelor ca să vadă cum că, întru reconstrucţiunea Austriei, inamiciţia ungurilor se 
poate încungiura. Românii au nenorocirea de a nu avea încredere în puterile lor proprie; noi nu 
ne-am convins încă cum că: puterea şi mântuirea noastră în noi estel. 

(Articol apărut în Federaţiunea, III, nr. 34, 10/22 aprilie 1870, р. 131-132, sub 


semnătura Varro) 

